
PÄÄKIRJOITUS 


Kulttuuriteko 


Retro on edelleen trendikästä. Tänä vuonna tie- 
tokonekulttuurin erikoislehti Skrollin kansien 
välissä ilmestyy puhdasverinen retropelilehti, 
Retro Rewind. Kolmanteen vuosikertaansa ehti- 
nyt lehti löytyy loppusivuiltamme. Kyseessä on it- 
senäinen kokonaisuus, jolla on oma - joskin tut- 
tu — toimituksensa ja toimitusprosessinsa. Skrolli 
ei kuitenkaan ole sen enempää trendi- kuin ret- 
rolehti, eikä ole jatkossakaan. Skrollin kannalta 
Retro Rewind -liite ei ole retroa vaan kulttuuria. 
Vanhojen tietokonepelien juhlistaminen (ja ajoit- 
tainen haukkuminen) on kulttuuriteko. 

Skrollin ensimmäinen päätoimittaja Ville-Ma- 
tias Heikkilä kartoitti lehden missiota varhai- 
sissa pääkirjoituksissaan. Skrollissa 2014.4 ot- 
sikolla Emme haikaile menneisyyteen hän esitti, 
että kulttuurimuoto on vahvimmillaan, kun sil- 
lä on vuosikymmeniä jatkuneita perinteitä. Tie- 
totekniikka on kuitenkin elänyt markkinavetoi- 
sen vaihtuvuuden kautta, jossa kaikki vanha on 
nostalgiaa. "Kypsemmissä kulttuurimuodoissa 
tällaista ilmiötä ei ole. Vanhojen kirjojen lukijaa 
ei kutsuta retrolukijaksi." Niinpä. Klassinen mu- 
siikki ei ole retroa, vaan peräti korkeakulttuuria. 

Pelisuunnittelija Mike Pohjola kirjoitti loka- 
kuussa mielipidekirjoituksessaan Angry Birds, 
aikamme Taistelevat metsot, että Suomessa pe- 
lejä kohdellaan ohjelmointibisneksenä, vaik- 


ka ne ovat myös kotimaista kulttuuria. Clash 
Royale, Angry Birds, Control ja kumppanit ovat 
teoksia, eivät pelkkiä latauksia. "Vuonna [2018] 
ensimmäinen valonsäde pilkahti tähän risu- 
kasaan, kun Suomen Kulttuurirahasto tarjosi 
taidemuotojen kirjoon myös pelitaiteen." Poh- 
jola muistuttaakin, että tällä hetkellä digitaaliset 
pelit ovat maailmanlaajuisesti suosituin suoma- 
lainen ilmaisumuoto. 

Eräs alakulttuuri, josta suomalaista pelitaidet- 
takin on ponnistanut, on demoskene. Skene on 
harrastajayhteisö, jossa 1980-luvulta alkaen on 
luotu ohjelmoimalla musiikkivideoiden kaltai- 
sia taideteoksia sekä niiden oheistuotoksia kuten 
digitaalista musiikkia ja grafiikkaa. Demoskenen 
lippulaivatapahtuma Suomessa on kesäisin jär- 
jestettävä Assembly. Alakulttuuri otti askeleen 
kohti ansaitsemaansa laajempaa tunnustusta 
joulukuussa, kun Suomessa jätettiin Suomen Pe- 
limuseon johdolla hakemus demoskenen lisää- 
miseksi Elävän perinnön kansalliseen luetteloon. 
Pidemmän aikavälin tavoite on Unescon aineet- 
toman kulttuuriperinnön luettelo. 

Tietokonepelit elävät historiallisessa jatku- 
mossa. Counter-Strike: Global Offensive ja 
Fortnite eivät ilmestyneet tyhjästä. Tietoko- 
nepelaamisen korkeakulttuuria löydät sivuilta 
4-47 ja 97—127. 8 

Teksti ja kuvat: Janne Siren 


Ouarter Arcade ja Replicade 


Peliautomaatti pienoiskoossa 
Toimiiko kutistettu kolikkopeli? 


lime vuosikymmenen retro- 
buumi toi mukanaan mas- 
siivisen määrän vanhojen vi- 


deopelien kierrätystä eri muodoissa. 
Olemme kirjoittaneet esimerkiksi mi- 
nikonsoleista (Skrolli 2019.1, 2019.2) 
ja Teslan sähköautoihin integroiduista 
varhaisista peleistä (2018.4, 2019.1) — 
osa onnistui paremmin, osa huonom- 
min. 

Samankaltainen ilmiö on ollut näh- 
tävissä myös kolikkopelikaappien uu- 
sinnoissa. 


Sekundan basaari 

Esimerkiksi Amazon-verkkokaupas- 
ta löytyy sellaisia nimiä kuin Orb Mini 
Arcade Machine, My Arcade Micro 
Player Mini ja Data East Mini Player, 
Arcade Classics Retro Mini Arcade, 
Basic Fun Arcade Classics ja Tiny Ar- 
cade, kukin lukuisine eri pelivariaati- 
oineen. Alibabassa voi heittäytyä aivan 
villiksi vaikkapa 156 Games for Sega 
Megadrive Retro Mini Arcade Game 
Consolella. Nämä ”arcadepelit” ovat 
etäisesti miniatyrisoitua kolikkopeliä 
muistuttavaa krääsää, jolla viihdyttää 
itseään hetkisen, kunnes sormet ovat 
verillä ja silmiä särkee. Paitsi jos ereh- 
tyy ostamaan Namco Arcade Machi- 
ne Collectionin 1:12-pelikoneen — nii- 
tä kun ei voi pelata lainkaan. 

Vakavampiakin yrityksiä retropeli- 
hallihengen nostattamiseen on. Skrol- 
lissa 2019.2 kerroimme esimerkkinä 
Talentec Bartop Kitistä ja RetroPies- 
tä, joista rakensimme oman peliko- 
neen pöytäkoossa. Custom-kaappeja 
löytyy myös esimerkiksi Creative Ar- 
cadesilta ja monilta muilta. Arcadel- 
Upin 3:4-mittasuhteen pelikaapit sekä 
Countercade-pöytäpelit taas toisinta- 
vat kolikkopelien huumaa valmiissa, 
mutta hieman kolikkopelejä tilaystä- 
vällisemmässä mittakaavassa ja yhdis- 
täen useampia pelejä samaan laittee- 
seen. 

Edellä mainituilla laitteilla peliko- 
kemus ei yleensä yritäkään olla täy- 
sin autenttinen, mutta pelattava ja 
käytännöllinen kompromissi kuiten- 
kin. Esimerkiksi ArcadelUpin 3:4-pe- 
likoneemme Skrollin Assembly 2019 
-osastolla (Skrolli 2019.3) osoittautui 
kokonsa puolesta lapsipelaajille sopi- 
vaksi, vaikka viereen olimme tuoneet 
ihan oikeitakin ja yhtä lailla maksut- 
tomia kolikkopelikaappeja. Fi ole lain- 
kaan vaikeaa kuvitella ArcadelUpia 
lastenhuoneen vetonaulaksi. 

Jos kuitenkin haluaa mahdollisim- 
man autenttisen ja rakkaudella teh- 
dyn peliautomaatin, ratkaisuksi jää 
hankkia uusi tai kunnostaa vanha ko- 
likkopeli (Skrolli 2014.3) tai tarkastaa 


parin intohimoisemman minikone- 
valmistajan tarjokkaat: New Wave To- 
ysin Replicade-pelikoneet 1:6-koos- 
sa sekä Numskullin Ouarter Arcadet 
1:4-koossa. Molempia minikoneval- 
mistajia yhdistää pyrkimys toisintaa 
yksittäinen kolikkopeli kaappeineen 
aidosti. Samassa minikoneessa ei siis 
yleensä ole useampia pelejä, eikä ulko- 
muodosta ole juuri tingitty verrattuna 
alkuperäiseen, paitsi koossa. 

Sisällä molempien sarjojen laitteis- 
sa on akku, jota ladataan micro-USB:n 
kautta kuin kännykkää konsanaan, jo- 
ten töpseliä ei välttämättä tarvita. Pie- 
nempiä = Replicadeja (newwavetoys. 
com) on nyt julkaistu kolme ensim- 
mäistä: Centipede (Atari, 1981), Tem- 
pest (Atari, 1981) ja Street Fighter II: 
Champion Edition (Capcom, 1987). 
Kookkaampia Ouarter Arcadeja (num- 
skull.com) on neljä: Pac-Man (Namco, 
1980), Galaga (Namco, 1981), Ms. Pac- 
Man (Namco, 1982) ja Galaxian (Na- 
mco, 1979). Pistimme vermeet riviin ja 
esitimme kysymyksen: toimiiko peliau- 
tomaatti pienoiskoossa? 


Replicade 1:6 

Ensimmäinen Replicade oli tuhatjal- 
kaisräiskintä Centipede, jonka toinen 
suunnittelija, Dana Bailey, tunnetaan 
ensimmäisenä — naispelisuunnittelija- 


na. Menestyspeliä ohjataan pallo-oh- 
jaimella ja yhdellä tulituspainikkeella. 
Peli toimii myös 1:6-kokoluokassa oi- 
kein mainiosti. Tarkemmin katsottuna 
Centipedekin antaa kuitenkin osviittaa 
miniatyrisoinnin haasteista: 4:3-kuva- 
suhteen pystynäyttö on kasvatettu alku- 
peräistä "suuremmaksi", minkä vuoksi 
näyttöä ympäröivät grafiikan kaistaleet 
ovat neljän sivun sijaan vain pystysi- 
vuilla ja niiden ulkoasua on jouduttu 
muuttamaan. Peliasento on myös san- 
gen epäergonominen, kun kahta kättä 
pidetään lähellä toisiaan minikaapin si- 
sällä. 

Centipeden jälkeen New Wave Toys 
päätti loikata vieläkin haastavampiin 
projekteihin. Seuraavana vuorossa oli 
kolmiulotteinen — avaruusammuskelu 
Tempest, jonka alkuperäinen pelikaap- 
pi hyödynsi niin kutsuttua vektori- 
näyttöä. Tätä oskilloskoopeista tuttua 
kuvaputkitekniikkaa suosittiin varhai- 
sissa tietokonenäytöissä 1970-luvulle 
asti ja peliautomaateissa vielä 1980-lu- 
vullakin. Tällainen näyttö piirsi tavalli- 
sen pikseleitä tiputtelevan, vasemmalta 
oikealle ja ylhäältä alas liikkuvan ras- 
terijuovan sijaan viivoja kuvaputken 
eri kohdista toiseen. 

Vektorinäytöstä seurasi muutama 
asia: musta oli todella mustaa, kos- 
ka ei-värjättyjä kohtia ei piirretty lain- 
kaan, viivat olivat tarkkoja, koska pik- 
seleitä ei ollut ja kuva alkoi välkkyä, 
kun piirrettäviä viivoja oli kerralla lii- 
kaa. Kokemusta oli myös todella vai- 
kea toistaa tavallisilla kuvaputkikoneil- 
la — Tempestistä ei esimerkiksi saatu 
muille kolikkopeleille tyypillisiä 8-bit- 
tisiä kotimikrokäännöksiä. Mainitsen 
tämän siksi, että tälläkin kertaa näyttö 
on Tempest-minikoneen Akilleen kan- 
tapää. Vaikka pakkaus mainostaa tark- 
kaa, vektorioptimoitua näyttöä, koke- 
mus on (turhan) kaukana aidosta ja 
paljon perustavanlaatuisemmalla ta- 
valla kuin Centipeden kokohuijaus. 

Ensinnäkin musta loistaa harmaa- 
na laatikkona keskellä Tempestin isoa 
mustaa näyttölasia ja toisekseen pikse- 
leitä ei vain ole tarpeeksi toistamaan vii- 
voja pehmeästi. Vektorinäytön vilkku- 
mistakaan ei ole emuloitu, mutta tämän 
voisin vielä antaa anteeksi — en itse kai- 
paa CRT-näyttöjen juovaisuuttakaan. 
Parempi moderni näyttötoteutus vaati- 
si nähdäkseni Retina-tason AMOLED- 
näytön, jolla musta väri ja viivatarkkuus 
saataisiin kohdalleen. Suorituskyvyssä ei 
sentään nykyraudalla ole mitään vikaa. 


Näytön kokoluokan ta- 
kia en myöskään päässyt 
ylitse siitä tunteesta, että 
mini-Tempestin pelaami- 
nen tuntuu kännykkäpe- 
lin hakkaamiselta. Sama 
koskee Centipedeä. Tässä 
kohtaa New Wave Toys on 
myös laiskotellut ikävästi: 
paitsi että pelikoneiden la- 
taaminen näyttää Androi- 
dista tutun patterikuvan 
ruudulla, paristosymboli 
jatkaa näytön yläkulmas- 
sa koneen ollessa käynnis- 
sä ja sammuttamista seu- 
railee Androidista tuttu 
Shutting down -tekstilaa- 
tikko. Boom — niin vain 
taika on samantien pois- 
sa, kun laitos paljastuu 
kännykäksi retrokuorissa. 
Totta kai arvasin tämän 
muutenkin, mutta tarvit- 
seeko suolaa oikein kaataa 
haavoihin... 

Kolmas toistaiseksi jul- 
kaistu Replicade on loikka- 
us kolikkopelien seuraavaan 
sukupolveen ja tappelupelei- 
hin: Street Fighter II: Cham- 
pion Edition. Tässäkin on 
otettu todella rohkea minia- 
tyrisointiprojekti, sillä alku- 
peräisessä pelikaapissa on peräti kaksi pe- 
liohjainta ja seitsemän nappia molempien 
yhteydessä. New Wave Toys on nostanut 
kädet suosiolla pystyyn ja iskenyt Repli- 
caden etupaneeliin ohjaimista vain toi- 
sen. Mutta ei siinä kaikki: kakkosohjain 
on sullottu kaapin taakse kaivettuun loke- 
roon. Lokeron alla on kaksi USB-porttia, 
johon tämä lisäohjain ja haluttaessa eril- 
lisohjain myös ykköspelaajalle voidaan 
kytkeä. Street Fighter II ottaa vapauksia 
konseptista muutenkin, sillä mukana on 
diskreetisti myös Super Street Fighter II: 
Turbo -peliversio. 

Epävarmuus siitä, mitä tässä oikein 
ollaan tekemässä ja miten, jatkuu tuot- 
teiden yksityiskohdissa. Yksi Replica- 
deista on esimerkiksi jostain syystä tar- 
roitettu puolella tusinalla etupaneelin 
ohjetarralla. Vaikka tarrat saa pois, ko- 
kemus pelihallikoneesta kärsii väkisin- 
kin. Tarroilla on varmasti haluttu välttää 
yleisimpiä kysymyksiä, mutta toisaal- 
ta tämä kielii siitä, että jotkut Replica- 
dejen ratkaisut ovat vähemmän intui- 
tiivisia. Kuten se, että kolikkoja lisätään 
painamalla litteää kolikonpoistomuo- 


Esimerkiksi Amazon.comista (kuvassa) ja Ali- 
babasta löytyy uskomaton määrä kuraisia ar- 
cade-miniatyyrejä. Suurin osa kannattanee 
jättää kokeilematta. 


via — vaikka tämä sinänsä tavanomais- 
ta kolikkopelien kotimuunnoksissa, sen 
selittäminen kaikille on vaatinut tarran 
(Ouarter Arcadeissa on paljon houkut- 
televammat kolikonlisäysnapit). Ja eikö 
tähän olisi ollut muuta tapaa kuin kuu- 
si erillistä tarraa koneeseen liimattuna? 
Lisähämmennyksenä toinen kolikon- 
poistopainike avaa valikon. 

Onneksi peleissä ei ole valitettavaa. 
Ne toimivat hyvin ja kaapit on val- 
mistettu riittävän laadukkaasti, vaik- 
ka jonkin verran tuotteissa on rapor- 
toitu laatuvirheitäkin. Centipede ja 
Tempest sisältävät myös ohjaimet (oh- 
jauspallo ja spinner-kiekko), jollaisia 
harvemmin muuten on nykypäivän 
pelikoneissa. Näiden pelien pelikoke- 
mus on siis ainakin tältä osin autent- 
tisempi kuin monella muulla alustalla. 
Street Fighterin mikrokytkinohjaimet 
ja -painikkeet ovat myös koko artikke- 
lin laadukkaimmat. 


p 


Guarter Arcadet Pac-Man (vas.) ja Galaga sekä Replicaden Centipede, koko nimeltään "Centipede X Replicade". 


Jos jostain pitää antaa erityispis- 
teet New Wave Toysille, se on tuo hul- 
lunrohkeus. Centipeden jälkeen loikat 
vektorinäyttöklassikkoon ja sitten kak- 
sintappeluiden kuninkaaseen pistivät 
miniatyrisointikonseptin todella kovil- 
le. Pelottomia kavereita, jos ei muuta. 
Seuraavana vuorossa oleva kaksinäyt- 
töinen laserdisc-klassikko Dragon's Lair 
(1983) jatkaa samalla kreisillä kiertora- 
dalla. Eikä tässä vielä kaikki: Kickstarte- 
rissa potkaistiin sarjaan sopiva kolikon- 
vaihtoautomaatin näköinen lisäakku, 
jonka toimitukset alkoivat tämän Skrol- 
lin valmistumisen aikoihin. 

Oman peliautomaatin lataaminen ko- 
likonvaihtoautomaatilla on ihan osuva 
jekku. 


Ouarter Arcade 1:4 

Replicadet voisivat näyttää paremmilta 
kuin näyttävät, jos samoihin aikoihin 
ei olisi ilmestynyt paria pykälää suu- 
rempaa ja huolellisempaa kilpailijaa. 
Siinä missä New Wave Toys päräytti 
paikalle vuosina 2018-2019 kolmella 
rajusti kutistetulla ja villisti erilaisella, 
eri aikakauden ja eri valmistajienkin 
laitteella, Numskull tuntuu rinnalla 
hiovan yhtä suurta timanttia. Ero fii- 
liksessä on iso jo silloin, kun laitteet 
ottaa laatikosta: siinä missä Replicadet 
ovat laatuleluja, Ouarter Arcadet ovat 
laatuhuonekaluja. 

Jotakuinkin samassa ajassa Nums- 
kull on julkaissut numeerisesti enem- 
män eli neljä pelikonetta, mutta ne 
ovat kaikki lähes identtisiä fyysisesti ja 
koostuvat vain kahdesta eri pelistä jat- 
ko-osineen, yhdeltä ja samalta valmis- 
tajalta ja peräkkäisiltä vuosilta. Ja kun 
sanon identtisiä fyysisesti, toki myös 
minikoneiden esikuvat olivat samal- 
la tavalla identtisiä keskenään. Suu- 
rempi kokoluokka on nimittäin mah- 
dollistanut myös paljon Replicadeja 
uskollisemman kutistamisen. Kutis- 
tusvirheitä ja kompromisseja saa etsi- 
mällä etsiä. Niitä on vähän, eikä mie- 
lestäni missään olennaisessa. 

Siitä hetkestä alkaen, kun Ouarter 
Arcade käynnistyy, ja sopivan kelmeä 
valo syttyy pelilogon taakse ”kaapin” 
yläreunaan jotenkin paljon kilpailijoita 
autenttisempana, olen myyty. Laittei- 
den ja näyttöjen kokoluokka on myös 
niin suuri, että mielleyhtymiä matka- 
puhelimiin ei vahingossakaan synny. 
LCD-näytöt on jopa upotettu syvälle, 
kuten alkuperäiset CRT:t konsanaan. 
Numskull on myös huolehtinut siitä, 
ettei akkukäyttöisyys normaalisti näy 
itse peleissä — vain pieni valo laitteen 
takana kertoo akusta kaiken tarvitta- 
van. Pelikoneet yksinkertaisesti toimi- 
vat, kaapelilla tai ilman. 

Ensimmäisten pelien kontrollit eivät 
vielä kummemmin haasta Ouarter Ar- 


caden kokoluokkaa. Sokkelopeli Pac- 
Maneja pelataan pelkällä nelisuuntajo- 
ysticikilla ja avaruusammuskelupelejä 
Galaxiania ja Galagaa kaksisuuntajo- 
ysticikilla sekä yhdellä tulitusnäppäi- 
mellä. Numskull on kuitenkin tehnyt 
todella huolellista työtä, joka lupaa 
hyvää myös tulevaisuuden monimut- 
kaisemmille peleille. Ohjainlaitteiden 
pienet pelikohtaiset erot esimerkik- 
si väreissä sekä Galaxianin ja Galagan 
tumppimainen ohjainasettelu on mal- 
linnettu huolella. 

Toimii. Ouarter Arcadet ovat yk- 
sinkertaisesti huolellisia pienoistoteu- 
tuksia nimikkopeleistään, juuri muuta 
niistä ei tarvitse sanoa tai tietää. 


Lelu vai peli? 
Jotain samaa näissä on, kuin parhaissa 
minikonsoleissa, kuten Nintendo Clas- 
siceissa: pienennysleikkaus tekee lait- 
teista jotenkin sympaattisia. Etenkin 
1:4-mittakaavan Numskull Ouarter Ar- 
cadet osuvat tähän tuntohermooni. Ne 
ovat tasokkaasti söpöjä ja sisustukselli- 
sia, silti jopa komeita esineitä, joita kat- 
selee mielellään, vaikka ne olisivat pois- 
sa päältä. Kokonsa puolesta niitä on 
myös aidosti miellyttävä pelata, ainakin 
näissä ensimmäisissä, ohjaukseltaan 
yksinkertaisissa peleissä. 

Replicadetkin ovat laatutuotteita, 
mutta 1:6-mittakaava on makuuni aa- 


vistuksen liian pieni, joten niistä jää vä- 
kisinkin lelumaisempi vaikutelma. Ih- 
mekö tuo, sillä mittakaava 1:6 on itse 
asiassa tyypillinen leikkikoko, jota esi- 
merkiksi Barbie-nuket käyttävät. Repli- 
cadejen sisältämä säilytysluukku kolik- 
koluukun takana sekä mukana tulevat 
muovikolikot', joille ei kuitenkaan ole 
reikiä koneessa, lisäävät leluvaikutel- 
maa entisestään. Dragon's Lairin mu- 
kaan lupaillaan jopa saman mittakaa- 
van muovista laserdisc-koristesoitinta. 
Toiset tykkää, toiset ei — minusta hal- 
pa, toimimaton muovikrääsä vähän syö 
koneen uskottavuutta. Nukkeharrastaja 
lienee eri mieltä. 

New Wave Toys käyttää itsekin nukke- 
ja mainonnassaan ja yrityksen nimen ja 
toimialan huomioiden lelumaisuus ei ole 
sattumaa. Mutta pelatessa se mikä toimii 
Parbielle, ei välttämättä toimi ihmispe- 
laajalle. Replicadeissa itse ohjaimet ovat- 
kin usein selvästi eri mittakaavassa kuin 
muu kone, joten niitä on silti kohtuulli- 
sen miellyttävä pelata.? Toisaalta tämä on 
myös miinus: Replicadejen autenttisuus 
kärsii ylisuurelta näyttävistä ohjaimista, 
eikä ohjaimia ole saatu asemoitua aivan 
aitoihin paikkoihinkaan. 

Minun makuuni Replicadeja on 
myös hieman vaikeampi pitää paikoil- 
laan kuin Ouarter Arcadeja, koska tilaa 
on vähemmän. Skrollin toimitukses- 
sa oli kuitenkin vastakkaistakin mie- 
lipidettä: Mikko piti Replicadejen ko- 
koonpanotyötä —laadukkaampana = ja 
kabinetteja tukevampina sekä ohjaimia 
kunnianhimoisempina. Myös se tosi- 
asia, että Ouarter Arcadejen logovalot 
loistavat ritilöistä näyttöalueen päälle, 
herätti kritiikkiä, joskaan itseäni tämä 
sangen tarkoitukselliselta vaikuttava 
ominaisuus ei ole häirinnyt. 

Replicadejen mittakaava on joka ta- 
pauksessa liian pieni kahdelle pelaajal- 
le, joten kun Street Fighter II:n taka- 
paneelista irrottaa lisäohjaimen — saati 
jos kytkee kaksi ohjainta mukavam- 
paa kaksinpeliä varten — peliautomaat- 
titunnelma muuttuu konsolimaisem- 
maksi. Miksi tätä ei sitten vain pelaisi 


' Myös ensimmäisen Ouarter Arcaden 
keräilijäpainoksen, Pac-Manin, mukana 
tulee kolikko. Tämä on kuitenkin iso keräi- 
lykolikko, ei Replicadejen kaltaista pientä 
lelurahaa. 


? Tempestin mukana tulee kaksi ohjainrul- 
lakokoa, joista pienemmän voi vaihtaa pai- 
koilleen (PR-)valokuvia varten. Artikkeli- 
kuvissamme näkyy realistisemmin isompi 
pelirulla. 


Kaapit ajantasalle 


Sekä Replicaden että Ouarter Ar- 
caden valmistaja tavoitteli selvästi 
kerralla valmista tuotetta, joka ”vain 
toimii” eikä niitä ajateltu päivitettä- 
vän. Molempien yritys meni mön- 
kään esikoisten kohdalla, sillä sekä 
Replicaden Centipede että Ouarter 
Arcaden Pac-Man ”vaativat” ohjel- 
mistopäivitystä. Pac-Manista oli esi- 
merkiksi kadonnut oikeanpuoleisin 
pikselirivi (näkyy artikkelin lähiku- 
vassa) ja Centipeden akku ei pitänyt 
virtojaan. Se päivitys vaan ei ollut- 
kaan aivan suoraviivaista. 

Ouarter Arcaden tapauksessa pake- 
tin USB-kaapelista oli säästetty jättä- 


konsolilla? Kookkaammat Ouarter Ar- 
cadet eivät vielä tarjoa samanaikaista 
kaksinpeliä, koska sellaista julkaistuis- 
sa peleissä ei ollut, mutta tulevat Track 
& Field ja Bubble Bobble mahduttavat 
ennakkokuvien perusteella kahdet au- 


Äänet luovat 
tunnelman 


Yksi puuttuva ja epäautenttinen asia, 
jonka lisäisin pienois-arcadeihin, on 
kuulokeliitäntä tai -yhteys. Etenkin 
pienemmissä minikoneissa tämä on 
miinus, koska pienempää kokoluok- 
kaa voisi ehkä perustella matkakäy- 
töllä, mutta siihen kuulokkeet olisi- 
vat välttämättömyys. Replicadeissa ja 
Ouarter Arcadessa on sentään volyy- 
minsäätö. 

Kokeilin myös HiFimeDIY Android 
DAC -sovitinta (hifimediy.com) lait- 
teiden micro-USB:n ja 3,5 mm -liitän- 
täisten kuulokkeiden väliin, joka on 


mällä data-linjat pois, joten käyttäjät 
tarvitsivat oman kaapelin päivityksel- 
le. Fi niin paha, koska monilla niitä 
piisaa kännyköiden jäljiltä. Mutta en- 
simmäisessä Replicadessa pulma oli 
vieläkin suurempi: sen micro-USB- 
portti kun kelpasi vain lataamiseen. 
Valmistaja joutui lähettämään päi- 
vityskaapelin, jonka käyttö vaatii ta- 
kuutarrojen irrotuksen, kaapin auki 
ruuvaamisen, yhden liimasinetin ja 
kaapelin irrotuksen sekä yleistä sor- 
minäppäryyttä. 

Sittemmin molempien = laitteiden 
mukaan on suosiolla laitettu päivitys- 
valmiit micro-USB-vermeet. Mutta 
sattui sitä aikanaankin. Alkuperäiseen 
Tempest-kolikkopeliin oli Atarilta jää- 
nyt ominaisuus, jol- 
la riittävän suuren, 
sopivasti päättyvän 
pistemäärän saamal- 
la sai muun muas- 
y sa 40 ilmaista kre- 

diittiä. Joystik-lehti 
(syyskuu 1983) ra- 
portoi Atarin joutu- 
neen vaihtamaan jo 
toimitettujen konei- 
den ROM-piirejä. 


tenttiset ohjaimet itse laitteeseen. Aika 
näyttää, miten hyvin ne toimivat. 

Replicadejen tarve kompromisseille 
kielii ainakin siitä, että Ouarter Arca- 
deille valittiin lähtökohtaisesti parem- 
pi kokoluokka. 


pelittänyt hyvin Android-puhelimi- 
en kanssa, mutta tämä ei valitettavas- 
ti toiminut kumpaisillakaan. Kokeilin 
jopa USB-kuulokkeita Street Fighte- 
rin ohjaimille tarkoitetuissa USB-por- 
teissa, mutta vaikka virta kulki, ääni ei 
kulkenut. 

Äänet ovat kuitenkin olennainen 
osa aikamatkaa takaisin sinne jonne- 
kin. Erityisen komeaa on, kun kvar- 
tetti sopivan uhkuvilla puukoteloilla 
varustettuja Ouarter Arcadeja laite- 
taan samaan aikaan käyntiin. Siinä 
on —kolikkopelihallin — tunnelmaa. 
Koska kuulokkeet eivät toimi, ystävät 
ja läheiset saavat siis kärsiä — tai vielä 
parempaa, tulla mukaan pelaamaan. 

Tiny Arcade Pole Position 


Autopeli pienoiskoossa — uhka vai mahdollisuus? 


Valittelin Skrollissa 2018.4 kokeilles- 
sani Tesla-sähköautojen ensimmäis- 
tä retropelikattausta, joka painottui 
1970- ja 1980-lukujen vaihteen Ata- 
ri-peleihin, että nyt on vähän turhan- 
kin retroa. Vaikka monet peleistä oli- 
vat yksinään ajattomia klassikoita, 
yhdessä kokoelma tuntui hieman yk- 
sipuoliselta. Sama vaivaa toistaisek- 
si myös Ouarter Arcadea, jonka aloi- 
tusnelikko sisältää käytännössä vain 
kaksi peliä — Pac-Manin ja Galaxia- 
nin — jatko-osineen. 

Keräilijän näkökulmasta ”täy- 
dellistä? kokoelmaa voi arvostaa, 
ja Ouarter Arcaden tapaukses- 
sa todella autenttiset ja riittävän 
isot kotelot lisäävät pelitunnelmaa 
olennaisesti, mutta huomaan sil- 
ti mieleni harhailevan nykyvalikoi- 
man äärellä. Sekä Ouarter Arcade 
- että Replicade-sarja ovat toki saa- 
massa vuoden 2020 aikana jatkoa 
- Dig Dug, Space Invaders, Bubble 
Bobble ja Track & Field ensin mai- 
nitulle, Dragon's Lair ja Asteroids 
jälkimmäiselle — mutta esimerkiksi 
kunnon autopeliä ei ennakkotietoi- 
hin ole mahtunut... 


Korpun 

kokoinen autopeli 

Skrollissa 2019.1 testasin Teslalle jul- 
kaistua lyhytikäiseksi jäänyttä Pole 
Positionia (Namco, 1982), joka pe- 
litti oikealla auton ratilla erinomai- 
sesti, kunnes peli poistettiin autoista 
lisenssisotkujen vuoksi (internet- 
huhu väitti Teslan käyttäneen boot- 
leg-versiota pelistä). Pienoispeliau- 
tomaatissa ohjaimet ovat kuitenkin 
sormenpäiden kokoisia. Useimpien 
varhaisten pelien käyttämä joystick 
toimii tässä koossa hyvin ja myös 
Replicadejen ohjauspallot ja -rullat 
alistuvat sormenpään alle varsin hy- 
vin, mutta sormenpääratti kuulostaa 
ajatuksena rasittavalta. 

Nähtäväksi jää yrittääkö mikään it- 
seään kunnioittava minikonevalmis- 
taja kutistaa autopeliä. Internet-kaup- 
piaiden halvinta päätä ei kuitenkaan 
onneksi ole turhalla itsekunnioituk- 
sella vaivattu, joten vastausta kysy- 

mykseen voi lähteä etsimään sieltä 
viipymättä. Pelasin viimeksi (boot- 
leg-) Pole Positionia Teslan ratilla, 
joten toisena ääripäänä Tiny Arca- 
den 20 dollarin hintainen, 34 tuu- 
man levykkeen korkuinen Pole Po- 
sition -minipeliautomaatti kuulosti 
juuri sopivalta. 

Tiny Arcadet — joita on jo kym- 
menkunta, kuten Tetris, Frogger ja 
useampia samoja pelejä kuin Ouar- 
ter Arcadella — eivät edes yritä olla 
autenttisia ulkoisesti, vaan ne koos- 
tuvat kaikki samasta, etäisesti kutis- 
tetulta peliautomaatilta näyttävästä 
muovikotelosta, joka on pinnoitet- 
tu edestä ja sivuilta vähän sinne päin 
pelikohtaisilla tarroilla. ”Automaa- 
tin? keskelle on läiskäisty 1,5 tuu- 
man 4:3-näyttö pystyyn ja sen alle 
kaksi punaista painiketta sekä pe- 
likohtainen ohjain, Pole Positio- 
nin tapauksessa miniatyyrikokoi- 
nen punainen ratti. Sisällä on kolme 
AAA-paristoa ja pienoiskoon kruu- 
naa takaa roikkuva avainlenkki, joka 
lähinnä häiritsee pelaamista. 

Suoraan sanottuna Tiny Arcade 
Pole Position näyttää katastrofi-ide- 
alta, jonka voisi kuvitella ostavan- 
sa lähinnä lahjaksi perfektionisti- 
selle, mahdollisimman autenttisia 
kolikkopelejä keräilevälle vihamie- 
helleen. Kun katselen mainoskuvia, 
joissa yksittäinen sormenpää kään- 
telee rattia, mieleeni tulee keskiai- 
kaiset kidutusmenetelmät — piina- 
penkki, rautaneito ja Tiny Arcade. 
Ironisesti softa tässä hirvityksessä 
saattaa silti olla laillisempi kuin sil- 
loin Teslalla. 


Yllättävä kokemus 

Tiny Arcade onnistui silti yllättä- 
mään: moni asia, jota ennakoin 
haukkuvani on paremmin ja jotkut 
odottamani kehujen kohteet olivat 
pettymyksiä. Ennakoin esimerkik- 
si visuaalisesti karua pelikokemus- 
ta, mutta näyttö on itseasiassa ai- 
van kohtuullinen, pelinopeus hyvää 
ja näytön yläpuolella palaa jonkin- 
lainen mukaelma kolikkopeleille tu- 
tusta valosta logopaneelin takana. 


Toisaalta arvelin itse pelin olevan 
suora käännös kolikkopelistä, mut- 
ta se onkin osittain uudelleen piir- 
retty ja skaalattu versio siitä — hyvin 
lähellä, mutta ei aivan täydellinen. 
Kolmanneksi odotin, että ratti oli- 
si ratti, mutta se onkin pelkkä ra- 
tin näköinen peukalo-joystick. Ehkä 
kokoluokan huomioiden parempi 
näin. Suurin ongelma on kuitenkin 
odotusten mukainen: Tiny Arcade 
on pikkuruinen. 

Sekä softan että raudan puolel- 
ta tunnelma on kuin vanhaa, älypu- 
helinaikaa edeltävää käynnykkäpe- 
liä pelaisi — kaikki on sinänsä söpöä, 
mutta tavattoman pientä, eikä mi- 
kään ole oikein autenttista. Herää- 
kin kysymys, miksi pelata sinne päin 
-mini-arcadea edes tien päällä, kun 
voi pelata modernilla älypuhelime- 
lla. Tiny Arcadessa äänenvoimak- 
kuuttakaan ei voi säätää, ei kytkeä 
ääniä pois, eikä käyttää kuulokkei- 
ta. Akkuakaan ei ole, vaan patterei- 
ta kuluu. 

Monet näistä toki päätyvät pie- 
nille lapsille. Varttuneemmalle vä- 
elle autenttinen kokemus on kui- 
tenkin lopulta yllättävän suuri osa 
lisäarvoa, jonka kutistettu kabinetti 
voi tarjota. Suurempi koko voisi aut- 
taa myös pelattavuutta. Numskullin 
Ouarter Arcade -koossa autopeliau- 
tomaatin ratti kasvaisi nastan kokoi- 
sesta kolikon suuruusluokkaan. Täl- 
lainen koko saattaisi olla tarpeeksi 
mahtuakseen kahden sormenpään 
väliin, jolloin peliä pelattaisiin ikään 
kuin rullaa pyörittämällä. 

Järkevä autenttinen toteutus pol- 
kimille, etenkin jos myös vaihde- 
keppi olisi mukana, sen sijaan kuu- 
lostaa haastavalta. Kenelläkään ei 
ole kolmea kättä. Tähän kiteytyykin 
pienoisautomaattien pulma: pelihal- 
lien kolikkopelikaapit on tehty pe- 
lattavaksi seisaaltaan, usein koko ke- 
holla. Sorminäppärä kyyristyminen 
kutistetun laatikon äärelle on väki- 
sinkin eri asia. Mutta ketä minä hui- 
jaan? Numskull, puhelua Segalle ja 
Out Run kutistukseen. Rahani ovat 
jo matkalla. 


Guarter Arcade Ms. Pac-Man (ylimpänä), 
Replicade Street Fighter II (oikealla), Barbie- 
nukke (käsissään Street Fighterin lisäohjain) 
ja Tiny Arcade Pole Position. 


TUOMIO 


Peliautomaatti toimii pienoiskoossa, 
kunhan se ei ole liian pieni. Ouarter 
Arcadet ovat pelaamisen ja katselemisen 
arvoisia koristeita kotiisi, jotka tuntuvat aidosti 
lisäävän vanhojen pelien kiinnostavuutta. 
Replicadet sen sijaan sopivat parhaiten nukkekotiin 
— niiden kokoluokka on rajatapaus, joten 
ihmispelaajan kannattaa kokeilla ennen 
sitoutumista. Näitä pienempien laitteiden sijaan 
kannattanee joka tapauksessa tyytyä 
pelaamaan kännykällä tai etsiytyä 


oikeaan pelihalliin. 48 

Tauti vailla lääkettä 


1980-luvun kulttielokuvassa yh- 
distyivät niin Stallonen, Suomen 
kuin softantekijöidenkin epäon- 
nistumiset, vaikka potentiaalia 
oli suuruuteen. Ehkäpä juuri 
siksi Cobra ei ole unohtunut. 


Teksti ja kuvat: Janne Siren 


”Rikos on sairaus. Tässä lääke? julis- 
ti näyttelijä Sylvester Stallonen kasvoja 
kantanut kirkkaanpunainen elokuvaju- 
liste vuonna 1986 — kädessään suomalai- 
nen Jatimatic-konepistooli, jonka piippu 
vaikuttaa olevan mutkalla. Poliisi-Stal- 
lonen vyötäröltä roikkuvat käsikranaatit 
kielivät siitä, ettei kyseessä ole ihan taval- 
linen Reinikainen. Samainen juliste ko- 
ristaa myös elokuvan ikimuistoista tieto- 
konepeliversiota, josta eräskin arvostelija 
totesi: Tämä peli on sairaus. Siihen ei ole 
lääkettä. 

Stallone näyttelee nimikkoroolissa 
Marion ”Cobra” Cobrettia, losangelesi- 
laista erikoisryhmän poliisia, joka jahtaa 
sosiaalidarvinistista kulttia ja sarjamur- 
haajaa yltiöväkivaltaisilla otteilla. Suo- 
messa nimellä Cobra — lain vahva käsi 
tunnettu elokuva perustui löyhästi Pau- 

la Goslingin kirjaan Fair Game. Myös 
komedia Beverly Hills kyttä (1984) poh- 
jasi samaan tarinaan, minkä vuoksi va- 
roituskellojen olisi ehkä pitänyt soida jo 
etukäteen... 

Jatimaticistakin tuli Vintiöt-vitsi. 


Eletään 1970-luvun loppupuoliskoa, kun 
Tampereen Asepajan johtaja ja pääomis- 
taja Jali Timari kehittelee rekyylitöntä 
rata-ammuntapistoolia. Pistoolissa on 
yksi silmiinpistävä erikoisominaisuus: 
sen piippu osoittaa yläviistoon suhtees- 
sa aseen runkoon. Timarin ajatuksena 
oli aseen laukaisussa syntyvän rekyylin 
eli luodin lähtemisen aiheuttaman vasta- 
liikkeen ohjaaminen ampujan peukalon 
ja etusormen väliin, sen sijaan, että piip- 
pu hypähtäisi tavalliseen tapaan ylös- 
päin. 

Idea toimi. Ammuttaessa piippuun 
nähden perääntyvä luisti painoi runkoa 
jopa alaspäin. Kertomatiedon mukaan 
Timari risti ilmiön mäkilavettivaiku- 
tukseksi, entisaikojen kanuunateknii- 
kan mukaan. Ratapistoolin prototyy- 
pistä jalostui JaTi-pistooli — keksijänsä 
nimien mukaan -— jonka piippu oli edel- 
leen yläviistossa. Pistoolin laukaisuko- 
neisto osoittautui kuitenkin vajavaisek- 


si ja sillä oli taipumusta tyhjentää koko 
lipas kertaliipaisulla, vaikka kyseessä ei 
ollut sarjatuliase. 

Tampereen Asepajalla oltiin kenties 
perustellusti huolissaan, ettei erikois- 
ta pistoolia kelpuutettaisi Kansainvä- 
lisen ampumaurheiluliiton hallinnoi- 
miin kilpailuihin — kuten olympialaisiin 
— joten huomio kiinnittyi lopulta tähän 
sarjatulimahdollisuuteen. JaTi-pistoo- 
lin jatkojalostelman esikuvaksi otettiin 
israelilainen Uzi-konepistooli, joka oli 
tuoteryhmän menestyneimpiä edus- 
tajia noihin aikoihin. JaTi-pistooliin ei 
tosin tehty Uzin olkaan tukeutuvaa ko- 
koon taittuvaa perää. Sellaista ei vähä- 
rekyylisessä aseessa tarvittaisi. 

Näin syntyi suomalainen JaTiMatic- 
konepistooli, sittemmin vain Jati-Ma- 
tic tai Jatimatic. Palautusjousi oli lo- 
pullisessa tuotteessa seitsemän asteen 
kulmassa suhteessa piippuun. Tyhjien 
hylsyjen kerrotaan tulleen ulos käyri- 
nä kuin sarvimakaronit. Jatimaticin ja 
Tampereen Asepajan tarinat päättyivät 
kuitenkin 1980-luvun loppupuoliskol- 
la asevastaiseen sisäpoliittiseen ajojah- 
tiin tai turvallisuuslaiminlyönteihin, 
riippuen siitä ketä uskomme. 

Ennen loppua Jatimaticia markki- 
noitiin kuitenkin kovasti, myös Yh- 


dysvaltoihin, missä yhteydessä erä 
aseita päätyi maan elokuvateollisuu- 
den käyttöön. Niinpä Jatimatic näh- 
tiin muun muassa neuvostoaseen kor- 
vikkeena elokuvassa Punainen vaara 
(1984) sekä tietenkin Cobrassa. DC 
Comics -sarjakuvayhtiön pahis Wild 
Dog (1987) käytti sarjakuvissa Jatima- 
ticia aseenaan. 

Vakiona Jatimaticissa oli kiinteä 
metallinen tähtäin, mutta siihen sai 
myöhemmin myös laser-tähtäimen. 
Cobran —elokuvajulisteessa Stallone 
”tähtäileekin” laserilla taivaalle (ylempi 
putki varsinaisen aseen päällä). Moni 
lienee luullut, että tämä laser on tulit- 
tava piippu. Näin on käynyt ilmeisesti 
jopa Commodore 64 -peliversion ku- 
vittajalle: Seuraavalla aukeamalla nä- 
kyvään C64-pelin aloituskuvaan on li- 
sätty tulitusmaista roisketta ja keltaista 
leimua, jota elokuvajulisteessa ei ole. 


Syltyn rahakas floppi 

Sylvester Stallonen oli alkujaan tarkoi- 
tus tähdittää vuonna 1984 julkaistua 
Beverly Hills kyttä -komediaelokuvaa. 
Stallone ehdotti kuitenkin elokuvastu- 
diolle käsikirjoituksen uusimista ran- 
kalla kädellä. Hän halusi vähentää huu- 
moriosuuksia ja lisätä toimintaa, minkä 

katsoi sopivan itselleen paremmin. Suu- 
ret suunnitelmat olisivat kuitenkin rä- 
jäyttäneet aukon studion budjettiin, jo- 
ten Eddie Murphy tuotiin Stallonen 
tilalle, ja loppu on historiaa. 

Pari vuotta myöhemmin Cobran 
budjetti paisui lopulta yli puolet suu- 
remmaksi kuin Beverly Hills kytällä ja 
ensimmäisellä Rambolla. Itse asiassa 
Stallonen ajatuksissa oli niin väkival- 
tainen elokuva, että kun hän viimein 
pääsi toteuttamaan näitä ideoitaan 
Cobrassa, Yhdysvaltain = ikärajoista 
päättävä MPAA-järjestö läiskäisi elo- 
kuvalle vain aikuisille -luokituksen. 
Ikärajan laskemiseksi Cobraa joudut- 
tiin leikkelemään uusiksi ennen en- 
si-iltaa, mutta elokuvassa kuolee silti 
erään laskelman mukaan 67 henkilöä. 
Se on paljon rauhanajan elokuvassa, 
jossa ei ole suuronnettomuuksia. 

The New York Timesin elokuva-ar- 
vostelussa paheksuttiin Cobran suo- 
rastaan ”halveksivan periamerikka- 
laisia arvoja. Elokuva olikin ehdolla 
peräti kuuden huonon elokuvan Raz- 
zie-palkinnon saajaksi: huonoin eloku- 
va, huonoin näyttelijä (Stallone), huo- 
noin näyttelijätär, huonoin sivuosan 
esittäjä, huonoin uusi tulokas ja huo- 
noin käsikirjoitus. Ilkikurisesti voisi 


havainnoida, että Cobra oli niin huo- 
no, ettei se voittanut ainuttakaan edes 
näistä Razzieista. 

Kriitikot pitivät Stallonen hahmoa 
tyhjänä kuorena, työtoverit kertoivat 
hänen häiritsevästä diivailustaan ku- 
vauksissa ja jopa Syltty itse on harmi- 
tellut, että mogasi Cobran henkilökoh- 
taisten ongelmiensa vuoksi. Kaikesta 
huolimatta Cobra päräytti avajaisvii- 
konloppunaan listaykköseksi ja tienasi 
lopulta kuusinkertaisesti budjettiinsa 
verran. Ja siitä kirjoitetaan lehtijuttuja 
vielä 34 vuotta myöhemmin. 


W 


Jatimatic. Kuvassa taittuva etukahva on kään- 
nettynä ylös. Ase viritetään avaamalla kahva ja 
vetämällä sitä taaksepäin, jolloin aseen toisel- 
la puolella olevan hylsyaukon kohdalle ilmestyy 
punainen teksti FIRE — kuten Cobran julisteesta 
näkyy. (Kuva: Atirador / Wikimedia Commons) 

Rehellisyyden nimissä: Ei se nyt niin 
huono elokuva ole, kun sen oikein oi- 
valtaa. Mutta se peli... 


Oceanin mariaanien hauta 
Kuten Skrolli-kolumnissani (2018.1) 
annoin ymmärtää, E.T.-elokuvape- 
lin (1982) kutsuminen maailman huo- 
noimmaksi videopeliksi on mielestäni 
melkoinen vääryys. Cobra (1986/1987) 
sen sijaan voisi olla osuvampi kandi- 
daatti tälle tittelille. Oceanin ZX Spect- 
rumille, Commodore 64:lle ja Amstrad 
CPC:lle julkaisemassa pohjakoske- 
tuksessa kiteytyy oikeastaan kaikki 
se, mikä varhaisissa pelilisensseissä — 
usein juuri Oceanin haalimissa sellai- 
sissa (ks. Skrollit 2014.1, 2015.1) — oli 
pielessä. 

Monesti lisenssipelejä markkinoitiin 
ihan vain elokuvan ja sen julisteen syn- 
nyttämien mielikuvien voimalla. Esi- 
merkiksi pelilehti Zzap! 64:n numeron 
21 (joulu 1986) sivulla 130 komeilee tie- 
tokonepelin mainoksena Cobra-eloku- 
vajuliste koko sivun kokoisena. Sivun 
alakulmassa on vain kaksi postimerkin 
kokoista ruutukuvaa pelin ZX Spect- 
rum -versiosta. Julkaisija Oceanin lo- 
gokin on mainoksessa suurempi kuin 
nämä ruutukuvat yhteensä. Ja vaikka 


Lihavan Syltyn tapaus 


Commodore 64:n Sylvester Stallo- 
ne -peleillä oli ikimuistoisia aloitus- 
kuvia, kuten Rambo II. Myös Cobran 
aloituskuva (vasemmalla oheises- 
sa kuvasarjassa) on itse peliä on- 
nistuneempi, mutta tarkemmassa 
vertailussa huomataan Stallonen li- 
honneen aika lailla. Myös Jatimatic 
on venähtänyt muistuttamaan enem- 
män Uzia kuin Jali Timarikaan kon- 
sanaan tarkoitti. 

Stallone ei heittänyt ruokavalio- 
taan lekkeriksi Cobran kuvausten 

lehti käsitteli yksinomaan Commodo- 
reja, sangen eri näköisestä Commodo- 
re 64 -versiosta ei ollut kuvia lainkaan, 
vain hinta. 

Kun sama elokuvajuliste sitten vie- 
lä lisättiin latauskuvaksi pelin alkuun, 
yleisö oli ilmeisesti riittävässä mää- 
rin hurmattu. Toinen ajan merkki 
oli, kuinka itsenäisesti pelinkehittä- 
jät muunsivat elokuvan peliksi ja edel- 
leen eri laitealustalta toiselle. Cobran 
tapauksessa lähtökohtana on ollut Jo- 
nathan ”Joffa” Smithin kehittämä ZX 
Spectrum -versio, joten sen kuvat eh- 
tivät myös ensimmäisenä mainoksiin. 
Tästä sitten eri tekijät varioivat C64- 
ja Amstrad-versiot. Näistä Amstrad- 
versio on lähestulkoon eri peli, Spect- 
rum- ja C64-versioissa on edes jotain 
yhteistä. 

Muutkin versiot ovat huonoja, mut- 
ta etenkin C64:n Cobra — josta artik- 
kelin ruutukaappaukset ovat — muiste- 
taan eeppisestä surkeudestaan. Edellä 
mainitun Zzap! 64 -lehden seuraavas- 
sa numerossa peli sai arvostelussa 13 
pistettä... sadasta. Sivusta kuvatun am- 
muskelun taustagrafiikat ovat vielä mu- 
kiinmeneviä, minkä vuoksi ruutukaap- 
paukset näyttävät ikäisekseen ihan 
kohtuullisilta. Mutta liikkeessä pelihah- 


jälkimainingeissa, vaan kyseessä on 
jälleen kerran yksi huolimattomuus- 
virhe pelissä. Grafiikan toteuttajat ei- 
vät ole huomioineet C64:n väririk- 
kaamman — moniväribittikarttatilan 
rajoitettua pikselikokoa: 320x200:n 
sijaan piirtotarkkuus on 160x200 — 
jokainen pikseli on siis tuplaleveä. 
Cobran aloituskuva muuttuu paljon 
uskollisemmaksi elokuvajulisteelle ja 
Syltyn tuolloiselle habitukselle, kun 
sen skaalaa puoleen leveyteen (kes- 
kellä). 

Aloituskuva oli myös glitch-este- 
tiikan edelläkävijä, sillä tarkka silmä 


mot ovat kamalia ja ohjastaminen vie- 
läkin järkyttävämpää. Stallone vaikuttaa 
lihoneen alkukuvan lisäksi myös pelis- 
sä, sillä viholliset ovat huomattavasti 
nopeampia liikkeissään. 

Spritet vilkkuvat ja välkkyvät, käve- 
levät välillä ilmassa ja sekä niiden ani- 
mointi että liike ovat kankeita ja täysin 
epäluonnollisia — jalat kulkevat aivan 
eri tahtiin kuin hahmo liikkuu. Myös 
törmäyksen tunnistus ontuu, sillä osu- 
maa tulee välillä, vaikka ei osuisi mi- 
hinkään ja päinvastoin. Minkäänlaisia 
kuolinanimaatioita ei myöskään ole, 
vaan kuolevat pelihahmot vain katoa- 
vat tai vilkkuvat ja katoavat — jatkaen 
usein liikettä ja taistelua normaalisti 
katoamiseen saakka.! 


Eikö kukaan 

ajattele lapsia? 

Grafiikoiden kuvakulmakin on san- 
gen erikoinen, sijoitellen litteitä hahmo- 
ja vuorotellen perspektiiviin piirrettyjen 
maisemien ja litteämpien tasoloikka- 


' Pro-vinkki: C64-versiossa basic-komento 
POKE 13514,173 ennen pelin käynnistystä 
tai esimerkiksi käsky > +13514 +173 VICE- 
emulaattorin Alt-M-monitorissa pelin 
latauduttua antaa rajattomat elämät. 


1) 1986 Marne 


löytää siitä useita pieniä, ilmeisiä vä- 
rivirheitä. Löydätkö ne? Pelin piraat- 
tiversiossa aloituskuvasta on muuten 
eriskummallista kyllä muunnoksia, 
joten kuvasta on liikkeellä myös vää- 
riä ruutukaappauksia. Skrollin ruutu- 
kaappaukset on kaapattu suoraan al- 
kuperäisistä kasettiversioista. 

ZX Spectrum -version aloituskuva 
(oikealla) onnistui mittasuhteiltaan 
paremmin, joskin muilta osin se on 
alustansa värirajoitusten uhri ja muis- 
tuttaa enemmänkin Saturday Night 
Feveriä kuin Cobraa. 


This software product has been carefully developed and 
manufactured to the highest guality standards. Please read caretully 
the instructions for loading. 


IF FOR ANY REASON YOU HAVE DIFFICULTY IN RUNNING THE 
PROGRAM, AND BELIEVE THAT THE PRODUCT IS DEFECTIVE, 

PLEASE RETURN IT DIRECT TO: 
MR. YATES, OCEAN SOFTWARE LIMITED, 6 CENTRAL 
STREET, MANCHESTER M2 5NS. 


Tarinan mukaan Oceanin mystinen Herra Yates ei ollut todellinen hahmo, mutta vastaanotti silti vuosia vialliseksi epäiltyjä kasetteja eri Oceanin 
peleistä. Kuulemma ainakin Lee Cowley, Rocky Ming ja Kane Valentine vuorottelivat Herra Yatesina. 


maisten tasojen sekaan. Jatimatic on sen- 
tään mukana pelissäkin, tullen mukaan 
”tarinan” edetessä, kuten elokuvassakin, 
vaikka kokonaisuutena pelin yhteys elo- 
kuvaan on lähinnä nimellinen. 

Ilmeisesti aika loppui kehittäjiltä 
kesken, sillä pelissä ei edes ole kunnol- 
lista loppua, vaan se vain alkaa alus- 
ta alle kymmenen minuuttia kestävien 
kolmen tason jälkeen — vaikka esimer- 
kiksi tuo Zzap! 64:n arvostelu yrittää- 
kin (ilmeisesti humoristisesti) vihjata, 
että lopputaistelu olisi luvassa. Toisin 
kuin videopelien liitukaudella, vuon- 
na 1987 loikkaus takaisin alkuun ei ol- 
lut enää erityisen hyväksyttävä ratkai- 
su pelin läpäisylle.? 

Jotta nöyryytys olisi täydellinen, C64- 
versio saattaa kadottaa vielä Cobra-pe- 
lihahmon yläruumiin toisella pelikier- 
roksen aikana, jolloin pelaaja ohjastaa 
enää pelkkiä jalkoja. Optimisti ehkä nä- 
kisi tämän vaihteluna. Peli olikin niin 
huono, että saksalaiset laittoivat sen pe- 
lätylle ”listalle” eli kielsivät sen lapsilta. 
Joku ehdotti, että syynä olisivat olleet 
pelin itsemurhapommittavat vauvan- 
vaunut, mutta haluan uskoa laajempaan 
lastensuojelumotivaatioon. 


? Tarinallisia pelejä on toki jäänyt kesken- 
eräisiksi sittemminkin. Omallakin pelilistal- 
lani esimerkiksi Medal of Honor: Rising Sun 
(2003) jäi jotakuinkin puoleen väliin jat- 
kopalan kariuduttua, samoin LEGO The 
Hobbit (2014). 80-luvulla oli myös yleisem- 
pää, että peleillä ei ollut loppua. Esimer- 
kiksi kehutumpi Stallone-lisenssi vuodelta 
1985, Rambo II (ks. Skrolli 2019.4), kiersi 
läpäisyn jälkeen alkuun. 70-80-lukujen 
vaihteessa jopa useimmat tietokonepelit toi- 
mivat näin, kun muistia oli vähän ja pelita- 
voite oli enemmänkin kerätä paljon pisteitä 
kuin edetä maaliin. Tässä mielessä nykyi- 
nen e-urheilusuuntaus peleissä sisältääkin 
historiallisia kaikuja. 


C64:n Cobrassa on sentään yksi valo- 
pilkku, joka muista versioista puuttuu: 
pelimuusikkolegenda Ben Daglishin 
(The Last Ninja, Gauntlet) tunnelmal- 
linen SID-tulkinta Cobran elokuvamu- 
siikkilevyltä löytyvästä kappaleesta Sky- 
line. Viimeisenä vitsinä tätä kappaletta 
ei tosin käytetty elokuvassa lainkaan. 


Mikäs pahan tappaisi 
Nimikkohahmonsa = tapaan Cobra 
osoittautui kuitenkin vaikeaksi tap- 
paa. Kaikesta huolimatta sama tieto- 
konepeli julkaistiin uudelleen kaikille 
kolmelle alustalle vielä vuonna 1989, 
osana The Hit Sguad -halpapelisar- 
jaa. Tätä uudelleenjulkaisua ei kannata 
ohittaa olankohautuksella, sillä se on 
mahdollisuus nauttia pelistä entistäkin 
huonompana. 

Julkaisija Oceanin käyttämän peli- 
kasetin latausta nopeuttavan ”turbon” 
tekijä Paul ”Paulie” Hughes on ker- 
tonut, että C64:n The Hit Sguad -peli- 
versioiden latausrutiinia on muutettu 
ja monien pelien latausta on hidastet- 
tu huomattavasti, jotta halvalla monis- 
tetut alekasetit ylipäätänsä latautuvat. 
Cobran kohdalla alkuperäinenkään jul- 
kaisu ei kokonaisuutena latautunut no- 
peammin, mutta The Hit Sguad -versi- 
on köykäisemmän latausrutiinin vuoksi 
pelin epäilemättä paras ominaisuus ja 
olennainen tunnelmanluoja — Stallone- 
aloituskuva latausmusiikkeineen — on 
poistettu kokonaan! 

C64:n The Hit 
Sguad -versio on 
siis mestareiden 
Cobra-valinta. 
Myös Jatimatic 
teki hetkellisen 
paluun 1990-lu- 
vulla nimellä GG- 


95 PDW, tällä kertaa varsinaissuoma- 
laisen Golden Gun Oy:n valmistamana. 
Tämäkään uusinta ei onnistunut: Puo- 
lustusvoimat osti aseita kourallisen ko- 
keiltavaksi, mutta sen laukaisukoneisto 
reistaili edelleen. Koeammunnat meni- 
vät kuin Cobrassa konsanaan, kun lu- 
meen pudonnut lipas voiteli aseen sopi- 
vasti ja seuraava laukaus tyhjensi koko 
lippaan — kertoman mukaan kaksin- 
kertaisella, 1500 laukauksen minuutti- 
vauhdilla. Kokeilu jäi kuulemma siihen. 

Itse elokuvasta tuli kuitenkin kultti- 
klassikko, joka on tavoittanut uusia su- 
kupolvia DVD-, Blu-ray- ja striimaus- 
jakeluissa näihin päiviin saakka. Fikä 
viimeistä osaa ole vielä edes kirjoitet- 
tu. Vuoden 2019 Cannesin elokuvajuh- 
lilla — kuinkas muuten — Sylvester Stal- 
lone lupaili, että Cobra palaa jossain 
muodossa. Syyskuussa hän ennakoi 
haastattelussa, että uusinnan ohjaa Ro- 
bert Rodriguez (Alita: Battle Angel, Sin 
City) televisiosarjaksi muunnettuna, 
kenties ohjaajan From Dusk Till Dawn 
-projektien (1996, 2014) tapaan. 

Stallonea oli jäänyt kaivelemaan, et- 
tei Cobrasta tullut Rambon ja Rockyn 
kaltaista jatkumoa. Antaa palaa, Syltty. 
Ocean on nykyisin osa Bandai Nam- 
coa, joten tiedät mihin soittaa uudes- 
ta pelistä... 2 

PELIT 


Oliko Mindflex huijaus? 


Pallo teki 


mitä pää 


haluaa 


Vuonna 2009 leluvalmistaja Mattel räjäytti pääpotin: 
Mindflex-lautapeli lupasi lukea ajatuksia ja lennättää 
palloa ilmassa niiden mukaan. Oikeasti. 


Teksti ja kuvat: Janne Siren 


indflex on kymmenen vuo- 
den ikään ehtinyt sähköinen 
lautapeli, jossa ohjataan pal- 


loa pelilaudan lävitse, väistellen estei- 
tä. Erikoiseksi Mindflexin tekee se, että 
tämä pallo leijuu ilmassa ja eteneminen 
tapahtuu silkalla tahdonvoimalla. Pelis- 
tä on yksin ja kaksin pelattavat (2011) 
versiot. 

Leijumisessa ei sinänsä ole mitään 
mustaa magiaa — vaahtomuovipallo nos- 
tetaan ilmaan pelialustaan upotetun il- 
mapuhaltimen voimalla — mutta se aja- 
tusten luku oli asia erikseen. 

Pallon kerrottiin leijuvan, kun käyt- 
täjä vain keskittyy kovasti. Väite vai- 
kutti niin päättömältä, että asialle läh- 
ti arvostettu saksalainen viikkolehti 
Der Spiegel. 


Epäilys herää 

Mindflex oli ollut Yhdysvaltain joulu- 
markkinoiden hitti vuonna 2009. Al- 
kuvuodesta 2010 peli rantautui Eu- 
rooppaan ja oli esillä lelumessuilla 
Närnbergissä — kaupungissa, jossa tah- 
donvoimaa oli mitattu kyseenalaisesti 
aikaisemminkin. Tämä tuskin oli Der 
Spiegelin —tiedetoimittajalla Hilmar 
Schmundtilla mielessä, mutta syystä 
tai toisesta hänellä heräsi epäilys Mat- 
telin lupauksista. Tätä vainua hän tuli- 
si seuraamaan toista vuotta. 

Der Spiegel valjasti Saksassa toimi- 
van aivotutkijan John-Dylan Hayne- 
sin selvittämään Mindflexin synkät sa- 
laisuudet. Artikkelissaan Taikauskoa 
lastenhuoneessa (Aberglaube im Kin- 
derzimmer, 2010) Schmundt tekee pal- 
jastuksen: Haynes oli saanut pallon len- 
tämään, vaikka pelaajana oli muovinen 
mannekiini. ”Mindflex ei ole aivotut- 
kimusta, se on psykologiaa” selittää 
Haynes. ”Mindflexissä käyttäjä ehdol- 
listetaan psykologisesti olettamaan, että 
asioilla on yhteys, vaikka sellaista ei ole” 

Artikkelin johtopäätökset esitetään 
jotakuinkin lopullisena totuutena, ja 
niinpä Mindflexin Wikipedia-sivu to- 
teaa edelleen tänä päivänä, että ”tie- 
teilijät ovat epäilleet mittaako lelu oi- 
keasti aivoaaltoja vai vain satunnaisesti 
liikuttaa palloa” lähteinään Der Spie- 
gelin artikkelit. Haynesin väitteet eivät 
kuitenkaan pidä loogisessa tarkaste- 
lussa täysin vettä. Ensinnäkin muovi- 
sen mannekiinin päähän oli asetettu 
märkä sähköä johtava rätti. Toisekseen 
palloa oli esimerkiksi stimuloitu oiko- 
sulkemalla mannekiinin päässä olleen, 
peliin kuuluvan otsanauhan anturit 
metallisella klemmarilla. 

Tietoisesti häiriköimällä moni oi- 
kea diagnostiikkalaitekin olisi johdet- 
tavissa harhaan, saati pelkkä peli. Jut- 
tu esimerkiksi mainitsee, että Mindflex 
ei anna virheilmoitusta, kun peliä pe- 
lataan märällä rätillä varustetulla muo- 
vinukella. Kuinka moni oikeasti pitäisi 
tällaista virheilmoitusta ja sen vaati- 
maa tarkistusalgoritmia realistisena 
ominaisuutena suhteellisen halvalle 
lasten lautapelille? 


Tämä ei jää tähän 

Mattel kiisti kyseessä olevan huija- 
uksen, joten tarina sai jatkoa — täl- 
lä kertaa vähän tasokkaampaa sellais- 
ta artikkelissa Kun pallo ei tee mitä pää 
haluaa (Wenn der Ball nicht macht, 
was der Kopf will, 2011). Der Spie- 
gel kutsui Mattelin edustajan ja mui- 
ta testaajia toimistolleen ja pyysi hei- 
tä levitoimaan pallolla parin sekunnin 
ajan. Kaikki epäonnistuivat, paitsi 
yksi: Mattelin edustaja. ”Onneksi ol- 
koon”; totesi Schmundt jutussa ilmei- 
sen sarkastisesti. Valitettavasti lehti ei 
pohdiskele lainkaan sitä, miksi pelin 
epäilemättä parhaiten tunteva Matte- 
lin edustaja onnistui pelaamaan sitä, 
jos kerran kyse oli vain psykologisesta 
huijauksesta ja satunnaisliikkeestä... 

Lehti värväsi jälleen Haynesin ja toi- 
sen tutkijan, Carsten Allefeldin, tut- 
kimaan Mindflexin toimintaa, nyt 
kahdentoista tutkittavan ryhmällä. 
Tutkimuksessa vain puolet osallistu- 
jista saavutti Mindflexillä tilastollisesti 
merkittävän eron keskittymisen ja ren- 
toutumisen välillä — ja näistä vain nel- 
jä onnistui ohjastamaan peliä. Lisäksi 
kahdella osallistujalla peli toimi päin- 
vastoin kuin luvattu: pallo nousi ren- 
toutuessa ja laskeutui keskittyessä. 

Der Spiegel ja tutkijat palasivat alku- 
peräiseen väitteeseensä arvioidessaan 
käyttäjien tekemiä itsearviointeja ky- 
vyistään suhteessa mittausdataan. Käyt- 
täjien omat uskomukset pelitaidoistaan 
ja todelliset kyvyt korreloivat huonos- 
ti. ”Taikauskoa lastenhuoneessa” julisti 
artikkeli voitonriemuisesti. Artikkelin 
mukaan Mattel kiisti edelleen väitteet ja 
viittasi tieteelliseen tutkimukseen ”sa- 
mantapaisesta Neurosky-nimisen val- 


mistajan laitteesta. Der Spiegel ohittaa 
tutkimuksen kursorisella epäilyksellä ja 
päättää juttunsa kutsumalla Mindflexiä 
”aivolotoksi”. 

Saksalaisten ja muiden skeptikko- 
jen innoittamana verkossa leviää jopa 
huhu, että Mindflex mittaa ainoastaan 
pelaajan leukojen liikettä. Miten tämä 
selittäisi muovisen mannekiinin peli- 
menestystä onkin sitten vaikeammin 
vastattavissa. 


Olkoon voima kanssasi 

Jos Der Spiegelin väitteet Mattelin vas- 
tauksista pitävät paikkansa, Mattel ei 
välttämättä tehnyt itselleen suurta pal- 
velusta salaillessaan Mindflexin taus- 
toja — tai sitten Der Spiegel jätti tutki- 
van journalismin turhan vähälle. Der 
Spiegel saattoi sinänsä tehdä aivan asi- 
allisia havaintoja siitä, miten ama- 
tööripelaajat kokevat peli-istuntonsa. 
Ihmisten kyky arvioida omaa suori- 
tustaan on tunnetusti huono. Lehden 
suurin skeptisyys itse teknologiaa koh- 
taan on kuitenkin kyseenalaistettu. 
Toimittajalla taisi tässä kohtaa lähteä 
mopo keulimaan. 

Mindflexin yhteys mainittuun Neu- 
rosky-yhtiöön (neurosky.com) on sit- 
temmin paljastunut suuremmaksi kuin 
vain —”samantapaiseksi — teknologiak- 
si”. Neurosky on vuonna 2004 perustet- 


tu aivo-tietokone-käyttöliittymiä kehit- 
tävä yhtiö, jonka teknologiaa käytettiin 
Mindflexissä ja toisessakin edellisen 
vuosikymmenen vaihteen lelussa: Un- 
cle Miltonin Star Wars Force Traineris- 
sa. Siinä nostetaan palloa ilmaan samal- 
la tavalla, joskaan sitä ei liikutella radalla. 
Force Trainer sai myös iPad-yhteensopi- 
van jatko-osan. Mindflex ja Force Trai- 
ner ovat yhtä kuin Neurosky. 

Neurosky on jatkanut teknologiansa 
kehittämistä. Vuonna 2018 julkaistiin 
MindWave Mobile 2 -otsapanta, jon- 
ka avulla voidaan kehittää aivosähkö- 
käyriä seuraavia mobiilisovelluksia. Jos 
yritys tai sen teknologia olisivat huija- 
usta, asia olisi arvatenkin selvinnyt 15 
vuodessa, eikä tällaisesta ole juuri mui- 
ta merkkejä kuin saksalaisten vuosi- 
kymmenen takaiset epäilykset. Toden- 
näköisesti Der Spiegeliä lähemmäksi 
maalia osuikin neurotieteilijä Gerwin 
Schalk, jota Live Science -julkaisun 
toimittaja Rachael Rettner haastatteli 
vuonna 2016. 

”[Aivoja seuraavat] EEG-laitteet voi- 
vat vastaanottaa signaaleita myös muis- 
ta lähteistä, kuten lihasten liikkeistä ja 
muista sähkölaitteista. Laboratorioissa 
tutkijat voivat karsia häiriöitä pitämäl- 
lä tutkittavat aloillaan kontrolloidus- 
sa ympäristössä ja käyttämällä sähkön 
kulkua edesauttavaa elektroditahnaa” 


kertoi Schalk, mainiten samalla yhden 
syyn sille, miksi niillä poskilihaksillakin 
voi olla roolinsa. Schalk jatkoi: ”Kau- 
palliset aivopuettavat käyttävät kuivia 
elektrodeja, joissa häiriöiden suodat- 
taminen on edelleen ongelma... Suu- 
rin osa niiden tunnistamista signaaleis- 
ta tulee olemaan muista lähteistä [kuin 
aivoista]? 

Suodatusongelmaa voidaan ratkoa ja 
ratkotaankin ohjelmistoilla. Hallitse- 
mattomat olosuhteet, amatöörikäyttäjät 
ja vähäinen määrä (kuivia) elektrodeja 
rajoittavat kuitenkin joka tapauksessa 
tällaisten kuluttajatuotteiden tarkkuut- 
ta verrattuna kattavampiin laboratorio- 
olosuhteisiin. Nykyisin onkin selvää, 
ettei Mindflex ainakaan ollut mikään 
tietoinen huijaus — se tosiaan perustui 
Neurosky-startupin pilottituotteeseen, 
jonka taakse oli Mattelin lisäksi saatu 
jopa Star Wars -brändi. 

Se, kuinka hyvin pelit toimivat, 
on varmasti aiheellisemman väitte- 
lyn aihe. Der Spiegelin tutkimustu- 
lokset vaikuttivat kuitenkin puutteel- 
lisilta vastaamaan tähän. Ne tuntuivat 
perehtyvän lähinnä aloittelijoiden ko- 
kemuksiin, eivätkä siihen millaiseksi 
peli harjoittelussa muodostuisi. Tämä 
ei vaikuta erityisen kattavalta lähes- 
tymistavalta. Kuinka olennaista edes 
aloittelijan tuurin (tai sen puutteen) 

arvioiminen lopulta on? Eikö olen- 
naisempaa olisi tutkia sitä, voiko pe- 
lissä oikeasti kehittyä? Jos pallo to- 
della liikkuisi satunnaisesti, pelissä 
kehittymisen pitäisi olla mahdoton- 
ta. 

En tiedä tekivätkö Der Spiege- 
lin artikkelit tehtävänsä, vai enkö 
vain osannut etsiä, mutta kun tu- 
tustuin Mindflexiin vuonna 2011, 
sellaista tuntui olevan vaikea löytää 
Suomesta tai Euroopasta. Lopulta 
kuriiri toi Yhdysvalloista kaksin pe- 
lattavan Mindflex Duelin, jota voi 
pelata yksin edettävänä temppurata- 
na tai kaksin pelattavana tahdonvoi- 
man taisteluna — eräänlaisena ilma- 
pingiksenä. Mukana tuli pelilauta ja 
kaksi otsapantaa. Pelasin peliä aika- 
ni tietämättä Der Spiegelin silloisis- 
ta tutkimuksista ja muistan pitänee- 
ni siitä. 


Skrolli testaa 

Kaivoin Mindflex Duelin taas esiin 
tätä artikkelia varten. Tuotantoarvot ja 
monipuolisuus olivat ainakin kohdal- 
laan, kun katsoo paketista paljastuvaa 
ilmarataa lukuisine erilaisine, vaihdel- 
tavine esteineen. Ääni- ja valotehos- 
teet ovat muhkeat ja erilaisia pelitilo- 
ja on useita, sekä yhdelle että kahdelle 
samanaikaiselle pelaajalle. Ei tästä ai- 
nakaan yritystä puuttunut. Ilmarata 
toimii mainostetusti: pallo nousee il- 
maan, laskeutuu tarvittaessa alas ja 
etenee suoraa rataa päästä päähän, 
molempiin suuntiin. Mindflexin alku- 
peräisessä yksinpeliversiossa rata on 
ympyrä, mutta muuten idea on sama. 

Testin varsinainen pihvi oli kuitenkin 
se otsapanta. Ensimetrit kuluivat vuo- 
sien tauon jälkeen kuten Der Spiegelin 
testissä konsanaan: pallo nousi sarjaku- 
vapahismaisella maanisella fokusoitu- 
misella ja lihasten jännittämisellä, mut- 
ta satunnaisen tuntuisesti. Ei ihme, että 
peli tuntui joistakin huijaukselta. Se 
mitä itse kukin mieltää keskittymiseksi 
myös vaihtelee. Peli kuitenkin tunnisti 
pannan irrottamisen erittäin vikkelästi, 
joten yhteys päähän oli selvästi olemas- 
sa. Sitten huomasin peliä kuvatessani, 
kuinka pallo tuppasi nousemaan vikke- 
lästi aina kun siirsin katseen pelilaudas- 
ta digitaalikameran näytölle. Tämä tois- 
tui erittäin säännöllisesti. 

Katseen pitäminen näytössä ei kui- 
tenkaan aina pitänyt palloa ilmassa 
kuin hetken, sillä maaninenkaan keskit- 
tyminen ruudulla näkyvään palloon ei 

RU THE FORCE" TRAINER 


Star Wars Force Trainer (alempana, 2009) 
nostelee pelkkää palloa. Force Trainer II 
(2015) yhdistää Neuroskyn aivosähköpantaan 
tabletin heijastamat "hologrammit". 

(Kuvat: Uncle Milton) 


toiminut sen varmemmin kuin itse pal- 
lon tuijottaminenkaan, mutta ainakin 
minun kohdallani tekniikka alkunos- 
teelle oli löytynyt: katseen siirtäminen 
kauempaa lähelle. Katseen uudelleen- 
tarkentaminen selvästi herättelee aivo- 
ja. Mutta mikä saisi aivot jatkuvaan tar- 
kentamisen tilaan? Tietenkin kieroon 
katsominen! Vähän siristelyä ja silmä- 
luomiin katsomista päälle ja pallo pysyi 
ilmassa niin pitkään kun jaksoin pelleil- 
lä silmilläni. Pelkkä kieroon katsomi- 
nen ei nostanut palloa ilmaan, mutta se 
piti sen siellä. 

Mindflexin ja etenkin Force Traine- 
rin tarina muistuttaakin minua hie- 
man parin vuoden takaisesta Lenovon 
Mirage AR: Star Wars — Jedi Challen- 
gesista (ks. s. 19-20). Myös siinä tapa- 
uksessa teknologia — tällä kertaa lisätty 
todellisuus ja valomiekat — oli valjas- 
tettu Star Wars -pelin osaksi ennen 
kuin se oikeasti oli kypsää massamark- 
kinoille. Ennenaikainen teknologiade- 
mo voi silti olla hauska lelu. Epätäydel- 
lisesti toimivasta lelusta on nimittäin 
vielä hyvin pitkä matka silkkaan tai- 
kauskoon, saati huijaukseen. %& 


TL;DR: Mindflex ei ollut huijaus. 


LYHYET 


Scene Lounge 


Assembly Winter 2020 


Assembly Winter -e-urheilutapahtu- 
ma järjestettiin taas helmikuussa 20. 
23.2. Tällä kertaa lanitapahtumaa vie- 
tettiin Helsingin Messukeskuksessa 
peräti neljän päivän ja 2 100 konepai- 
kan voimin. Vuodesta 1992 järjestetty 
Assembly ei kuitenkaan ole unohtanut 
demoskenejuuriaan. Nyt talvitapahtu- 
maan oli saatu mukaan kolmelta ke- 
sältä tuttu Scene Lounge, jonka tehtä- 
vänä oli tarjoilla annos demoskeneä ja 
skenen kilpailu- eli kompokulttuuria 
asiaa tuntemattomille. 

Wintereillä nähtiinkin Scene Loun- 
gen jokaisessa kompossa täysi katso- 
mo. Ohjelmistoon kuuluivat esimer- 
kiksi torstain aloittanut Fast Effect 
Workshop, jossa annettiin hyvät eväät 
aloittelijallekin tehdä oma ehdokkaan- 
sa lauantain kompoon, käyttäen apuna 
Shadertoyta. Muihin kisoihin kuului- 
vat perinteisemmät grafiikka ja tracker- 
musiikki, sekä uutena tulokkaana One 
Scene, jossa luotiin yhden kohtauk- 
sen ja korkeintaan minuutin mittainen 
demo. 

Demoskene-kulttuuria esitteli myös 
talkshow-tyylinen ohjelmanumero, 
WTF is Demoscene, jonka aikana 
vanhemman ja uudemman polven 
skenerit kertoivat taustoistaan ja ko- 
kemuksistaan demojen ja demoparty- 
jen maailmassa. Myös perjantai-illan 
päättänyt Sir Garbagetruckin demo- 
show antoi hyvää pohjatietoutta. 

Oli ilo nähdä yleisön joukossa van- 
hempia kertoilemassa aiheesta jälki- 
kasvulleen, kuten myös lanittamaan 
tullutta uteliasta nuorempaa polvea, 
joita näkisimme mieluusti tulevil- 
lakin demopartyilla. Hyväksi mat- 
kaevääksi jäi viesti, että demoskene 
todella on yhteisöllistä digitaalisen 
taiteen tekemistä — ja varsinkin siitä 
nauttimista. $£ 


Riitta Tiermas 


Kuva: Petri Leppävuori / 
ASSEMBLY Organizing 

TEKNIIKKA 


Lisätty todellisuus, 


guo vadis? 


Janne Siren 


uten kolmannessa Sire- 

nin sisäpiirissä vuosi sitten 

kirjoitin (Skrolli 2019.1), 

keinotodellisuus — (virtual 
reality, VR) on ollut yksi Skrollin tois- 
tuvaisaiheista. Syystäkin. Monesti kui- 
tenkin tuppaa unohtumaan, että ul- 
komaailmalta suljettuja, tietokoneella 
luotuja virtuaaliympäristöjä itse asias- 
sa edelsi virtuaalitodellisuuden kak- 
soissisar: lisätty todellisuus (augmented 
reality, AR), jossa keinotekoisesti luotu 
kuva yhdistyy tosimaailmaan. Tämä on 
edelleen vähintäänkin yhtä tärkeä aihe, 
vaikka olemme puhuneet siitä huomat- 
tavasti vähemmän. On siis korkea aika 
lisätyn todellisuuden Sisäpiirille. 

Kun — kerroin keinotodellisuuden 
150-vuotiaasta — historiasta =Skrollis- 
sa 2016.2, mainitsin maailman ensim- 
mäisenä pidetyn virtuaalikypärän: Ivan 
Sutherlandin kehittämän The Sword 
of Damoclesin eli Damokleen miekan 
(1968). Tämä historia-artikkeli ja van- 
hat pdf-lehdet löytyvät Skrollin verkko- 
jatkoilta: skrolli.fi/numerot. Damokleen 
miekka oli päähän kiinnitettävä näyt- 
töpari, joka välitti viivagrafiikkaa mo- 
lemmille silmille ja seurasi pään liikeitä. 
Mainitsin myös, että laitteen näytöt oli- 
vat läpinäkyviä. Laskentatavasta riippu- 
en Damokleen miekka ei tosin ollut aivan 
ensimmäinen virtuaalisilmikko, vaikka se 
sellaiseksi yleensä arvioidaankin. 

Flokuvatuottaja Morton Heilig oli 
nimittäin hakenut patenttia otsikol- 
la Stereoscopic-television apparatus 
for individual use jo vuonna 1957. Pa- 
tenttihakemuksessa kuvailtu, myös Te- 
lesphere mask -nimellä tunnettu laite 
muistuttaa kaaviokuvissa hämmästyt- 
tävän paljon modernia virtuaalisilmik- 
koa, joskin litteän näytön paikalla on 
Damokleen miekan tapaan kaksi CRT- 
kuvaputkea. Heiligin ajatus tähtäsi sul- 
jettuun elokuvakokemukseen, jossa 
ulkopuolelta tuleva valo kadotetaan 
hupulla, äänimaailma korvataan kuu- 
lokkeilla ja jopa tuuli sekä tuoksut luo- 
daan keinotekoisesti. 

Sirenin sisäpiiri -palstalla Janne 
Siren ruotii seuraamiaan tekno- 


logiailmiöitä ja -alakulttuureita. 
Tällä kertaa todellisuus lisääntyy. 


Telesphere mask jäi prototyyppi- 
asteelle, mutta Heilig tuotteisti idean 
muutamaa vuotta myöhemmin his- 
toria-artikkelissammekin — mainittu- 
na Sensoramana (1962) — eräänlaise- 
na ”4D”-lyhytelokuva-automaattina. 
Sensoramassa katsoja istahtaa peliau- 
tomaattia muistuttavan laitteen äärelle 
ja pääsee moottoripyöräajelulle kolmi- 
ulotteiseen Brooklyniin, tuntee tuulen 
kasvoissaan, moottoripyörän tärinän 
istuimessaan ja haistaa jopa kaupungin 
hajuja. Toisin kuin Damokleen miek- 
ka, Heiligin järjestelmä ei kuitenkaan 
seurannut pään liikkeitä. 

Mutta Damokleen miekka ei ollut 
edes ensimmäinen laite, joka seura- 
si pään liikkeitä. Esimerkiksi elektro- 
niikkavalmistaja Philco ja helikopte- 
rivalmistaja Bell kehittivät molemmat 
1960-luvun alussa järjestelmät, jot- 
ka välittivät videokuvaa liikkuval- 
ta kameralta käyttäjän silmiin siten, 
että kamera seurasi pään liikettä. Bel- 
lin järjestelmän näytöt olivat jopa läpi- 
näkyviä, kuten Damokleen miekassa. 
The Sword of Damodles oli kuitenkin 
ensimmäinen virtuaalisilmikko, joka 
yhdisti tietokoneella luodun keinote- 


koisen kuvan pään liikkeen seurantaan 
ja — koska näytöt olivat läpinäkyviä — 
tosimaailman näkymään. 

Damokleen miekka oli siis ennen 
kaikkea ensimmäinen lisätyn todelli- 
suuden silmikko. 


Matka alkaa 2010-luvulla 
Lisätyn — todellisuuden — kartoittamis- 
ta ei kuitenkaan ole nyt tarpeen aloit- 
taa 1960-luvulta. Nostan vain täs- 
sä hattua näille varhaisille pioneereille 
arvostuksen merkiksi. Ohitan samoin 
toteamuksella 1990-luvun = edellisen 
virtuaalitodellisuusbuumin, jonka yh- 
teydessä julkaistiin myös läpinäky- 
viä keinotodellisuussilmikoita, kuten 
Virtual i/o i-glasses (1995). 1990-lu- 
vun lisättyä todellisuutta vaivasi sama 
teknologian kypsymättömyys, kuin ai- 
kakauden lyhytikäisiksi jääneitä vir- 
tuaalikypäriäkin. Litteiden näyttöjen 
tuolloinen yleistyminen ratkaisi lopul- 
ta vain osan keinotodellisuussilmikoi- 
den ongelmista. Eivätkä ne näytöt edes 
kookkaiden taustavalojen vuoksi olleet 
vielä niin litteitä. 

Modernin lisätyn todellisuuden ke- 
hykseksi riittää, että palaamme ajassa 


Nintendo 3DS toi mukanaan ilman 3D-laseja katseltavan 3D-näytön, 3D-kamerat ja lisätyn to- 
dellisuuden vuonna 2011. Kuvassa Kid Icarus: Uprising seuraavana keväänä. 


taaksepäin kymmenisen vuotta 2010-lu- 
vun vaihteeseen. Kymmenluvulle tulta- 
essa puettavan tietotekniikan mahdol- 
lisuushorisontti oli nimittäin viimein 
muuttunut olennaisesti: kosketusnäy- 
töllinen älypuhelin oli syntynyt. Vaikka 
iPhonessa (2007) ja sen seuraajissa oli 
mukana ripaus Steve Jobsin ja kump- 
paneiden neroutta, ennen kaikkea kos- 
ketusnäytöllinen älypuhelin oli aikansa 
tuotos, johon vaikuttivat Applen lisäk- 
si monet muutkin tekijät. Kyseessä oli 
onnistunut yhdistelmä useamman tek- 
nologian miniatyrisointikehitystä, joka 
kulminoitui yhdessä käänteentekevässä 
laitteessa. 

Pieneen tilaan saatiin viimein pakat- 
tua paitsi näyttö, akku ja runsaasti las- 
kentatehoa, myös kameroita sekä eri- 
laisia antureita liikkeen seurantaan. 
Modernin lisätyn todellisuuden voikin 
katsoa alkaneen tuon ajan älypuhelin- 
sovelluksista. Sen sijaan, että järjes- 
telmä luottaisi Damokleen miekan tai 
i-glassesien tapaan läpinäkyviin näyt- 
tölinsseihin, keinoteknoinen grafiikka 
voitiin yhdistää reaaliajassa kameraku- 
vaan ja esittää älypuhelimen läpinäky- 
mättömällä näytöllä, aivan kuin näyt- 
tö olisikin läpinäkyvä. Kamera ja muut 
puhelimen anturit yhdistettynä tehok- 
kaaseen suorittimeen pitivät huolen 
siitä, että keinotekoinen kuva näytöllä 
todella mukautui laitteen liikkeeseen. 

Nämä — kännykkäsovellukset = oli- 
vat samalla ensimmäinen omakohtai- 
nen lisätyn todellisuuden kokemuk- 
seni. Muistan kääntäneeni tekstejä 
kieleltä toiselle lisätyn todellisuuden 
käännösohjelmalla, etsineeni läheisiä 
ravintoloita ja kauppoja kameranäky- 
mästä navigaattorisovelluksella ja met- 
sästäneeni Pokemoneja puistossa. Li- 
sätty älypuhelintodellisuus toimi jo 
vuosikymmenen alussa jotakuinkin 
moitteettomasti ja jatkoi kehittymis- 
tään läpi kymmenluvun. Erilaiset kei- 
notekoiset tekstit, esineet ja otukset 
ilmestyivät kamerakuvan sekaan us- 
kottavan näköisesti. 

Valitettavasti lisätty todellisuus ei 
kuitenkaan tuonut juurikaan lisäar- 
voa mihinkään näistä käyttötapauksis- 
ta. Tosimaailmassa liikkuen pelattava 
Pokemon Go (2016) oli ja on edelleen 
nerokas peli-idea, mutta lopulta se- 
kin nojaa ennen kaikkea älypuhelimen 
mullistavaan toimintaan navigaatio- 


Lenovo Star Wars — Jedi Challenges -silmikko 
ja valomiekka vasemmalla. Darth Vader kävi 
meillä jouluna 2017. Peli on sittemmin saa- 
nut useita kunnianhimoisia päivityksiä ja uu- 
sia pelitiloja. Sääli, että silmikkotekniikka ei 
vain riitä. 
laitteena — samoin ne varsinaiset navi- 
gointiohjelmat. Lisätyn todellisuuden 
rooli on tässä yhtälössä mitätön. Eri- 
tyistä syytä katsella nimenomaan ka- 
merakuvaan liitettyä grafiikkaa en löy- 
tänyt, etenkin kun sen katselu edellytti 
usein puhelimen pitelyä epäluonnol- 
lisissa asennoissa. Perinteiset peli- ja 
karttagrafiikat älypuhelimen ruudulla 
toimivat paremmin kuin laitteen osoit- 
telu kohti horisonttia. 

Käännösohjelmatkin jäivät vähäisel- 
le käytölle, koska asioiden lukeminen il- 
massa pidellyn kännykän ruudulta oli 
vaivalloista. Satunnaista käyttötarvet- 
ta saattoi löytyä ulkomaanmatkoilta. 
Jotkut vannovat lisätyn todellisuuden 
mittanauhojen nimeen ja olen kokeil- 
lut niitäkin. En kuitenkaan innostunut, 
paitsi hätävarana mittanauhan puuttu- 
essa tyystin. Muulloin mittanauha ja la- 
ser-mittain ovat ergonomisuudessaan 
edelleen ylivoimaisia. 

Yksi lisättyä todellisuutta sivuava 
älypuhelinsovellus on sentään jäänyt 


Bing Translator (2012). Ymmärsin vihdoinkin 
melkein mitä sohvatyynyissä lukee, mutta sii- 
hen se sitten jäikin. 


käyttöön minullakin: OR-koodinluki- 
ja. Sen kanssa puhelinta tarvitsee osoi- 
tella vain pienen hetken, kunnes koodi 
on tunnistettu. 


Näytön paikka 

Moderni älypuhelin onkin teknisesti 
pätevä, mutta käytettävyydeltään on- 
gelmallinen lisätyn todellisuuden alus- 
ta. Sen käyttö on nimittäin kuin katse- 
lisi maailmaa suurennuslasin lävitse, 
mikä toimii vain rajallisesti. Suuren- 
nuslasikin voi kyllä olla hyödyllinen 
työkalu, kun luetaan pientä tekstiä tai 
tutkaillaan kuvaa lähempää, mutta ei 
kukaan kävele kadulla suurennusla- 
si edessään — jatkuvaa katseen korjaa- 
mista varten päähän laitetaan aivan 
erilainen työkalu, nimittäin silmälasit. 
Ja vaikka monet lisätyn todellisuuden 
demot ovat vaikuttavia videolta katsot- 
taessa, niiden vaikuttavuus ja immer- 
siivisyys tosimaailmassa kärsii pahasti, 
kun näkymää tihrustetaan kännykän 
ruudulta. 

2010-luvun alkuun liittyy keinoto- 
dellisuuden lisäksi kuitenkin myös toi- 
nen teknologinen paluutarina: ste- 
reoskooppinen 3D-videokuva, jonka 
historia ulottuu peräti 1920-luvulle ja 
valokuvien osalta pidemmällekin. Ste- 
reoskopiassa silmille erotellaan hieman 
eri kulmasta kuvatut kuvat, jolloin ai- 
vot lisäävät näkymään syvyysvaiku- 
telmaa. Edelliset 3D-videobuumit oli- 
vat sijoittuneet 1950- ja 1980-luvuille 
— 2010-luvulla 3D valtasi elokuvateatte- 
rien lisäksi kodinelektroniikkaliikkeet. 
Tähän markkinarakoon iski myös peli- 
konevalmistaja Nintendo julkaistessaan 
3D-stereokameroilla ja 3D-näytöllä va- 
rustetun Nintendo 3DS -käsipelikoneen 
vuonna 2011. Yksi laitteen ominaisuuk- 
sista oli lisätty todellisuus. 

Lisätty todellisuus Nintendo 3DS:llä 
on sikäli älypuhelimista poikkeava ko- 
kemus, ettei sitä yleensä ole tarkoitet- 
tu taivaalle huidottavaksi, vaan laajen- 
tamaan peliä pelaajan edessä olevalla 
tasolle, kuten pöydälle. Pöydälle ase- 
tetaan pelin mukana tulevia kortteja, 
jotka toimivat signaaleina ja ankku- 
reina lisätylle todellisuudelle, jota sit- 
ten katsellaan 3D-syvyysvaikutelman 
kera Nintendo 3DS:n ylänäytöltä. 3D- 
vaikutelman voi toki kytkeä myös pois. 
Esimerkkinä eräässä lisätyn todelli- 
suuden demossa pöydän pinnasta vai- 

kuttaa aukeavan luukku, jossa portaat 
johtavat pöydän uumeniin. Pöydälle il- 
mestyy myös erilaisia pelihahmoja ja 
-tilanteita. Jotkut innostuivat askarte- 
lemaan näistä AR-korteista jättikokoi- 
sia versioita, jolloin ruudulle ilmestyy 
jättiläishahmoja. 

Nintendo 3DS:n lisätty todellisuus- 
kaan ei jäänyt minulla todelliseen käyt- 
töön, mutta ainakin se vaikutti ergo- 
nomisesti toimivammalta konseptilta, 
kuin monet älypuhelinten lisätyn to- 
dellisuuden sovellukset. Pelimaailman 
jatkaminen pelaajan edessä olevalle ta- 
solle ei vaatinut taivaalle kurottelua tai 
rasittanut hartioita. Sen sijaan silmiä 
ja aivoja se kyllä rasitti, mikäli 3D-sy- 
vyysvaikutelmaa piti päällä. Ninten- 
do 3DS:n paljaan silmän stereoskoop- 
pinen 3D-kuva nimittäin kyllä toimii, 
mutta kuten tunnettu elokuvaleikkaaja 
Walter Murch (Ilmestyskirja. Nyt, Cap- 
tain Eo 3D) on todennut, tällaiseen ku- 
vaan liittyy perustavanlaatuinen ongel- 
ma. 

Stereoskooppisen 3D-kuvan katse- 
lu tasaiselta näytöltä vaatii kohdenta- 
maan katseen vaihteleville syvyyksil- 
le, samalla kun silmien linssit pidetään 
kuitenkin koko ajan tarkennettuna va- 
kioetäisyydellä olevaan kuvalähtee- 
seen. Tämä epäsuhta ottaa Murchin 
mukaan niin sanotusti päähän - toisi]- 
la enemmän, toisilla vähemmän, mut- 
ta kaikilla jonkin verran. Murch tus- 
kin on ainakaan täysin väärässä, sillä 
2020-luvulle tultaessa 3D-elokuvien 
ja -pelien merkitys on taas vähenty- 
nyt, vaikka tekniikat stereoskooppisen 
kuvan tuottamiseen ja näyttämiseen 
ovatkin parempia kuin koskaan. 

2020-luvulla elokuvia uhkaa 3D:n 
sijaan aivan uudenlainen vaara: Äly- 
puhelinvideon — saapuminen = eloku- 
vateatteriin. Venäläisohjaaja Timur 
Bekmambetov nimittäin kuvaa pys- 
tysuuntaiselle 9:16-kuvasuhteelle tar- 
koitettua toiseen maailmansotaan si- 
joittuvaa sotaelokuvaa V2 - Escape 
From Hell (2021). Tekniikka ohjaa 
edelleen taidetta, kuten Heiligin Sen- 
soramassa konsanaan. 


Liikettä on monenlaista 

2010-luvulla ilmestyi koko joukko äly- 
laseja, kuten Vuzix Blade (2018), jotka 
pyrkivät ratkomaan edellä mainittuja 
ongelmia nostamalla näytön käyttäjän 
silmille ja pitämällä sen läpinäkyvä- 

Ensimmäinen Pokemonini löytyi Naantalin 
Kirkkopuistosta kesällä 2016. Valinnainen AR- 
näkymä oli tosin pitkään pelkkä lelu, joka lä- 
hinnä vaikeutti Pokemon Gon pelaamista. 


nä. Kuuluisin esimerkki lienee Google 
Glass (2012), jonka sisäänrakennettu 
kuvausmahdollisuus poiki käyttäjil- 
leen liikanimen glasshole - suomennos 
voisi olla vaikkapa pleksreikä. Useim- 
mat tällaisista älylaseista eivät kui- 
tenkaan olleet varsinaisia lisätyn to- 
dellisuuden silmikoita, vaan nenällä 
roikkuvia infonäyttöjä. Itse tekniikka 
toimi hyvin, mutta erityisen suosittuja 
niistä ei ole tullut. 

Olennainen osa lisättyä todellisuut- 
ta on nimittäin seurata pään liikettä ja 
sovittaa keinoesineet tosimaailman kes- 
kelle, mikä erotti jo Damokleen miekan 
Heiligin elokuvasilmikosta. Oikeastaan 
pään liikkeen seuranta on minimivaa- 
timus. Vaikka varhaiset keino- ja lisä- 
tyn todellisuuden tuotteet keskittyivät- 
kin usein päänseurantaan, myös muun 
kehon ja raajojen seuranta — vielä- 
pä kaikissa kuudessa vapausasteessa 
- sekä muun liikkeen ja tilan seuran- 
ta ovat kaikki tärkeitä autenttiselle ko- 
kemukselle. Kuten kirjoitin Skrollissa 
2018.1 artikkelissa Todellisuus lisääntyy 
— Darth Vader kävi meillä, lisätyn todel- 
lisuuden alustavalmistajilla on kuiten- 
kin ollut hyvin vaihtelevan tasoisia rat- 
kaisuita liikkeenseurantaan. 

Esimerkiksi samaisessa artikkelissa 


esitelty Lenovo Star Wars — Jedi Chal- 
lenges -peli sisältää lisätyn todellisuu- 
den silmikon ja valomiekan lisäk- 
si yhden liikkeenseurantamajakan, 
joka asetetaan pelitilaan. Käytännös- 
sä yksi majakka on liian vähän, joten 
pelin käsitys tilasta ja pelaajan liikkeis- 
tä jää parhaimmillaankin rajalliseksi. 
Itse valomiekka toimii miekkailutilas- 
sa hyvin, mutta muissa tarjolla olevis- 
sa pelitiloissa sillä tökkiminen onkin 
sitten vähemmän luontevaa. Kehitty- 
neimmät virtuaalitodellisuussilmikot 
käyttävät useita majakoita tai kameroi- 
ta sekä monipuolisia käsiohjaimia pe- 
laajan liikkeiden ja liikkumisen seu- 
rantaan. 

Ulkomaailman poissulkevassa vir- 
tuaalitodellisuudessa myös riittää, että 
pelaajan liikettä kyetään seuraamaan 
tyhjässä tilassa, koska uusi todelli- 
suus luodaan kokonaisuudessaan pe- 
laajan silmikolle. Lisätyssä todellisuu- 
dessa asia ei ole näin yksinkertainen. 
Esimerkiksi Jedi Challenges toimii 
käytännössä vain tyhjässä, hämäräs- 
sä hallissa, koska muualla peligrafii- 
kat milloin ilmestyvät sohvan sisään, 
milloin leijuvat seinillä ja ovat muuten 
vain liian haaleita. Tämä tekee lisätys- 
tä todellisuudesta varsin keinotekoisen 
osan kokonaisuutta, joskin päivityksen 
myötä peliin lisätty kaksintaistelu kah- 
della silmikko-miekka-parilla kieltä- 
mättä hyötyy lisätystä todellisuudesta, 
kun vastustajan näkee. 

Nintendo 3DS käytti pelikortte- 
ja ”majakoina” mikä toimii, kun lisä- 
tyn todellisuuden on tarkoitus rajoit- 
tua edessä olevalle pöydälle. Ratkaisu 
ei kuitenkaan skaalaudu. Olennaises- 
ti liikkuvaisempi lisätty todellisuus 
toimii vain, jos järjestelmä ymmärtää 
riittävästi ympäröivää maailmaa ja si- 
joittaa lume-esineet sinne luontevas- 
ti — myös piilottaen esineet tai niiden 
osat, kun jokin tosimaailman este tu- 
lee niiden ja käyttäjän väliin. 


HoloLens 1 ja 2 

Ensimmäinen lupaavan tuntuinen yri- 
tys todella ratkaista lisätyn todellisuu- 
den koko ongelmakirjo tuli Microsof- 
tilta vuonna 2015, kun ensimmäinen 
HoloLens-silmikko —(microsoft.com/ 
hololens) näki päivänvalon. Havain- 
nekuvissa olohuone täytettiin Minec- 
raft-pelin palikkamaisemilla, jotka si- 
joittuivat luontevasti sohvapöydälle, 


lattialle, sohvalle ja muille eri tasoille 
huonetilassa. Keskellä huonetta Holo- 
Lens-silmikko päässään istuva pelaa- 
ja ihaili valtakuntaansa. Riippumatta 
siitä olisiko Minecraftin pelaaminen 
näin lainkaan käytännöllistä, visio ai- 
nakin oli huumaava. Microsoft kutsui 
lume-esineitä hologrammeiksi. 

Reaktio oli toivotun kaltainen. Ho- 
loLensistä tuli välitön puheenaihe, 
joka siivitti Microsoftin keinotodelli- 
suuden mielikuvajohtajaksi. HoloLen- 
sissä olikin paljon hyvää: se ymmärsi 
tilaa, seurasi liikettä siellä ja toimi il- 
man erillistä tietokonetta tai älypuhe- 
linta. Pääsin tutustumaan laitteeseen 
ensimmäisen kerran Junction-hackat- 
honissa seuraavana vuonna. Valitetta- 
vasti on todettava, että HoloLens oli 
kuitenkin pettymys. Esimerkiksi Ho- 
loLensin ohjain riitti lähinnä vain 
osoitteluun, eikä vastannut virtuaali- 
todellisuussilmikkojen kuuden vapa- 
usasteen ohjaintarjontaa. 

Mutta mikä pahinta, pikkuriikkinen 
34 asteen näkökenttä (AR-näkökent- 
tien kokoa mitataan lävistäjän astei- 
na) murskasi nopeasti kaikki unelmat 
huoneen täyttämistä Minecraft-vuo- 
ristoista. Vuoristot toki saattaisivat olla 
siellä jossain, mutta mitä iloa niistä on, 
jos niistä näkee kerrallaan vain pienen 
kaistaleen keskellä näkökenttää ja kais- 
taleen ulkopuolella ”hologrammit” 
vain katoavat näkyvistä. Tuon ajan kei- 
notodellisuussilmikkojen 110 asteen 
näkökenttäkin on ihmisen luontais- 
ta näkökenttää pienempi, mutta sen- 
tään moninkertainen verrattuna Ho- 
loLensiin. 

Olo oli kuin katselisi maailmaa pos- 
tiluukusta megalomaaninen räjäytys- 
kypärä päässään. HoloLens 2 (2019) 


sentään korjasi monia näistä puut- 
teista, kasvattaen näkökentän lävis- 
täjänä siedettävämpään 52 asteeseen, 
josta on jossain määrin muodostu- 
nut seuraava lisätyn todellisuuden nä- 
kökenttätaso uusissa ja tulevissa tuot- 
teissa. Kokonaisuus on myös sirompi 
ja tehokkaampi. Lisäksi Microsoft li- 
säsi HoloLens 2:een pätevän silmien ja 
käsien seurannan ilman ohjaimia, jo- 
ten virtuaaliesineitä voi käsitellä varsin 
luonnollisilla liikkeillä. 

Valitettavasti villeimmät Minecraft- 
unelmat saavat silti vielä odottaa, sil- 
lä tuotetta on markkinoitu toistaisek- 
si lähinnä ammattilaisille ja harvoissa 
maissa. Halpa se ei myöskään ole: 3 500 
dollaria. Laite on lisäksi ollut viime ai- 
koina otsikoissa epätasaisten värien 
vuoksi. Työsarkaa riittää. 


Lumus ja Lenovo 

Yksi asia, joka erottaa läpinäkyvät li- 
sätyn todellisuuden silmikot virtuaa- 
litodellisuudesta, on tekniikka, jolla 
läpinäkyvältä vaikuttava näyttö toteu- 
tetaan. Siinä missä modernit umpisi]- 
mikot ovat yhdistelmä varsin perin- 
teistä näyttöä ja linssiä silmien edessä, 
lisätyn todellisuuden kuva muodos- 
tetaan yleensä silmien yläpuolel- 
la ja heijastetaan sitten jollain teknii- 
kalla niiden eteen. Esimerkiksi siinä 
1990-luvun Virtual i/o i-glasses -silmi- 
kossa näyttökuvan heijastaminen ta- 
pahtui silmien eteen asetetun prisman 
avulla. 

HoloLens 1 käyttää niin kutsuttua 
taittavaa aaltoputkea (diffraction wa- 
veguide) kuvan ohjaamiseksi käyttäjän 
silmien edessä olevalle läpinäkyväl- 
le pinnalle. Samaa konseptia käyttää 
myös kilpaileva Magic Leap -silmik- 


HoloLens (Kuva: Microsoft) 


ko. Taittavilla aaltoputkilla eri värit oh- 
jataan eri aaltoputkien kautta silmil- 
le. HoloLensissä ohjaimia on kolme ja 
Magic Leapissa kuusi. 

Israelilainen, puettavia näyttöjä vuo- 
desta 2000 kehittänyt Lumus (lumusvi- 
sion.com) on lähtenyt kehitystyössään 
toiseen suuntaan. Lumuksen lisätyn to- 
dellisuuden silmikko Lumus DK-Visi- 
on (2018) käyttää suoraa aaltoputkea 
(non-diffraction waveguide), jossa kaik- 
ki värit kulkevat yhden putken kautta. 
Näyttöinsinööri Karl Guttag on analy- 
soinut näyttöratkaisuiden eroja blogis- 
saan (kguttag.com). Guttagin mukaan 
taittava aaltoputki voi aiheuttaa kuvaan 
hehkun kaltaista häiriötä, joista Lu- 
muksen silmikko ei kilpailijoidensa ta- 
voin kärsi. 

Kaikki kolme käyttävät aaltoputkien 
lisäksi pico-projisoituja LCOS-näyt- 
töjä (Liguid Crystal On Silicon), joi- 
den kuva valaistaan LEDillä tai laseril- 
la. HoloLens2 sen sijaan käyttää kuvan 
muodostukseen LBS-näyttöä (Laser 
Beam Scanning) eli liikkuvaa laseria 
yhdistettynä taittavaan aaltoputkeen. 
Vaikuttaa siltä, että myös LBS-näyt- 
töön liittyy omat ongelmansa — Gutta- 
gin mielestä Microsoft on astunut ”bad 
combined with worse” -ansaan Holo- 
Lens 2:n kohdalla. Kenties tämä selit- 
tää raportoidut väriepätasapainoisuu- 
det. 

Lumus DK-Vision sisältää suori- 
en aaltoputkien lisäksi muutenkin jou- 
kon tarkimman näytön. Siinä mis- 
sä HoloLensin ja Magic Leapin näytöt 
ovat lähempänä HD Ready -tarkkuutta 
pikselitiheydeltään, Lumuksen näyttö- 
tarkkuus vastaa tarkempaa Full HD:tä. 
Myös taittavat aaltoputket voivat syödä 
tarkkuutta verrattuna suoriin. Lisätyssä 
todellisuudessa heikko tarkkuus ei vält- 
tämättä ole aina yhtä ilmeistä muualla, 
mutta sen voi huomata etenkin, kun lu- 
me-esineitä katsotaan kauempaa. Täl- 
löin etenkään pieni teksti ei enää pysy 
tarkkana tai lukukelpoisena. Lumus 
DK-Visionia on toimitettu vain kehittä- 
jille, mutta Lumuksen teknologiaa käy- 
tetään myös muissa tuotteissa, kuten 
Lenovon ThinkReality A6 -AR-silmi- 
kossa (www.lenovo.com/thinkreality). 

Muutamat — yritykset = kurottelevat 
myös aaltoputkien tuolle puolen. Esi- 
merkiksi Kura Tech (kura.tech) ja 
LetinAR — (letinar.com) — kehittelevät 
aaltoputkille heijastaviin pisteisiin pe- 

Magic Leap One (Kuva: Magic Leap) 


rustuvaa korvaajaa, jopa mahdollistai- 
si jopa yli sadan asteen näkökentän. 
Myös tila- ja lämpöpihejä micro-LED- 
näyttöjä — kehitellään — projisoitujen 
LCOS- ja LBS-ratkaisujen tilalle. 


Tilt Five 
Mainitsin edellä, että yksi potentiaa- 
lisesti toimiva käyttötarkoitus lisätyl- 
le todellisuudelle on virtuaalinen pe- 
lipöytä. Monen lisätyn todellisuuden 
sovelluksen ongelma on nimittäin lii- 
allinen kunnianhimo — horisonttiin 
kurkottavan tai edes koko huonee- 
seen ulottuvan lisätyn todellisuuden 
luominen uskottavasti on toistaisek- 
si ollut mahdoton tehtävä. Käyttäjän 
edessä pöydällä tapahtuva lisätty to- 
dellisuus sen sijaan on usein toiminut 
paremmin. Ne Nintendo 3DS:n lisä- 
tyn todellisuuden pelikortit toimivat 
ainakin ergonomialtaan varsin hyvin, 
vaikka tappajasovellusta konseptille en 
olekaan nähnyt. Pöydällä viipeltäviä 
lumehahmoja on miellyttävä katsella 
jopa erillisen näytön lävitse, kun näyt- 
töä ei tarvitse kannatella pään tasalla. 
2010-luvun alussa Valve-peliyhti- 
össä kehitettiin lisätyn todellisuuden 
silmikkoa, joka perustui tähän oival- 
lukseen mutta käänsi asetelman pää- 
laelleen. Sen sijaan, että lisätyn todel- 
lisuuden käyttäjälle esitettäisiin näytön 
tai silmikkonäytön kautta tapahtumia 
pöydällä, käyttäjän päässä oleva sil- 
mikko heijastaisikin kuvaa pöydäl- 
lä olevalle heijastavalle pinnalle, joka 
erityisten linssien avulla näytettäisiin 
vain heille itselleen. Tähän projektiin 
palkattiin myös Commodore-piireistä 

Lenovo ThinkReality (Kuva: Lenovo) 


tuttu rautasuunnittelija Jeri Ellsworth 
vuonna 2012. 

Kun Ellsworth ja hänen kollegan- 
sa Rick Johnson joutuivat seuraa- 
vana vuonna lähtemään Valvelta, he 
ostivat oikeudet teknologiaan ja perus- 
tivat Technical Illusions -yhtiön (myö- 
hemmin castAR) jatkajaksi. Aikanaan 
myös LucasArtsin entinen johtaja Dar- 
rell Rodriguez liittyi joukkoon noin 70 
muun työntekijän lisäksi. CastAR:stä 
ei kuitenkaan tullut menestystarinaa, 
ja yritys laittoi lapun luukulle vuonna 
2017. Ellsworth ja muutama castAR- 
kollega eivät kuitenkaan luovuttaneet, 
vaan ostivat teknologian uuteen Tilt 
Five -yhtiöön ja joukkorahoittivat tuot- 
teen onnistuneesti viime syksynä. 

Tilt Fiven (tiltfive.com) tuote on käy- 
tännössä harmaa pelilauta ja silmikko, 
joka kytketään älypuhelimeen tai tieto- 
koneeseen. Silmikko heijastaa laudalle 
kuvaa, jonka vain tätä kuvaa heijasta- 
va pelaaja näkee omassa silmikossaan. 
Jokaiselle pelaajalle voidaan siis välit- 
tää eri kuvakulma, vaikkapa pelinjoh- 
tajalle eri pelinäkymä kuin rivipelaa- 
jille, kunhan kaikilla on omat silmikot. 
Kuva seuraa pään liikettä, ja 110 asteen 
näkökentän pitäisi vastata useita virtu- 
aalikypäriä, joten laudan tapahtumia 
voi myös katsoa eri kulmista ja lähem- 
pää. Laudalle voi asettaa myös fyysi- 
siä pelinappuloita ja kortteja, jotka Tilt 
Five tunnistaa. Lisäksi pelin ohjaami- 
seen on painikkeilla varustettu ohjaus- 
sauva. 

Tilt Fiven varhaisten beta-lasien toi- 
mitusten piti alkaa tämän Skrollin men- 
nessä painoon, mutta muun muassa ko- 


ronaviruksen on kerrottu aiheuttaneen 
viivästyksiä Kiinan komponenttiteh- 
tailla. Tosin myös BackerKit-kyselyn 
saamisessa kesti kuukausia ennakkotie- 
toa pidempään, joten virusviive lienee 
vain osa tarinaa. Varsinaisen kuluttaja- 
version toimitusten on tarkoitus alkaa 
kesäkuussa — saa nähdä. Olen mukana 
early beta -joukkorahoituksessa — tois- 
taiseksi olemme saaneet kyselyn toivo- 
mistamme silmikkojen värivaihtoeh- 
doista (odotetusti mustat ja harmaat 
sävyt voittivat) sekä lisenssin Wartile- 
peliin, josta on tulossa myös Tilt Five 
-versio. 

On mielenkiintoista nähdä millaiset 
pelit toimivat Tilt Fivessä. Ehkei yllättäen 
monissa demokuvissa esitellään pelilau- 
taan uppoavia näkymiä, ja PR-havainne- 
kuva korkeimmilla laudasta nousevilla 
vuorilla on silkkaa huijausta. Vaikka lau- 
dalla voidaan esittää myös korkeuseroja 
ylöspäin, niiden näyttäminen on riippu- 
vaista siitä, onko heijastavassa lautapin- 
nassa pelaajan perspektiivistä tarpeeksi 
tilaa korkeussuunnassa. Katselukulman 
pitää siis olla sopiva, jotta korkeuseroja 
voi nähdä. Lauta voidaan tosin kääntää 
myös osittaiseen pystyasentoon, jolloin 
kuva voi jatkua myös ylöspäin, mutta 
tämä ei tietenkään ole mahdollista sil- 
loin, kun laudan on tarkoitus olla pelaa- 
jien keskellä. 

Idea lisätyn todellisuuden seurape- 
leistä yhteisen pöydän ääressä vaikuttaa 
kutkuttavalta. Tilt Five on myös huo- 
mattavasti HoloLensia ja kumppanei- 
ta lompakkoystävällisempi. Se maksaa 
noin 300 dollaria. 


Magic Leap One 

Toistaiseksi kuluttajien saatavilla olevis- 
ta tuotteista eniten puhuttanut lisätyn 
todellisuuden silmikko on Magic Leap 
-startupin (magicleap.com) Ykkönen 
eli Magic Leap One (2018) — osin sik- 
si että yhtiö on kerännyt ennätysmäisiä 
miljardeja riskisijoittajien rahaa, mutta 
myös tuotteen vuoksi. HoloLensin ta- 
paan Magic Leap One (nyk. Magic Leap 
1) on itsenäinen silmikko, joka ei vaadi 
ulkopuolista tietokonetta tai älylaitetta, 
joskin tässä tapauksessa osa kokonai- 
suudesta on vyölle asetettavassa mok- 
kulassa. Noin 2 300 dollarin hintaisena 
Magic Leapkaan ei ole halpa, eikä se ole 
ollut valmistajalleen myyntimenestys, 
mutta tuote on sentään avoimesti saata- 
villa muutamilla markkinoilla ja verk- 


kohuutokaupoissa — ja mikä tärkein- 
tä, sille saa aikamme taistelevat metsot, 
Angry Birdsin. 

Magic Leapin käyttöönotto ei voisi 
olla juuri helpompaa. Mokkula - viralli- 
selta nimeltään Lightpack — sujautetaan 
taskunpieleen ja silmikko nostetaan sil- 
mille. Ohjauslevyllä varustettu liikeoh- 
jain otetaan käteen. Mekaaniset säädöt 
rajoittuvat silmikon takaa vedettävään 
kiristysmekanismiin, pariin vaihdetta- 
vaan sovittimeen sekä silmikon kokoon 
(ks. laatikko seuraavalla sivulla). Loppu 
hoituu automaattisesti osana asennus- 
prosessia, joka on muutaman minuutin 
helppo kysely- ja katselutuokio. Tämän 
jälkeen Magic Leap heittää käyttäjänsä 
aloitusvalikkoon, josta on pääsy muu- 
tamiin valmissovelluksiin sekä sovel- 
luskauppaan. Angry Birds on käynnissä 
viitisen minuuttia paketista purkamisen 
jälkeen. Palataan siihen tuonnempana. 
Älypuhelinta tai tietokonetta ei tarvittu, 
vain WLAN-verkko. 

316 gramman painoinen Lightwear- 
silmikko istuu päässä mukavasti — se 
on todella kevyt. Silmikon yhdeksän 
anturia kartoittavat ympäröivän tilan 
ja jopa silmien liikkeen automaattises- 
ti, joten riittää, kun katselee ympäril- 
leen. Ensimmäinen wow-efekti tulee, 


Tilt Five (Kuva: Tilt Five) 


kun huoneen pinnat peittyvät valkoi- 
sista palloista Magic Leapin mitta- 
roidessa ympäristöään. Hyvin. Mut- 
ta ensimmäinen pettymys HoloLensin 
tapaan tulee jo aikaisemmin: 50 asteen 
(lävistäjä) näkökenttä ei peitä silmi- 
kon silmälasimaisia linssejä kokonaan, 
vaan muodostaa lasien keskelle suora- 
kaiteen muotoiseen alueen, joka lois- 
taa aavistuksen. Näkökenttä on hie- 
man kapeampi mutta korkeampi kuin 
HoloLens 2:lla. 

Kun pääsin ylitse sekä positiivisis- 
ta että negatiivisista alkutunnelmista, 
oli aika tarkastella lisätyn todellisuu- 
den kuvaa tarkemmin. Ei uskoisi, että 
Magic Leapin näyttötarkkus on vain 
1280x960 pistettä, joista vieläpä Gut- 
tagin mittausten mukaan vain noin 
1160 pystyriviä on käytössä kerrallaan 
säädöistä riippuen. Kuva nimittäin vai- 
kuttaa erittäin tarkalta — tai ainakin ta- 
saiselta. Mitä taikuutta tässä sitten on- 
kaan, tämä ei ole lähellekään sama asia 
kuin katselisi HD Ready -tasoista vir- 
tuaalisilmikkoa. 

Muistan ensikokemukseni Oculus 
Rift DK1 -virtuaalilaseilla (2013), joi- 
den tarkkuus oli varsin samankaltai- 
nen 1280x800 pistettä, ja se oli aivan 
eri maailmasta, huonompaan suun- 


taan. Oculus Rift DK1:n kuva oli yhtä 
kanaverkkoa ja pikselipalikkaa. Magic 
Leapissa sen sijaan etenkin lähellä ole- 
vien esineiden muodot näyttävät lähes 
täydellisiltä, kuin vektori-CRT:tä kat- 
selisi. Tarkkuuden rajat huomaa vas- 
ta kaukaisesta tekstistä, jossa kirjaimet 
alkavat hieman palikoitumaan. Mi- 
tään pikseliverkkoa tai edes pikseleitä 
en näe siltikään. Toisaalta esimerkiksi 
Guttag pitää Magic Leapin tekstiä peh- 
meänä, ja sitä se varmasti onkin. 
Lisätyn todellisuuden kuvilla on 
myös toinen hieman ristiriitaisia tun- 
teita herättävä ominaisuus: ne hehku- 
vat. Magic Leap ei juuri kärsi kuvan 
hailakkuudesta edes tavanomaisessa 
sisätilan päivänvalossa, mikä olisi pa- 
hempi ongelma, mutta AR-esineet kyl- 
lä poikkeavat tavallisista esineistä to- 
della selvästi valoisuudeltaan. Kun 
tämä yhdistetään rajalliseen näkökent- 
tään lasien keskivaiheilla, lisätyn todel- 
lisuuden erottaa todellisuudesta. 


Polttotasoloikkaa 

Silti oli hetkiä, jolloin unohdin. WLAN- 
verkon salasanaa Magic Leapiin syöttä- 
essäni mietin hetken, pitäisikö se tehdä 
tietoturvallisemmin naapureilta piilos- 
sa — kunnes muistin, ettei kuvaa näe ku- 

Magic Leap — 
Koolla on väliä? 


Magic Leap One/1:n hankinta poik- 
keaa monista muista lisätyn todel- 
lisuuden tuotteista, sillä se alkaa 
kysymyksellä: Minkä kokoinen sil- 
mikko saisi olla? Tämä vaatekau- 
passa tavanomainen kysymys tulee 
harvemmin vastaan kuluttajaelekt- 
roniikan parissa, muutoin kuin 
näyttökoon kaltaisena parametrina. 
Magic Leapin kohdalla koko viit- 
taa kuitenkin käyttäjänsä fysiologi- 
aan ja vastaa siten enemmän vaate- 
koon valintaa. 

Tämä voikin itse asiassa olla puet- 
tavan teknologian — mukaan lukien 
keino- ja lisätyn todellisuuden tuot- 
teet — läpimurron kannalta aivan 
olennainen kehityssuunta. Merkit- 
tävä osa puettavan teknologian on- 
gelmista, kuten laitteiden liiallisesta 
koosta tai niiden huonosta istuvuu- 
desta, on epäilemättä seurausta sää- 
tömekanismeista tai toisaalta nii- 
den puutteesta. 

Kuvittele, jos silmälasitkin myy- 
täisiin vain yksillä säädettävillä lins- 
seillä ja sangoilla. Millainen hirvitys 
sitä nenälle tulisikaan, jos linssien ja 
sankojen tulisi säätyä lennosta kaik- 
kien erilaisten käyttäjien tarpeisiin. 
Saati sitten toisessa ääripäässä kuin- 
ka —käyttökelvottomat = silmälasit 
useimmille olisivat, jos esimerkik- 
si linssejä ei voisi lainkaan valita tai 
säätää ostovaiheessa tai sen jälkeen. 

Magic Leapin mullistus on kui- 
tenkin vielä maltillinen: silmikoi- 
ta on kahta kokoa. Kokovalinta teh- 
dään pupillien etäisyyden perusteella 
ja mittauksen voi suorittaa valmista- 
jan verkkosovelluksella. Enemmistön 


kaan muu kuin minä. Alkuasennuksen 
jälkeen keinoesineet myöskin pysy- 
vät huonetilassa paikoillaan, joten huo- 
neesta toiseen voi kävellä ja asiat odot- 
tavat siellä, mihin ne jäivät. Ja koska 
mitään majakoita tai kaapelointeja ei 
tarvita, ei myöskään ole mitään tarvet- 
ta pysytellä jollakin tietyllä ”pelialueel- 
la? Uuteen huoneeseen tultaessa silmik- 
ko skannaa pinnat automaattisesti ja 
sen jälkeen muistaa ne. Kyllä tässä jo- 
tain taianomaista on. 

Well done! 


We recommend size 2 


Not sure this is your size? Measure again 


Close 


kerrotaan edustavan kokoluokkaa 1, 
jota suositellaan myös perusvalin- 
naksi, jos haluaa mahdollisimman 
yleiskäyttöisen silmikon. Oma pupil- 
lieni etäisyys oli 72 mm ja näin ollen 
Magic Leap -suosituskokoni on har- 
vinaisempi numero 2. Pakkauksessa 
on myös viisi eri kokoista nenätyynyä 
ja kaksi otsatyynyä. Lisäksi silmälase- 
ja tarvitsevilla on mahdollista hank- 
kia silmikkoon itselleen sopivat vaih- 
tolinssit. 

Magic Leapin mukaan noin 65% 
asiakkaista valitsee koon 1 ja 35% 
koon 2. Molemmat mallit (M1001 
ja M1002) toimivat minun testeissä- 
ni, joskin jälkimmäisellä oli hieman 
tarkkuusetua. Magic Leap uhraa 
joka tapauksessa pienen osan näyt- 
tötarkkuudestaan automaattisille sil- 
mäsäädöille, mikä muutaman kalib- 
raatiokierroksen jälkeen kompensoi 
yksilöllisiä eroja. 


Ajoittain huomasin, että esineiden 
värilämpötila ja kohdistus hieman vä- 
rähtää ja vaihtuu. Tämä on toistaisek- 
si Magic Leapille uniikki ominaisuus, 
jota ei muista kuluttajasilmikoista löy- 
dy. Ominaisuutta ymmärtääkseen on 
syytä palata Sisäpiirin alussa mainit- 
tuun elokuvaleikkaaja Walter Mur- 
chiin, jonka näkemyksen mukaan ste- 
reoskooppinen 3D-kuva ei voi koskaan 
toimia kivuttomasti. Kaikki lisätyn to- 
dellisuuden silmikot tietenkin nojaa- 


vat stereoskopiaan, joten ne pakottavat 
käyttäjänsä tarkentamaan vakioetäi- 
syydellä olevaan pintaan mutta samal- 
la kohdistamaan vaihteleville syvyyk- 
sille, mistä seuraa sangen kirjaimellista 
päänsärkyä. Magic Leap lisää yhtälöön 
oman mausteensa. 

Mainitsin edellä, että Magic Leapissa 
on kuusi aaltoputkea (kaksi väriä koh- 
den) HoloLensin kolmen sijaan (yksi 
väriä kohden). Tämä johtuu siitä, että 
Magic Leap mahdollistaa katsomisen 
kahdelle eri polttotasolle (focal plane) 
— 1 ja 3 metriä — kun taas esimerkik- 
si HoloLens pitää polttotason vakiona 
(2 m). Käytännössä tämä tekee lähel- 
lä olevien esineiden tarkastelusta miel- 
lyttävämpää Magic Leapilla ja pitää 
päänsäryn loitolla kauemmin. 

Siirtymä polttotasojen välillä ei ole 
aina täysin huomaamaton, mutta sii- 
hen tottuu. Enkä kieltämättä koe Ma- 
gic Leapin käyttämistä mitenkään ra- 
sittavana. Se on hyvin vaivaton. 


Angry Birds FPS 

Suomalaisen Rovion Angry Birds First 
Person Slingshot on yksi Magic Leapil- 
le kehitetyistä lisätyn todellisuuden pe- 
leistä. Peli-idea on tuttu jo klassikon 
asemaan nousseesta älypuhelinpelistä: 
ammuskellaan pahojen possujen lin- 
noitelmia ritsalla käyttäen ammuksina 
vihaisia lintuja. Sivusta kuvatun maise- 
man sijaan Angry Birds FPS on kuvattu 
ensimmäisen persoonan perspektiivis- 
tä, kuten lisätylle todellisuudelle sove- 
liasta onkin. 

Pelaaja valitsee pelille ensin sopivan 
fyysisen sijainnin ohjaimella osoittaen. 
Oheisessa valokuvassa näkyvä pyöreä 
pöytä on jotakuinkin minimikoko pe- 
lille — peli voidaan toki sijoittaa myös 
esimerkiksi lattialle. Tämän jälkeen 
Magic Leapin ohjain kontrolloi ritsaa, 
jolla ammutaan: osoitus, napin painal- 
lus, veto ritsan virittämiseksi ja otteen 
irrotus. Pistekaari antaa vinkkiä siitä, 
mihin vihainen lintu tällä liikeradalla 
olisi laskeutumassa. 

Peli toimii hyvin. Silmikon kaiutti- 
mista kaikuvat tilaäänet luovat tutun 
röhkimisäänimaiseman, ja possulin- 
noitukset käyttäytyvät kuten pitääkin. 
Pelin tempo on varsin verkkainen, enkä 
suoranaisesti vertaisi sitä alkuperäiseen 
Angry Birdsiin intensiivisyydessään tai 
tarkkuudessaan, mutta FPS on sangen 
viihdyttävä. 


Älä usko keinotekoisia ruutukaappauksia, tältä silmikko-AR näyttää oikeasti: Angry Birds First Person Slingshot kuvattuna Magic Leap One -la- 
sien vasemman linssin lävitse. Magic Leapin ohjain näkyy lumeritsan alla vasemmalla. Huomaa, miten taaemman pöydän etualalla olevat kaksi 
lintua peittyvät osin istuimen selkänojan taakse, kuten kuuluukin. Karl Guttag on mitannut, että Magic Leap pimentää noin 80 prosenttia tosi- 
maailman valosta, joten lisätty todellisuus loistaa kuvan keskellä — oikeasti tilassa oli valoisaa. Guttagin arvion mukaan haamuloiste värien ylä- 
puolella johtuu puolestaan taittavista aaltoputkista. Voit katsoa valokuvan myös Skrollin verkkojatkoilta: skrolli.fi/numerot. 


Vaikutuin siitä, miten hyvin lume- 
esineet toimivat ja pysyvät tilassa. Fyy- 
siset esteet peittävät näkymät luontevas- 
ti ja uudet tilat tunnistetaan nopeasti. 
Satunnaisia häiriöitä lukuun ottamat- 
ta uskallan sanoa Magic Leapin ratkais- 
seen tila- ja liikeseurannan, mistä myös 
Angry Birds hyötyy suuresti. Parhaina 
hetkinä koen olevani sen vision äärel- 
lä, jonka HoloLens ja Minecraft ensim- 
mäisen kerran piirsivät verkkokalvoille 
puoli vuosikymmentä sitten. Välillä on 
mukavaa ihan vain kävellä possulinnan 
lähelle ja taakse katselemaan. 

Angry Birds FPS:n suurin miinus on 
Magic Leapin suurin miinus: näkökent- 
tä. Ritsaa virittäessä kamppailin jatku- 
vasti näkökentän pystyrajojen kanssa. 
Liian usein ritsan kuminauha tai koh- 
teena olevat possut eivät kaikki mahdu 
lisätyn todellisuuden kuvaan ja osa niis- 
tä vain leikkautuu ”ilmassa” pois. Vaa- 
tii katseen ja sihdin erityistä asettelua, 


että kokonaisuus toimii. Kaikki muut 
lisätyn todellisuuden visuaaliset heik- 
koudet huomaan unohtavani käytössä, 
mutta en tätä. 

Lopulta askartelin pahvista ja teipistä 
peitteet, jotka sulkivat ulkopuolelle kai- 
ken muun paitsi silmikon aktiiviset lisä- 
tyn todellisuuden alueet. Peittely on teh- 
tävä ulkopuolelta, jottei silmänseuranta 
kärsi. Näkymä muuttui putkikatsemai- 
semmaksi, mutta lisätyn todellisuuden 
vaikutelma parani, kun lumekuva ei vä- 
hän väliä leikkautunut ennenaikaisesti 
laidoilta tosimaailman näkymän jatku- 
essa. Tällaisen lisukkeen soisi kuuluvan 
kaikkiin lisätyn todellisuuden silmikoi- 
hin, mutta yllättävää kyllä valmista ver- 
siota ei ole tullut vastaan. 


XR Smart Viewer 

Magic Leap työstää kevyempää ja laa- 
jemmalla näkökentällä sekä 5G-yhtey- 
dellä varustettua Magic Leap 2:ta, mut- 


ta huhut kertovat työn etenevän hitaasti 
ja saattavan kestää vuosia. Toimitusjoh- 
taja Ronnie Abovitz rauhoitteli hiljat- 
tain suurimpia pelkoja japanilaislehden 
haastattelussa, mutta myönsi, että Ma- 
gic Leap 2 ilmestyy vasta 2021. Tässä 
välissä kevyesti parannettu Ykkönen on 
mahdollinen. Tänä vuonna Magic Leap 
keskittyy kehittämään lisätyn todelli- 
suuden ohjelmisto- ja palvelualustaan- 
sa, joten se kiinnostanee lähinnä kehit- 
täjiä. Myös Microsoft etenee HoloLens 
2:n kanssa verkkaisesti. 

Itse asiassa molemmilla yrityksillä 
on ollut vaikeuksia herättää tuotteil- 
laan kiinnostusta rajatun teollisuus- 
käytön ulkopuolella, ja on epäsel- 
vää, yrittävätkö ne edes. Tammikuun 
Consumer Electronics Show'ssa näh- 
tiin myös muiden valmistajien teolli- 
suudelle suunnattuja ratkaisuja, kuten 
päivitettyjä versioita autoihin suunni- 
telluista lisätyn todellisuuden toimin- 

Varjo XR-1 (Kuva: Varjo) 


Varjo XR-1 — 
Toinen kuvakulma 


Kerroin kokemuksistani suoma- 
laisen Varjo-virtuaalisilmikkoval- 
mistajan (varjo.com) ensituotteen 
kanssa —Sisäpiirissä numerossa 
2019.1. Varjon tuotteen erikoi- 
suus on erittäin korkea tarkkuus. 
Yhtiö on kuitenkin sittemmin 
tuonut markkinoille mielenkiin- 
toisen vaihtoehdon myös lisätyn 
todellisuuden =tarpeisiin: Varjo 
XR-1. Silmikko sisältää Ninten- 
do 3DS:n tapaan stereokamerat 
laitteen takana — tosin paljon laa- 
dukkaammat sellaiset kuin Nin- 
tendossa — ja niiden stereoskoop- 
pinen kuva voidaan yhdistää 
lisätyn todellisuuden elementtei- 
hin virtuaalisilmikon näytöllä. 

Tällä vaihtoehtoisella lähesty- 
mistavalla vältetään useat lisä- 
tyn todellisuuden sudenkuopat, 
kuten tosimaailman hämärty- 
minen, läpinäkyvät keinoesineet 
ja kapea näkökenttä. Lume-ele- 
mentit voidaan lisätä näkymään 
myös ilman AR-näytön aiheut- 
tamaa ylimääräistä kirkkauseroa 
ja loistetta. XR-1:n näkökenttä ei 
ole valtava, mutta selvästi parem- 
pi kuin varsinaisilla AR-laseil- 
la: 87 astetta. Hinta sen sijaan on 
toistaiseksi valtava: 9 995 euroa, 
johon lisätään 1 995 euron tuki- 
sopimus. Tuotetta myydään vain 
yrityskäyttöön. 


noista. Valitettavasti nekin tuntuvat 
jarruttelevan jossain siellä pidemmän 
aikavälin konseptimaailmassa. Alle tu- 
hannen dollarin Meta 2 -silmikon val- 
mistaja taas kaatui Yhdysvaltain ja Kii- 
nan kauppasodan melskeessä, joskin 
teknologia on tekemässä paluuta Meta 
View -yhtiössä (metavision.com). 
Monien ”vanhojen” AR-valmistajien 
tarpoessa suossa vaikuttaakin toden- 

näköiseltä, että seuraava harrastajien 
ulottuvilla oleva seuraaja artikkelissa 
mainituille laitteille tulee aivan jostain 
muualta. Kenties seuraava merkittä- 
vä aalto kuluttajille suunnattua lisät- 
tyä todellisuutta ovat älypuhelimiin 
kytkettävät AR-silmikot. Vuonna 2018 
esitelty Dream Glass (dreamworldvi- 
sion.com) antoi tästä jo esimakua pe- 
räti 90 asteen näkökentän sisältävällä 
mobiili-AR-silmikollaan. Se ei kuiten- 
kaan vielä tarjonnut täydellistä lisätyn 
todellisuuden tilaseurantaa. 

Piirivalmistaja Oualcomm = esitteli 
kuitenkin jo viime vuoden CES-mes- 
suilla uuden täysipainoisemman XR 
Smart Viewer -konseptinsa, joka alkaa 
viimein tuottaa hedelmää. XR Smart 
Viewer -yhteensopivat silmikot saavat 
älypuhelimelta tulitukea täyteen kuu- 
den vapausasteen liikkeen seurantaan 
tilassa sekä käsien, eleiden ja jopa sil- 
mien seurantaan. Myös keinotodelli- 
suusohjaimia tuetaan. 

Ennen ensi kesää on odotettavis- 
sa useita tällaisia silmikoita ja vieläpä 
edeltäjiä huomattavasti siedettäväm- 
mässä 500-600 dollarin hintaluokassa. 
Kenties seuraamisen arvoisin näistä on 
aurinkolaseja muistuttava Nreal Light 
(nreal.ai). Sirosta ulkomuodosta huoli- 
matta silmikon näkökentäksi povataan 
52 astetta kuin HoloLens 2:lla, ja ku- 
valle luvataan Lumus DK-Visionin ta- 
paan Full HD -tarkkuutta. 

Nreal Light on viivästynyt melkoi- 
sesti, ja lisäksi Magic Leap haastoi sen 
valmistajan oikeuteen, mutta tuotetta 
odotetaan myyntiin viimein tänä ke- 
väänä. Nähtäväksi jää, miten esimer- 
kiksi kysymys polttotasoista ratkeaa, 
ja onko näkökenttä vielä riittävällä ta- 
solla. 


Katse eteenpäin 

AR on tullut pitkän tien. Teknisesti hy- 
vin toimiva lisätty todellisuus on ollut 
olemassa jo ainakin kymmenen vuot- 
ta, mutta tuttuun tapaan teknologiat 
muuttuvat teoreettisista käyttökelpoi- 
siksi hitaammin. Se kun ei riitä, että 
osataan sijoittaa 3D-grafiikkaa on- 
nistuneesti kuvaan. Kuva pitää pystyä 
myös esittämään silmille toimivalla ta- 
valla ja sen pitää synnyttää hyödyllistä 
vuorovaikutusta. Magic Leap antaa vä- 
lähdyksen siitä, että lisätyn todellisuu- 
den tuominen silmien ja käsien eteen 
on nyt käytännössäkin mahdollista. 


Nreal Light (Kuva: Hangzhou Tairuo Technology) 


Kunhan joku vielä viimeistelisi tekno- 
logian massoille. 

Silmälasikokoluokkaan kutistettu li- 
sätyn todellisuuden silmikko, yhdis- 
tettynä täyteen kamerapohjaiseen liik- 
keen, käsien ja silmien seurantaan sekä 
tilan tunnistukseen, saattaa viimein olla 
tämä odotettu taikayhdistelmä. Kun ko- 
konaisuus saadaan vielä halpuutettua 
muutaman satasen hintaluokkaan, vo- 
lyymikäytölle alkaa tarjoutua mahdolli- 
suus. Näemmekö tällaista rautaa jo tänä 
vuonna? Vai olisiko sittenkin parem- 
pi toteuttaa läpinäkyvyys kameroilla ja 
näytöillä (ks. laatikko)? 

Kolmas kysymysmerkki on, kuinka 
käyttökelpoista lisätyn todellisuuden 
softaa saamme. Demot ovat demoja, 
mutta mihin tätä teknologiaa oikeasti 
käytetään? Yksikään tuotevalmistaja ei 
myöskään ole vielä yrittämässä ratkais- 
ta sitä suurinta tuntematonta: Kuinka 
lume-esineet voisi tuntea käsissään, 
kun niitä koskee... ja voiko vähääkään 
monimutkaisempi lumetodellisuuden 
vuorovaikutus toimia haromalla pelk- 
kää ilmaa tai kömpelöillä sauvoilla so- 
hien? 

Holokanteen on vielä matkaa. 


Palstalle voi kirjoittaa osoitteeseen 
janne&skrolli.fi. Maksuttomat pdf- 
versiot yli vuoden vanhoista Skrolleista: 
skrolli.fi/numerot. 

PELIT 


Looking Glass Studios -historiikki 


Syvälliset seikkailut 
tarjosivat vaihtoehdon 
putkijuoksulle 


Teksti: Aleksi Kesseli 


Peliteollisuudelle 1990-luku oli tietynlaista kulta-aikaa. 
Se oli aikaa, jolloin pelit siirtyivät kolmanteen ulottu- 

vuuteen ja kehittyivät huimaa vauhtia. Silloin muutaman 
vuoden ero kahden pelin julkaisuajankohdan välillä oli jo 
helposti huomattavissa; niin visuaalisesti kuin peliteknisestikin. 


ämän + renessanssiaika- 

kauden kenties  suu- 

rin maestro PC-puolel- 

la oli pelistudio Looking 

Glass Studios. Looking 
Glassin pelit eivät koskaan olleet visu- 
aalisesti niitä kauneimpia tai myynti- 
listojen huipulla, mutta heidän pionee- 
rityönsä kädenjäljet ulottuvat pitkälle 
ja laajalle pelisuunnittelussa. Tämä on 
heidän tarinansa. 

Kuten moni muukin legenda, tämä 
sai alkunsa kultaiselta 80-luvulta. Tek- 
sasilaisen Origin Systemsin kehittämä 
Ultima-roolipelisarja loi puitteet kehi- 
tyskululle, jota Looking Glass Studios 
seurasi peleissään. Siinä missä Ultima 
IV (1985) muistetaan eettisen roolipe- 
laamisen ja moraalivalintojen tuomi- 
sesta. tietokoneroolipeleihin, sen jat- 
ko-osa Ultima V (1988) kehitti genreä 
simulaatiomaisempaan. suuntaan. Pe- 
lissä oli päivä- ja yökierto, mikä vaikut- 
ti näkyvyyteen ja pelihahmojen käy- 
tökseen. Tämän lisäksi pelimaailma 
oli hyvin interaktiivinen; pelaaja pys- 
tyi soittamaan instrumentteja, siirtä- 
mään huonekaluja, leipomaan leipää ja 
niin edelleen. Suurimmilta osin tämä 
interaktiivisuus ei palvellut mitään pe- 
limekaanista päämäärää, mutta ovela 
pelaaja saattoi keksiä hyödyllisiä käyt- 
tötarkoituksia eri esineille. 


Ultima IV 

Kuva: Mitol Meerna 


Looking Glassin alku 
Originilla työskenteli useita merkittä- 
viä pelisuunnittelijoita, kuten Richard 
Garriott, Warren Spector, Raph Kos- 
ter, John Romero ja Chris Roberts. 
Yksi suunnittelijoista oli Paul Ne- 
urath. Paulin ura sai alkunsa, kun hän 
testasi roolipeliä Autoduel (1985) ja 
strategiapeliä Ogre (1986). Myöhem- 
min hän kehitti avaruuslentelysimu- 
laattori Deep Space: Operation Coperni- 
cuksen (1987) Sir-Techille, joka vastasi 
Ultiman kanssa kilpailevasta Wizardry 
-pelisarjasta. Hän jatkoi samoissa mer- 
keissä Space Roguen (1989) parissa, 
joka oli hänen viimeinen pelinsä Ori- 
ginilla. Space Rogue yhdisteli Ultima- 
pelien hengessä roolipelielementtejä 
avaruuslentelypelin fysiikkasimulaati- 
oon. Peli antoi inspiraatiota Originin 
myöhemmälle Wing Commander -pe- 
lisarjalle, ja toimi prototyyppinä kon- 
septeille, joista Looking Glassin pelit 
olivat tunnettuja. 


Space Rogue 


Paul lyöttäytyi tämän jälkeen yhteen 
maineikkaassa MIT-koulussa opiskel- 
leen ohjelmoija Doug Churchin kans- 
sa. He perustivat Salemin kaupunkiin 
New Hampshireen pelistudion nimel- 
tä Blue Sky Productions, joka sittem- 
min vaihtoi nimensä ensiksi Looking 
Glass Technologiesiksi ja lopulta Loo- 


king Glass Studiosiksi. He palkkasi- 
vat entisen Origin-artisti Doug Wiken 
ja loivat Space Roguen pelimoottorin 
pohjalta prototyypin kolmiulotteise]- 
le roolipelille. Projektin demo sai CES- 
messuilla heinäkuussa 1990 Originin 
johtoportaan huomion, kun Richard 
Garriott ja Warren Spector ihastuivat 
siihen niin paljon, että he päättivät lai- 
nata projektille Ultima-lisenssin pa- 
rantaakseen sen myyntiä. Näin sai al- 
kunsa Looking Glassin ensimmäinen 
peli Ultima Underworld: The Stygian 
Abyss (1992). Huomionarvoista on se, 
että demo kiinnitti myös muuan John 
Carmackin » kiinnostuksen, ja antoi 
hänelle inspiraatiota ohjelmoida no- 
peamman tekstuurikartoittajan; mikä 
johti Wolfenstein 3D -peliin. 

Ultima Underworldin kehitys vei 
kaksi vuotta. Sinä aikana tiimiin tuli 
uusia jäseniä, kuten Tim Stellmach, 


25 Miles of Terror! 
Ultima 


The Stygan Abyss” 


Underworldin 3D-toteutus oli mullistava. 


Marc LeBlanc ja Warren Spector. Pie- 
ni yritys tuli tunnetuksi monitaitoisis- 
ta ja luovista jäsenistään, joista monilla 
oli MIT-tausta. Tiimi sai inspiraatiota 
peliinsä Wizardry- ja Ultima-pelisar- 
joista, Dungeon Master (1987) -luo- 
lastoräiminnästä, sekä Taru sormusten 
herrasta -kirjojen Moria-kaivokses- 
ta. Peli sijoittuu Ultima-peleistä tut- 
tuun Stygian abyss -luolastoon, jonka 
ytimeen pelaajan on selvittävä. Vaikka 
peli on tarinaltaan tyypillinen vanhan 
koulukunnan —luolastoroolipeli, sen 
tekninen toteutus oli mullistava. 


Tekninen edelläkävijä 
Jotta voi tajuta, kuinka edellä aikaan- 
sa. Ultima Underworld oli ilmestyes- 
sään, täytyy muistaa, että vuonna 1992 
tietokoneroolipeleissä liikkuminen ta- 
pahtui yleensä ruutu kerrallaan. Wol- 
fenstein 3D ei ollut edes ilmestynyt. 
Ultima Underworld tarjosi pelaajille 
ensimmäistä kertaa kolmiulotteisen, 
tekstuurikartoitetun — pelimaailman, 
jota pystyi vapaasti tutkimaan ensim- 
mäisen persoonan perspektiivistä. Un- 
derworldin maailmassa voi katsoa ylös 
ja alas, uida, hyppiä, manipuloida hii- 
rellä pelimaailman objekteja fyysisesti, 
käyttää soihtua pimeässä nähdäkseen 
pidemmälle ja vaikka mitä muuta. Se 
ei mullistanut: pelkästään roolipeli- 
genreä, vaan koko peliteollisuuden! 
3D:n aikakausi oli alkanut. Moni 3D- 
pelimoottoreiden ja nykypelien stan- 
dardiominaisuus, kuten dynaamises- 
ti vaihtuva musiikki, sai alkunsa tästä 
pelistä. Ilman Ultima Underworldia ei 
olisi Elder Scrolls -pelejä! 

Neurath » tiimeineen ; pyrki yhdis- 
tämään simulaatio-; ja roolipeligen- 
ret keskenään Underworldissa luomal- 


Underworldin pelikartta täyttyi sitä mukaa kun 
tutki uusia alueita, minkä lisäksi se mahdollisti 
muistiinpanojen tekemisen. 


la elävän ja hengittävän pelimaailman. 
Pelaaja voikin esimerkiksi kalastaa, 
rikkoa oven auki kirveellä, valmistaa 
popcornia heittämällä maissintähkän 
tuleen tai luoda soihdun kaatamalla 
öljyä halkoon. Taikominen luonnis- 
tuu yhdistelemällä erilaisia riimuki- 
viä yhteen, ja taikavoimilla pelaaja voi 
esimerkiksi lentää. Pelimaailma on siis 
hyvin interaktiivinen, ja sen eri osat 
voivat luoda mielenkiintoisia ja en- 
nalta-arvaamattomia = ketjureaktioita 
niiden vuorovaikuttaessa keskenään. 
Ultima Underworldia pidetäänkin en- 
simmäisenä ”immersive sim”-pelinä. 
Tämä simulaatioelementtien mahdol- 
listama emergentti pelattavuus ja va- 
paaluontoinen lähestymistapa onkin 
se asia, joka teki Looking Glass Studio- 
sin peleistä niin syvällisiä. 


Ultima Underworld on kuitenkin poh- 
jimmiltaan roolipeli. Konepellin alla 
myllää perinteinen nopanheittoihin 
pohjaava roolipelisysteemi, joka pe- 
rustuu 20 eri taitoon. Nämä taidot 
määrittelevät kaiken pelaajan osumis- 
tarkkuudesta siihen, kuinka paljon va- 
hinkoa korkealta tippuminen aiheut- 
taa. Myös diplomatiaa tarvitaan, kun 
keskustelee luolastossa asuvien otus- 
ten ja eri ryhmittymien kanssa: Loo- 
king Glassin väki kyllästyikin vanhoi- 
hin roolipelikäytäntöihin puskettuaan 
Ultima Underworld II: Labyrinth of 
Worlds (1993) -jatko-osan ulos yhdek- 
sän kuukauden jälkeen edeltäjästään, 
joten studion seuraava peli päätti luo- 
pua roolipelimekaniikoista täysin. 


Ultima Underworld 2 


Shokeeraavan paljon 
aikaansa edellä 

System Shock (1994) on jopa vaiku- 
tusvaltaisempi peli kuin Ultima Un- 
derworld. Siinä missä Underworld 
mullisti pelikenttää tuomalla rooli- 
pelit kolmanteen ulottuvuuteen, Sys- 


tem Shock vei pelien tarinankerron- 
taa eteenpäin hankkiutumalla eroon 
roolipelivaikutteista. Looking Glas- 
sin suunnittelijat, kuten Austin Gross- 
man, ilmaisivat tyytymättömyytensä 
Ultima Underworld -pelien keskuste- 
luihin, jotka hidastivat pelin tempoa 
ja veivät pelaajan hetkellisesti pois sii- 
tä interaktiivisesta ja stimuloidusta pe- 
limaailmasta, jonka he olivat työllä ja 
tuskalla luoneet. Niinpä syntyi päätös 
sijoittaa seuraava peli avaruusalukselle, 
jonka miehistö on teurastettu, jotta pe- 
laaja ei joudu puhumaan kenellekään. 


System Shockin Citadel Station muistuttaa Un- 
derworldin Stygian abyss -luolastoa 


System Shockissa pelaaja ohjaa hak- 
keria, joka herää lääkekoomasta edel- 
lä mainitulla aluksella, jonka ohjat 
on ottanut misantrooppinen tekoäly 
SHODAN. Edetessään pelaaja törmää 
kuolleiden. miehistön jäsenten nau- 
hoittamiin äänitteisiin, joiden avulla 
voi päätellä, mitä aluksella on tapahtu- 
nut. Äänitteistä saa myös etenemisen 
kannalta tärkeää tietoa, kuten lukittu- 
jen ovien koodeja. Myös itse peliym- 
päristö valottaa tarinaa, esimerkiksi 
seiniin on kirjoitettu verellä viestejä. 
System Shock onkin ympäristöllisen ta- 
rinankerronnan kantaisiä. 


Ääniviesti vainajalta. 


Vaikka pelistä trimmattiinkin pois tur- 
hia roolipelielementtejä, on kyseessä 
silti hyvin syvällinen ja monimutkai- 
nen peli vaikkapa Doomiin (1994) ver- 
rattuna. Käyttöliittymä on jotain en- 
simmäisen persoonan räiskinnän ja 
seikkailupelin välimaastosta; pääasial- 
linen tapa vuorovaikuttaa ympäristön 
kanssa on aseilla räiskintä ja metalli- 
putkella huitominen, mutta esineitä 
voi siirtää, nostella ja heitellä. Ympäris- 

System Shockissa kamera auttaa välttämään yllätyshyökkäyksiä. 


töstä löytyy esimerkiksi sähköpanee- 
leita, jotka pitää hakkeroida minipe- 
lin avulla, sekä tietokoneterminaaleja, 
jotka vievät erilliseen minipeliin, jos- 
sa poimitaan infoa kyberavaruudesta. 
Tämän lisäksi pelaaja voi kyykistyä ja 
nojata vasemmalle tai oikealle, ja siten 
ampua nurkan takaa turvakameroita ja 
vihollisia. Laajan asearsenaalin lisäksi 
pelaaja raahaa mukanaan erilaisia am- 
mustyyppejä, kranaatteja, suoritusky- 
kyä parantavia lääkkeitä sekä hyödyl- 
lisiä laitteita. Esimerkiksi pelaaja voi 
asentaa itseensä kameran, jolla näkee 
selkänsä taakse. 

Kenttäsuunnittelu on. myöskin lä- 
hempänä Ultima Underworldin epäline- 
aarisia luolastoja kuin putkiräiskintää: 
pelin aikana liikutaan avaruusaluksen 
eri tasojen välillä edestakaisin metroid- 
vania-genren tapaan. Usein etenemi- 
seen tarvitaan myöhemmältä alueelta 
löytyvä esine. System Shockissa vaikut- 
tavaa olikin sen epälineaarisuus ja sy- 
vyys. Vaikka se oli yksi ensimmäisiä en- 
simmäisen persoonan räiskintöjä, siinä 
on valtava määrä uusia innovatiivisia 
mekaniikkoja ja hybridielementtejä eri 

genreistä. Tästä kunnianhimoisuudes- 
ta johtuen pelin käyttöliittymä on va- 
litettavan kankea ja: monimutkainen. 
Sen vaikutukset peliteollisuuteen ovat 
kuitenkin valtavat, ja moni peli, kuten 
Doom 3 (2004), Bioshock (2007), Dead 
Space (2008), Prey (2017) ovat paljon 
velkaa System Shock -pelisarjalle. 


Harha-askel 
Hollywood-tuotantoon 

Terra Nova: Strike Force Centauri (1996) 
on ikään kuin Looking Glass Studiosin 
immersive sim -pelien musta lammas. 
Siinä missä .muut studion immersi- 
ve sim -pelit poikivat jatko-osan, Terra 
Nova jäi ainokaiseksi. Se on myös ainoa 
studion peli, jossa on oikeiden näytte- 
lijöiden tähdittämiä - FMV-välivideoi- 
ta. Siinä missä Ultima Underworldeissa 
ja System Shockissa pelaaja pudotettiin 
vapaasti tutkittavissa olevaan pelimaa- 
ilmaan, Terra Nova etenee lineaarisesti 
tehtävästä toiseen. Tehtävien välissä voi 
lukea sähköposteja ja keskustella mui- 
den ryhmän jäsenten kanssa — peli otti 
selviä vaikutteita Wing Commander III: 
Heart of the Tigerista (1994). 


<= a == a 


Terra Nova: Strike Force Centauri 


N 
ILLAN 


nOTOITTIPANENTE JÄ Lihkäömk < < -aTSEN-L UKEES J m—"" 
- a" <. | H 


Terra Nova on taktinen ensimmäi- 
sen persoonan räiskintä, jossa pelaaja 
komentaa ryhmää avaruusmerirosvo- 
ja jahtaavia mech-pilotteja. Ryhmän- 
johtajana pelaajan tehtävä on varus- 
taa joukkonsa sopivilla varustuksilla 
ja ohjeistaa alamaisiaan äänikomen- 
noilla taistelukentällä. Peliä voisi luon- 
nehtia Rainbow Six - ja SWAT -peli- 
sarjojen scifi-edeltäjäksi. Apuvälineet, 
kuten savukranaatit ja tiedusteludroi- 
dit, ovat osa pelaajan asearsenaalia ja 
fysiikan mallinnus, kuten tuhoutuvat 
maastot ja eri planeettojen vaihtelevat 
painovoimat, lisäävät pelin taktista sy- 
vyyttä. Koska tehtävät ovat yksinker- 
taisia puolustus- ja hyökkäysvariaati- 
oita ja kentät tyhjiä sekä laajoja, pelistä 
puuttuu samanlainen immersio kuin 
muista Looking Glassin peleistä.Tämä 
ei kuitenkaan johdu lineaarisesta teh- 
tävärakenteesta, kuten studion seuraa- 
va peli tulee havainnollistamaan. 


Paluu keskiajalle 

1998 oli vuosi, jolloin ensimmäisen 
persoonan räiskinnät alkoivat vähi- 
tellen vakavoitua. Half Lifen (1998) 


Terra Novan FMV-välivideot eivät olleet kovin 
laadukkaita. 


ja Unrealin (1998) tapaiset pelit vei- 
vät genreä tarinankerronnallisempaan 
ja tunnelmallisempaan suuntaan Doo- 
min (1994), Duke Nukem 3D:n (1996) 
ja Bloodin (1997) arcaderäiskintäjuu- 
rilta. Kaikista radikaalein uusi konsep- 
ti oli kuitenkin Looking Glassin Thief: 
The Dark Project (1998). Thief kävi läpi 
lukuisia muutoksia vaikean kehityshis- 
toriansa aikana, ensimmäisen persoo- 
nan miekkailusimulaattorista kylmän 
sodan aikaan sijoittuvaan kommunis- 
tizombien lahtauspeliin. Vaikka stu- 
diolla oli epäilyksensä siitä, voiko hidas 
ensimmäisen persoonan räiskintä me- 
nestyä, jos pelissä on tarkoitus enim- 
mäkseen vältellä taistelua, Thiefistä 
tuli lopulta yksi kaikkien aikojen hii- 
viskelypeliklassikkoista -tekoälyohjel- 
moija Tom Leonardin avustuksella. 

Thief on käyttöliittymältään hyvin 
virtaviivaistettu System Shockiin ja Ter- 
ra Novaan verrattuna. Se myös sijoit- 
tuu keskiaikaiseen, steampunk-tekno- 
logiaa ja taikaa sisältävään maailmaan 
scifi-seikkailun sijaan. Tätä pelimaail- 
maa tutkitaan kyynisen varkaan näkö- 
kulmasta. Garrett on sarkastinen laita- 
puolen kulkija, joka kähveltää rikkailta 
ja huolimattomilta henkensä pitimiksi. 
Hänellä on aseinaan miekka ja jousi, 
mutta käsikähmässä hän kuolee nope- 
asti. Siinä missä monet ensimmäisen 
persoonan räiskintäpelit voimaannut- 
tavat pelaajan, Thiefissä olet heiveröi- 
nen ja huono taistelemaan: tarkoitus 
on -hiipiä varjoissa ja jäädä huomaa- 
matta. Korkeammilla vaikeusasteilla 
ihmishahmojen tappaminen on jopa 
kiellettyä. Taitava pelaaja jättää kaikki 
viholliset henkiin eikä jälkeäkään teke- 
misistään! 


Pelaajan varustearsenaali on Thiefis- 
sä hyvin omalaatuinen. Nuijalla voi 
kolkata vartijan takaapäin, mutta jos 
et kanna tajutonta ruumista jonnekin 
mistä sitä ei löydetä, se aiheuttaa epä- 
toivottua huomiota. Vesinuolilla voi 
sammuttaa soihtuja, köysinuolen voi 
ampua puiseen kattoparruun jos ha- 
luaa kiivetä korkealle ja sammalnuo- 
let luovat sammalpeitteen, joka vai- 


Rauaroetootiea Lookniok 

Ovea tiirikoidessa joku voi yllättää takaa. 


mentaa pelaajan ääniä. Thief eroaakin 
monista muista hiiviskelypeleistä sii- 
nä, että ääni näyttelee isoa osaa hiivis- 
kelyssä. Koska peli sijoittuu keskiajal- 
le, pelaajalla ei ole mitään apuvälineitä 
auttamassa hiiviskelyä — ei minikart- 
taa, joka näyttäisi vartijoiden sijainnin, 
röntgenkatsetta tai mitään muutakaan 
vastaavaa. Ensimmäisen persoonan 
perspektiivi tarkoittaa, että pelaaja nä- 
kee vain sen mitä Garrett näkee samas- 
sa tilanteessa (vertaa esimerkiksi Metal 
Gear Solid — (1998) tai Tenchu (1998) 
-pelien kolmannen persoonan kuva- 
kulmiin) — niinpä Thiefissä pelaajan 
täytyykin luottaa omaan kuuloonsa. 


Soihdun voi sammuttaa kätevästi kauempaa- 
kin vesinuolen avulla 


Kuuloaisti on pääasiallinen tapa en- 
nakoida sitä, missä viholliset liikku- 
vat — samoin pelaajan luoma mek- 
kala hälyttää vartijat paikalle. Omaa 
meluastetta voi kontrolloida hiivis- 
kelemällä juoksemisen sijaan, käve- 
lemällä matoilla tai muilla pehmeil- 
lä alustoilla ja välttämällä hyppimistä 
tai korkeista paikoista tiputtautumis- 
ta. Ääni liikkuu realistisesti eri pinto- 
ja pitkin, joten pimeässä kuulokkeet 
päässä pelattuna peli on vanhentu- 
neista grafiikoistaan huolimatta erit- 
täin tunnelmallinen ja paikoitellen 
jopa pelottava. Oven auki tiirikoi- 


minen samalla kun kuulee jostain 
lähestyvän zombin örinän on sstres- 
saavaa puuhaa! Tietenkään avaimet 
eivät automaattisesti: avaa lukittua 
ovea, vaan pelaajan täytyy löytää use- 
amman eri avaimen kimpusta juu- 
ri se oikea. Homma ei ole helppo, jos 
kannoilla juoksee lauma vartijoita. 
Tuollaiset hienovaraiset, mutta tie- 
toisesti lisätyt. simulaatioefektit vai- 
kuttavat paljon Looking Glass -peli- 
en pelituntumaan. 

Thiefissä täytyy taktikoida ja miet- 
tiä lähestymistapaansa. Välillä» täy- 
tyy olla kärsivällinen ja liikkua hitaas- 
ti, joskus taas on parempi ottaa riski 
ja juosta päätä pahkaa läpi vaaratilan- 
teen. Pelin ympäristöissä tapahtuukin 
luonnollinen vaikeusasteen progressio; 
peli alkaa synkistä slummeista, jois- 
sa on helppo piiloutua varjoihin, mut- 
ta myöhemmissä tehtävissä ryöstetään 
rikkaiden. hyvin valaistuja kartanoi- 
ta. Niissä on sähkölämput, joita ei voi- 
kaan sammuttaa vesinuolella, sekä kai- 
kuvat marmorilattiat. 

Kenttäsuunnittelu ja sen sitominen 
tarinankerrontaan on osa-alue, jos- 
sa Thief loistaa. Vaikka pelissä edetään 
yhdestä kentästä toiseen, itse kenttien 
sisällä eteneminen on hyvin avoin- 
ta ja epälineaarista. Kentät ovat val- 
tavan kokoisia ja arkkitehtuurillisesti 
realistisella. tavalla suunniteltuja. Sen 
sijaan, että pelimaailma olisi suunni- 
teltu pelaajaa varten helposti navigoi- 
tavaksi tunneliksi, pelaaja pudotetaan 
virtuaalimaailmaan, joka toimii uskot- 
tavalla tavalla. Kentästä löytyvillä esi- 
neillä on aina jokin kontekstuaalinen 
tai looginen syy sijainnilleen. Esimer- 
kiksi palvelusväen tiloissa hiippailles- 
sa tuskin törmää arvoesineisiin, mutta 

Thief: The Dark Projectin tehtävä "The Sword” tarjoaa abstraktia kenttäsuunnittelua. 


jos niin tapahtuu, yleensä asia selittyy 
vaikka muistilapulla, jossa alamainen 
kertoo kähveltämiensä esineiden kät- 
köpaikasta. Ympäristö on jälleen osa 
tarinankerrontaa, tosin System Shockin 
äänitteiden sijaan pääasiallinen tapa 
hankkia infoa pelin sisällä on keskus- 
teluiden salakuuntelu. 

Looking Glassin — pelit. loistivatkin 
hienovaraisella tarinankerronnallaan. 
Pelien tarinat olivat mielenkiintoisia 
sekä hyvin kirjoitettuja ja maailmat 
olivat täynnä kiinnostavia yksityiskoh- 
tia, mutta pelaajaa ei pakoteta seuraa- 
maan tarinaa. Pelaajalla on aktiivinen 
osa tarinan etenemisessä, ja pelimaa- 
ilmasta löytyviä vihjeitä etsimällä pää- 
see paremmin «selville pääjuonesta. 
Tämän lisäksi itse pelimaailmalle an- 
netaan lisäväriä tällä tavalla: ympäris- 
tö tuntuu eloisammalta ja oikeammal- 
ta kun sen historiasta ja asukeista oppii 
lisää. Tämä orgaaninen tarinankerron- 
ta tuntuu perinteistä uskottavammalta. 
Se on loistava vaihtoehto sille, että peli 
sitoisi pelaajan paikoilleen ja pakottaisi 


Vartijan kolkkaaminen. 

lukemaan rivikaupalla tekstiä tai seu- 
raamaan loputtoman pitkiä dialogeja 
ja välivideoita. 

Thief-sarjan tarinan ytimessä on 
konflikti kaaoksen ja järjestyksen voi- 
mien välillä. Kaaosta edustavat luonto- 
jumalia palvovat pakanat, jotka asuvat 
metsissä, kun taas kaupungissa vaikut- 
tava, fanaattista kristinuskoa muistut- 
tava Vasaran ritarikunta palvoo tek- 
nologista edistystä ja kurinalaisuutta. 
Garrett edustaa symbolista. välimaas- 
toa» näiden kahden ääripään. välil- 
lä olemalla antisosiaalinen varas, joka 
vastustaa. kaupungin sosiaalista hie- 
rarkiaa, mutta kuitenkin hyötyy rahal- 
lisesti tästä systeemistä sen sijaan että 
hän irtautuisi täysin siitä pakanoiden 
tapaan. 

Siinä missä ykköspelissä taistellaan 
pakanoita vastaan, kakkospeli Thief 
II: The Metal Age (2000) nosti ritari- 
kunnan työtä jatkavan mekanistikul- 
tin pääpahiksen asemaan. Jatko-osa 
hioi pelistä vielä puhdasverisemmän 
hiiviskelysimulaattorin vähentämällä 
yliluonnollisten vihollisten ja taistelun 
määrää. Metal Agessa kenttäsuunnitte- 
lu siirtyi steampunk-vaikutteisempaan 
suuntaan ja kenttien koko laajeni enti- 
sestään. Pisimmät tehtävät kestivät nyt 
useamman tunnin ensimmäisellä pe- 
likerralla. Metal Agea pidetään Thief- 
sarjan huipentumana, joskin The Dark 
Projectin pakanakentissä on oma sur- 
realistinen viehätyksensä. 


SHODANIin paluu 
Samanlainen symbolinen vastakkain- 
asettelu. kahden eri ääripään välillä 
nähtiin myös Thief-pelien välissä il- 
mestyneen System Shock 2:n (1999) 
tarinassa. Siinä pelaaja löytää itsen- 
sä jälleen SHODANin kontrolloimal- 
ta avaruusalukselta, jonka miehistöl- 
le kävi kalpaten. Tällä kertaa mukana 
kuvioissa on myös The Many, orgaani- 
nen parviäly, jonka mutantit ovat ot- 
taneet aluksen hallintaan. The Many 
levittäytyy parasiitin avulla, ottaa uh- 
reistaan vallan ja jakaa kollektivismin 
ilosanomaa kommunikoimalla tele- 
paattisesti pelaajalle selkäpiitä karmi- 
valla tavalla. Kylmän laskelmoiva kone 
SHODAN taasen halveksuu ihmisiä 
ja muita orgaanisia elämänmuotoja ja 
edustaa individualismia. Pelaajan rooli 
kyberneettisillä kyvyillä paranneltuna 
ihmissotilaana asettaa hänet taas näi- 
den kahden ääripään välimaastoon. 
Pelin suurin uudistus edeltäjäänsä 
nähden on se, että pelihahmoa voi va- 
paasti muokata kyberneettisin paran- 


System Shock 2 


Roolipelimekaniikat asettavat tarkat taito- 
vaatimukset monen esineen käyttämiselle. 


nuksin. Looking Glassin suunnitteli- 
jat ottivat inspiraatiota Traveller (1977) 
-roolipelistä, niinpä System Shock 2 
onkin. täysiverinen toimintaroolipeli. 
Pelistä löytyy hakkeroinnin lisäksi uu- 
sia taitoja, kuten muukalaisrotujen ku- 
dosnäytteiden ja teknologian tutkimi- 
nen ja aseiden muokkaus, korjaus sekä 
ylläpito. Tämän lisäksi on mahdollis- 
ta erikoistua psyykkiseen taikomiseen. 
Aseet on jaettu viiteen eri aseluokkaan, 
jotka kaikki vaativat omaa erikoistu- 
mistaan, ja eri panssareilla ja aseilla 
on nyt attribuutti- ja kykyvaatimuk- 
sia. Uudelleenpeluuarvoa löytyy, sil- 
lä pelin voi pelata useaan kertaan läpi 
eri tavoilla. 

Roolipelimekaniikkojen lisäksi mu- 
kaan on ripoteltu myös selviytymis- 
kauhuelementtejä. Pelin alkupuolel- 
la panoksia on rajoitettu määrä, joten 
säästeliäisyyttä vaaditaan. Kuolleiden 
vihollisten aseista voi yleensä saada irti 
muutaman lisäpanoksen, mutta kanto- 
tilaakin on rajallinen määrä. Tämän li- 
säksi aseet menevät rikki käytössä, eikä 
niitä voi korjata tai huoltaa ilman tar- 
vittavia esineitä ja taitoja. Kaikki tämä 
resurssien rajallisuus luo painostavan 
ilmapiirin, jossa jokaista hahmopäivi- 
tystä pitää miettiä tarkkaan. Kun ker- 
ran päivittää taitoaan, ei kybermoduu- 
leita (pelin vastine kokemuspisteille) 
enää saa takaisin. 

Kaiken kruunaa pelin äänisuunnit- 
telu ja tunnelma, joka onnistuu Thief- 
pelien tapaan luomaan kireän ilma- 
piirin vanhentuneista grafiikoistaan 
huolimatta. Kuolleiden miehistön jä- 
senten äänitallenteet ovat paremmin ja 
uskottavammin ääninäyteltyjä kuin al- 
kuperäisessä System Shockissa, ja tällä 
kertaa myös aluksella parveilevat mu- 
tantit puhuvat itsekseen ja kutsuvat pe- 
laajaa. 

Aluksen tyhjät käytävät kaikuvat, 
kun niiden metallipinnoilla juoksee, 
ja The Manyn lihaisat ulokkeet litise- 
vät limaisesti, kun niiden päällä käve- 
lee. Ennen kaikkea peli on kirjoitettu 
hyvin — on vaikea olla tuntematta in- 


Tuoreiden huhujen mukaan System Shock 3:n lähes koko kehittäjätiimi olisi irtisanottu, joten 
kyseisen sarjan jatko on näillä näkymin jälleen kerran epävarmaa. 


hoa ja vastenmielisyyttä, kun äänitteet 
ja tutkimusraportit alkavat pikkuhiljaa 
valoittaa The Manyn toimintatapoja. 


Toista System Shockia on usein kehut- 
tu yhdeksi historian parhaista PC-pe- 
leistä, eikä turhaan: sekä tarinasta että 
pelimekaniikoista löytyy uskomaton 
määrä syvyyttä. Selviytymiskauhu- ja 
roolipelimekaniikkojen välinen sy- 
nergia toimii nerokkaasti. Pelin käyt- 
töliittymäkin on paljon käyttäjäystä- 
vällisempi ja helpommin lähestyttävä 
kuin esi-isässä, joten System Shock 2:n 
nerokkuudesta on päässyt nauttimaan 
paljon suurempi osa peliväestöä. 


Tarinan loppu? 

Valitettavasti kaikki hyvä loppuu aika- 
naan, ja niin kävi, että Looking Glass 
Studios sulki ovensa toukokuussa 2000 
pian Thief II:n julkaisemisen jälkeen. 
Siitä huolimatta, että heidän pelin- 


sä puskivat peliteknologiaa ja -suun- 
nittelua hurjasti eteenpäin, ne-eivät 
myyneet kovin hyvin. Vaikka he eivät 
päässeet julkaisemaan pelejä uudella 
vuosituhannella, heidän pioneerityön- 
sä vaikutukset ovat laajalti havaittavis- 
sa, aina Deus Ex:stä (2000) Dishonore- 
diin (2012). 

Looking Glass tuotti myös lentosimu- 
laattoreita ja konsoliporttauksia, mutta 
heitä -muistetaan lämmöllä immersi- 
ve sim -peleistään. Ympäristöllinen ta- 
rinankerronta, -roolipeli- ja simulaa- 
tioelementtien yhdistely ensimmäisen 
persoonan toimintaan ja emergenttiin 
pelattavuuteen kannustavien sääntö- 
järjestelmien luominen ovat innovaa- 
tioita, joita muut pelistudiot ovat ajan 
myötä ruvenneet lainailemaan Looking 
Glassin pelisuunnittelusta. Niin henki- 
set (Arx Fatalis (2002), Bioshock (2007), 
E.Y.F.: Divine Cybermancy (2011), 
Dishonored (2012), Prey (2017), Under- 
world: Ascendant (2018)) kuin suorat- 
kin jatko-osat (Thief: Deadly Shadows 
(2004), Thief (2014), System Shock re- 
make (2020), System Shock 3 (tulevai- 
suus epävarma)) kielivät Looking Glas- 
sin pelien pitkäaikaisesta suosiosta ja 
vaikutuksesta. 

PELIT 


OUTOA lentämistä 


Ilmailu on ihana ja monimuotoinen aihepiiri, sillä taivaille 
voi nousta mitä ihmeellisimmillä eri tavoilla. Katsokaamme 
muutamaa erikoisempaa ilmailullista peliä vuosikymmenten 


varrelta. 


Teksti: Jukka O. Kauppinen 


Snoopy and the Red Baron 
Atari, Inc. — 1983 
Atari 2600 


En tiedä, mitä nappeja Atarin pelike- 
hittäjät aikoinaan napsivat, mutta hy- 
viä ne olivat. Sillä miten muutoinkaan 
kukaan voisi keksiä, että lisensoidaan- 
pa Tenavat-sarjakuvan Ressu-koira ja 
tehdään kokonainen videopeli sarja- 
kuvan yhden höperön ja itseään toista- 
van idean ympärille. 

Ja niin Atari julkaisi aikansa super- 
konsolilleen villin lentoräiskinnän, jos- 
sa Ressu lentää koirankopillaan en- 
simmäisen maailmansodan taivailla ja 
taistelee punaisella kolmitasollaan kiep- 
puvaa Punaista paronia vastaan. Kerta 
toisensa jälkeen. Uudestaan ja uudes- 
taan. Lopulta toiselta loppuvat koneet ja 
voittaja saa palkinnokseen joko mauk- 
kaan luun tai tuopin olutta. Kumpi saa 
kumman, päätelkää itse. 

Tänään kokeiltuna peli on aika ka- 
mala ja ontto. Silloin aikoinaan tämä 
iski aivan hullun kovasti. Ressukin 
koppeineen on täysin tunnistettavissa, 

ATARI 
SNOOPY 
RED BARON 
= 


mikä on varmasti : a J 
tuonut pelaami- - J <) 
seen huimaa li- maan 

säfiilistä. Täytyy - 
tunnustaa, että 
vaikka peli ei ole 


ihan aikaa kestänyt, niin kyllä sen ko- 
keilu silti herättää nostalgisia fiiliksiä. 


Ainakin kahden minuutin ajan. 


Kennedy Approach 
Transatlantic Simulations / MicroProse — 1985 
Amiga, Atari 8-bit, Atari ST, Commodore 64 


Air Traffic Controller 
Creative Computing Software — 1979 
Apple II, Exidy Sorcerer, Sol-20, TRS-80 


Lentopelejähän riittää, mutta millaista 
elämä on lennonjohtotornissa? Sitä on 
tutkittu pelihistorian varrella vain har- 
voin. Varhaisemmasta päästä löytyy 
kuitenkin kaksi oivallista lennonjoh- 
tostrategiapeliä, joista ainakin Kenne- 
dy Approach on taatusti jäänyt C64- ja 
Amiga-pelaajien mieleen. Etenkin ka- 
sibittisen version digitoidut äänet ja 
matkustajakoneiden törmäykset tar- 
josivat vahvaa fiilistä ja jopa shokkiar- 
voa. 

Kennedyllä oli esikuvansakin, joista 
varhaisimmasta päästä on vielä kuusne- 
lostakin vanhemmille mikroille julkais- 
tu merkkigrafiikkapohjainen Air Traffic 
Controller. 16 kilotavuun mahdutettiin 
täysimittainen simulaatio aiheesta. 

ATC on nykyretroilijalle jo varsin 
vaikea pala purtavaksi, mutta Kenne- 
dyn parissa viihtyy edelleen ihmeen 
hyvin, kiitos onnistuneen pelisuunnit- 
telun ja fiksun toteutuksen. 


50 Mission Crush 


Strategic Simulations, Inc. — 1984 
Apple II, Atari 8-bit, Commodore 64, DOS 


Ilmasotaa vuoropohjaisena strategia- 
pelinä? Kyllä, kiitos! Jenkkiläinen SSI 
teki kymmenittäin juuri minulle suun- 
niteltuja strategiapelejä, joista 50 Missi- 
on Crush on eksoottisemmasta päästä. 
Se on näet vuoropohjainen lentosimu- 


£ 
i 


laattoristrategia, jossa pelaajan tavoi- 
te on selvitä hengissä 50 sotalennosta 
Saksan yllä Yhdysvaltain ilmavoimien 
B-17-pommikoneella. 

Aloittelijoille suunnatulla basic-oh- 
jelmointikielellä tehty peli on ruma ja 
kantikas, mutta alkeellisen kuoren alla 
piilee hyvin mietitty ja yllättävän toi- 
miva strategiapeli, jota odotusten vas- 
taisesti ei ole lainkaan hirveää pelata. 
Elämyksen täydentämiseen vain tar- 
vitaan aika lailla mielikuvitusta, mutta 
miehistön kustomointi, lennon suun- 
nittelu ja koneen hallinta tarjoavat 
historialliseen käpyisyyteen nähden 
odottamattoman paljon sisältöä. 

Basic-reliikiksi 50 Mission on yllät- 
tävän oiva tapaus, mutta pelkäänpä, 
että siitä lumoutuvat vain kaltaiseni 


heksasoturit. 


Stunt Island 
The Assembly Line / Disney — 1992 
PC, Linux, Mac 


Disney on piipahtanut pelimarkkinoil- 
la vuosikymmenten mittaan useam- 
mankin verran ottamassa kuonoon- 
sa. Menestykset ja klassikot ovat olleet 
harvassa, mutta Stunt Island -lento- 
pelin kohdalla kaikki meni tosi nätis- 
ti kohdalleen. Se oli näet jotain aivan 
muuta — simulaattorissa ei lennetty so- 
talentoja vaan yritettiin suorittaa mah- 
dollisimman =täydellisiä lentokones- 
tuntteja elokuviin. Eli nyt selvisi, miten 
kaikki ne käsittämättömät leffojen len- 
tokohtaukset on tehty! Ei tuurilla, ei 
taidolla, ei CGT:llä vaan tällä pelillä! 
Valmiiden stunttien lisäksi editorilla 
pystyi rakentamaan ja jakamaan omia 
sekä lataamaan muiden tekemiä stunt- 
teja, mikä loi simun ympärille rehevän 
pikku temppulentoskenen. Koska kyse 
oli elokuvien tekemises- 
tä, pelaaja tie- 
tenkin asette- 
li kameroita ja 
kuvasi mieles- 
tään mahdolli- 
simman täydel- 
lisen oton, joka 


oikein näyttäväksi stuntiksi. 
Ymmärtääkseni — fanien — luomia 
stuntteja ja lyhytelokuvia tehtiin ja le- 
vitettiin purkki- eli BBS-aikakaudel- 
la ahkerasti modeemien välityksellä. 
Ainakin osa niistä näyttää säilyneen 
näihin päiviinkin saakka. Stunt Island 
löytyy nykyään myös GOG.comista ja 
Steamistä, joten tällä ainutlaatuisella 
lentosimulaatiolla voi herkutella nyky- 
alustojen vähän nopeammilla ruudun- 
päivitysnopeuksillakin. Kyllä kelpaa! 
Ja sitä paitsi... Miten monessa lento- 
pelissä vo lentää stunttisorsalla? 


Crimson Skies 
Zipper Interactive / Microsoft Corp. — 2000 
PC 


Upeaa science fictionia pulppuava 
Crimson Skies on yksi simulaattori- 
historian outolinnuista. Sen vaihtoeh- 
tohistoriallisella maapallolla eletään 
vuotta 1937, joka näyttää hyvin eri- 
laiselta ja paljon ilmailullisemmal- 
ta omaan aikajanaamme verrattuna. 
Esimerkiksi Amerikka on pirstoutu- 
nut kymmeniin riitaisiin pikkuvaltioi- 
hin, joten maita pitkin matkustaminen 
on muuttunut lähes mahdottomaksi. 
Liikenne on siirtynyt taivaalle — niin 
myös rosvojoukkiot ja näitä torjuvat 
pikkuvaltioiden ilmavoimat ja palkka- 
soturiyksiköt. 

Kokonaisuus on muhevan omalaa- 
tuinen ja veikeä, sillä peli yhdistelee tai- 
tavasti lentosimulaattoria ja toimintaa 
luoden aineksistaan mehukkaan ilmai- 
lullisen sankarielokuvan. Kuten julkai- 
sijakin aikoinaan peliä kuvaili: 

”Astu mukaan klassiseen Hollywoo- 
din seikkailuelokuvaan, joka on täyn- 
nä pelkurimaisia roistoja, kauniita 
naisia ja rohkeita sotilaita. Taistele 
Pohjois-Amerikan taivaiden hallin- 
nasta Crimson Skiesin vaihtoehtoi- 
sessa maailmassa!” 
Tehtävien tiukka skriptaus to- 
sin ärsytti aikoinaan, mutta muu- 


toin Crimsonin lentävä meininki oli 
jotain koukuttavan ainutlaatuista. Jopa 
niin, että jääräpäisemmätkin simufa- 
naatikot muistavat pelin edelleen. Kai 
tämän maukkauden ymmärtää, sillä 
Crimsonin tekijälista on upea leikka- 
us pelihistorian legendaarisimpia pe- 
lintekijöitä Jordan Weismanista (Batt- 
leTech, Shadowrun) alkaen. 


Plane Mechanic Simulator 
Cobble Games / PlayWay S.A. — 2019 
PC 


Lentämistä voidaan lähestyä myös ai- 
van toisenlaisilta kulmilta. PlayWayn 
lentomekaanikkosimulaattori muistut- 
taa, että eivät ne koneet itsestään len- 
nä. Lentovehkeistä on välitettävä ja 
niitä on huollettava. Kiristetäänpä siis 
streevat, puhdistetaan ne männät ja et- 
sitään, miksi motti piiputtaa. Kyllä sit- 
ten kelpaa lenturipojan nousta taivaal- 
le. Onhan se ideana vähän omituinen 
mutta toimiva, etenkin jos tekniikka 
kiinnostaa. 4 


Uudella Äly hoi! -palstalla Skrollin toimittaja Jarno N. Alan- 
ko seuraa keinotekoisten neuroverkkojen kehitystä sekä yrit- 
tää soveltaa niitä erilaisiin ongelmiin kädet loassa. 


usi vuosikymmen on tääl- 
lä, ja on aika aloittaa jo- 
tain uutta. Olen kiinnos- 
tunut kaikesta uudesta 
ja jännittävästä, mitä tietokoneilla voi 
tehdä. Viime vuosikymmenellä valo- 
keilassa oli ainakin kolme isoa uutta 
ideaa: lohkoketjut (ks. Skrolli 2015.1, 
2017.3), kvanttitietokoneet (ks. 2018.2, 
2019.4) ja neuroverkot (ks. esim. neu- 
roverkkonumero 2019.1). 

Tällä palstalla pureudun syvälle näis- 
tä mielestäni kiinnostavimpaan eli neu- 
roverkkoihin. Tarkoituksenani on sel- 
vittää juurta jaksain, mistä hommassa 


on kyse. 


Ensikosketus 
Ensikosketukseni neuroverkkoihin tuli 
Aalto-yliopiston neuroverkkokurssilla. 
Vuosi oli 2014, ja neuroverkkojen ope- 
tus oli silloin vielä hyvin erilaista kuin 
nykyään. Syvät neuroverkot olivat vas- 
ta lyömässä läpi, joten kurssilla käsi- 
teltiin lähinnä nykypäivään verrattuna 
alkeellisia korkeintaan parin kerroksen 
verkkoja. Ainoastaan kurssin lopuksi 
käsiteltiin syväoppimista, ja se esitet- 
tiin spekulatiivisena uutena tutkimus- 
suuntana. 

Kurssin harjoitustyö tehtiin kau- 
pallisella Matlab-ohjelmistolla, jonka 
neuroverkkotuki oli äärimmäisen kan- 

kea verrattuna nykyisiin Pythoniin pe- 
rustuviin GPU-kiihdytettyihin kirjas- 
toihin. 

Kuudessa vuodessa on tapahtunut val- 
tavasti neuroverkkojen ympärillä. Heti 
kun syvät neuroverkot alkoivat yleisty- 
mään, aihepiirin ympärille kehittyi ko- 
konainen ekosysteemi koodia ja rau- 
tatason tukea. Nykyisin kalleimmissa 
näytönohjaimissa on erityisiä tenso- 
riytimiä, jotka jauhavat neuroverkko- 
jen käyttöön ja koulutukseen vaadittavia 
laskentaoperaatioita tehokkaasti rinnak- 
kain. Google tarjoaa pilvipalveluna myös 
pelkästään tensorioperaatioihin keskit- 
tyviä suorittimia, eli TPU:ta (tensor pro- 
cessing unit). 

Näytönohjainten suora ohjelmoin- 
ti on hankalaa, joten väliin on kehitet- 
ty korkeamman tason rajapintoja, ku- 
ten Googlen Tensorflow ja Facebookin 
PyTorch. Näyttää siltä, että Python on 
vakiintunut koneoppimisen oletuskie- 
leksi. Pythonilla on helppo määritellä 
korkealla abstraktiotasolla, mitä halu- 
taan laskea, ja itse raskas laskenta voi- 
daan ulkoistaa näytönohjaimelle tai 
tensorisuorittimelle. Matlabiin törmää 
nykyisin harvoin, ja sen avoimen läh- 
dekoodin korvaaja R (Skrolli 2017.1) 
näyttää jääneen enimmäkseen tilasto- 
tieteen harjoittajien ja joidenkin eri- 
tyisalojen kieleksi. 


shakki 


5 


Teksti: Jarno N. Alank 
Kuvat: Jarno N. Alanko 
oonas Pihlajamaa 


Kun palasin neuroverkkojen pariin 
vuonna 2019, kokemus oli siis pal- 
jon miellyttävämpi kuin vuonna 2014. 
Hankalin osa oli Nvidian näytönoh- 
jainten neuroverkkotuen asentaminen 
omalle Ubuntu-koneelle, mutta siitä- 
kin selvittiin parin Googlen-täyteisen 
illan jälkeen. Ensimmäisenä projekti- 
na generoin neuroverkolla keinotekoi- 
sen artikkelin Skrolliin (2019.1), joka 
onnistuikin yli odotusten. Nyt koen 
olevani valmis seuraavaan haastee- 
seen. Haluan hävitä itse kehittämälleni 
neuroverkkotekoälylle shakissa. 


Shakkia pelaavat 
tietokoneet 
Shakki on hyvin klassinen tekoälyn ke- 
hitysalusta. Yksi ensimmäisiä ideoituja 
shakkiohjelmia oli tietojenkäsittelytie- 
teen isän Alan Turingin ja matemaa- 
tikko-ekonomisti David Champer- 
nownen jo vuonna 1948 kehittämä 
ohjelma nimeltä Turochamp. Turing 
ajatteli, että tietokone pystyisi periaat- 
teessa tekemään mitä tahansa, mitä ih- 
misaivot pystyvät tekemään. Hän ei 
kuitenkaan koskaan päässyt ajamaan 
ohjelmaansa oikealla tietokoneella, 
koska se oli liian monimutkainen sen 
aikaisille tietokoneille. Samoihin aikoi- 
hin matemaatikko ja filosofi Norbert 
Wiener pohti kirjassaan, vaatiikohan 
korkeatasoinen shakin pelaaminen to- 
dellista älykkyyttä, vai olisiko koneen- 
kin mahdollista pystyä siihen. 
Vuosikymmenien = edistyksen =jäl- 
keen IBM:n supertietokone Deep Blue 


voitti viimein shakin maailmanmesta- 
ri Garri Kasparovin lukemin 3/-2% 
vuonna 1997. Koneen käyttämä algo- 
ritmi oli yksinkertainen puuhaku pe- 
litilanteista, jossa lautatilanteiden suo- 
tuisuus arvioitiin käsin suunnitelluilla 
heuristiikoilla. Se edusti siis perinteis- 
tä symbolista tekoälyä, jossa päättely- 
säännöt on kovakoodattu sisään sys- 
teemiin. Yksinkertaisesta algoritmista 
huolimatta koneen valtavat laskentare- 
surssit olivat ylivoimaisia Kasparoville. 

Deep Bluen voitto oli vaikuttava, 
mutta yhtä vaikuttava oli Kasparovin 
taistelu. Deep Blue kävi läpi miljarde- 
ja pelitilanteita joka siirrolla, kun Kas- 
parov ihmisenä pystyy vain satoihin. 
Kuinka on siis mahdollista, että Kas- 
parov pystyi edes kilpailemaan Deep 
Blueta vastaan? 

Vastaus piilee hahmontunnistuk- 
sessa. Ihminen on erittäin hyvä tun- 
nistamaan tuttuja kuvioita laudalta. 
Esimerkiksi yleisimmät mattikuviot 
tulevat hyvältä pelaajalta selkärangas- 
ta. Mestari tietää kokemuksen pohjalta 
heti, millaiset taktiset ja strategiset ku- 
viot ovat mahdollisia missäkin lautati- 
lanteessa, ja minkä näköiset lautatilan- 
teet ovat suotuisia. Koska suurin osa 
pelitilanteista on jossain määrin tuttu- 
ja, mestari pystyy kaventamaan poten- 
tiaalisten siirtojen joukon muutamaan 
siirtoon ja panostamaan niiden tutki- 
miseen. Hallitseva maailmanmestari 
Magnus Carlsen sanoo, että hän pää- 
tyy yleensä tekemään sen siirron, joka 
hänelle tuli ensimmäisenä mieleen. 
Miettimisaika kuluu lähinnä sen var- 
mistamiseen, että intuitio oli oikeassa. 

Vuonna 2016 tekoälymaailmaa jä- 
risytti Googlen AlphaGo-mootto- 
rin voitto go-pelissä korealaisesta Lee 
Sedolista. Sedol on modernin go-his- 
torian legendaarisimpia pelaajia, ver- 
rattavissa Kasparoviin shakissa. Alpha- 
Gon voiton salaisuus oli koneoppinut 
hahmontunnistusverkko, joka arvioi 
lautatilanteita ja ohjaa puuhakua lu- 
paavimpiin haaroihin. Voidaan aja- 
tella, että verkko antoi puuhaulle siitä 
aiemmin puuttuneen intuition. Alpha- 
Gosta voi lukea lisää Skrollin nume- 
rosta 2016.2 (vanhat pdf-lehdet mak- 
sutta: skrolli.fi/numerot). 

Fi kulunut kuin vuosi, ennen kuin 
DeepMind ehti soveltamaan Alpha- 
Gon arkkitehtuuria myös shakkiin ja 
sen japanilaiseen varianttiin shogiin. 
Hahmontunnistusverkko koulutettiin 
nyt alusta asti peluuttamalla sitä itse- 


» f(x) = wa 


> f(x) = Wwsx 


OTOKOEKOKEEKETOTOKS 


! > f(x) = max(0,x) i—() 


Kuva 1: Kaarten painot, bias-parametri ja aktivaatiofunktio. Tämä kuva esittää sitä, kuinka 
yhden neuronin saama arvo riippuu sen edeltäjien arvoista normaaleissa neuroverkoissa. Neuro- 
nit on kuvattu tässä ympyröillä ja laskentaoperaatiot suorakaiteilla. Kuvassa oikealla oleva neuro- 
ni on kytketty yhdeksään edeltävään neuroniin vasemmalla. Verkon säädettävät parametrit ovat 
punaisella: kaarten painokertoimet w,, ..., w, ja bias-parameteri b. Edeltävien neuroneiden tuot- 
tama arvot kerrotaan niitä vastaavilla painokertoimilla, tulokset summataan yhteen bias-para- 
metrin kanssa ja ajetaan niin sanotun aktivaatiofunktion läpi. Tässä kuvassa käytetty aktivaatio- 
funktio f(x) = max(0,x) on nimeltään rectified linear unit, eli ReLU. Muitakin aktivaatiofunktioita 
käytetään, mutta yksinkertainen ReLU vaikuttaa olevan tällä hetkellä suosituin. 


ään vastaan ja säätämällä verkon pai- 
nokertoimia riippuen siitä, johtiko lau- 
tatilanne voittoon vai tappioon. Uusi 
systeemi ristittiin AlphaZeroksi. 

AlphaZero tutkii paljon pienemmän 
määrän pelitilanteita verrattuna perin- 
teisiin moottoreihin. Esimerkiksi tie- 
tokoneshakin parhaimmistoon kuu- 
luva Stockfish-moottori tutkii noin 60 
miljoonaa positiota sekunnissa, kun 
AlphaZerolle riittää 60 tuhatta. Lisäk- 
si Stockfish käyttää apuna tietokanto- 
ja avauksista ja loppupeleistä, toisin 
kuin AlphaZero, mutta ehkä avaus- 
ja loppupelitietokannat sisältyvät jol- 
lain tapaa AlphaZeron verkon opittui- 
hin painokertoimiin. Tuhannen pelin 
haasteessa AlphaZero voitti Stockfis- 
hin 155 kertaa, hävisi 6 kertaa ja pelasi 
tasapelin 839 kertaa. Shogi-moottorei- 
ta vastaan tulokset olivat vastaavanlai- 
set. 


Projekti käyntiin 

Halusin kokeilla, pystyisinkö itse ra- 
kentamaan hahmontunnistusta käyt- 
tävän shakkimoottorin neuroverkoilla. 
Projekti lähti koulutusdatan etsinnästä, 
mutta se oli onneksi helppoa. Lichess. 
org-shakkisivusto tarjoaa nimittäin 
tietokannan kaikista sivustolla pela- 
tuista peleistä. Latasin noin 30 miljoo- 
naa peliä ja poimin jokaisesta pelistä 


yhden satunnaisen lautatilanteen, jota 
ei ollut poimittu vielä aiemmista pe- 
leistä. Sitten arvioin jokaisen poimitun 
lautatilanteen Stockfish-moottorilla ja 
kirjasin ylös kaksi asiaa jokaista lauta- 
tilannetta kohden: lautatilanteen arvo 
ja paras siirto. 

Lautatilanteen arvo on liukulu- 
ku väliltä [-1,1], missä positiiviset lu- 
vut tarkoittavat, että valkea johtaa, ja 
negatiiviset, että musta johtaa. Mitä 
kauempana arvo on nollasta, sitä suu- 
rempi johtavan pelaajan etumatka on. 
Paras siirto on se siirto, joka maksimoi 
lautatilanteen arvon Stockfishin mu- 
kaan. Tavoitteenani oli rakentaa neu- 
roverkko, joka osaisi ennustaa lautati- 
lanteen arvon tai parhaan siirron. 

Neuroverkot koostuvat neuroneis- 
ta ja niitä yhdistävistä suunnatuista 
kaarista. Kaaret kuljettavat signaaleja 
verkon neuroneiden välillä kuten oi- 
keiden hermosolujen aksonit ja dend- 
riitit. Neuronit on yleensä järjestetty 
kerroksiin siten, että yhden kerroksen 
kaaret johtavat aina seuraavaan. Data 
syötetään verkon ensimmäiseen ker- 
rokseen, josta se lähtee kulkemaan pit- 
kin verkon kaaria kohti viimeistä ker- 
rosta, ja viimeiseen kerrokseen tuleva 
signaali tulkitaan verkon ulostulona 
annetulle datalle. 

Jokaisella kaarella on etukäteen sää- 

dettävä painokerroin, ja kun signaali 
(reaaliluku) kulkee kaaren läpi, se ker- 
rotaan kaaren painokertoimella. Neu- 
roni lähettää signaalia eteenpäin vain, 
jos siihen tuleva signaali ylittää tietyn 
aktivaatiokynnyksen. Kuvassa 1 on ku- 
vattu hieman tarkemmin signaalien 
kulkua normaaleissa neuroverkoissa. 

Minun tapauksessani verkon syöte 
on lautatilanne, ja ulostulo on verkon 
tyypistä riippuen joko lautatilanteen 
arvo tai todennäköisyysjakauma seu- 
raavalle siirrolle. Ulostulon on tarkoi- 
tus olla mahdollisimman samankal- 
tainen Stockfish-moottorista saadun 
datan kanssa. 


Syötteen koodaus 
Ensimmäinen käytännön kysymys on 
se, kuinka lautatilanne syötetään verk- 
koon. 

Yksi tapa voisi olla määritellä syöte- 
kerrokseen yksi neuroni jokaista lau- 
dan ruutua kohden ja syöttää neuro- 
niin numero, joka määrittelee siinä 
olevan nappulan. Esimerkiksi ykkö- 
nen voisi olla ratsu, kakkonen lähet- 
ti ja niin edelleen. Numeron etumerk- 
ki voisi kuvata nappulan väriä ja nolla 
voisi kuvata tyhjää ruutua. 

Tiedonhakusessio internetissä viit- 
tasi kuitenkin siihen, että neuroverkon 
on vaikea oppia hyvää arvofunktiota 
tällä lähestymistavalla. Esitystapa on 
verkolle harhaanjohtava, koska vaik- 
ka ratsu olisi ykkönen ja lähetti kakko- 
nen, se ei tarkoita missään järkevässä 
mielessä sitä, että lähetti olisi tuplasti 
ratsu. Neuroverkon täytyy erikseen op- 
pia se, että lukuarvot ovat nappulaka- 
tegorioiden tunnisteita, ja unohtaa nii- 
den konkreettiset lukuarvot. 

Netistä löytynyt tutkimuskirjallisuus 
suositteli vahvasti hajottamaan laudan 
erillisiksi bittilaudoiksi, yksi jokaista 
nappulatyyppiä kohden. Shakissa on 
kuusi erilaista nappulaa, ja jokainen 
nappula esiintyy kahdella eri värillä, 
joten tästä tulee 12 kappaletta lauto- 
ja. Jokaisessa bittilaudassa on merkit- 
ty ykkösbitillä ne ruudut, josta bitti- 
laudan edustamat nappulat löytyvät. 
Neuroverkon syöte on kaikki 12 bitti- 
lautaa. Näin nappulakategoriat on val- 
miiksi eroteltu neuroverkolle helpos- 
ti ymmärrettävään muotoon. Lisäksi 
verkolle voi vielä erikseen antaa tie- 
dot siitä, ovatko pelaajien linnoittau- 
tumisoikeudet vielä voimassa, missä 
ruuduissa sotilaan ohilyönti (en pas- 
sant) on mahdollinen, kuinka monta 

siirtoa on kulunut viimeisimmästä so- 
tilaan siirrosta ja kuinka monta kertaa 
lautatilanne on toistunut. Itse en jaksa- 
nut vielä vaivautua koodaamaan näi- 
tä mukaan syötteeseen tässä vaiheessa. 

Yksi iso kysymysmerkki on se, kuin- 
ka neuroverkon kerrokset kannattaa 
kytkeä toisiinsa, eli millainen arkkiteh- 
tuuri verkolla on. Haku Google Scho- 
larista tuotti muutaman artikkelin, 
joissa oli kokeiltu erilaisia arkkitehtuu- 
reja. Yhdessä jokainen neuroni oli kyt- 
ketty eteenpäin joka ikiseen seuraavan 
kerroksen neuroniin. Toisessa oli käy- 
tetty konenäössä suosittua konvoluu- 
tioarkkitehtuuria, jossa kytkentöjä on 
harvemmassa (ks. kuva 2). AlphaZero- 
arkkitehtuuri on myös pohjimmiltaan 
konvolutiivinen, mutta kerrosten välis- 
sä on niin sanottuja jäännöskytkentö- 
jä (residual connections), jotka auttavat 
verkon koulutuksessa. 

AlphaZeron arkkitehtuuri kuulos- 
ti työläältä toteuttaa heti alkuun, joten 
lähdin liikkeelle yksinkertaisimmasta, 
eli verkosta, jossa kaikki neuronit on 
kytketty kaikkiin seuraavan kerrosten 
neuroneihin. Tällaista arkkitehtuuria 
kutsutaan täysin kytketyksi tai tiheäk- 
si. Määrittelin verkon Tensorflow'lla ja 
koulutin siitä kaksi versiota: yhden ar- 
vioimaan lautatilanteen (arvoverkko) 
ja toisen ennustamaan parhaan siirron 
(siirtoverkko). 

Arvoverkon ulostulo on siis yksi liu- 
kuluku, joka kertoo, kumpi pelaaja on 
johdolla ja kuinka paljon. Siirtoverkon 
ulostulo on sen sijaan lista siirtotoden- 
näköisyyksiä mahdollisille siirroille. 
Siirrot esitetään pareina lautakoordi- 
naatteja, jotka määrittelevät nappulan 
lähtöruudun ja kohderuudun. Erilaisia 
koordinaattipareja on 8 = 4096, joten 
siirrot voidaan ajatella kokonaislukui- 
na väliltä 1...4096, jolloin siirtover- 
kon ulostulo on 4096 liukuluvun pitui- 
nen vektori todennäköisyyksiä. Kaikki 
näistä siirroista eivät ole laillisia, mut- 
ta verkko toivottavasti oppii itse, mi- 
ten nappulat saavat liikkua missäkin 
lautatilanteessa. Haasteen vuoksi halu- 
sin välttää koodaamasta minkäänlais- 
ta tietoa pelin säännöistä siirtojen esi- 
tystapaan. 


Arkkitehtuurin etsintää 

Aluksi keskityin arvoverkon koulut- 
tamiseen. Huomasin, että arvoverk- 
ko oppii helposti esimerkiksi sen, että 
mitä enemmän materiaalia pelaajal- 
la on laudalla verrattuna vastustajaan, 

Peli 1: Kiusallinen 
shakkimatti 

Tässä on ensimmäinen peli, jon- 
ka hävisin botille. Botti pelaa val- 
keilla nappuloilla, minä mustilla. 
Peli alkaa skandinaavisella ava- 
uksella, jossa vaihdetaan sotilaat 
keskustassa ja mustan kuningatar 
tulee ulos. Siirrolla neljä valkea 
tekee katastrofaalisen virheen pe- 
laamalla kuningattaren ruutuun 
g4 (ks. ylhäällä oleva lautatilan- 
ne). Musta voi nyt lyödä valkean 
kuningattaren lähetillä häviämät- 
tä itse mitään. Ajattelin antaa bo- 
tille sen verran armoa, että en lyö 
kuningatarta heti, ja pelasin rat- 
sun ruutuun f6 toivoen, että val- 
kea siirtää kuningatartaan ja peli 
saa jatkua. Sen sijaan botti lyökin 
lähettini kuningattarella ja matit- 
taa samalla kuninkaani! En ole 
tästä ylpeä. 


1. ed d5 2. exd5 Oxd5 3. 
Nc3 0a5 4. Og4 Nf6 5. Oxc8t 
1-0 


sitä parempi tilanne keskimäärin on. 
Taktiikkojen ymmärrys kuitenkin 
loisti poissaolollaan. Kokeilin antaa 
verkolle lautatilanteen, jossa valkoi- 
nen pystyy lyömään vastustajan ku- 
ningattaren yhdellä siirrolla ilmai- 
seksi. Verkko ei tajunnut tilannetta ja 
arvotti sen tasaväkiseksi, vaikka val- 
koinen on lähes varmasti voittanut. 
Ongelmaa Googlailtuani päädyin 
lukemaan Matthew Lain päättötyö- 
tä (masters thesis) Lontoon Impe- 
rial Collegesta vuodelta 2015, joka 
käsittelee hänen kehittämäänsä Gi- 
raffe-nimisestä | neuroverkkoshakki- 
moottoria. Lai on sittemmin pääty- 
nyt DeepMindille töihin, ja hänen 
nimensä löytyy AlphaGo Zero- ja 

Kuva 2: Kaksiulotteinen konvoluutiosuo- 
din. Kuvassa esitetyn suotimen syöte on va- 
semmalla olevat kolme 4x4 taulukkoa nu- 
meroita ja ulostulo oikealla oleva yksi 4x4 
taulukko. Syötteen kolmea taulukkoa kutsu- 
taan suotimen kanaviksi. Esimerkiksi kuvan- 
käsittelyverkossa ne saattavat vastata käsi- 
teltävän kuvan pikseleiden punaisia, vihreitä 
ja sinisiä komponentteja. Shakkineuroverkos- 
sa syötekanavia on enemmän ja ne vastaavat 
nappuloiden bittilautoja. 

Kuvassa jokainen ulostulon komponent- 
ti on kytketty sitä vastaavan kohdan 3x3 ym- 
päristöön jokaisessa syötekanavassa. Esi- 
merkiksi sininen ulostulo on kytketty kaikkiin 
sinisten neliöiden sisällä oleviin syötteisiin. Pu- 
nainen ulostulo on nurkassa, joten sillä ei ole 
kaikkia kahdeksaa naapuria syötekanavissa, 
mutta puuttuvat arvot voidaan korvata nollil- 
la. Kuvaan ei ole piirretty muiden ulostulojen 
edeltäjäkytkentöjä, koska muuten kaaria tulisi 
niin paljon, ettei kuvasta saisi selvää. 

Jokaisen ulostulokomponentin arvo lasketaan 
siihen kytketyistä syötteistä kuvan 1 esittämäl- 
lä tavalla. Samoista syötteistä lasketaan yleensä 
useampia suotimia, ja lasketut ulostulot toimivat 
kanavina seuraavan kerroksen suotimille. 


AlphaZero-papereista, joten annoin 
hänen päättötyölleen paljon painoar- 
voa. Työssään hän kritisoi bittilauta- 
esitystä siitä, että kun bittilautajoukkoa 
ajatellaan pisteenä korkeaulotteisessa 
avaruudessa, strategisesti samankaltai- 
set lautatilanteet saattavat olla kaukana 
toisistaan, mikä vaikeuttaa oppimista. 
Kokeilin Lain ehdottamaa vaihtoeh- 
toista esitystapaa, mutta tulokset eivät 
parantuneet. AlphaZero käyttää kui- 
tenkin bittilautaesitystä, joten palasin 
takaisin siihen. 

Seuraavaksi kokeilin yksinkertais- 
ta muutaman kerroksen konvoluutio- 
neuroverkkoa. Tulokset eivät edelleen- 
kään parantuneet. Verkko ei vieläkään 
huomioi aina edes laudalla ilmaiseksi 


Peli 2: Köysissä uutta 
verkkoa vastaan 
Ensimmäinen peli AlphaZero-ark- 
kitehtuuria jäljittelevää bottia vas- 
taan. Botti pelaa valkealla ja minä 
mustalla. Peli alkaa normaalilla 
skotlantilaisella avauksella (lauta 1). 
Pian botti rakentaa kuningattarella 
ja lähetillä hyökkäyksen mustan ku- 
ningasasemaan (lauta 2). Lähetti on 
tullut ruutuun h6 sotilaiden eteen, 
mutta g7-sotilas ei voi lyödä lähet- 
tiä, koska muuten valkea kuninga- 
tar pääsee lyömään kuninkaan. Li- 
säksi valkea uhkaa suoraan mattia 
lyömällä g7-sotilaan kuningattarella 
seuraavalla siirrolla. 

Minulla ei ole kuin huonoja vaih- 
toehtoja. Ahdingossa etenen g7-soti- 
laalla yhden ruudun eteenpäin anta- 
en valkealle hyvän mahdollisuuden 
vaihtaa lähetti torniin. Valkea ei kui- 
tenkaan tee tätä vaihtoa, vaan jättää 
lähetin kannaltani äärimmäisen är- 
syttävään paikkaan pitkäksi aikaa. 
Botti ei siis juokse päättömänä ma- 
teriaaliedun perässä, vaan ymmär- 
tää, että lähetti on strategisesti hy- 
vässä paikassa. Stockfish-moottori 
olisi kuitenkin tehnyt vaihtokaupan. 

Botti pitää yllä painetta, ja laudan 
3 tilanteeseen mennessä mustan ti- 
lanne on täysin toivoton. Melkein 
kaikki mustan nappulat ovat tavalla 


poimittavissa olevia vastustajan nap- 
puloita. Tässä vaiheessa aloin mietti- 
mään, että onkohan arvoverkon edes 
käytännössä mahdollista oppia taktii- 
koita. Entä onkohan arvoverkon pää- 
asiallinen tarkoitus vain antaa summit- 
taisia arvioita pelitilanteista puuhakua 
varten, mutta yksinään siitä ei ole iloa? 

Toteutin Monta Carlo -puuhaun (ks. 
Skrolli 2017.4 Koodaa oma pelitekoäly 
ja 2016.2 Go-tekoäly) Pythonilla Alpha- 
Zeron tapaan ja ajoin sitä kouluttamani 
verkon avulla. Puuhaku rakentaa joka 
siirrolla kolmen tuhannen solmun ko- 
koisen pelipuun siirtoverkon ja arvo- 
verkon ohjaamana. Mitä lupaavammal- 
ta puun haara näyttää, sitä enemmän 
siihen lisätään solmuja, ja lopulta pela- 


tai toisella jumissa. Valkealla on taas 
liikkumavaraa yllin kyllin, ja a1-tor- 
ni pääsee kohta helposti dominoi- 
maan d-linjaa. Stockfish-moottori 
arvioi valkean etumatkan olevan ko- 
konaisen kuningattaren kokoinen, 
vaikka materiaali on melkein tasan. 
Se, että bottini onnistui pelaamaan 
itsensä tähän positioon osoittaa sel- 
västi, että se ymmärtää positioedun 
päälle. 

Yritän avata tilannetta antamal- 
la pari sotilasta pois vasemmalta lai- 
dalta. Materiaalitappio on kauhea, 
mutta saan vihdoin omat nappulani 
liikeelle. Sitten botti tekee kohtalok- 
kaan virheen siirtämällä tornin ruu- 
tuun €3 (lauta 4). Tämä mahdollis- 
taa minulle shakkimatin kolmessa 
siirrossa. Löydätkö mattisekvenssin? 


1. e4 e5 2. Nf3 Nc6 3. d4 
exd4 4. Nxd4 d6 5. Bb5 Bd7 6. 
Nxc6 Bxc6 7. Bxc6+ bxc6 8. 0-0 
Nf6 9. Rel Be7 10. e5 Nd5 11. 
0g4 0-0 12. Bh6 g6 13. c4 Nb6 
14. e6 f5 15. Og3 Rf6 16. Oc3 
d5 17. c5 d4 18. 0d3 Nd5 19. 
Oxd4 Rb8 20. Nc3 Nxc3 21. Oxc3 
Rb5 22. b4 f4 23. a4 Rb8 24. 
Rab1 g5 25. Bxg5 Rg6 26. Bxf4 
0d5 27. 0h3 Rf8 28. Bxc7 0d2 
29. Re3 Oxf2+ 30. Kh1 Of1+ 31. 
Rxf1 Rxf1t 0-1 


taan se haara, jossa käytiin eniten. 

Ohjelma näytti pelaavan uskottavas- 
ti alkupelissä, mutta kun päästiin kes- 
kipeliin, se menetti helposti upseerei- 
ta ilman mitään hyvää syytä. Itselläni 
ei ollut mitään vaikeuksia voittaa tätä 
bottia. Olen itse keskivertoa nettipe- 
laajaa jonkin verran vahvempi. Peli- 
vahvuuteni = hitailla aika-asetuksilla 
lichess.org-palvelimella on noin 1800 
luokituspistettä, mikä sijoittaa minut 
juuri ja juuri palvelimen parhaaseen 
viidennekseen pelaajista. Onnistuin 
kuitenkin tässä vaiheessa jo häviämään 
botilleni vahingossa viidessä siirrossa, 
kun lepsuilin sitä vastaan siirron ver- 
ran (ks. peli 1 ohessa). 

Läpimurto 

Päätin vielä kokeilla nostaa konvoluu- 
tioverkon syvyyttä ja leveyttä. Otin 
mallia AlphaZero-paperista, mutta 
oma verkkoni on AlphaZeroa pienem- 
pi, jottei koulutus kestäisi yhtä kauan. 
Lopullinen arkkitehtuurini on on esi- 
tetty kuvassa 3. Jätin verkon kouluttu- 
maan yöksi, ja aamulla näytöllä lukevat 
lukemat viittasivat läpimurtoon. 

Pelasin uutta moottoria vastaan pelin 
ja jouduin todella koetukselle. Mootto- 
ri ei enää tehnyt alkeellisia möhläyksiä 
ja tuntui oppineen arvostamaan abstrak- 
timpia etuja, kuten tilaa ja nappuloiden 
liikkuvuutta. Jouduin strategisesti aivan 
toivottomaan tilanteeseen, mutta botti ei 
onnistunut muuttamaan positioetua voi- 
toksi, ja onnistuin voittamaan pelin kol- 
men siirron mattisekvenssillä, joka jäi 
botilta huomiotta. Pelin kirjaus ja koho- 
kohdat löytyvät oheisesta pelistä 2. Tästä 
innostuneena laitoin koulutukseen vielä 
isomman version verkosta, mutta sitten 
tietokoneeni kirjaimellisesti räjähti. 

En liioittele paljoa. Heti koulutuksen 
alussa tietokoneesta alkoi kuulua ruksu- 
tusta, jota seurasi valonvälähdys, kovaää- 
ninen poksahdus, palaneen käry ja asun- 

Peli 3: Kiivas taistelu 
ja tyylikäs lopetus 
Tässä edelliseen peliin verrattuna 
paranneltu versio botistani pelaa ys- 
tävääni vastaan, jolla on ollut tapana 
voittaa minut. Botti pelaa valkealla 
ja ystäväni mustalla. Peli alkaa nor- 
maalin näköisellä avauksella (lauta 
1). Musta rakentaa hyökkäyksen val- 
kean kuningasasemaan kuningatta- 
rella ja tornilla, uhaten mattia seu- 
raavalla siirrolla (lauta 2). Onnekseni 
botti osaa välttää matin, ja peli syök- 
syy taktisesti monimutkaiseen tais- 
teluun. Botti vetää kuitenkin pidem- 
män korren ja onnistuu saamaan 
suuren materiaaliedun (lauta 3). 
Pian päädytään laudan 4 tilan- 
teeseen, jossa botti tekee selke- 
än virheen lyömällä kuningattarel- 
la sotilaan ruudusta a7. Siirto saattaa 

non pimeneminen. Pimeys johtui siitä, 
että tapahtumaketju oli laukaissut sula- 
kekaapin turvakytkimet. Shokista toi- 
vuttuani siirryin tutkimaan vahinkoja. 
Jouduin toteamaan, että virtalähde yk- 
sinäänkin laukaisee sulakekaapin turva- 
kytkimet heti seinään kytkettäessä (malli 
Corsair-CX750M, en suosittele!). Kak- 
si kolmesta kovalevystä eivät käynnisty 
kovalevytelakassa, vaan pitävät huoles- 
tuttavan kuuloista ääntä. Kolmas onnek- 
si toimii — ehkä siksi, että se ei ollut pääl- 
lä tapahtumahetkellä. Melkoinen shokki 
on ilmeisesti kulkenut piirin läpi. Mui- 
den komponenttien kohtalosta en ollut 
varma, mutta päätin kuitenkin päivittää 
koko koneen uudelle vuosikymmenelle. 


Kuinka neuroverkko 
kesytetään 

Uusien koneenosien saavuttua pää- 
sin hienosäätämään verkon koulutus- 
ta. Verkon koulutus pohjautuu mate- 
maattiseen optimointiin, mutta kaikki 
tämä matematiikka on piilotettu siis- 
tisti Tensorflow 2.0:n Keras-moduulin 
alle. Jos kuitenkin haluaa parempia tu- 
loksia, täytyy avata konepelti ja hieno- 
säätää avainparametreja itse. 


näyttää hyvältä ensisilmäyksellä, sil- 
lä musta ei voi lyödä kuningatarta ta- 
kaisin tornilla, koska muuten valke- 
alla on takarivin shakkimatti tornilla 
seuraavalla siirrolla. Musta voi kui- 
tenkin ensin tehdä vaihtokauppoja 
ruudussa f1, eliminoiden mattiuhan, 
ja sitten vasta lyödä valkean kunin- 
gattaren. Sen jälkeen musta jää ma- 
teriaalissa selvästi voitolle. Näin ta- 
pahtuukin, ja valkean materiaalietu 
haihtuu pois. Botin taktinen osaami- 
nen ei selvästi ole aukoton. 

Seuraa hankala loppupeliasetelma, 
jossa mustan torni pelaa valkean lä- 
hettiparia vastaan, mutta mustalla 
on ylimääräinen vapaa keskustasoti- 
las. Musta tekee kuitenkin yksinker- 
taisen virheen ja menettää keskus- 
tasotilaansa ilman kompensaatiota. 
Valkea paketoi pelin vangitsemalla 


Lähes kaikki neuroverkot koulu- 
tetaan nykyään SGD-menetelmällä 
(stochastic gradient descent). Tässä me- 
netelmässä jokaisessa iteraatiossa aje- 
taan joukko syötteitä verkon läpi ja 
katsotaan, mitä painokertoimia ver- 
kossa täytyy säätää ja mihin suuntaan, 
jotta lopputulos olisi lähempänä halut- 
tua. Sitten painokertoimia päivitetään 
hitusen oikeaan suuntaan ja jatketaan 
seuraavaan iteraatioon. Menetelmästä 
on monenlaisia variantteja, mutta poh- 
jimmainen ajatus on kaikissa sama. 

Yksi hyvin olennainen parametri 
SGD-koulutuksessa on oppimisnopeus 
(learning rate), joka määrää sen, kuin- 
ka voimakkaasti painokertoimia sääde- 
tään jokaisessa iteraatiossa. Mitä suu- 
rempi oppimisnopeus, sitä nopeammin 
verkko kehittyy, mutta hienosäätö on 
karkeampaa. Toisaalta mitä pienem- 
pi oppimisnopeus on, sitä hienommin 
verkkoa voidaan säätää, mutta koulutus 
on hitaampaa ja riski jäädä jumiin pai- 
kalliseen optimiin on suurempi. Koulu- 
tuksen onnistumista voi tutkia piirtä- 
mällä kuvien 4-8 kaltaisia kuvaajia. 

Parasta arvoa oppimisnopeudelle 
on vaikea tietää ennalta, joten on hyvä 


mustan tornin kahden lähetin ja so- 
tilaiden kauniilla yhteistyökuviolla 
(lauta 5). Musta luovuttaa. 


1. d4 d5 2. Nc3 Nf6 3. Nf3 e6 


4. e3 Bb4 5. Bd3 0-0 6. 0-0 
Re8 7. Ne2 Nbd7 8. c4 b6 9. 
Ne5 Bb7 10. 0a4 Bd6 11. f4 


Bxe5 12. fxe5 Ng4 13. cxd5 Oh4 
14. h3 Ngxe5 15. Bb5 Bxd5 16. 
dxe5 Og5 17. e4 Oxe5 18. Bxd7 
Red8 19. exd5 Oxe2 20. dxe6 
fxe6 21. 0c6 e5 22. Oe6+ Kh8 
23. Oc6 e4 24. Ob7 0d3 25. Bg5 
Rf8 26. Oxa7 Oxf1+ 27. Rxfl 
Rxf1+ 28. Kxf1 Rxa7 29. a3 c5 
30. Be6 h6 31. Be3 Re7 32. Bd5 
Rd7 33. Bc6 Rd3 34. Bf4 Rb3 
35. Bc1 b5 36. Bxe4 c4 37. Bc2 
Rg3 38. Bf4 1-0 

Kuva 3: Koko verkon rakenne. Verkko ottaa syötteenä bittilaudat, jotka esittävät pelitilannetta. Jokaista nappulatyyppiä kohden on oma bittilauta, 
ja ykkösbitit merkkaavat, missä laudan kohdissa kyseisen tyyppiset nappulat sijaitsevat. Näistä lasketaan pino konvoluutiosuotimia kuvan 2 osoit- 
tamalla tavalla. AlphaZerossa ja minun verkossani suotimia on 256. Lasketut suotimet toimivat syötekanavina seuraavan kerroksen suotimille. Näi- 
tä suodinpinoja laitetaan peräkkäin pitkä jono. Testeissäni verkon laatu parani noin kymmeneen pinoon asti, minkä jälkeen niiden lisäämisestä saa- 
tu hyöty hiipui. AlphaZeron arkkitehtuurissa on 38 peräkkäistä suodinpinoa. 

Viimeisen suodinpinon ulostulo on kytketty lopulliseen kerrokseen neuroneita, joka on kytketty tiheästi viimeisen suodinpinon ulostuloon. Täs- 
sä kohtaa verkko vetää yhteen kaiken prosessoimansa informaation ja tuottaa arvionsa pelitilanteesta. Jos verkko opetetaan arvoverkoksi, se tuot- 
taa yhden numeron, joka kuvastaa sitä, kumpi pelaaja on johdolla. Jos verkko opetetaan siirtoverkoksi, se tuottaa todennäköisyysjakauman seuraa- 
valle siirrolle. Minun tapauksessani nämä molemmat koulutetaan matkimaan Stockfish-moottoria. AlphaZero taas pelaa itseään vastaan ja yrittää 
arvata, mikä siirto johtaa todennäköisimmin voittoon, ja kumpi pelaaja on johdolla. AlphaZero tekee molemmat arvaukset yhtä aikaa samasta ver- 
kosta, mutta itse en onnistunut kouluttamaan verkkoa tekemään molempia tehtäviä yhtä aikaa hyvin, joten päädyin kouluttamaan erillisen siirto- 
verkon ja arvoverkon. 

Kuvasta puuttuvat vielä oikokytkennät, jotka kytkevät joka toisen suodinpinon syötteen suoraan kahden päässä edessä olevan suodinpinoon. 
Nämä ovat olennaisia koulutuksen onnistumisen kannalta, koska ilman näitä SGD-koulutusalgoritmin signaalien on vaikea virrata koko syvän ver- 
kon läpi. Kuvasta puuttuu myös jokaisen konvoluutiopinon jälkeen tuleva eränormalisointi (batch normalization), joka pitää huolen siitä, että konvo- 


luutioiden ulostulojen arvot eivät karkaa liian suuriksi tai häviä liian pieniksi. 


idea kokeilla systemaattisesti eri arvoja 
ja katsoa, mikä toimii parhaiten. Täl- 
laiset kokeet vievät paljon aikaa, ja ne 
kannattaakin ajaa yön yli. Yleensä on 
myös hyvä pudottaa oppimisnopeut- 
ta vähitellen koulutuksen edetessä. On 
vain hankala tietää etukäteen, kuin- 
ka nopeasti koulutusnopeutta kannat- 
taa tiputtaa ja minkä käyrän mukaan. 
Tätäkin voi selvittää systemaattisel- 
la kokeilulla, mutta itse päädyin ma- 
nuaaliseen ratkaisuun, jossa koulu- 
tin verkkoa aluksi parhaaksi todetulla 
oppimisnopeudella, ja kun verkon ke- 


hitys näytti tyssäävän, keskeytin ope- 
tuksen, jaoin oppimisnopeuden kym- 
menellä ja jatkoin siitä, mihin jäätiin. 
Sama opetusdata ajetaan yleensä 
verkon läpi useampia kertoja. Yleinen 
ongelma tässä on, että verkko oppii 
opetusdatan liian hyvin. Saattaa käy- 
dä niin, että verkko käytännössä oppii 
ulkoa vastaukset kaikkiin opetusda- 
tan esimerkkeihin ilman mitään var- 
sinaista ymmärrystä datasta. Tämä on 
kuin opiskelija, joka opettelee ulkoa 
vastaukset kaikkiin kurssin harjoitus- 
tehtäviin, mutta jäätyy täysin kokees- 


sa, jossa on uusia tehtäviä. Todellinen 
ymmärrys mitataan siinä, kuinka opis- 
kelija osaa soveltaa oppimaansa uusiin 
ongelmiin. Halutaan siis, että oppija 
oppii datasta yleisiä toistuvia teemo- 
ja, eikä rakenna tietokantaa yksittäisiä 
esimerkkejä. 

Neuroverkko on oikeastaan vain ti- 
lastollinen malli, joka yrittää mallin- 
taa syötteiden ja oikeiden vastausten 
vastaavuutta. Yleisesti ottaen mitä yk- 
sinkertaisempi malli on, sitä toden- 
näköisemmin se toimii myös uudella 
datalla. Verkkoa kannattaa siis ohjata 

suosimaan yksinkertaisia malleja. Tätä 
kutsutaan regularisoinniksi. Yksi tapa 
tehdä tämä on ns. pudotusmenetel- 
mä (dropout), jossa osa verkon neuro- 
neista laitetaan satunnaisesti pois pääl- 
tä koulutuksen aikana. Näin verkko ei 
pysty tukeutumaan mihinkään yksit- 
täisiin tiedonjyväsiin. Toinen tapa on 
sakottaa verkkoa suurista painokertoi- 
mista. Näistä kahdesta sakkomenetel- 
mä tuotti minulla parempia tuloksia. 

Kaikista paras lopputulos tuli kui- 
tenkin sillä, että kasvatin opetusda- 
tan koon niin suureksi, ettei yhtään 
opetusesimerkkiä tarvinnut näyttää 
kahdesti. Kokosin suuren aineiston 
käskemällä palvelimen luomaan ope- 
tusdataa Stockfish-shakkimoottorilla 
muutaman päivän ajan täysillä sylinte- 
reillä rinnakkaisesti. Lopputuloksena 
oli muhkea 121 gigan kokoinen ope- 
tusdata. 

Pienen teknisen haasteen muodos- 
ti se, että opetusdata ei enää mahtunut 
pöytäkoneeni muistiin kerralla. Da- 
taa täytyi sen sijaan lukea levyltä jat- 
kuvalla syötöllä, ja vapauttaa muisti, 
kun se on prosessoitu neuroverkolla. 
Onneksi Tensorflow-kirjasto tarjoaa 
erittäin näppärät työkalut juuri tähän. 
Tensorflow'lle on mahdollista määri- 
tellä Python-generaattori, joka antaa 
kutsuttaessa aina seuraavaan testisyöt- 
teen. Syöte voi tulla muistista, levyltä 
tai vaikka internetin yli. 

Tensorflow = tarjoaa työkalupakin 
funktioita, jotka ottavat sisään gene- 
raattorin ja palauttavat uuden gene- 
raattorin, joka tekee jotain muuta, 
kuten esimerkiksi hyppää yli joitain 
syötteitä, antaa dataa tietyn kokoisis- 
sa erissä tai sekoittaa dataa sitä luetta- 
essa. Ohjelmoijan ei tarvitse enää vä- 
littää, mistä data ja generaattori ovat 
peräisin, ja työskentely on sujuvaa. 
Funktionaalinen ohjelmointi — se toi- 
mii. Tensorflow-ohjelmoinnin koodiin 
ja tekniikoihin palataan vielä jatkossa 
tällä palstalla. 

Valtavan testisetin turvin mitään yllä 
mainittujen kaltaisia regularisaatiome- 
netelmiä ei tarvittu. Verkko pärjäsi silti 
hyvin koulutusdatan ulkopuolisellakin 
datalla. Koulutuksen optimoinnin jäl- 
keen en ole onnistunut itse voittamaan 
verkkoa kertaakaan. Tasapelejä on sen 
sijaan tullut. En anna verkolle histori- 
aa edellisistä siirroista, joten se saattaa 
jäädä jumittamaan kahden pelitilan- 
teen välillä voittoisissa asemissa niin, 
että vastustaja voi sääntöjen mukaan 

Peli 4: Haastaja 
ilmaantuu 
Tammikuussa 2020 internetissä ih- 
meteltiin Shawn Presserin kum- 
mallista shakkimoottoriprojek- 
tia. Moottori perustuu OpenAI:n 
GPT-2-verkkoon, joka on suunni- 
teltu johonkin aivan muuhun: teks- 
tin ymmärtämiseen ja tuottamiseen. 
Presser uudelleenkoulutti verkon 
syöttämällä sille shakkipelin teksti- 
muotoisia pelikuvauksia normaalis- 
sa shakkinotaatiossa (1. e4 e5 2. Nf3 
Bc5...), ja pyytämällä verkkoa jatka- 
maan tekstiä opetusdatan kaltaisel- 
la tavalla. Opetusdatana oli shak- 
kimestarien pelaamia pelejä, joten 
jotta verkko pystyy jatkamaan teks- 
tiä uskottavasti, sen täytyy oppia pe- 
laamaan kuin shakkimestari. 

Tunnin koulutuksen jälkeen verk- 
ko oli oppinut tavallisimmat avauk- 
set, mutta ehdotti avauksen jälkeen 
pian laittomia siirtoja. Päivän koulu- 
tuksen jälkeen verkko onnistui pää- 
semään siirtoon 14 asti ilman laitto- 
mia siirtoja. Parin päivän päästä se 
pääsi jo loppupeliin, mutta Presserin 
mukaan sen pelitaso romahtaa liki- 
main siirrosta 13 eteenpäin. 

Kun tuli ilmi, että Presserin verk- 


koa vastaan pääsee pelaamaan netis- 
sä Googlen Colab-alustalla, laitoin 
oitis oman bottini pelaamaan sitä 
vastaan. Peli oli tasainen siirtoon 11 
asti, mutta sitten Presserin botti teki 
kaksi peräkkäistä karmivaa virhet- 
tä, minkä jälkeen minun bottini löy- 
si helpon shakkimatin vain parilla 
siirrolla. 

Olen silti hyvin vaikuttunut Pres- 
serin verkosta. Sen lisäksi, että se on 
oppinut shakkia, se on oppinut myös 
parsimaan pelin tilanteen teksti- 
muotoisesta shakkinotaatiosta. Ver- 
kon on täytynyt kehittää itse koko 
kaksiulotteisen pelilaudan käsite, 
oppia pelin säännöt ja pystyä pitä- 
mään kirjaa nappuloiden sijainneis- 
ta. Pitäisin suurena saavutuksena jo 
sitä, jos verkko tekisi laillisia siirtoja 
loppupeliin asti. Se, että verkko pys- 
tyy pelaamaan vieläpä hyvin ensim- 
mäiset 11 siirtoa on uskomatonta. 


1. d4 Nf6 2. c4 e6 3. Nc3 Bb4 
4. e4 d5 5. e5 Ne4 6. 0Og4 Kf8 
7. a3 Bxc3+ 8. bxc3 c5 9. Nf3 
cxd4 10. cxd4 0a5+ 11. Bd2 0a4 
12. Bb4+ Kg8 13. cxd5 exd5 14. 
Oxc8+ 0e8 15. Oxe8st 1-0 


vaatia tasapelin. Tämän voisi yrittää 
korjata antamalla verkolle tiedon ai- 
emmista lautatilanteista tai kieltämäl- 
lä Monte Carlo -puuhakua menemästä 
tasapeliin johtavaan haaraan, jos verk- 
ko uskoo olevansa johdolla. 


Tehtävä suoritettu 

Bottini ei ole mikään mestaripelaa- 
ja, mutta olen silti hämmästynyt sen 
vahvuudesta ottaen huomioon, miten 
se on koulutettu. Siirtoverkko ja arvo- 
verkko toimivat huolimatta siitä, että 
niille ei ole annettu mitään tietoa pelin 
säännöistä. Ne ovat ainoastaan näh- 
neet valtavan määrän esimerkkejä hy- 
vistä siirroista ja lautatilanteiden ar- 
voista. Sama koulutusalgoritmi toimisi 
periaattessa vaikka tammeen tai risti- 
nollaan, kunhan opetusdataa löytyy. 
Näistä lähtökohdista huolimatta siir- 
toverkko pystyy ennustamaan Stock- 
fishin mielestä parhaan siirron oikein 
jopa noin 50 prosentin tarkkuudella. 

Arvoverkko pääsee noin yhden pis- 
teen päähän Stockfishin arvofunktiosta 
(yksi piste on noin yhden sotilaan etu- 
matkan arvoinen). Arvoverkkoa toden- 
näköisesti hämäävät taktiset tilanteet, 
joissa vaihtuu suuri määrä materiaa- 
lia. Pelkän verkon on hyvin vaikea las- 
kea taktisia sekvenssejä auki, koska se ei 
itse tee mitään puuhakua, vaan suorit- 
taa aina saman ennalta määrätyn sarjan 
neuroverkko-operaatioita. Rauhallisis- 
sa pelitilanteissa, joissa akuutteja taktisia 
uhkia ei ole, oletan arvoverkon pääsevän 
keskimäärin lähemmäs Stockfishin ar- 
vofunktiota, mutta en ole testannut tätä 
hypoteesia oikealla datalla. 

Systeemin eleganssia hieman tahraa 
se, että verkkojen ohjaama Monte Car- 
lo -puuhaku tietää pelin säännöt: siir- 
toverkon jakaumasta poistetaan kaik- 
ki laittomat siirrot, koska ne kaataisivat 
botin. Samoin Monte Carlo -puuha- 
ku tietää, missä tilanteissa peli päät- 
tyy - nämä vastaavat tilanteita, joissa ei 
ole yhtään laillista siirtoa. Päätöstiloissa 
autan bottia myös sen verran, että kor- 
vaan arvoverkon antaman arvon pe- 
lin todellisella päätösarvolla joukosta 
(-1,0,1] riippuen pelin lopputuloksesta. 

Samat kauneusvirheet on myös 
AlphaZerossa. — Joulukuussa = 2019 
Google DeepMind kuitenkin julkai- 
si uuden kirjoitushetkellä vielä ver- 
taisarvioimattoman artikkelin, jos- 
sa esitellään AlphaZeron uusin versio: 
MuZero. Uudessa systeemissä luote- 
taan siihen, että neuroverkon ehdot- 

Kuva 4: Arkkitehtuurin etsintää. Jokaisessa kuvaajassa koulutuskäyrä jollain arkkitehtuuril- 
la. X-akselilla on aika. Sininen käyrä kertoo verkon virheen suuruuden opetusdatalla ja oranssi 
testidatalla, jota verkko ei ole nähnyt ennen. Ylioppimista ei ole havaittavissa, mutta oranssien 
käyrien epävakaus saattaa viitata liian suureen oppimisnopeuteen eli liian karkeaan painoker- 
toimien säätöön. 

Kuva 5: Ylioppiva verkko. Sininen käyrä on verkon virhe opetusdatalla ja oranssi testidatal- 
la. Tässä verkko saa nähdä opetusdatan yli 500 kertaa, eikä regularisaatiota ole tarpeeksi, jo- 
ten se oppii opetusdatan hyvin, mutta virhe testidatalla kasvaa vähitellen. 


0 100 150 200 250 300 350 


Kuva 6: Onnistunut koulutus. Sininen käyrä on verkon virhe opetusdatalla ja oranssi testida- 
talla. Molemmat käyrät laskevat tasaisesti. Pieni rako käyrien välillä viittaa ylioppimiseen, mut- 
ta niin kauan kuin oranssi käyrä jatkaa laskemistaan, ongelmaa ei ole. 

Kuva 7: Painokerrointen seurantaa. Neuroverkkojen koulutus on siitä haastavaa, että vaikka koodissa olisi isoja bugeja, koulutus saattaa sil- 
ti edetä jokseenkin kohtuullisesti, koska neuroverkko saattaa sopeutua bugeihin tai kiertää ne jotenkin. Luin internetistä vinkin, että on hyvä 
piirtää välillä kuvaajia ja katsoa, että verkon painokertoimet näyttävät likimain siltä, kuin niiden olettaisi. Kertoimet eivät mielellään saisi räjäh- 


tää valtavan suuriksi eikä häviävän pieniksi. 


Kuvasarjassa on piirretty verkon painokertoimien ja bias-parametrien arvoja. Varsikuvaajissa (stem plot) jokainen varsi vastaa yhden kaaren 
painoa. Tasokuvaajissa jokainen pikseli vastaa yhtä painokerrointa ja väri kertoo painokertoimen suuruuden. Näissä kuvaajissa ei ollut selvää vi- 
kaa näkyvissä, mutta niitä oli jännittävää seurata reaaliajassa koulutuksen edetessä. 


tamat siirrot ovat aina laillisia, eikä si- 
ten puuhaunkaan tarvitse tietää pelin 
sääntöjä. Näin toteutettuna sama puu- 
hakualgoritmi soveltuu heti mihin vain 
peliin, kunhan verkko on koulutettu 
peliä varten. Paperin mukaan MuZe- 
ro pääsee AlphaZeron tasolle (tai yli) 
shakissa, shogissa ja gossa sekä kehit- 
tyy keskivertoa ihmisiä vahvemmaksi 
Atari-peleissä. 

Bottini vahvuus on siitä sopiva täl- 
lä hetkellä, että se tarjoaa useimmille 
ihmispelaajille tiukan vastuksen, mut- 
ta tekee silti tarpeeksi virheitä, että sen 
voittaminen ei tunnu mahdottomal- 
ta. Bottini kehitys päättyy siis toistai- 
seksi tähän. Sen nimi on nyt Phoenix, 
koska se nousi tuhoutuneen tietoko- 
neeni tuhkista uuteen loistoon. Fee- 
nikslinnun saattaa bongata ensi kesän 
Assemblyillä Skrollin osastolla. £& 

Kuva 8. Materiaalietu vastaan verkon arvofunktio. Ihmiset käyttävät yleensä nappuloiden 
arvon laskemiseen seuraavaa nyrkkisääntöä: sotilas on yhden pisteen arvoinen, ratsu tai lähet- 
ti kolmen, torni viiden ja kuningatar yhdeksän. Omilla nappuloilla on positiivinen arvo ja vas- 
tustajan nappuloilla negatiivinen. Kutsun tätä laskutapaa 1-3-5-9-heuristiikaksi. 
Oheisissa kuvissa on laskettu lautatilanteiden arvoja yksinkertaisella verkolla (200 neuronin 
matala verkko, vasemmalla) ja monimutkaisella verkolla (syvä konvoluutioverkko, oikealla). 
Lautatilanteen arvot on esitetty sinisinä pisteinä, joissa x-koordinaatti kertoo 1-3-5-9-heuris- 
tiikan arvon tilanteelle normalisoituna välille [-1,1] ja y-koordinaatti neuroverkon arvion. Yk- 
sinkertaisen verkon arviot korreloivat 1-3-5-9-heuristiikan kanssa melko hyvin, mutta moni- 
mutkainen verkko poikkeaa siitä joskus paljonkin — oletettavasti sen takia, että se ymmärtää 
syvällisemmin taktiikkaa ja strategiaa. 


The future is built by people like us. 
One feature, one layer, and one line of code at a time. 


reaktor.com/careers 

Turhuuden 


markkinoilla 


Nostalgiannälkämme tuottaa suunnattoman 
kasan käsiin vanhenevaa elektroniikkajätettä. 
Viimeistään nyt on aika vaatia laatua. 


n kulunut kymmenisen vuot- 

ta siitä, kun Kiinan tavaratai- 

vas avautui lopullisesti yk- 
sittäisille kuluttajille. Kokeneellekin 
nettiostajalle oli hämmentävä koke- 
mus selata vaikkapa Dealextremen lo- 
putonta luetteloa, josta tuntui löy- 
tyvän lähes mitä tahansa. Suurinta 
osaa kaikesta tästä ei ollut edes aiem- 
min ymmärtänyt tarvitsevansa, joten 
muutaman euron hintaiset tuotteet ki- 
lahtelivat ostoskoriin kovaa vauhtia. 
Myös postikulut tuntuivat oudon edul- 
lisilta, koska yleisessä tiedossa ei vielä 
ollut, että Kiinan valtio tuki kauppaa 
subventoimalla lähetyskustannuksia, 
ja lopusta huolehtivat vanhat valtioi- 
den väliset postisopimukset. 

Toisin kuin useimmilla länsimaisi!- 
la kauppapaikoilla, ei Dealextremel- 
lä kumppaneineen ollut mitään pidäk- 
keitä tekijänoikeuksien suhteen, joten 

myös erilaisia hämäriä pelituotteita 
kaupattiin aivan avoimesti. Tarjolla oli 
sen seitsemää sorttia ”Nintendoa” ja 
”Segaa” sekä niiden pelejä: useimmiten 
kyseessä oli vain eri kuoriin pakattu, jo 
80-luvun lopulta peräisin oleva kloo- 
niteknologia, mutta myös uutta tuo- 
tekehitystä oli harrastettu. MD MAX 
-niminen konsoli lupaili Sega Mega 
Driven parhaita pelejä kätevässä tas- 
kuun sopivassa muodossa muutaman 
kympin hintaan, joten uteliaisuus voit- 
ti ja sellainen piti tilata. 

Kun paketti muutaman viikon kulut- 
tua saapui, koin sen parissa nostalgisia 
ja viihdyttäviä hetkiä, mutta kenties eri 
tavalla kuin olin alkujaan ajatellut. Kun 
olin ensin sovitellut useita minuutteja 
pelimoduulia paikalleen, ruutuun lä- 
vähti vanhan hyvän ajan boksimainos, 
jossa kyseisen Mega Drive -pelin aikoi- 
naan levitykseen laskenut piraattiryh- 


mä mainosti itseään. Numerot olivat 
tuskin tuossa vaiheessa enää toimin- 
nassa, mutta intro toimi kyllä muuten 
hyvänä esimerkkinä siitä, missä mää- 
rin tuotteen laadunvarmistukseen oli 
valmistajalla panostettu. Itse emulaati- 
on toimivuus vaihteli jossakin kurjan 
ja kelvottoman välillä, etenkin mitä 
tuli äänentoistoon. Pelasin MD MA- 
Xilla sen verran, että tein siitä lyhy- 
en videojutun, jonka jälkeen hylkäsin 
aparaatin jonnekin. 


Ilmaiseksi? Ei, 

mutta halvalla! 
Vuosikymmentä myöhemmin on oike- 
astaan ällistyttävää, miten vähän asiat 
ovat tällä rintamalla muuttuneet. Dea- 
lextremen paikan ovat ottaneet muun 
muassa Aliexpress ja Wish, ja valikoi- 
makin on tietysti paisunut entisestään, 
mutta samat tuotteet roikkuvat yhä lis- 
toilla. Etenkin Nintendo-kloonia etsi- 
vä huomaa pian hukkuvansa vaihtoeh- 
tojen paljouteen. 

Yksi asia kuitenkin poikkeaa vuo- 
sikymmenen takaisesta: tavara oli en- 
nenkin halpaa, mutta nyt se ei enää oi- 
keastaan maksa yhtään mitään. Kun 
ensimmäiset alle 10 euron hintaiset 
värinäytölliset, kannettavat peliko- 
neet ilmestyivät myyntiin, annoin jäl- 
leen uteliaisuudelleni periksi ja tilasin 
muutamia eri malleja. Yksi niistä si- 
sälsi valikoiman lähinnä ohjelmointi 
harjoitukseksi kelpaavia yksinkertaisia 


pelejä, mutta kolme neljästä oli enem- 
män tai vähemmän vajavaisesti toimi- 
via Nintendo-kopioita, joista jokaises- 
sa luvattiin olevan satoja tai tuhansia 
eri pelejä. Käytännössä niitä oli muu- 
tamia tai korkeintaan parikymmen- 
tä, loput olivat kuuluisia repeateja eli 
pelkkiä eri nimiä pitkässä listassa. Ku- 
luttajalle valehtelun ennätystä pitää 
edelleen hallussaan 90-luvun kirppu- 
torilöytöni ”9 999 999 in 1* jossa eri- 
laisia pelejä oli alle kymmenen, mutta 
miltei yhtä härskiä vedätyssuhdetta oli 
tarjolla Wishissäkin vuonna 2019. 

Nintendon ja muiden julkaisijoi- 
den ROM-tiedostojen levittäminen 
koneiden mukana tuntuukin edel- 
leen olevan täysin normaali käytäntö. 
Nähtyään videoni näistä halvoista ko- 
neista eräs kiinalainen verkkokauppa 
otti minuun itse yhteyttä ja tarjosi tes- 
tiin myymäänsä ”parempaa” vastaavaa 
tuotetta. Sen tekninen laatu oli kieltä- 
mättä pykälän korkeammalla kuin ai- 
emmin kokeilemieni mallien, ja suu- 
ri osa mukana toimitetuista peleistä 
toimi ilman häiriöitä ja oikealla no- 
peudella, mutta yhtä kaikki kauppaan 
kuului sadoittain luvattomasti jaeltuja 
ROMeja. Niistä osaan oli peräti tietoi- 
sesti vaihdettu eri copyright-tekstit. 

Fikä tämäkään peräti 18 dollarin 
hintainen premium-tuote ollut millään 
tavoin virheetön, vaikkei sen kanssa 
tarvinnut enää pelätä akun syttymis- 
tä tuleen tai kotelon muovimateriaa- 
lista aiheutuvaa ihottumaa. Ristiohjain 
tuntuu epämääräiseltä, näppäinten 
merkinnät ovat väärin, peleissä ei voi 
tallentaa ja joka kerta laitteen käynnis- 
täessään tai resetoidessaan pitää ensin 
valita, haluaako sitä käyttää englan- 
niksi vai kiinaksi. Eduksi kilpailijoihin 
nähden voi toki laskea muun muas- 
sa sen, että laitteen näytöstä on mah- 
dollista lukea tekstiä arvailematta noin 
joka toisen sanan kohdalla, että mi- 
kähän osa tästä tällä kertaa puuttuu. 
Omille lapsilleni en silti uskaltaisi tätä- 
kään viritystä antaa. 

Tällaista roskaa tulee ulos tuotanto- 
linjoilta tälläkin hetkellä, koska sille on 
kysyntää. Mukava muisto lapsuuden 
supermariosta tulvahtaa mieleen kän- 
nykkäappia selatessa, ja koska hinta ei 
päätä huimaa, tuote on ostoskorissa, 
ennen kuin ehtii sanoa ”vastuullinen 
kuluttaja. Kun harmaa muovinyssäk- 
kä sitten aikanaan kulkeutuu postissa 
kotiin, sen sisältö on massiivinen pet- 
tymys, eikä jälkikasvukaan korvaan- 


sa lotkauta pätkivälle ja oudosti suri- 
sevalle muovikalikalle. Mutta mitäpä 
tuosta, sehän oli niin halpakin. 


Mun emulaattori on 
parempi kuin sun 

Ei silti kannata ajatella, että niin sano- 
tut asioista perillä olevat tahot toimisi- 
vat juuri sen fiksummin. Koska kaikes- 
ta saarnaamisestani huolimatta itsekin 
sairastan vakavaa nippelihulluutta, 
olen seuraillut erilaisten kannettavien 
emulaattorikonsoleiden markkinoita. 
Tai siis yrittänyt seurata, sillä niissä ei 
ole enää aikoihin ollut mitään järkeä. 

Ajatus äärimmäisestä emulaatiolait- 
teesta on sikäli jo lähtökohtaisesti hie- 
man vinoutunut, että täydellisyyttä on 
liki mahdoton saavuttaa. Horisontil- 
la on näet taipumus siirtyä jatkuvas- 
ti: kun 8-bittinen tavara pyörii virheet- 
tömästi, aletaan tavoitella äärimmäistä 
16-bittistä kokemusta, sitten 32-bittis- 
tä 3D-aikakautta ja niin edelleen. Ny- 
kyinen mittapuu huippulaitteille kul- 
kee jossakin Sega Dreamcastin, Sony 
PlayStation 2:n ja Nintendo Gamecu- 
ben paikkeilla. 

Yrittämisen puutteesta onnistumi- 
sen ei kuitenkaan pitäisi olla kiinni, sil- 
lä valikoimaa on nyt moninkertaises- 
ti enemmän kuin kukaan pystyy edes 
ostamaan. Kuvaavaa on, että YouTu- 
bessa on lukuisia näitä laitteita käsit- 
televiä kanavia, jotka kaikki julkaise- 
vat uusia videoita liki päivittäin. Suuri 
osa laitteista on jonkinlaisia iteraati- 
oita muutamasta eri kehityshaarasta: 
on Android-pohjaisia tuotteita, Open- 
Dingux-jakelua ajavia GCW Zero 
-klooneja, erilaisia muita GNU/Linux- 
johdannaisia ja vielä ”Pandora's Box” 
-sukuisia kalikoita, jotka perustuvat 
yleensä erilaisiin järjestelmäpiireihin 
mutta voivat muuten sisältää melkein 
mitä tahansa. Valmistajan moraalista 
riippuu, toimitetaanko laitteen muka- 
na suoraan ROM-tiedostoja, voiko ne 
ladata internetistä jotain hämärää so- 
vellusta käyttäen vai pitääkö käyttäjän 
itse metsästää ne muistikortille. 

Ongelmaksi — tarjonnan — runsaus 
muodostuu siinä kohtaa, kun keski- 
määräistä enemmän asiasta kiinnos- 
tuneenkin on mahdotonta pysyä kär- 
ryillä siitä, mikä näistä kymmenistä 
laitteista on hyvä ostos, jos mikään. 
Tässä olisi isompi kellotaajuus, tuos- 
sa taas enemmän muistia ja parempi 
näyttö, tuo kolmas olisi etevä 3D-kiih- 
dytykseltään, mutta neljänteenpä saisi 


avoimen lähdekoodin ohjelmistoja. Ja 
siinä vaiheessa, kun posti lopulta toi- 
mittaa sen maailman toiselta laidal- 
ta tilatun ihmelaitteen, siitä on jo jul- 
kaistu uusi versio, joka maksaakin vain 
viisikymppiä, joten samapa se on tila- 
ta tuokin. Kehitysaskeleet ovat kovin 
iteratiivisia, kuten näyttöpaneelin päi- 
vitys paremmaksi tai lisäpainikkeiden 
tai ohjaussauvojen lisääminen, mutta 
ne riittävät silti rikkomaan osan ohjel- 
mistojen yhteensopivuudesta. Valtava 
laitekirjo jakaa kehittäjät lukematto- 
maan määrään eri projekteja, eikä kai- 
kille löydy mistään ylläpitäjiä. Lopulta 
yhä useammalla on käsissään hyödy- 
töntä sähkö- ja elektroniikkaromua. 


Mikä avuksi? 

Kiinan tehokkaat valmistusprosessit 
ovat olleet maailmalle monella tavoin 
hyödyksi, mutta valitettava tosiasia on, 
että tällaiset laitteet ja niiden valmis- 
tus maksavat tällä hetkellä liian vähän 
ja mahdollistavat vastuuttoman kulut- 
tamisen. Prototyyppejä ei enää tehdä 
ja testata, vaan ne laitetaan saman tien 
massatuotantoon ja myydään suoraan 
yleisölle. Muutaman kympin ostohinta 
tekee toki hankinnasta helpompaa vä- 
hävaraiselle, mutta samalla se alentaa 
niiden sitoutumista, joilla rahaa riittää. 
On yksinkertaisempaa unohtaa vanha 
laite kaappiin ja tilata uusi kuin näh- 
dä vaivaa ohjelmistojen kanssa, vaik- 
ka rajapinnat olisivatkin avoimia ja 
dokumentaatiota saatavissa. Yritykset 
luoda standardeja eri laitteiden välil- 
le ovat toistaiseksi jääneet tuloksiltaan 
laihoiksi, joten hajaannuksen nopeaa 
loppua ei ole näköpiirissä. 

Kysyntä synnyttää tässäkin tarjon- 
taa. Niin kauan kuin loputon spek- 
sivertailu pyörii eri kanavien kautta, 
jatkuu myös raudan loputon iteroin- 
ti. Siksi muutos voi käytännössä läh- 
teä vain siitä, että kuluttajat lopettavat 
pakkomielteisen uuden tavaran haa- 
limisen ja antavat tukeaan yhteisöille 
ohjelmistokehityksen mahdollistami- 
seksi. OpenDinguxin kaltaiset avoimet 
projektit ovat tässä suhteessa huomat- 
tavasti kannatettavampia kuin pienval- 
mistajien omat suljetut viritelmät. Jo 
nyt markkinoilla olevista laitteista voi 
saada irti paljon enemmän kuin nykyi- 
set ohjelmistot mahdollistavat: tarvi- 
taan vain paneutumista ja samanlais- 
ta yhteishenkeä, jota syntyi aikoinaan 
muun muassa Game Park GP32- ja 
Dingoo-käsikonsoleiden ympärille. $£ 

Teksti ja kuva: Janne Siren - 


Onko taittuvalta näytö 
syytä odottaa suut 
— lähetetäänkö se pi 


untuu, että se oli jotakuin- 
kin eilen, kun hypistelin tai- 
puvanäyttöistä Nokia Kinetic 
-konseptipuhelinta Nokia World -ta- 
pahtumassa, Lontoon ExCeL-mes- 
sukeskuksessa. ”Eilen? oli kuitenkin 
vuonna 2011 — ikuisuus sitten sekä No- 
kian että teknologian kannalta. Samai- 
sessa Nokia Worldissa lavalle astui en- 
simmäisen kerran uusi toimitusjohtaja 
Stephen Elop ja loppu on Windows 
Phonen ja luovuttamisen makuista 
historiaa (sivusin Nokia-teemaa Skrol- 
li-kolumnissani 2015.3). 
Muistiinpanoni vuodelta 2011 to- 
sin kertovat, että tuolloin ennakoitiin 
ennemminkin taipuisaa, väänneltävää 
näyttö- ja laiteteknologiaa kuin var- 
sinaisesti taittuvia näyttöjä. Kineticiä 
pystyi ohjaamaan vääntelemällä laitet- 
ta ja sen näyttöä eri tavoin mutkalle. 
2010-luvun alkupuoliskolla nähtiinkin 
kaarevien näyttöjen esiinmarssi, joka 
lopulta vaakasuunnassa koverien tele- 
visio- ja jopa älypuhelinkokeilujen jäl- 
keen kutistui lähinnä pienimuotoiseksi 
kosmeettiseksi tehosteeksi. 
Jos Nokia olisi pysynyt kilpailuky- 
kyisenä omilla käyttöjärjestelmillään, 
kenties jonkinlainen taipuisanäyttöi- 

nen puhelin olisi ilmestynyt aikai- 
semmin. Tai sitten ei. Joka tapaukses- 
sa ensimmäiset taittuvat näytöt tulivat 
markkinoille vasta kahdeksan vuot- 
ta myöhemmin vuoden 2019 syksyl- 
lä aasialaisten matkapuhelinvalmista- 
jien toimesta — ja vuonna 2020 trendi 
uhkaa levitä muuallekin, jopa tietoko- 
neisiin. 

Ensimmäinen varsinainen taittuva- 
näyttöinen massatuote, Samsung Ga- 
laxy Fold -älypuhelin (aloituskuvassa), 
saapui Suomeen vihdoin viime loka- 
kuussa. Olen nyt käyttänyt sellaista ne- 
lisen kuukautta ja niin on jo toista mil- 
joonaa muutakin asiakasta. 


Rikkoutuva unelma? 

Tämä ei ole tuotetesti — emme tunne- 
tusti juuri harrasta niitä Skrollissa — 
eikä tarkoitukseni ole kirjoittaa Galaxy 
Foldista vaan taittuvasta näytöstä ide- 
ana. Näyttökonseptin tarkastelun kan- 
nalta Fold on kuitenkin olennainen osa 
tarinaa. Niinpä kertauksena: Galaxy 
Fold on korealaisen Samsungin kehit- 
tämä älypuhelin, joka oli osa vuoden 
2019 Samsung Galaxy S10 -tuoteper- 
hettä. Puhelimessa on kaksi koske- 
tusnäyttöä: 4,6” näyttö päällä ja kir- 


jamaisten kuorien sisällä taittuva 7,3? 
näyttö, joka aktivoituu kuoret avattaes- 
sa. Tuumakoot hämäävät näyttömuo- 
tojen vuoksi — ensimmäinen näyttö on 
kokoaan pienempi, ollen korkea mut- 
ta hyvin kapea, taittuva näyttö taas on 
valtava. 

Vaikka Fold tuli myyntiin vasta vii- 
me syksynä, sen itseasiassa piti ilmes- 
tyä jo edellisenä keväänä muiden S10- 
tuotteiden vanavedessä. Viime vuoden 
huhtikuussa kansainvälinen lehdistö 
kuitenkin tyrmäsi Foldin niin kovin 
sanoin, että valmistaja veti sen takaisin 
suunnittelupöydälle parannuksia var- 
ten. Palautteen joukossa oli ihan pe- 
rusteltujakin huolia, kuten roskien lii- 
an helppo pääsy näytön saranan sisään 
sekä varhaisen ohjelmistoversion kyp- 
symättömyys. Molemmat ovat asioita, 
joita Samsung paransi ennen tuotteen 
varsinaista julkaisua. 

Yllättäen ehkä suurimmaksi kri- 
tiikiksi nousi kuitenkin teknologia- 
toimittajien kädettömyys, valitetta- 
vasti usein vailla itsekritiikin häivää. 
Useampikin median edustaja oli ni- 
mittäin väkisin ryhtynyt poistamaan 
Foldin taittuvaa näyttöä peittävää suo- 
jakalvoa, rikkoen näytön, ja tämä nou- 


si jostain syystä raporttien kärkiongel- 
miin. Miksi kukaan — etenkään asioita 
toivottavasti tunteva toimittaja — läh- 
tisi väkisin pakottamaan irti mitään 
muuta kuin helposti irtoavaa suoja- 
kalvoa, saati syyttäisi töppäyksestä ke- 
tään muuta kuin itseään. Samsung kun 
on käyttänyt kiinteitä muovisia suoja- 
kalvoja esimerkiksi suojakuorissaan 
aikaisemminkin ja kyllä sen tehdas- 
suojasta erottaa, kun kalvo vastustaa 
irrotusta. 

Osa kritiikistä tuntuikin keksimäl- 
lä keksityltä, kuten vedenkestävyyden 
puute, joka tuotetta toki vaivaa. Fi sii- 
tä nyt niin kauaa ole, kun merkittävät- 
kin älypuhelimet olivat tätä vailla. Jäl- 
kimmäiselle asialle Samsung ei tehnyt 
mitään, mutta kädettömien toimitta- 
jien varalle taittuvan näytön suojakal- 
vo ulotettiin näyttökehyksen alle, mikä 
on toki myös esteettinen parannus. Li- 
säksi Samsung lupaa vaihtaa rikkoutu- 
neen näytön kerran alennettuun 130 
euron hintaan vuoden ajan. 

Aiheellistakin kritiikkiä taittuvaan 
näyttöön on kohdistunut: Suojakal- 
vosta huolimatta muovinen näyttö on 
lasista alttiimpi naarmuille ja joitakin 
näyttöelementtien rikkoutumisia on 
ihan normaalissakin käytössä tapah- 
tunut. 2 100 euron hintaisena Fold on 
kieltämättä myös kallis. Lisäksi vaikka 
harva kritisoi näytön näkyvää taitos- 
ta, todettavahan sekin on, että viistosta 
katsottaessa taitos näkyy ja koskettaes- 
sa se tuntuu. 


Käytännössä... 
Skrollin kolumniani seuranneet tie- 
tävät (Elämäni kuolleet pikselit, Skrol- 
li 2016.2), että aistini tarttuvat varsin 
herkästi = erilaisiin näyttöongelmiin. 
Lähtökohtaisesti siis ajatus helposti 
naarmuuntuvasta muovinäytöstä, jota 
halkoo hieman epämääräisesti aaltoi- 
leva laskos, kuulostaa kannaltani kuol- 
leena syntyneeltä. Kurmuutin myös 
tabletteja eli suuria kosketusnäyttö- 
jä jo kolumnissani Mihin tablettia tar- 
vitaan? (2014.3), eikä mieleni ole sii- 
tä miksikään muuttunut. Joten, onko 
suuri, taittuva kosketusnäyttö siis juuri 
niin kamala kuin someilla huudellaan? 
Fi, se on loistava. En muista olleeni 
näin innoissani kännykästä sitten No- 
kia N900:n sekä E90- ja 9210-Com- 
municatorien, jotka edellisen kerran 
siirsivät vuoria puhelimen hyötykäy- 
tössä. Osansa on tietenkin myös sillä, 
että Fold edustaa pitkästä aikaa selke- 


ästi uudenlaista älypuhelinmuotoa, sii- 
nä missä viime vuosina lähinnä reuna- 
paksuuden muutokset ja kameralovet! 
ovat tuoneet vaihtelua kangistunee- 
seen kaavaan. Foldini näyttö ei myös- 
kään ole toistaiseksi hajonnut tai naar- 
muuntunut = päivittäisessä käytössä, 
eikä se taitoskaan näy normaalista kat- 
selukulmasta. 

Toinen syy on ihan vain maalaisjär- 
keä. Kaikkialla siellä missä liikutaan, 
taittuvat esineet ovat lähes yhtä hyö- 
dyllisiä kuin pyörivät esineet eli pyö- 
rät. Kirjat, lehdet, vihkot, lompakot, 
kannettavat tietokoneet, nykyisin jopa 
puhelimien ja tablettien suojakuoret 
ovat yleensä taittuvia — ja hyvästä syys- 
tä. Kannet pienentävät kuljettamiseen 
vaadittua pinta-alaa ja suojaavat sisäl- 
töä. Kansien sisällä taas on tehokasta 
ottaa molemmat puolet taitoksen ym- 
päriltä hyötykäyttöön. Tämä edustaa 
myös hyvää käytettävyyttä, sillä avat- 
tu taitos pysyy paremmin tasapainos- 
sa, kun se ei ole ”toispuoleinen”. 


' Foldissakin on kameralovi taittonäy- 
tön yhteydessä, mikä häiritsee hieman 
videota suurelta ruudulta vaakatasossa 
katsellessa. Loven voi onneksi piilottaa 
asetuksista kaventamalla näkymää sen 
verran. Pärjäilisin silti mieluiten ilman 
tuota sisäkameraa ja lovea, koska meit- 
siekamera löytyy myös laitteen kansi- 
näytöstä. Toisena vaihtoehtona lovi voisi 
olla pystyssä, jolloin se haittaisi vain 
4:3-videota. Muilta osin videot taitto- 
näytöltä näyttävät upeilta, vaikka taitos 
jääkin keskelle videokuvaa. 

Galaxy Fold (Kuva: Samsung) 


Fold onkin hyvin tasapainossa, kos- 
ka molemmissa ”kansissa?” on myös 
akut? Aivan parasta kuitenkin on, mi- 
ten käytännöllisen kokoinen tällainen 
pienoistabletti on. Suljettuna kokonai- 
suus on aivan hyvin mahdutettavis- 
sa taskuun, mutta avattuna se taas tar- 
joaa huikean videotoistokokemuksen 
ja on riittävän suuri vaikkapa Skrol- 
lin digilehden lukemiseen ilman zoo- 
mia. Samaan ei pääsisi pelkästään kah- 
della päällekkäin taittuvalla näytöllä, ja 
vastaavankokoinen kiinteänäyttöinen 
laatta ei taas mahtuisi enää taskuun. 

Lisäksi kirjoittaminen ja erilaisten 
hyötyohjelmien kuten taulukkolasken- 
nan käyttö hyötyy suuremmasta näy- 
töstä. Myös useamman sovelluksen sa- 
manaikainen ikkunointi toimii. 


Simpukkaa pukkaa 

Alkuvuosi on elektroniikkajulkistus- 
ten aikaa. Tammikuussa Consumer 
Electronics Showssa ja helmikuussa 
koronaviruksen vuoksi peruuntuneen 
Mobile World Congressin ajankohdan 
läheisyydessä nähtiin useampia tait- 
tuvanäyttöisiä tuotteita. Sekä Moto- 
rola että Samsung julkistivat flip pho- 
ne -tyyliset taittuvat puhelimet, joiden 
näyttökoko avattuna vastaa noin ny- 
kyistä älypuhelinta ja taitettuna luu- 
ri on neliömäinen simpukka. Näistä 
Motorola Razr ehti ensimmäisille asi- 
akkaille helmikuussa alussa. Halpa se- 
kään ei ole: 1 500 dollaria. Kuun puo- 
livälissä ilmestynyt Samsung Galaxy Z 
Flip ei tullut kaukana perässä ajallisesti 
eikä hinnallisesti (1 380 dollaria). 

En ole itse täysin vakuuttunut sii- 
tä, että Razrin kaltainen simpukkaidea 
toimii yhtä hyvin kuin Galaxy Foldin 
tyyppinen laite. Normaalinäyttöinen 
laatta mahtuu jo nyt kaikkien taskuun, 
ellei ole erityistä tilatarvetta tuplapak- 
sulle, mutta muutoin puolta pienem- 
mälle puhelimelle. Näytön suojana 
kannet toki toimivat simpukassakin, 
mutta toisaalta nykyiset kiinteät näy- 
töt ovat vahvempia kuin taittuvat näy- 
töt. Galaxy Foldin kaltaisen muodon 
etu on makuuni selkeämpi — pitkulai- 
silla taittokansilla taskuun saa mahdu- 
tettua todella ison näytön, joka ei muu- 
ten sinne mahtuisi. Samsungin Z Flip 


? Kaksi akkua avittavat Foldin akkukeston 
usein parin päivän mittaiseksi, ellei pidem- 
mäksikin, jos suurella näytöllä ei ole kovasti 
käyttöä. Jos suurta näyttöä käyttää koko ajan, 
akkukesto vastaa tyypillistä älypuhelinta. 

Razr (Kuva: Motorola) 


ThinPad X1 Fold (Kuva: Lenovo) 


Galaxy Z Flip (Kuva: Samsung) 


-simpukkapuhelimessa 


taittonäyttöä 
voi sentään käyttää 90-asteen kulmas- 
sa, mikä on uutta. 

Lenovo on tuomassa taittuvaa näyt- 
töä myös tietokoneisiin. CES:ssä jul- 
kaistu Lenovo ThinkPad X1 Fold on 


sinänsä perinteisen muotoinen läp- 
päri, jossa näppäimistöpuoli on kui- 
tenkin korvattu yhtenäisenä toises- 
ta puoliskosta jatkuvalla, taittuvalla 
kosketusnäytöllä, joskin magneeteil- 
la kiinnittyvä fyysinen näppäimistö on 
myös tarjolla. Suoraksi avattuna uusi 
X1 muuttuu yhdeksi isoksi ruuduksi. 
Tästäkin virityksestä on hieman vaikea 
suoraan vakuuttua, koska näppäimis- 
töllinen kannettava tietokone itsessään 
on niin onnistunut formaatti, mutta 

TCL-konseptit (Kuvat: TCL) 


pidän mielen avoimena. TCL puoles- 
taan on esitellyt sekä kolmeen osaan 
taittuvat että auki venytettävät puhe- 
linkonseptit. 

Niin tai näin, mielestäni Samsung 
Galaxy Fold antaa osviittaa yhdestä 
käyttötavasta, jossa taittuvasta näytös- 
tä on hyötyä: taskussa kulkeva älypuhe- 
lin, josta kuoriutuu tarvittaessa hieman 
vakavampaan käyttöön taipuva tabletti. 
Tämä yhdistelmä vaikuttaisi tarjoavan 
jotain selkeästi enemmän kuin pelkkä 
älypuhelin tai tabletti erikseen, etenkin 
kypsyessään. Muovipintaisen näytön ti- 
lalle Samsung esitteli jo Z Flipissä tait- 
tuvaa lasia ja paksuus- sekä hintakysy- 
mystenkin vastausten voidaan olettaa 
paranevan ajan mittaan. 


Sarkaimen 
historia 


Sarkain eli tabulaattori on peräisin 
mekaanisten kirjoituskoneiden ajalta, 
noin 1800- ja 1900-lukujen taitteesta. 
Se kehitettiin helpottamaan taulukko- 
muotoisen eli tabulaarisen tiedon kir- 
joittamista, johon liittyi paljon väli- 
lyönnin ja askelpalauttimen käyttöä. 
Tabulaattorin avulla kirjoituskoneen 
vaunua (carriage) saatiin yhdellä pai- 
nalluksella siirrettyä useita askeleita. 

Joissain kirjoituskoneissa ei ollut ai- 
noastaan yhtä tabulaattorinäppäintä, 
vaan niitä saattoi olla useita. Kun tau- 
lukoihin syötettiin esimerkiksi raha- 
summia — $1.00, $10.00, $100.00 jne. 
— jotka tasattiin oikeaan reunaan, riip- 
pui sisennyksen syvyys siitä, minkä 
suuruusluokan summa oli kyseessä. 

Sarkaimelle syntyi myös toinen 
käyttötarkoitus: tekstikappaleiden en- 
simmäisen rivin sisentäminen helpot- 
ti kappalejaon hahmottamista. Tämä 
tapa on säilynyt nykypäivään asti, 
vaikka sen toteutus digitaalisilla tait- 
totyökaluilla onkin erilainen kuin me- 
kaanisissa kirjoituskoneissa. 

Tabulaattori periytyi kirjoitusko- 
neista tietokoneisiin. Vuosien saa- 
tossa sen käyttötarkoitus on laajen- 
tunut sisennysnäppäimestä = yleis- 
näppäimeksi, jonka toiminnalli- 
suus riippuu asiayhteydestä. Teks- 
tinkäsittelyohjelmissa sitä käytetään 
pääsääntöisesti alkuperäiseen tar- 
koitukseensa, mutta esimerkiksi 
verkkosivuilla ja taulukkolaskenta- 
ohjelmissa tabulaattorilla siirrytään 
kentästä toiseen. 

Tietokonepeleissä ja muissa sovel- 
luksissa sarkaimelle voidaan antaa pe- 
riaatteessa mikä tahansa käyttötarkoi- 
tus. Komentoriveillä sitä käytetään 
komennon automaattitäydennykseen. 
Lisäksi sarkainta käytetään CSV-tie- 
dostomuodon sukulaisessa, TSV:ssä 
(tab separated values) kenttien erotin- 
merkkinä — sekä tietenkin koodaus- 
piireissä sisennystyylien sotatanteree- 
na (ks. Skrolli 2019.2, s. 17). 


Mika Haulo 


Mitä jos... 


Kotitietokoneen pystyi pelasta- 
maan PC-yhteensopivien val- 
lankumoukselta vielä 1990-lu- 
vulla, jos vain pysyi pinnalla 
tarpeeksi kauan. 


Janne Siren 


ornetintie 8, 00380 Helsinki, 
K synkkä ja myrskyisä yö kesäl- 

lä 1997. Ossi Mäntylahti pai- 
naa pitkää päivää. Ossi tulisi sittemmin 
tutuksi muun muassa kokoomusaktii- 
vina ja Sosiaalisesti rajoittuneet -sar- 
jakuvan sankarina, mutta nyt hän on 
vielä tietokonelehti Mikrobitin tekni- 
nen toimittaja. Hän näkee minut hor- 
toilemassa käytävällä ja kutsuu huo- 
neeseensa. Testipenkkiin on saapunut 
jotain jännää. 

Ossin työpöydällä odottaa omitui- 
nen, mutta vaikuttava ilmestys: Prons- 
sin ja ruskean värinen 12 tuuman lit- 
tunäyttö, jonka alakehys on lähes yhtä 
suuri kuin näyttöpaneeli. Näytön vie- 
ressä on samanvärinen tynnyri. Tyn- 
nyri paljastuu kaiuttimeksi ja litteän 
näytön sisällä on tietokone pystyyn 
asennettuine cd-rom-asemineen. 

”Spartacus”, Ossi fiilistelee. Koodini- 
mi Twentieth Anniversary Macintoshil- 
le — Applen syntymäpäivätietokoneelle, 
jota valmistettiin vain 12 000 kappalet- 
ta. Yhtiön perustajat Steve Jobs ja Ste- 
ve Wozniak saivat omat kappaleensa 
lahjana. Kunnioituksensekaisen alus- 
tuksen jälkeen keskustelun sävy kään- 
tyy kuitenkin pessimistiseksi. 

Fi ollut mikään salaisuus, että App- 
len ja Macintoshin uskottiin olevan 
kuolemankierteessä. 


"Il am Spartacus!” 
Tuolloin pääasiassa PC-yhteensopiviin 
tietokoneisiin keskittynyt Mikrobitti 
paistatteli suosionsa huipulla. Saman 
talon Macmaailma-lehti, joka Mikro- 
bitin tapaan oli saanut alkunsa Tieto- 
kone-lehden osastona, oli sen sijaan 
toimituksen puheissa kävelevä kuollut. 
Itse en jakanut kriittisintä näkemystä, 
kaltaiseni Amiga-toimittajan perspek- 
tiivistä Apple kun oli lähes terveyden 
perikuva (Amiga oli oikeasti kävelevä 
kuollut), mutta PC-tietokoneen ylival- 
taa oli minunkaan vaikea kiistää. 

Ossi kirjoitti lopulta synttäri-Ma- 
cista varsin sovittelevasti Mikrobitin 


numerossa 9/1997: ”Spartacus näyttää 
todelliselta 21. vuosisadan tietokoneel- 
ta ja osoittaa, että Applella on taloudel- 
lisista vaikeuksistaan huolimatta yhä 
tallella innovaatiota kotitarpeiksi? Sa- 
massa lehdessä kolumnisti Aki Korho- 
nen raportoi rapakon takaa otsikolla 
”Applen loppu”. 

Kornetintie 8 ei ole enää Mikrobitin 
konttori. Se on tuetun asumisen palve- 
lukoti. Viereisessä entisessä toimistota- 
lossa oli vielä hiljattain vastaanottokes- 
kus ja nyt opiskelijahostelli. Mikrobitti 
pelastettiin henkihieveristä vain vai- 
voin, kun sille löytyi lopulta uusi omis- 
taja. Apple sen sijaan voi paksummin 
kuin koskaan uudessa ufon muotoises- 
sa pääkonttorissaan siellä rapakon ta- 
kana. 


Applen loppu 
Kuten tiedetään, Applen tarina kään- 
tyi aivan toisenlaiseksi vain muutama 
kuukausi tuon Twentieth Anniversary 
Macintosh -keskusteluni jälkeen. Pe- 
rustaja Steve Jobs palasi yhtiön johtoon 
syksyllä 1997 ja käynnisti menestyk- 
sekkäiden i-tuotteiden sarjan iMacilla 
seuraavana vuonna. Seuraavan kerran 
näinkin uuden Macintoshin uuden- 
karheassa nykytaiteen museo Kias- 
massa, jossa värikäs iMac paistatteli 
funktionaalisena sisustuselementtinä. 
Macista alkoi tulla muotitietoisten 
trendituote jo 1990-luvun lopulla, ja 
viimeistään iPhone vuonna 2007 sin- 
kautti Applen teknologia-alan mieliku- 
vajohtajasta myös markkinajohtajaksi. 
Lopulta nuo vuoden 1997 Apple-en- 

nustukset päätyivät samaan kategori- 
aan, kuin parit yläasteella oppimani 
faktat: Historianopettajani Ritva Urpi- 
nen opetti vielä 1991 YYA-sopimuksen 
olevan ikuinen, ja oppilaanohjaajani, 
reserviläisaktiivi ja sittemmin kunnal- 
lispoliitikko Seppo Sonkeri virkkoi 
vuonna 1993, etteivät naiset tule pää- 
semään Suomen armeijaan.! 

Eivät Mikrobitin tekijät suinkaan ol- 
leet ainoita tuon ajan Apple-skeptik- 
koja. Samoihin aikoihin esimerkiksi 
eräällä Helsingin yliopiston tietojenkä- 
sittelytieteen luennolla luennoitsija pe- 
rusteli varsin hyvin, miksi Macintoshin 
tuolloinen = käyttöjärjestelmästrategia 
oli tuhoon tuomittu.? Applen kannal- 
ta olennainen ja odottamaton käänne- 
kohta oli kuitenkin Jobsin paluu yhti- 
ön johtoon. Jobs oli vuosien saatossa 
kypsynyt haparointien kautta kiistatto- 
maan tähtihetkeensä. 

Tapahtumien juuret oli istutettu kau- 
an sitten. Kun Jobs, Wozniak ja Ronald 
Wayne perustivat Applen vuonna 1976, 
syntyi yksi maailman ensimmäisis- 
tä kotitietokoneyhtiöistä. Applen taus- 
ta on siinä suuressa 1970-luvun lopun 


' YYA-sopimus eli sopimus ystävyydestä, 
yhteistoiminnasta ja keskinäisestä avunan- 
nosta Suomen ja Neuvostoliiton/ Venäjän 
välillä purettiin 1992. Naiset pääsivät Suo- 
men armeijaan 1995. 


? Apple hylkäsi niin kutsutun Copland-pro- 
jektin vuonna 1996 ja korvasi sen Steve 
Jobsin NeXT-yhtiön tuotoksella, josta tuli 
MacOS X (nyk. macOS). Tämän mutkan 
kautta myös Steve Jobs palasi yhtiöön. 

ja 1980-luvun alun demokratisoivassa 
murroksessa, jossa konesalien ja kont- 
torien suur- ja minitietokoneet kutis- 
tuivat pöytäkokoon ja harvain käsistä 
kaikkien saataville. Syntyi mikroproses- 
sori ja sitten mikrotietokone ja sen me- 
nestyksekäs massakategoria: kotimikro. 

Vaikka vuonna 1984 julkaistu Mac- 
intosh ei korkean hintansa vuoksi ol- 
lutkaan varsinaisesti suunnattu kotei- 
hin, perimältään Mac on viimeinen 
kotimikro. Konesalien perilliset oli- 
vat kuitenkin käyneet vastaiskuun, ja 
1990-luvulle tultaessa yritystietoko- 
neet ottivat kotitietokonemarkkinoista 
niskalenkin, kun suurtietokonepionee- 
ri IBM:n työhön pohjautuvat PC-yh- 
teensopivat rynnistivät myös koteihin. 
Vuosikymmenen lopulla enää Mac piti 
merkittävässä määrin vaihtoehdon lip- 
pua pystyssä. 

Tässä rytinässä meinasi Applekin 
kaatua, mutta kuin ihmeen kaupalla ei 
kaatunut. Olisiko Applen selviytymis- 
reseptin voinut toistaa muuallakin? 


Commodoren lopun alku 
Jos Apple Macintosh on teoriassa ”viimei- 
nen kotimikro; Commodore Amiga on 
sitä käytännössä. Vuonna 1985 julkaistu 
ja vuoteen 1996 asti volyymivalmistettu 
Amiga-tietokonemallisto eli pidempään 
kuin pitkäikäisimmätkin kotimikrokil- 
pailijansa Amstrad CPC (1982-1990), ZX 
Spectrum (1982-1992), Atari ST (1985- 
1993) ja Commodore 64 (1982-1994), 
vaikka valmistaja Commodore meni 
konkurssiin vuonna 1994. Pienessä mää- 
rin Amigoita on valmistettu läpi 2000- ja 
2010-lukujen — edelleenkin. 

Mutta olisiko Amiga voitu pelas- 
taa Applen tapaan isosti? Olen tun- 
nistavinani Amigan historiasta kolme 
käännekohtaa, joiden seurauksena asi- 
at olisivat voineet mennä olennaisesti 
toisin. Ensimmäinen niistä oli vuonna 
1984, kun Commodoren karismaat- 
tinen toimitusjohtaja Jack Tramiel 
karkotettiin valtataistelun seuraukse- 
na perustamastaan yhtiöstä. Hän siir- 
tyi kilpailevalle Atarille luomaan Ami- 
gan kilpailijaa, Atari ST -tuoteperhettä. 
Commodore joutui johtamistyhjiöön, 
josta se ei koskaan oikein toipunut, 
vaikka saikin vielä Amigan ostettua 
Tramielin nenän alta.? 


3 Valotin näiden tapahtumien taustoja 
Skrollin 2019.4 kolumnissani Isä aurinkoi- 
nen sekä saman lehden Commodoren salai- 
set aseet -artikkelissa. 

Atari ei ollut tuolloin mitenkään 
kiistattoman vahva kilpailija tietoko- 
nemarkkinoilla — vahvasti tappiollinen 
yhtiö irtaantui vastentahtoisesta omis- 
tajastaan Warner Communicationsista 
vasta Tramielin ostettua sen. Kuvitel- 
laan, että Tramiel olisikin voinut lait- 
taa kaiken tarmonsa Amigaan, kilpai- 
lijan rakentamisen sijaan. Sen sijaan 
Tramiel saneerasi Atarin kuntoon sa- 
malla kun Commodore seilasi tuuli- 
ajolla, pysytellen pinnalla lähinnä su- 
pervahvan Commodore 64:n ansiosta. 

On totta, että Tramielin Atari ST ei 
selvinnyt 2000-luvulle, vaan sen val- 
mistus lopetettiin kotimikroajan päät- 
tyessä. Mutta mitä jos Tramiel ei olisi 
joutunut tällä tavoin jakamaan muni- 
aan kahteen koriin, vaan olisi voinut 
keskittyä Commodoreen läpi 1980- ja 
1990-lukujen? Mitä jos Commodore 
ei olisi joutunut kilpailemaan aggres- 
siivisesti hinnoitellun Atari ST:n kans- 
sa lainkaan? Mitä jos Tramiel olisi ST:n 
sijaan saanut tuotteekseen kiistatta val- 
lankumouksellisemman Amigan? 

Tramielin Atari ei koskaan mennyt 
konkurssiin, vaan lopetti sangen rahak- 
kaasti vuonna 1996, juuri kun Macin- 
tosh valmistautui uuteen nousuunsa. 
Jack Tramiel kuoli lopulta reilu puo- 
li vuotta Steve Jobsin jälkeen vuonna 
2012. Aikaa ihmeille olisi siis vielä ollut. 


Commodoren lopun loppu 
Kaksi — pienempää — mahdollisuutta 
käänteeseen sijoittuvat Commodoren 
konkurssin jälkeiseen aikaan. Vuon- 
na 1995 pari Commodoren pitkäai- 
kaista johtajaa, englantilainen David 
Pleasance ja saksalainen Petro Tys- 
chtschenko, joutuivat tiimeineen val- 
tataisteluun Commodoren konkurs- 
sipesän kohtalosta. Tyschtschenko ja 
Pleasance kertovat omat versiot tapah- 
tumistaan vuosina 2014 ja 2018 jul- 
kaistuissa muistelmissaan. Kilvoittelun 
voitto meni Saksaan ja niinpä Amiga 
päätyi saksalaisen PC-valmistaja ES- 
COMin omistukseen, joka kuitenkin 
ajautui konkurssiin vuonna 1996 aivan 
muista syistä. 

Pleasancen muistelmista käy ilmi, 
että ellei Saksan porukka olisi kilpail- 
lut Commodoren konkurssipesän os- 
tamisesta, englantilaiset olisivat to- 
dennäköisesti saaneet sen ostettua. 
Molemmilla tahoilla oli näin Amigaa 
seuranneen ihmisen näkökulmasta 
myös ihan hyvä suunnitelma Amigan 
varalle. Ja jos Amiga ei ole päätynyt 


Saksaan vuonna 1995, on aivan mah- 
dollista, ettei sen uusi omistaja olisi 
kaatunut seuraavana vuonna. Sen si- 
jaan Amiga päätyi vuonna 1997 sarjal- 
le amerikkalaisia yrityksiä, jotka pyrki- 
vät lähinnä hyötymään sen brändistä. 

Kolmas ja viimeinen mahdollisuus 
käänteeseen tuli vuonna 1999, kun 
Amiga oli jälleen kerran vaihtamas- 
sa omistajaa. Samainen Petro Tyscht- 
schenko, joka jatkoi Amigan parissa 
aina vuoteen 2001, tarjosi minulle ker- 
tomansa mukaan Amigan tuolloisel- 
le omistajalle, tietokonevalmistaja Ga- 
tewaylle, muodollisen yhden dollarin 
Amiga-oikeuksien ostamisesta itsel- 
leen. Kuulemma Gateway jopa harkitsi 
tarjousta vakavasti päästäkseen Ami- 
gasta eroon - heille jäisi Commodoren 
patentit, joka oli ollut Amigan ostami- 
sen perimmäinen syy. 

Sen sijaan riskirahaa kerännyt jouk- 
ko teknologiayrittäjiä — taustajou- 
koissaan suomalainen kohusijoittaja 
Pentti Kouri — karautti paikalle, osti 
Amigan, teki suuria suunnitelmia, joil- 
la ei ollut oikeastaan mitään tekemis- 
tä Amigan kanssa, ja pian sen jälkeen 
karautti taas karille. Tästä ajasta jäivät 
elämään muutamille kolmansille osa- 
puolille myönnetyt lisenssit kehittää 
Amigan käyttöjärjestelmää ja tietoko- 
nevalikoimaa edelleen. Muuten suun- 
nitelmista ei tullut mitään. Olisivatko 
asiat menneet toisin, jos Tyschtschen- 
ko olisikin saanut Amigan ostettua ja 
saanut päättää? 

Vaikuttaa — todennäköiseltä, — että 
vanhana commodorelaisena Tyscht- 
schenkon suunnitelmat olisivat aina- 
kin olleet lähempänä varsinaista Ami- 
ga-teknologiaa kuin amerikkalaisilla 
omistajilla. Amiga olisi kenties jäänyt 
jakautumatta useisiin eri käyttöjärjes- 
telmäleireihin, kuten sittemmin kävi 
(ks. Skrolli 2017.3). On vaikea nähdä, 
että asiat olisivat tälläkään kertaa aina- 
kaan menneet huonompaan suuntaan. 
Toki vuonna 1999 oli Amigan osalta jo 
aika myöhä aloittaa uudestaan, koska 
puolet 90-luvusta oli haaskattu toistu- 
viin omistajan- ja suunnitelmanvaih- 
doksiin. 


Web-tekijä 

Kuten kirjoitin kolumnissa Standar- 
disodan taide (Skrolli 2017.2), lähes 
aina laajan tuen taakseen saava tekno- 
logia voittaa ja yksin jäävät häviävät. 
Kuten kyseisessä kolumnissa ennustin, 
omia teitään kulkevista nyky-yrityksis- 


tä esimerkiksi Tesla on sittemmin tai- 
punut yleisen sähköautojen latausstan- 
dardin käyttöön (ainakin Euroopassa). 
Jopa Apple on siirtynyt taas kohti stan- 
dardiliittimiä USB-C:n myötä. Oliko 
1990-luvun Mac-selviytymistarina siis 
vain se poikkeus, joka vahvistaa sään- 
nön: vaihtoehtoisille teknologioille ei 
ole pitkässä juoksussa tilaa? 

Asia ei nähdäkseni ole näin yksin- 
kertainen. Macin käänteentekevän 
iMac-tuotteen nimen kehittänyt Ken 
Segall on kertonut i:n tulleen muun 
muassa sanasta internet. Macin tari- 
nan täyskäännös liittyykin Jobsin pa- 
luun lisäksi laajemmin ajankohtaan, 
jossa PC:n ohjelmistotuen merki- 
tys alkoi vähentyä sisällön siirryttyä 
yhä enemmän internetiin. Internetin 
standardimpaa jakelukanavaa kun oli 
myös vaihtoehtoisten tietokonetyyppi- 
en mahdollista hyödyntää. 

PC menetti tärkeimmän vallihautan- 
sa, juuri kun Mac alkoi tosissaan tehdä 
paluuta. Niinpä tänä päivänä on jälleen 
muitakin vaihtoehtoisia tietokonetyyp- 
pejä kuin Max. Itselläni koulussa oli tie- 
tokoneena Mac, pojalla koulun jakama 
Chromebook, joka ei ole sen enempää 
PC- kuin Mac-yhteensopiva. Sen ei tar- 
vitse olla, koska interweb. 


TAKA-AJATUS 


Jos historia olisi kulkenut toisin, ja 
muutkin kotimikrot olisivat sinnitel- 
leet ja uudistuneet riittävästi, se Chro- 
mebook voisi yhtä hyvin olla vaikka- 
pa Amiga tai Atari ST. EFi ole sattumaa, 
että (edelleen kuolleena kävelevään) 
Amigaan ryhtyvät harrastajat kysele- 
vät, mikä on sen paras web-selain.* 


Alä usko lauluihin 

Ironista kyllä, kun Mikrobitissä kuol- 
leena pidetty sisarlehti Macmaailma 
viimein lopetti5, Applen lopun sijaan 
lehden kohtaloksi olikin käynyt yksi 
Applen — uusista menestystekijöistä. 
Macmaailman ja monien muiden eri- 
koislehtien alamäen syynä oli se sama 
internet, joka mahdollisti Macin ja 
Applen uuden tulemisen. 


1 Markkinan pienuuden vuoksi hyvää 
Amiga-selainta ei oikeastaan ole vieläkään. 
Vanhaan Firefoxiin perustuva Timberwolf 
(AmigaOS 4) ja vanhaan WeUKitiin perus- 
tuva Odyssey (AmigaOS/MorphOS/AROS) 
ovat kohtuullisia 2010-luvun suorituksia. 
NetSurf on kehittyvä vaihtoehto myös van- 
hemmille Amigoille. Myös Amigan oma, 
klassinen IBrowse elää” edelleen. 


5 Macmaailma-fuusioitiin takaisin Tieto- 
kone-lehteen vuonna 2003. Tietokone-lehti 
ja Tietoviikko yhdistettiin Tiviksi 2014. 


Maailma ilman mikropiiriä 


Millainen olisi Skrolli-lehti, jonka aiheistos- 
ta kiellettäisiin yksi piskuinen komponentti: 
mikropiiri? 


oulukuussa kotitietokonemaailma menetti yhden 

kirkkaimmista tähdistään, kun amerikkalaisinsi- 
nööri Charles ”Chuck” Peddle menehtyi 82 vuoden 
iässä. Käytän sanaa kotitietokone hieman ristiriitai- 
sissa tunnelmissa, koska Chuck Peddle oli kiistatta 
avaintekijä koko henkilökohtaisen tietokoneen vallan- 
kumouksessa 1970- ja 1980-luvuilla. Hänen kerrotaan 
käyttäneen sanoja ”personal computer” vuosia ennen 
kuin IBM julkaisi ensimmäisen ”PC:n? vuonna 1981. 
Suurimman jälkensä tietokonemaailmaan Peddle jätti 
kuitenkin nimenomaan kotitietokoneiden kautta. 

Peddle osallistui 70-luvulla Motorolan 8-bittisen 
6800-suorittimen! kehittämiseen ja yritti motivoida yh- 
tiötä julkaisemaan suorittimesta halpaversion. Kun pu- 
heet kaikuivat kuuroille korville, Peddle siirtyi seitsemän 
muun insinöörin kanssa MOS-nimiseen puolijohdeyhti- 


'6800-suorittimen 16/32-bittistä seuraajaa, 68000-perhettä, 
käytettiin muun muassa Maceissa, Amigassa ja Atari ST:ssä. 


Useat havainnot epäonnistuneista 
ennustuksista ovat kasvattaneet minus- 
ta käänteisen skeptikon: päädyn yleen- 
sä kannattamaan kaikkea sitä, mitä 
muut vastustavat, ja uskomaan siihen, 
mihin muut eivät usko. Varmuudeksi, 
jos ei muuta. Tämä on johdatellut seu- 
raamaan sellaisia tähdenlentoja kuten 
Commodoren jälkeistä Amigaa ja No- 
kian jälkeistä Lumiaa, mutta toisaalta 
myös Apple Macintoshia. Pidin tosin 
Macistakin enemmän silloin, kun se oli 
altavastaajana Ossin työpöydällä. 

Tulevaisuutta ei ole vielä kirjoitet- 
tu, eivätkä edes he, jotka asioista jo- 
tain tietävät, välttämättä tiedä juuri sitä 
olennaista - minkä seurauksena he ei- 
vät välttämättä tiedä yhtään mitään. 
Tämä kannattaa pitää mielessä seuraa- 
van kerran, kun huomaa kuuntelevan- 
sa jotain ”auktoriteettia”, kuten tietoko- 
nelehden kolumnistia. £& 


Vuonna 2020 kolumneissani on 
mukana ”taka-ajatus” — aasinsillan 
etäisyydellä varsinaista tekstiä seu- 
raava jatkokirjoitelma. 

öön? kehittämään kilpailijaa 6800:lle 
ja Intelin 8080-prosessorille. Syntyi 
MOS 6502/6510-suoritin muunnel- 
mineen. Suoritin maksoi vain mur- 
to-osan kilpailijoistaan ja löysi tiensä 
useimpien kotitietokoneiden, kuten 
Apple II:n, Commodore 64:n ja jopa 
Nintendo Entertainment Systemin si- 
suksiin. 

Chuck Peddle ei tietenkään keksi- 
nyt mikroprosessoria. Ensimmäinen 
mikroprosessori kehitettiin 1960- ja 
1970-lukujen vaihteessa, kun tutkijat 
pyrkivät yhdistämään usealle mik- 
ropiirille hajautetut prosessorin toi- 
minnot yhdelle sirulle. Hän ei ollut 
edes ensimmäinen kaupallistaja sil- 
le. Peddle oli kuitenkin avainroolissa 
teknologian popularisoinnissa mas- 
soille. Meille. 


Ennen mikropiiriä 
Kerroimme —Skrollin numeroissa 
2019.1—2019.4 tositarinan Joseph 
”Joe” Watsonin 1960-luvun puoli- 
välissä rakentamasta kaapin kokoi- 
sesta ”kotitietokoneesta* Kun ku- 
vitimme artikkelin viimeistä osaa 
edellistä Skrollia varten, Joe jou- 
tui muistuttamaan graafikkoamme, 
ettei piirilevyillä saanut näkyä nii- 
tä tuttuja suorakaiteita, joita olem- 
me tottuneet näkemään tietokonei- 
den sisällä. Mikroprosessoria ei ollut 
vielä keksitty, eivätkä edes 1950- 
ja 1960-lukujen vaihteessa keksi- 
tyt mikropiiritkään olleet levinneet 
tuotantotietokoneiden, saati elektro- 
niikkaharrastajan ulottuville. 

Kun Skrollin museobussi kävi Suo- 
men (suur)tietokonemuseolla mar- 
raskuussa 2018 (ks. Skrolli 2018.4, 
2019.4), me paikalla olleet saim- 
me konkreettisen muistutuksen sii- 
tä, mitä tietotekniikka oli ennen mik- 
ropiiriä. Koneiden laitekomponentit 
olivat huonekalujen kokoisia ja koko- 
naisuudet veivät seinän mittaa. Mik- 
ropiiri oli siis todella olennainen kek- 
sintö tietotekniikan miniatyrisoinnin 
kannalta, koska niitä edeltäneet tyh- 
jiöputki- ja sittemmin transistoriyh- 
distelmät piirilevyineen veivät paljon 
tilaa. Mikropiirille pystyttiin kutista- 
maan valtavasti näitä transistoreja. 


? MOS oli myöhemmin osa Commodorea 
ja sittemmin nimeltään GMT. 

Vuonna 2020 on kieltämättä var- 
sin vaikea kuvitella mitään tekniik- 
kaa — saati tietotekniikkaa — ilman 
niitä muovisia (tai keraamisia) ra- 
sioita, eli mikropiirejä, joita moder- 
nit piirilevyt ovat pullollaan. Käy- 
tännössä kaikki nykyisin trendikäs 
retrotietokoneilukin perustuu mik- 
ropiireihin... vaikka siitä on vasta 
vaivaiset viisikymmentä vuotta, kun 
IBM toimitti ensimmäiset mikropii- 
rejä käyttäneet tietokoneensa 1960- 
ja 1970-lukujen vaihteessa ja tieto- 
koneiden kolmas sukupolvi alkoi. 

Mutta yritetään. Millainen olisi 
tietokonemaailma — tarkemmin tie- 
tokonelehti Skrolli - ilman mikro- 
piiriä? 


Ilman mikropiiriä 
Erään määritelmän mukaan tieto- 
koneita on ollut olemassa noin 180 
vuotta. Charles Babbagen kehittä- 
mää analyyttistä konetta (1837) pide- 
tään ensimmäisenä yleiskäyttöisenä 
tietokoneena, jota voidaan nykykie- 
lellä pitää Turing-täydellisenä, eli sil- 
lä voidaan simuloida universaalia Tu- 
ringin konetta”. Analyyttinen kone 
oli niin kutsuttu mekaaninen tietoko- 
ne eli laskenta suoritettiin mekaanisia 
osia liikuttamalla. Kone jäi kuitenkin 
kesken ja ensimmäinen yleispätevä 
tietokone valmistui vasta sata vuotta 
myöhemmin. Se hyödynsi jo sähkö- 
mekaniikkaa. 

1900-luvun marssiessa eteenpäin 
mekaaniset ja sähkömekaaniset rat- 
kaisut, kuten releet, korvattiin ensin 
tyhjiöputkia käyttävällä elektronii- 
kalla ja sittemmin tyhjiöputket kor- 
vattiin transistoreilla, jotka aikanaan 
pakattaisiin muun muassa niistä tila- 
syistä mikropiirien sisään. Mikropii- 
ritön tietokonelehti voisi siis käsitellä 
ainakin mekaanisia ja sähkömekaa- 
nisia tietokoneita sekä putki- ja tran- 
sistoritietokoneita. 1960-luvun hy- 
bridipiirit jättäisin ehkä pois, mutta 
ottaisin mukaan teoreettiset tietoko- 
neet — esimerkkinä tuo tietotekniikan 
kulmakivenä pidetty Turingin kone. 

Vaikka aika-agnostinen Skrolli- 
lehti kirjoittaa tietotekniikkalehdek- 


* Turingin kone on Alan Turingin vuonna 
1936 kehittämä abstrakti tietokone ja teo- 
reettinen malli tietokoneen toiminnalle. 


si harvinaisen paljon historiasta ja 
ajan kahleista vapautuneista kuvakul- 
mista, tällaisen tiukan suodattimen 
valossa esimerkiksi viimeisimmän 
Skrollin lukeminen on karu tehtävä. 
Vain selkeät historia-artikkelit nu- 
merossa 2019.4 läpäisisivät leikkurin: 
Tosielämän terminaattorit -artikkelin 
alkusivuilla on 1900-luvun alkupuo- 
liskon robotteja, 1960-luvun tietoko- 
neenrakennusartikkeli olisi mukana 
edellä mainituista syistä, samoin lyhyt 
viittaus Suomen suurtietokonemuse- 
oon. Artikkeli filminegatiivien taltioi- 
misesta pitäisi hylätä, koska se nojaa 
moderneihin skannereihin. 104-si- 
vuinen lehti kutistuisi alle 10 sivuun. 

Tilanne paranee hieman, kun otetaan 
tutkailuun koko Skrollin artikkelihisto- 
ria (skrolli.fi/sisallysluettelo) - mut- 
ta vain hieman. Esimerkiksi Skrollissa 
20174 testasimme eräänlaisen mekaa- 
nisen tietokoneen, Curtan. Yleiskäyt- 
töinen tietokone se ei toki ole, mutta 
laskin kuitenkin. Lehdessä 2013.4 kir- 
joitimme 1800-luvun netistä eli len- 
nättimestä ja numerossa 2013.2 ky- 
syimme, — saisimmeko — tietokoneen 
rakennettua muinaisuudessa. Tuon 
vuoden ensimmäisessä numerossa pe- 
rehdyimme Neuvostoliiton tietotek- 
niikkaan, jossa esimerkiksi varhaiset 
analogiset tietokoneet, putkitietoko- 
neet ja nykykulmasta eksoottiset tri- 
näärikoneet edelsivät mikropiiriaika- 
kautta. 

Skrollissa 2018.2 esittelimme The- 
remin-soittimen, joka oli alkujaan 
mikropiiritön + moderneista there- 
mineistä tosin löytyy jokunen siru- 
kin. Numeron 2014.4 artikkelia ”Tu- 
ringin tervakuopat” koristi Wallun 
Mikrokivikausi-piirros — kivikautisil- 
ta Turengin tervakuopilta, joskin tiu- 
kalla sihdillä myös tämä Alan Turin- 
gin työn inspiroima artikkeli loikkaa 
nopeasti mikropiirikoneiden maail- 
maan... Wallukin oli piirtänyt selvän 
mikropiirikoneen sinne kivikaudelle. 

Skrollissa 2016.1 haastetaan suun- 
nittelemaan aivan erilainen tietoko- 
ne kuin aiemmin, mutta sielläkään 
mikropiiriä ei oikeastaan hylätä en- 
nen kuin kvanttitietotekniikka tu- 
lee puheeksi. Ehkäpä tämä myös 
Skrolleissa 2018.2 ja 2019.4 käsitte- 
lemämme kvanttiteema on se seu- 
raava suuri mahdollisuus, joka no- 


jaa ratkaisevasti vähemmän 
perinteisiin mikropiireihin — 
vaikka ei kukaan kvanttitieto- 
konettakaan ilman mikropii- 
rejä on toteuttamassa. 


Enemmän yhteistä... 
Monien ohjelmointikielten his- 
toria ulottuu kuitenkin aikaan 
ennen mikropiirejä. Esimer- 
kiksi Skrollissa 2014.3 esitellyn 
Forthin nimen kerrotaan olleen 
lyhennelmä Fourthista, koska 
IBM 1130 -transistoritietoko- 
neen (1965) käyttöjärjestelmä 
salli vain viisimerkkiset tie- 
dostonimet. Skrollissa 2019.1 
kolumnissani Rauta 2.0 ha- 
vainnoinkin, kuinka toteutus- 
tavastaan riippumatta tietoko- 
ne on edelleen tänä päivänäkin 
vain kokoelma loogisia portteja 
ja logiikkapiirejä. 

Logiikkapiirit on ajan mit- 
taan toteutettu erilaisilla rauta- 
tekniikoilla: sähkömekaanises- 
ti, tyhjiöputkilla, transistoreilla 
ja sittemmin mikropiireillä. 
Ne suorittavat kuitenkin edel- 
leen sitä samaa ohjelmaa — ei- 
vät lopulta oikeastaan sen ky- 
vykkäämpää tai erikoisempaa 
softaa kuin mitä Charles Bab- 
bage protoili jo 180 vuot- 
ta sitten. Niinpä mikropiirit- 
tömäänkin — tietokonelehteen 
voisi jättää kaikki artikkelit 
ohjelmista. 

Ja tämä, jos mikä, erottaa 
tietokonelehden pelkästä ko- 
nelehdestä. Vuosisataan kat- 
somatta. 


Janne Siren 


PS. Mekaaniset tietokoneet- 
kin saattavat tehdä vielä pa- 
luun. NASAn Automaton Ro- 
ver for Extreme Environments 
-robottikonseptin on suunni- 
teltu hyödyntävän mekaanista 
tietokonetta Venus-planeetan 
rankoissa olosuhteissa selviy- 
tymiseen. 


Päivitys: Uusia alkuja? 


Kerroimme Skrollissa 2019.2 koti- ja 
opetusrobotteja valmistaneen Ankin 
kaatumisesta (ks. myös Skrollit 2019.1, 
2016.4) ja Skrollissa 2019.3 Amiga-tie- 
tokoneen oikeuksia hallinnoivien taho- 
jen oikeusjutuista (ks. myös 2017.3). Li- 
säksi Sirenin sisäpiiri -palstalla olemme 
seuranneet uusien 8-bittisten tietoko- 
neiden ZX Spectrum Nextin, C256 Fo- 
enixin ja MEGA65:n ikuisuusprojekte- 
ja (2018.3, 2018.4, 2019.3). Kaikista tuli 
vuodenvaihteen tietämillä uutisia. 


Anki 

Oppimisteknologiaa kehittävä uusyri- 
tys Digital Dream Labs Pittsburghis- 
ta osti Ankin jäämistön tietopääoman 
joulukuun lopussa. Digital Dream Lab- 
sin perustaja on H. Jacob Hanchar, 
joka on valmistunut Carnegie Mellonin 
yliopistosta — myös Ankin alkuperäi- 
nen perustajakolmikko ponnisti Car- 
negie Mellonista. Ankin perustajat ovat 
tosin konkurssin jälkeen ponnistaneet 
ihan muualle: itseajavien autojen pariin 
Googlen Waymolle ja Applelle. 

Digital Dream Labs aikoo palauttaa 
Ankin tuoteperheet Overdrive, Cozmo 
ja kenties myös Vector kauppojen hyl- 
lyille jouluksi 2020. Yhtiön kerrotaan li- 
säksi sitoutuneen sopimuksella ylläpi- 
tämään Ankin nykyisiä pilvipalveluita 
vähintään syyskuulle, minkä jälkeen he 
harkitsevat vaihtoehtona tilauspohjaista 
palvelua. Harkinnassa on myös joukko- 
rahoittaa avoin seuraaja Anki Vectoril- 
le, Vector 2.0, jonka suunnittelun Anki 
oli jo aloittanut. 

Hanchar vaikuttaa kuitenkin olevan 
realistinen: Ankin konkurssipesä irto- 
si halvalla, eikä mitään ole kirkossa kuu- 
lutettu. Hankinta on osa Digital Dream 
Labsin omaa kehitystarinaa. ”Epätoden- 
näköinen vaihtoehto on, että kaikki me- 
nee pieleen, emmekä pysty tekemään 
[Ankilla] mitään haluamiamme asioita. 
Siinä tapauksessa tästä hankinnasta tulee 
koristeltu sähköpostilistaostos, joka tu- 
lee silti edistämään [Digital Dream Lab- 
sin] kasvua; Hanchar kirjoitti Republic- 
joukkosijoituspalvelussa. 


Amiga 

Aikanaan Commodore Amiga -nimel- 
lä markkinoidun tietokoneen ja käyt- 
töjärjestelmän oikeudet ovat nykyisin 
jakautuneet useammalle yhtiölle, keskei- 
simpinä vanhoja Commodore- ja Ami- 
ga-oikeuksia omistava italialainen Clo- 


LYHYET 


anto ja sittemmin Cloantoa lähellä oleva 
amerikkalainen C-A Acguisition Cor- 
poration sekä AmigaOS 4 -käyttöjär- 
jestelmää lisenssillä kehittävä belgialai- 
nen Hyperion. Nämä ja muut yhtiöt ovat 
käyneet oikeudessa taistelua Amigan 
raunioiden herruudesta jo vuosia. 
Helmikuun alussa saatiin valoa tunne- 
lin päähän, kun Cloanto ja Hyperion il- 
moittivat yhdysvaltalaiselle tuomarille, 
että riitapukareiden välinen sopimus oli- 
si lähellä ja oikeuden käsittelylle toivottiin 
viivästystä. Tuomari suostui tähän. Odot- 
tamisen iloa kesti kymmenisen päivää, 
kunnes Amiga-News.de raportoi neu- 
votteluiden kariutuneen tuloksettomina. 
Seuraavat vaihtoehdot ovat välimiesme- 
nettely tai oikeudenkäynnin jatkuminen. 


Uudet 8-bittiset 
Sekä ZX Spectrum -yhteensopivan Nex- 
tin (specnext.com) että Commodore 
128:n inspiroiman C256 Foenix FMX 
-tietokoneen (c256foenix.com) toimi- 
tukset alkoivat helmikuussa. Molempia 
toimitetaan ensi alkuun vain ennakkoti- 
lanneille. Nextin toimitusten on tilausten 
täyttämisen jälkeen tarkoitus aueta muil- 
lekin. C256 Foenixin hieman suurem- 
malle yleisölle suunniteltua edullisempaa 
käyttäjäversiota taas odotetaan kesäksi. 
Vastaavien projektien MEGA65:n 
(mega65.0rg) ja Commander Xl16:n 
(fb.com/groups/CommanderX16) jul- 
kaisuaikatauluja odotetaan vielä + mo- 
lempien osalta viimeisin sana on ehkä 
vuonna 2020” — joskin nekin nytkähti- 
vät ratkaisevasti eteenpäin. MEGA65:n 
Commodore 65 -kloonikotelon muot- 
tien budjetti saatiin joukkolahjoituksilla 
kasaan alkuvuodesta. Kotelot ruiskuva- 
letaan Hintsteinerillä Saksassa. MEGA65 
lisensoi lisäksi Cloantolta C65-ROMin. 
Myös Commander X16 -projekti pää- 
si lisenssisopuun Cloanton kanssa Com- 
modoren Basic-ROMien käytöstä. Pro- 
jektin tarkoituksena on käyttää VIC-20/ 
C64:n V2-basicia pohjana, mutta lisätä 
C264/128-sarjojen V3.5/7-basicien omi- 
naisuuksia sitä mukaa kun niitä saadaan 
toteutettua X16:n erilaiselle raudalle. $ 


Janne Siren 

KULTTUURI 


Lähtisinkö mukaan? 
10, käskyä 
avoimen 
lähdekoodin 
projektiin 


Näin vältät tyypillisimmät 
aloittelijan virheet avoimen 
lähdekoodin projekteissa. 


Teksti: Mika Haulo 


voimen lähdekoodin projektit ovat olemassa vapaa- 

ehtoisen tekijäporukan ansiosta. Varsinkin isompiin 

ja tunnettuihin hankkeisiin osallistuminen voi silti 
jännittää aluksi. Nämä nyrkkisäännöt auttavat alkuun. 


1. Lue osallistumisohjeet 
Useimpien avoimen lähdekoodin projektien kaava kehityk- 
seen osallistumiselle on pääpiirteittäin hyvinkin samanlai- 
nen, mutta yksityiskohdissa on eroja enemmän tai vähem- 
män. Ohjeen tai ohjeeseen johtavan linkin löytää lähes aika 
projektin lähdekoodisäilön eli tuttavallisemmin koodire- 
pon README-tiedostosta. Toinen vakiintunut nimi ohje- 
tiedostolle on CONTRIBUTING. 
Jos koodirepossa on molemmat tiedostot, README- 
tiedostossa on yleensä tiivistelmä. GitHubissa säilötyis- 
sä projekteissa ohjeita saattaa löytyä myös Wiki-osiosta 
— tämäkin on yleensä kerrottu README-tiedostossa. Pie- 
nemmissä projekteissa taas ei välttämättä ole erikseen kir- 
joitettua ohjeita. Tällöin maalaisjärki on paras ohjenuora. 
Osallistuminen ei sinänsä ole rakettitiedettä, ja koska 
useimmat koodirepot ovat GitHubin ja GitLabin kaltaisissa 
palveluissa, on käytössä valmiit toiminnot koodin jakamiselle. 


2. Noudata koodille annettuja tyylisääntöjä 
Meillä kaikilla on omat preferenssimme sisennystyylille ja 
sille, kuuluuko koodilohkon avaava aaltosulje samalle rivil- 
le ehtolausekkeen kanssa vai ei. Mutta koodiprojektiin liit- 
tyminen ei ole oikea aika eikä paikka omien mieltymysten 
puskemiseen tai niistä väittelyyn — se asia kannattaa hoitaa 
erillisissä keskusteluissa myöhemmin. 

Isommissa projekteissa koodin muotoilusäännöt on luul- 
tavasti dokumentoitu, ja repossa saattaa jopa olla valmis 
asetustiedosto koodieditoria varten. Pienemmissä projek- 
teissa tarkkaa dokumentaatiota ei välttämättä ole, mutta sil- 
loin kannattaa silmäillä olemassa olevaa koodia ja pyrkiä 
mukailemaan sen tyyliä niin paljon kuin mahdollista, kun- 
han koodin luettavuus ei kärsi. 

Yhtenäisyyden ja koodin luettavuuden kannalta yhtenäi- 
nen sisennystyyli on tärkeä. Luonnollisesti myös osa ympä- 
ristöistä tai ohjelmointikielistä voi edellyttää tiettyä tyyliä 
teknisistä syistä. 

3. Ole kärsivällinen 
Kun lähetät oman koodisi tarjolle, varaudu vähintään 
muutaman päivän viiveeseen, ennen kuin saat mitään 
palautetta tai ilmoitusta siitä, että koodihaarasi on liitet- 
ty osaksi pääkehityshaaraa. Joskus viive saattaa olla viik- 
koja tai jopa kuukausia. Monet avoimen lähdekoodin 
projektit ovat vapaaehtoistyötä tai harrastus. Niiden pää- 
kehittäjillä ja ylläpitäjillä saattaa olla päivätyö, perhe, toi- 
sia harrastuksia tai muita syitä sille, miksi 
he eivät pysty päivystämään aivan joka 
päivä uusien koodiavustusten varalta. 
Toisaalta esimerkiksi Linux-ytimen 
kehitysrutiinissa varataan erillinen ai- 
kaikkuna koodimuutosten liittämiselle muutaman kerran 
vuodessa. Tätä ennen koodin testaaminen ja hyväksyttä- 
minen kokeneemmilla kehittäjillä vie oman aikansa. On 
siis täysin normaalia, että koodimuutoksen hyväksymi- 
nen voi kestää jopa kuukausia. 


4. Ole ystävällinen 

Avoimen lähdekoodin projektiin osallistuminen on 
myös sosiaalinen tapahtuma. Muista, että kyseessä ei 
ole palvelu, ja että muilla ihmisillä ole periaatteessa mi- 
tään velvollisuuksia sinua kohtaan. Ja kukapa edes halu- 
aisi käyttää aikaansa kiukuttelevaan ja äksyilevään koo- 
daajaan. Käytännössä kaikki viestintä koodiprojekteissa 
tapahtuu kirjallisesti. Ole siis erityisen tarkka kirjoitus- 
asun kanssa, koska kirjallisesta viestinnästä puuttuvat il- 
meet ja eleet — onhan toki harmillista, jos asiasi ja ää- 
nensävysi ymmärretään väärin. 


5. Kirjoita koodisi huolellisesti 

Kun teet laadukasta työtä, parannat todennäköisyyksiä 
sille, että koodimuutoksesi hyväksytään. Mutta mitä tar- 
kalleen tarkoittaa laadukas koodi? Ensinnäkin se ei saa 
rikkoa vanhaa toiminnallisuutta eli aiheuttaa regressiota. 
Lisäksi koodimuutoksen pitää olla vakaa, eli se ei saa ai- 
heuttaa odottamattomia kaatumisia tai poikkeuksia. Se ei 
saa aiheuttaa tietoturvaongelmia ja sen suorituskyvyn on 
oltava järkevä. Riittävä suorituskyky riippuu tietysti täysin 
projektista — ylimääräinen millisekunti webbisoftassa tus- 
kin haittaa, mutta Linux-ytimessä se olisi katastrofi. 


6. Testaa koodisi 
Testien tekeminen on tärkeä osa koodaamista ja laa- 
dunvarmistusta. Niiden avulla varmistat oman koodi- 
si toiminnallisuuden, mutta myös sen, että tekemäsi 
muutokset eivät aiheuta regressiota ohjelmiston muissa 
ominaisuuksissa. Jos et itse kirjoita testikoodia, kaatuu 
työ joka tapauksessa jonkun muun harteille. Voi myös 
olla, että muutostasi ei hyväksytä, jos testit puuttuvat. 
Hyvin testattu ohjelmisto helpottaa kaikkien kehittäjien 
työtä. Omaa työtäsi aloittaessasi hyvä rutiini on ensin ajaa 
testit tekemättä vielä mitään muutoksia. Jos testit menevät 
läpi ennen tekemiäsi muutoksia, mutta niiden jälkeen vir- 
heitä tulee, on vika mitä todennäköisimmin omassa koo- 
dissasi. 
Jos taas et pääse aloittamaan niin sanotusti puhtaal- 
ta pöydältä — eli testit paljastavat virheitä jo ennen kuin 
olet tehnyt mitään — voi olla huomattavasti vaikeampaa 
varmistua siitä, että et ole itse tehnyt virheitä. 


7. Dokumentoi koodisi 

Dokumentaatio voi tarkoittaa erillistä dokumenttia tai 
kommentteja koodin seassa. Sanotaan, että laadukas koodi 
on itsensä dokumentoivaa. Kommenttien tarkoitus onkin 
vastata enimmäkseen kysymykseen miksi jokin asia teh- 
dään, tai miksi se tehdään juuri tietyllä tavalla. Komment- 
tien tarkoitus on siis valottaa tarkoitusperiä jonkin rutiinin 
takana, ja niiden avulla ohjelmistoon perehtyvä koodaa- 

ja pääsee paremmin kärryille ohjelmiston arkkitehtuurista. 
Rajapintafunktioiden tapauksessa koodikommenteista voi- 
daan myös tuottaa API-dokumentaatiota. 


8. Käytä linteriä 

Linter on kätevä työkalu, joka paljastaa koodistasi mah- 
dolliset kirjoitus- ja syntaksivirheet. Se tarkistaa, että koo- 
di vastaa tyylimäärityksiä, löytää mahdollisesti bugeja ja 
voi tehdä paljon muutakin kätevää analysointia ja tarkis- 
tuksia. Se on siis ikään kuin vastine tekstinkäsittelyohjelmi- 
en oikeinkirjoitustarkistukselle. Isommissa projekteissa on 
todennäköisesti valmis asetustiedosto linteriä varten. Pie- 
nemmissä projekteissa linterin käyttö ei ehkä ole vaatimus, 
mutta sen käyttöä kannattaa joka tapauksessa harkita. 


9. Varmista lisenssiyhteensopivuus 

Jos lisäät ohjelmistoon uuden kirjaston tai muun lisäosan, 
varmista ensin, että sen lisenssi on yhteensopiva itse ohjel- 
miston kanssa. Voit esimerkiksi ottaa MIT-lisenssiä käyt- 
tävän kirjaston osaksi GPL-lisensoitua ohjelmaa, mutta et 
toisinpäin — se nimittäin saattaisi pakottaa koko ohjelman 
muuttamaan lisenssiään. 

Nyrkkisääntönä voidaan pitää, että MIT- ja BSD-lisenssi- 
en kaltaiset lähes rajoittamattomat lisenssit ovat varsin vai- 
vattomia, mutta muiden kohdalla kannattaa selvittää li- 
senssien vaatimukset ja yhteensopivuus huolellisesti. Jos 
olet epävarma, voit aina kysyä projektissa pitempään mu- 
kana olleiden mielipidettä asiaan. 


A. Kommunikoi 

Ylläpitäjät ja muut projektin aktiivikehittäjät saattavat 
kommentoida koodiasi tai esittää kysymyksiä sitä koskien. 
Muista siis vilkuilla koodimuutokseesi liittyvää pull reguest 
-kommenttiosiota tai kytke sähköposti-ilmoitukset päälle. 
Kommentit tai muutostoiveet eivät tarkoita koodisi tyrmä- 
ystä, vaan auttavat sinua tekemään arvokkaasta panokses- 
tasi entistäkin paremman. 


B. Aloita pienistä asioista 

Esimerkiksi pikkubugien korjaaminen, dokumentaatio pa- 
rantaminen tai uusien ominaisuuksien testaaminen ovat 
hyviä lähtökohtia. Sen lisäksi, että pienillä muutoksilla on 
helppo opetella projektin tavoille, on kyse myös luottamuk- 
sen rakentamisesta aikaisempien kehittäjien suuntaan. 
Koska avoimen lähdekoodin projektit mahdollista- 

vat osallistumisen käytännössä mistä päin maailmaa 
tahansa, on epätodennäköistä, että joku aikaisem- 

mista kehittäjistä tuntee sinut. 

Mitä isompi tai monimutkaisempi muutos on, sitä pa- 
remmin ylläpitäjien täytyy tuntea sinut ja koodisi, jotta heis- 
tä tuntuu turvalliselta hyväksyä se. Suosittujen kirjastojen ja 
sovelluskehysten tapauksessa tämä on myös turvallisuusky- 
symys — ei ole mitenkään tavatonta, että silloin tällöin joku 


yrittää ujuttaa johonkin yleisesti 
käytettyyn kirjastoon tietoturva-au- 
kon tai takaoven, jonka avulla soluttautuja 
sitten pääsisi toteuttamaan pahoja aikomuksiaan 
kaikissa niissä sovelluksissa, jotka ottavat haavoit- 
tuneen version käyttöönsä. 


C. Tutki koodia, 

kokeile kaikenlaista 
Koodin avoimuus tekee projektiin tutustumises- 
ta helppoa. Voit tutkailla koodia ja tehdä omia 
kokeilujasi niin paljon kuin lystäät. Säännöt ja 
toimintaohjeet tulevat peliin oikeastaan vasta, 
kun aiot jakaa tekemiäsi muutoksia takaisin yh- 
teisölle. Siihen asti oma paikallinen koodireposi 
on vapaa temmellyskenttä. Koodin pläräämisen 
lisäksi helppo ja hyödyllinen tapa on bugilistan 
ja kehitystoiveiden silmäily: niiden avulla opit si- 
säistämään, mikä ominaisuus löytyy mistäkin 
päin koodia. 


D. Lähde rohkeasti mukaan 

Monet avoimen lähdekoodin projektit ovat erit- 
täin mielissään uusista kehittäjistä. Johtuuhan 
koko projektin olemassaolo ja suosio nimen- 
omaan siitä, että isompi tai pienempi joukko ke- 
hittäjiä kokee projektin hyödylliseksi ja osallis- 
tuu sen tekemiseen. Osallistuminen ei tarkoita 
pitkäaikaista tai laajaa sitoutumista — jokainen 
voi olla mukana juuri niin kauan ja niin laajasti 
kuin itse haluaa. 


E. Ole ylpeä osallistumisestasi 
Avoimen lähdekoodin ohjelmistot ovat olemas- 
sa tekijöidensä ansiosta, ja sinä olet yksi heistä. 
Ja jos etsit töitä, on panoksesi hyvä työnäyte tu- 
levalle työnantajalle. 


F. Älä lannistu, jos 
koodimuutostasi ei hyväksytä 
Jos pull reguestisi hylätään, se ei välttämättä tar- 

koita täystyrmäystä ideallesi. Mahdollisia syitä 
hylkäämiselle on monia, ja usein syy kyllä selvi- 
ää pull reguestin kommenteissa. Jos taas kyse on 
enemmän siitä, että kukaan ei reagoi millään ta- 
valla lähettämääsi muutokseen, kannattaa vielä 
varmistaa, että olet noudattanut kaikkia ohjeita. 
Varsinkin vilkkaammissa projekteissa vastuu- 
henkilöillä ei välttämättä ole aikaa vastailla kai- 
kille niille, jotka eivät ole noudattaneet annettu- 
ja ohjeita. 


10. Emacs on sinun 

koodieditorisi 

Älköön sinulla olko muita editoreita 
sen rinnalla. 4 


) 


N 


57 


TEKNIIKKA 


Kuinka vaikeaa se voi olla? 


Pientä video- 


digitointia 


VHS-videon siirtäminen tie- 
tokoneelle ei ole aivan niin 
suoraviivaista kuin voisi ku- 
vitella. 


lemme — Skrollissa = taltioi- 

neet vanhaa dataa niin mui- 

naisilta levykkeiltä kuin ää- 
ninauhoiltakin (ks. Postipalsta s. 92), 
LP-levyiltä (Skrolli 2019.2) ja filmiltä 
(2019.4). Vaikka jokaiseen näistä liit- 
tyy omat kikkansa, VHS-videokasetin 
sisällön siirtäminen tietokoneelle ”kyl- 
miltään? saattaa olla toistaiseksi haas- 
tavinta... 


Kuollut mekanismi 

Yleensä kun puhutaan vanhan datan 
siirtämisestä uudelle koneelle, kamp- 
paillaan ajan mittaan happanevien me- 
dioiden lukuongelmien sekä tietenkin 
uusista laitteistoista puuttuvien luku- 
laitteiden kanssa. Tämä on totta eten- 
kin 3 tuuman HD-levykkeitä van- 
hempien levykkeiden kohdalla, joiden 
lukemiseen ei löydy yleisiä USB-ase- 
mia. 

Sen sijaan ääntä ja kuvaa saa usein 
talteen helposti: C-kasetit, LP-levyt, 
optiset levyt ja filminegatiivit siirtyvät 
modernille tietokoneelle riittävän laa- 
dukkaasti ihan uutena hyllytavarana 
löytyvillä laitteilla, joita aloittelijakin 
osaa käyttää. Ikääntyvien medioiden 
pienet lukuvirheetkään eivät näissä 
välttämättä hidasta vauhtia samalla ta- 

valla kuin bitintarkkaa tietokonedataa 


pelastettaessa. 

Tässä valossa voisi kuvitella, että vie- 
lä 2000-luvulla useimmista olohuo- 
neista löytyneiden VHS-videoiden tal- 
tioiminen nykytietokoneelle olisi yhtä 
helppoa kuin vaikkapa sen C-äänika- 
setin. Pikakurkistus tietokoneliikkei- 
den valikoimaan paljastaakin joitakin 
lupaavalta kuulostavia VHS-video- 
kaappaustuotteita — valitettavasti tähän 
se yksinkertaisuus sitten päättyykin. 

Ensimmäinen ongelma on, että ne 
VHS-videokaapparit eivät sisällä itse 
nauhuria. VHS-nauhurimekanismien 
valmistus lopetettiin vuonna 2016, jo- 
ten moderneja VHS-digitointilaitteita 
tai edullista perusnauhuria kierrätyk- 
seen kipatun vanhan perhe-VHS:n ti- 
lalle on turha etsiä marketeista tai edes 
erikoisliikkeistä. Verkostakin löytyy 
vain joitakin kalliita jäännöseriä sekä 
tietenkin kunnostettuja ja käytettyjä 
videonauhureita. 

Haasteet eivät valitettavasti pääty 
siihen, kun videonauhuri on voitettu 
verkkohuutokaupasta tai kaivettu va- 
raston perukoilta. Tänä päivänä useim- 
mat videokuvaa lähettävät laitteet si- 
sältävät digitaalisen HDMI-liitännän 
- tai tietokonekäytössä yhtä lailla digi- 
taalisen DisplayPort- tai USB-C-liitän- 
nän — josta videokuva ja ääni siirretään 
eteenpäin. Tällaisia liittimiä videonau- 
hureista ei juurikaan löydy. 

VHS-aikaan kuvasignaali = saatiin 
analogisena, yleensä joko kaksinastai- 


N 


L VIEDÄ N 
AN 


AN 


N 


seen komposiittisignaaliin pakattu- 
na (kuva ja maa), nelinastaisena S-vi- 
deona (luma/kirkkaus, chroma/väri ja 
maat) tai kahdeksannastaisena RGB- 
videona (punainen, vihreä, sininen, 
tahdistus ja maat). Tällaisia liittimiä 
taas nykyaikaisista tietokoneista ei löy- 
dy. (RGB-videon lisäksi on myös toi- 
nen niin kutsuttu komponenttivideon 
muoto, YPpPg, mutta sitä ei videonau- 
hureissa näy.) 


Analoginen miinakenttä 
Jotta analoginen videosignaali saadaan 
digitoitua tietokoneelle, tarvitaan vi- 
deokaappari tai videomuunnin, jol- 
laisia onneksi saa USB-liitäntäisenä 
kohtuulliseen hintaan — niitä ne edel- 
lä mainitut VHS-kaappaukseen mark- 
kinoidut tuotteetkin ovat. Suurempi 
haaste on löytää oikea kaappari ja so- 
piva analoginen liitäntätapa. Teoriassa 
mitä enemmän nastoja liitännässä on, 
sitä parempi kuvanlaatu saadaan, mut- 
ta käytännössä asia ei ole näin yksin- 
kertainen. 

Valitettavasti vain komposiittivideos- 
ta muodostui maailmanlaajuinen ana- 
loginen videostandardi, jota lähes kaik- 
ki ”modernit” VHS-videonauhurit ja 
videokaapparit tukevat. Tämä keltai- 
nen RCA-liitin syrjäytti myös Euroo- 
passa aikanaan tavanomaisen (esimer- 
kiksi C64:n tapaisen) DIN-liitäntäisen 
komposiittivideoliitännän. Toisin kuin 
esimerkiksi komposiittipohjainen La- 
serdisc, VHS-videonauha sisältää kui- 


tenkin erilliset luma- ja chroma-sig- 
naalit ja on siten teoriassa lähempänä 
S-video-tekniikkaa. Asia ei silti ole näin 
yksinkertainen: VHS-signaalin laatu on 
kokonaisuutena jopa heikompi kuin hy- 
vän komposiittivideon, joten joidenkin 
mielestä paremmat liitäntätavat vain li- 
säävät tai korostavat häiriöitä — olen 
törmännyt tähän itsekin. 
Amerikkalaisissa videotuotteissa käy- 
tettiin yleisesti S-videota, joten tämä 
mini-DIN-liitin löytyy monista video- 
kaappareista. S-video löytyy VHS:ää 
useammin SVHS-nauhureista, mut- 
ta poikkeuksiakin on. Valitettavasti eu- 
rooppalaisista VHS-videonauhureista 
tämä liitäntä kuitenkin yleensä puut- 
tuu. Meillä komposiitti- ja mahdolli- 
set RGB-videosignaalit saatiin yleen- 
sä 21-nastaisen scart-liittimen kautta. 
Liitin tunnetaan myös nimillä EuroS- 
CART, EuroAV ja Peritel. 
Scart-liittimeen voi hankkia S-vi- 
deo-sovittimen, mutta tuloksena on 
mustavalkoinen kuva, ellei videoläh- 
teestä löydy S-video-scart-tilaa, sil- 
lä scartin S-video-nastat ja komposiit- 
ti/RGB-ulostulo menevät päällekkäin. 
Tosin toimiessaankin S-video-signaa- 
li voi kärsiä muita liitäntämuotoja hel- 
pommin kalterihäiriöstä, joten RGB 
saattaa olla parempi. Joihinkin video- 
kaappareihin saa =scart-sovittimen, 
mutta sekin kytkeytyy usein vain kom- 
posiitti- tai S-video-nastoihin. 
Teoriassa parasta laatua saadaan vi- 
deokaapparilla, joka tukee scart-liitti- 
men kautta syötettyä RGB-signaalia — 
teoriassa, koska kuten edellä totesin, 
laatuun vaikuttaa moni muukin asia. 
Jotta koko kuvio olisi vieläkin mutkik- 
kaampi, myös scartin nastajärjestyksiä 
on erilaisia, joten kaikki RGB-scart- 
kaapparitkaan eivät ole yhteensopivia. 
Viereisessä taulukossa on esimerkik- 
si vertailussa eurooppalainen scart- ja 
japanilainen JP21/RGB21-nastajärjes- 
tys. Fyysiset liittimet ovat identtisiä. 
Kaiken kukkuraksi RGB-yhteenso- 
piva scart-ulostulo löytyy usein vain 
uudemmista videonauhureista ja niis- 
täkin vain osasta. Lisäksi scart-liitin 
tukee sekä sisään- että ulostulevaa sig- 
naalia, joten käytössä tulee olla oikein 
”suunnatut” liitännät ja sovittimet. Vit- 
sauksena ovat myös alueelliset erot 
analogisen videosignaalin tallennuk- 
sessa, kuten eurooppalainen PAL- ja 
esimerkiksi Amerikassa käytetty NT- 
SC-videostandardi, sekä erilaiset vir- 
kistystaajuudet (50 tai 60 hertsiä), 


joiden tulkintakyvyt riippuvat video- 
nauhurin ja kaapparin ominaisuuksis- 
ta. 

Jos ja kun video lopulta virtaa laaduk- 
kaasti tietokoneelle, saatetaan vielä huo- 
mata kuvaan ilmestyneen ylimääräisiä 
häiriöitä, kuten pystysuuntaista aaltoi- 
lua tai vaakasuuntaista kuvajuovien re- 
peytymistä. Häiriöt voivat olla merk- 
ki siitä, että videon kaappausketjusta 
puuttuu niin kutsuttu aikavirheenkorja- 
us (time base correction) tai lomituksen- 
poisto (de-interlacing) on puutteellista. 
Korjaus voi vaatia esimerkiksi parem- 
man nauhurin tai erillisen skaalain- tai 
korjainlaitteen käyttöä. 


Odottamattomia haasteita 
Aloitin oman videokaappauskokeiluni 
kaivamalla varastosta Philipsin video- 
nauhurin (Philips DVD755VR, aloitus- 
kuvassa). Laite on sen verran ”tuoretta” 
ikäpolvea, että VHS:n kaverina nauhu- 
rissa on DVD-soitin, jolla ei kuitenkaan 
ollut yhteyttä VHS-puolelle muutoin 
kuin DVD:n nauhoittamiseksi VHS:lle. 
Kyseessä on eurooppalainen malli ja vi- 
deonauhani ovat eurooppalaista PAL- 
kamaa. Kuten edellä todettiin, ulkomaan 
vermeillä jotkut seuraavista asioista oli- 
sivat toisin. 

Varmistin myös, että nauhurin scart- 
liitin todella lähettää RGB-signaalia 
VHS-tilassa. Kyllä lähettää. On toki 
epäselvää mitä laite tekee signaalille 
matkan varrella ja kuinka ”aito” RGB- 
kuva on, koska eihän VHS-nauhalla 
RGB-signaalia ole. Myös esimerkiksi 
VHS-valikot selvästi luodaan kompo- 
siittikuvana sisäisesti. Mutta koska ku- 
vasignaali näytöllä oli kokonaisuutena 
häiriöttömämpi scartin RGB:stä kuin 
scartin komposiitista, lähdin tavoitte- 
lemaan sitä tietokoneelle talteen. 

Videomuuntimeksi valikoitui ensi al- 
kuun varsin laadukas mutta yksinker- 
tainen HDMI-USB-kaappari Mage- 
well USB Capture HDMI (n. 400 €), sillä 
ajattelin kierrättää analogisen videoku- 
van olemassa olevan Micomsoft XRGB- 
mini Framemeister -skaalaimen (n. 400 
€) kautta. Framemeister on tasokas ja 
suosittu apuväline vanhojen tietokonei- 
den käyttäjien keskuudessa. Se hoitaa 
minimaalisella latenssilla erilaiset ana- 
logisen videosignaalin korjaukset sekä 
komposiitti-, S-video- ja RGB-muun- 
nokset HDMI:ksi. Framemeisterissä on 
myös kattavat säädöt kuvalle. 

Tämä laiteketju oli todettu toimi- 
vaksi vanhojen tietokoneiden kuvaa 


Scart-kaapelissa on 21 nastaa. Nastojen 
merkitys vaihtelee kuitenkin laitteesta, 
markkina-alueesta ja käyttötarkoitukses- 
ta riippuen. Kuvassa scart-kaapelin toinen 
urosliitin avattuna kuorestaan. 


Euro- | Nastan kuvaus JP21/RGB21- 
SCART | (RGB) SCART 
1 Ääni ulos, oikea 6 
2 Ääni sisään, oikea 5 
3 Ääni ulos, vasen 2 
4 Maa, ääni 3,4 
5 Maa, sininen 18 
6 Ääni sisään, vasen 1 
? Sininen 20 
8 AV-ohjaus 11 
9 Maa, vihreä 17 
10 AV-ohjaus 
11 Vihreä 19 
12 Ohjaus/varattu 
RGB-himmennys 12 
13 Maa, punainen 13 
14 Maa, AV-ohjaus 
15 Punainen 15 
16 Blanking/RGB-valinta 16 
17 Maa, tahdistus 7,8 
(komposiitti) 
18 Maa, blanking 14 
19 Tahdistus 10 
(komposiitti) ulos 
20 Tahdistus 9 
(komposiitti) sisään 
21 Maa, suojavaippa 21 


kaapattaessa, ja moni lähde mainit- 
see Framemeisterin myös videonauho- 
jen kaappauksesta puhuttaessa, joten 
en odottanut ongelmia. Kytkin vide- 
on komposiittiliitännän Framemeiste- 
riin ja videokuva välittyikin yllätykset- 
tä tietokoneelle saakka. Videosignaalin 
tahdistus kuitenkin pätki ajoittain nau- 
haa pyörittäessä ja Framemeister ajau- 
tui etsimään kuvasignaalia uudelleen 
— tällaista ei tietokonekäytössä ollut 
tullut vastaan kuin näyttötilaa vaihdet- 
taessa. Palaan tähän pätkimiseen tuon- 
nempana. 

Video 
SCART/HDMI to HDMI 720P/1080P 


Kuvan oikeassa yläkulmassa on Terratec Grabster AV 350 MX, jonka kyljessä vasemmalta alkaen näkyvät tyypilliset eri videonauhureissa käytetyt 
liittimet: S-video (musta mini-DIN-ympyrä), komposiittivideo (keltainen RCA), stereoääni (punainen/valkoinen RCA) ja scart-liitin (leveä musta). 
Kuvan muut laitteet vasemmalta alkaen ovat: Ylärivissä Deltaco Prime SCART to HDMI Video Converter, Magewell USB Capture HDMI, HD Video 
Converter (kuvassa Expresstech, CNHON näyttää lähes samalta). Alarivissä Fuj:tech SCART in/out — S-Video/RCA in/out, Micomsoft XRGB-mini 
Framemeister, European RGB SCART to Japanese JP21 Converter adapter cable, EuroSCART to Framemeister XRGB mini passive adapter cable. 


Videonauhurista ei löytynyt S-vi- 
deo-liitäntää tai -tilaa, joten odotetusti 
scart-S-video-sovitin (Fuj:tech SCART 
in/out — S-Video/RCA in/out -adapteri 
Verkkokauppa.comista, 5 €) tuotti vain 
mustavalkoista kuvaa. Niinpä seuraa- 
vana analogisena vaihtoehtona katse 
kääntyi videonauhurin scart-liittimis- 
tä löytyvään RGB-ulostuloon. Onnek- 
si Framemeister sisältää sisääntulon 
myös RGB-videolle. 

Valitettavasti mukana tuleva scart- 
sovitinkaapeli on kuitenkin nastoitettu 
japanilaiselle RGB21-standardille, jo- 
ten sitä ei sellaisenaan tule kytkeä eu- 
rooppalaiseen scart-liittimeen. Jos kyt- 
kennän kuitenkin tekisi, ja onnistuisi 
olemaan rikkomatta mitään, tunnus- 
merkkinä olisi punainen kuva — punai- 
sen signaalin nasta on nimittäin mo- 
lemmissa sama. 


Scartia muokkaamaan 
Vanhat edulliset scart-kaapelit (ks. 
edellisen sivun kuva) saa ruuvattua 
auki ihan sormipelillä ja liittimen nas- 
tat voi irrottaa ja siirtää uusiin paikkoi- 
hin vapauttamalla nastojen lukitukset 
pienen ruuvimeisselin avulla. Pienellä 
sorminäppäryydellä kotitekoisen scart- 
RGB21-sovitinkaapelin valmistaa kos- 
kematta juotoskolviin. Niinpä kokei- 
lin tätä ensin. Huomaa, että esimerkiksi 
tahdistusnastojen 20-9 väliin tarvitaan 
joissain tapauksissa vastus, joskaan esi- 
merkiksi Retro Gaming Cables -yrityk- 
sen passiivisissa sovittimissa lisäkom- 
ponentteja ei ole. 

Sain äänet kuuluviin ja videotakin il- 
mestyi omalla kaapelillani, mutta kuva 
pyöri ruudulla tahdistussignaalin epä- 
yhteensopivuuden merkiksi. Epäilin 
pika-adapterini kytkentää, joten seu- 
raavaksi kokeilin mainitun Retro Ga- 
ming Cablesin (retrogamingcables. 
co.uk) valmista euro-RGB-sovitinta 
Framemeisterille (EuroSCART to Fra- 
memeister XRGB mini passive adapter 
cable, n. 15 €). Heillä on myös erilli- 
nen scart-adapteri vastaavaan tarkoi- 
tukseen (European RGB SCART to Ja- 
panese JP21 Converter adapter cable, n. 
8 €), kokeilin sitäkin. 

Kytkin videonauhurin vuorotellen 
kummankin Retro Gaming Cables -so- 
vittimen avulla Framemeisteriin. Lop- 
putulos oli molemmilla aivan sama 
kuin itse tekemälläni kaapelilla: RGB- 
kuvaa ei löydy tai se pyörii väkkärää. 
Tässä vaiheessa testasin Framemeiste- 
rin RGB-tuloa vielä Wii-pelikonsolil- 
la ja tuloksena oli edelleen musta kuva 
tai häiriöitä. Kun skaalaimen firmwa- 
rekin oli viimeisin, eivätkä sen erilai- 
set sync level -asetukset auttaneet, pää- 
dyin epäilemään rautavikaa. Mietin, 
voisiko kaapelinrakenteluni olla syyl- 
linen, vaikkakaan en löytänyt kytken- 
nästäni vikaa. 

Kokeilin myös toista Framemeister- 
skaalainta, nyt pelkillä valmissovitti- 
milla. Tulos oli edelleen aivan sama. 
Rautavian mahdollisuus vaikutti siis 
pieneltä. Haaste saattaakin olla RGB- 
laitteideni lähettämässä tahdistussig- 
naalissa, joista Japanin ihme ei pitänyt. 


Ongelmaan olisi vielä yksi potentiaa- 
linen rautatyökalu: niin kutsuttu sync 
stripper tai csync-scart-kaapeli. Täl- 
laisia vanhojen konsolien pelaajat 
ovat viritelleet laitteiden kytkemisek- 
si uudempiin näyttöihin. Toimivuus 
ja urbaanit legendat ovat moninaisia 
— verkkohaku kertoo tarvittaessa lisää. 
Nämä ovat myös niitä temppuja, jotka 
vaativat vastuksia kaapelointiin. 


VHS:n tahdistus 

Suuremmaksi ongelmaksi oli kuiten- 
kin tässä vaiheessa paljastunut itse 
VHS-nauhojen vaikutus kuvan tah- 
distukseen, jonka olin pistänyt jo al- 
kuun merkille Framemeisterin kans- 
sa pätkivän komposiittivideoliitännän 
yhteydessä. Sekään kun ei ollut rat- 
kennut. Tällä ei ole mitään tekemis- 
tä RGB-ongelmieni kanssa, vaan on- 
gelma paljastui laajasti tunnustetuksi 
ja koskee periaatteessa mitä tahan- 
sa skaalainta, joka ei ole ”varautu- 
nut” asiaan. Framemeisteriä suositel- 
tiin VHS-käyttöön joissakin piireissä, 
mutta tuntui siltä, että tämä suositus 
oli ehkä tehty vailla omaa kokemus- 
ta. Jäi toki mahdollisuus, että Frame- 
meisterin lukuisilla asetuksilla voisi 
hakea lisää ratkaisuja. 

Yleensä kuvasignaalin synkronoin- 
nista vastaa vakaasti lähettävän laitteen 
videopiiristö, näin myös videonauhurin 
tapauksessa, kun videotoisto ei ole pääl- 
lä. VHS-nauhan pyöriessä tahdistus- 
signaali tulee kuitenkin nauhalta. Ku- 
vaputkinäytöt antoivat pienet signaalin 


heittelyt anteeksi, mutta digitaaliaika 
on armottomampi. Jos (ja kun) tahdis- 
tus nauhalla elää, skaalain, kuten Fra- 
memeister, voi lähteä kadonneen kuva- 
signaalin metsästykseen niin sanotusti 
kesken filmin. Tämä on sinänsä suo- 
tava ominaisuus esimerkiksi tietoko- 
nekäytössä, jossa skaalaimen on syytä- 
kin toimia automaattisesti näyttötilojen 
vaihtuessa, mutta ei tietenkään VHS- 
toistossa. 

En löytänyt tähän VHS-tahdistuson- 
gelmaan tyydyttävää lääkettä Frame- 
meisterin puolelta, joten siirsin katsee- 
ni suosiolla toiseen videomuuntimeen 
— mielellään sellaiseen, joka kelpuuttaa 
sisääntuloksi suoraan eurooppalaisen 
scart-piuhan. 


Lopulta kuva löytyy 

Muistikortille tallentavat muuntimet, 
kuten ION Video 2 SD (ionaudio.com/ 
video2sd, n. 70 €) hylkäsin kättelys- 
sä, koska sisääntulona tarjottiin vain 
komposiittivideota. Samoin jätin mar- 


Kalterihäiriöt kuriin 
Analogisen videosignaalin käsittely 
ja erilaiset skaalainkikat ansaitsisivat 
oman artikkelinsa. Jos haluat kirjoit- 
taa sellaisen, ota yhteyttä toimitusea 
skrolli.fi. Anekdoottina mainittakoon 
kuitenkin kaksi ilmiötä, jotka ovat 
tulleet vastaani analogista videosig- 
naalia käsitellessä. Vanhalla CRT-put- 
kinäytöllä tällaiset erot eivät samalla 
tavalla olisi loistaneet silmiin, mut- 
ta nykyisillä pikselintarkoilla digitaa- 
linäytöillä kuvan virheitä ei pääse pa- 
koon... 

Kuvalähteenä esimerkissä on van- 
ha Commodore 64 -tietokone, jon- 
ka signaali välitettiin tietokoneelle ar- 
tikkelissa mainittujen Magewell USB 
Capture HDMI -muuntimen ja Mi- 
comsoft XRGB-mini Framemeister 
-skaalaimen kautta. Kuvaan ilmes- 
tyi väripalkkeja: vaalea teksti näyttäy- 


Commodore 64 


kettien parinkympin USB-komposiit- 
ti-S-video-muunnoskaapelit huomiot- 
ta, koska niistäkin kiinteä scart-liitin 
uupuu. Jos tarpeesi on erilainen, on 
kuitenkin hyvä tiedostaa, että tällaisia- 
kin vaihtoehtoja löytyy. 

Testipenkkiini päätyi ensin kaksi 
suomalaisilla markkinoilla olevaa lai- 
tetta, jotka ovat samalla edustava otos 
nykytarjonnasta: Terratec Grabster AV 
350 MX sekä Deltaco Prime SCART- 
HDMI -signaalinmuunnin. Molem- 
pia saa Suomessa esimerkiksi Verk- 
kokauppa.comista noin 60-80 euron 
hintaan, ja molemmista löytyy maail- 
malta hyvin samankaltaisia versioita 
eri merkeiltä hieman eri näköisissä ko- 
teloissa (puolet halvemmallakin). Jos 
hankit scart-liittimellä varustetun ku- 
vanmuuntimen, joka ei ole kallis ko- 
titeatteriskaalain, todennäköisyys on 
suuri, että se edustaa jompaakumpaa 
näistä tuotekategorioista. 

Ensimmäinen tuotetyyppi on siitä 
kätevä, että se kytkeytyy suoraan tieto- 


tyi aaltoilevan vaakasuunnassa puner- 
tavasta vaaleaan ja takaisin. Värivirhe 
toistui sekä S-video- että komposiitti- 
signaaleilla (C64 ei tue RGB:tä). Syylli- 
nen ei lopulta ollut digitointijärjestely, 
vaan vanhojen C64:n VIC-II-videopii- 
rien ominaisuus. Kuten esimerkkiku- 
vista näkyy, väripalkit hävisivät vaihta- 
malla tilalle uudempi C64C-tietokone. 

S-video-liitäntää käytettäessä ku- 
vaan ilmestyi myös pystysuuntai- 
sia kirkkauseroja, jotka näyttäytyivät 
ikään kuin kaltereina. Näitä voi täs- 
sä tapauksessa vähentää kuvalähteen 
puolella esimerkiksi LumaFix64-ni- 
misellä tuotteella (verkkohaulla löy- 
dät sekä rakennussarjoja että verkko- 
kauppiaita), mutta myös skaalaimen 
käytöstä on apua. Vaikka Framemeis- 
ter aiheutti minulle harmaita hiuk- 
sia VHS:n kanssa, tässä se loistaa: 
esimerkiksi IMAGE MODEn vaih- 


Commodore 64C 


koneeseen, joten välikappaleita ei tar- 
vita. Scart-liittimen läsnäolo ei kuiten- 
kaan tarkoita, että laite tukee RGB:tä. 
Terratec ja vastaavat kelpuuttavat si- 
säänsä vain komposiitti- ja S-video- 
signaalia, myös siitä scart-liittimestä 
— tämä on itseasiassa valitettavan yleis- 
tä scartin sisältävien kaapparituottei- 
den keskuudessa, joten kannattaa olla 
tarkkana, jos RGB:tä kaipaa. S-video- 
kaappaustilassa RGB-scart-kaapelilla 
tuloksena oli testissäni odotetusti mus- 
tavalkokuvaa. Komposiittisignaalista 
Terratec tuotti kuitenkin lopulta jopa 
yllättävän hyvää värivideota, kunhan 
muistaa asettaa kaapparin MAGICX- 
ohjelmiston tallennuslaadun maksi- 
miin (Import-toiminnon User defined 
-valikosta). 

Deltaco ja vastaavat puolestaan 
muuntavat — scart-liittimen — signaa- 
lit HDMI:ksi, ja ne tukevat komposii- 
tin lisäksi myös RGB:tä. Kaiken tämän 
säätämisen jälkeen kytkin Deltacon 
Magewellin USB Capturen kautta tie- 


taminen GAMFEen tai MEISTERiin 
sekä VISUAL SETistä AUTO SCA- 
LER- ja H SCALER-säädöt tarjoavat 
selviä apuja, kuten edellä on nähtävis- 
sä värivirhekuvissa, joista kalteripalk- 
keja on saatu kadotettua olennaisesti. 

Joissain tapauksissa vastaavia ku- 
van häiriöitä on saatu hillittyä myös 
muokkaamalla videokaapelia. Tutus- 
tuminen oman analogisen videoläh- 
teen ominaisuuksiin ja internet-kan- 
sanviisauksiin saattaa siis kannattaa. 

Löydät oheiset esimerkkikuvat ko- 
konaisina Skrollin verkkojatkoilta os- 
oitteesta skrolli.fi/numerot. Kuvat on 
otettu Framemeisterin vakioasetuk- 
silla (firmware 2.04), säätäen aino- 
astaan edellä mainittuja asetuksia. 
Verkkojatkojen kautta löydät myös 
aikaisemman — skrolli.fi-verkkoartik- 
kelin Framemeisteristä. 


Kalterihäiriöitä (S-video) 

Mikä Windows- 
softaksi? 


Yleensä videokaappareiden mu- 
kana tulee jokin ohjelmisto, jolla 
videosignaalia voidaan nauhoittaa 
— tämä kannattaa selvittää osana 
oman videokaapparin hankintaa. 
Käytin itse esimerkiksi Magewell 
USB Capture HDMI:lle tarkoitet- 
tua Magewell Capture Expressiä 
sekä Terratec Grabsterin MAGI- 
Xia menestyksekkäästi. 

Kuitenkin jopa Windowsin 
oma Kamera-sovellus (Camera) 
toimii yleensä videosisääntulo- 
jen taltioinnissa. Sen sijaan yllä- 
tyin siitä, kuinka huonosti Adobe 
Creative Cloud -ohjelmistopake- 
tin ohjelmat toimivat yhteen vi- 
deokaappareiden kanssa. Niitä en 
saanut suoraan yhteyteen kokei- 
lemieni videomuuntimien kanssa 
sitten millään, vaikka periaattees- 


sa tuki olisi löytynytkin. 


tokoneeseen ja viimein myös RGB-sig- 
naali löysi tiensä digitaaliseen muo- 
toon, peräti heti laitteet kytkettyäni... 
Se oli siinä? Ei aivan. 


Vielä yksi mutta 

Deltacon ja useimpien vastaavien scart- 
HDMI-muuntimien ulostulo on lukit- 
tu maailmalla yleisempään 60 hertsin 
virkistystaajuuteen (sisään ne toki otta- 
vat muutakin), mutta eurooppalaisen 
videon tyypillinen taajuus on 50 hert- 
siä. Tämä ero ei ole fataali, mutta se ei 
myöskään ole kuvan liikkeen laadun 
kannalta optimaalinen. Valitettavasti 50 
hertsin kuvanmuuntimet ovat harvinai- 
sempia. Esimerkiksi Ligawolla oli vastaa- 
va 3050011-videomuunnin, joka osasi 


myös 50 hertsin ulostulon, mutta sitä ei 
enää saa. Onneksi kaikkien näiden poh- 
jana olevat tuotteet tuntuvat olevan aa- 
sialaista tusinatavaraa. Pitää vain löytää 
oikea variaatio. 

Tässä etsinnässä Saksa vaikutti lähi- 
maista houkuttelevimmalta, onhan siel- 
lä ollut paljon käyttöä sekä scartille että 
50 hertsille. Esimerkiksi Amazon.de:ssä 
markkinoidaankin useita identtisen nä- 
köisiä HD Video Converter -tuottei- 
ta, joissa on muun muassa scart-sisään- 
tulo, hdmi-ulostulo ja erillinen PAL/ 
NTSC-nappula (50/60 Hz) ulostu- 
lon virkistystaajuuden valintaan. Näi- 
tä on muun muassa Flylink-, Linkfor-, 
Expresstech- ja CNHON-”merkeillä”. 
Myös deleyCONilla on vastaava tuote 
omissa nimissään. Joitakin sovittimista 
toimitetaan suoraan Suomeenkin. 

Ensimmäisenä — ostoskoriin — tart- 
tui GTONGLIANin 29 euron hin- 
taan myymä SCART zu HDMI Kon- 
verter mit Audio Extractor CVBS RGB 
SCART + HDMI Eingang auf HDMI 
Ausgang Koaxial + 3,5mm Audio Aus- 
gang SCART auf HDMT. Merkiksi il- 
moitettiin CNHON. Hieman tilaukseni 
jälkeen tuotteen kauppanimeksi vaihtui 
hämmentävä ”HDMI switch” ja ilmoi- 
tus, etteivät toimita Suomeen. Tilasin ti- 
lalle VPWINiltä Expresstechin samal- 
ta näyttävän kapistuksen, ja se tulikin 
nopeasti. Hinta 27 euroa, tuotepakka- 
uksena muovipussi. HDMI-sisääntu- 
lo tarvitaan toki edelleen tietokoneelle, 
esimerkiksi USB-kaappari (kuten Ma- 
gewell USB Capture) tai näytönohjai- 
men HDMI-sisääntulo. 

HD Video Converterilla analoginen 
VHS-kuva siirtyi vihdoin ja viimein 
RGB:nä ja oikealla 50 hertsin virkis- 
tystaajuudella digitaaliaikaan — tämä 
kokoonpano näkyy artikkelin aloitus- 
kuvassa. Lisäksi myös Framemeiste- 
rin sai nyt ongelmitta Converterin ja 


tietokoneen HDMI-sisääntulon väliin 
HDMI-kaapeleilla kuvan hienosäätöä 
varten, joskaan tämä ei tietenkään ole 
välttämätöntä. 


Yritä ja erehdy 

Noin kuukautta myöhemmin pos- 
tista pärähti vielä yllätys, kun myös 
CNHONin versio HD Video Con- 
verterista saapui sittenkin. Tilaus ei ol- 
lutkaan peruuntunut, vaan virheilmoi- 
tus Suomi-toimituksesta osoittautui 
Amazonin bugiksi, joka pääsi meillä 
lehtiinkin saakka. Verrattuna Express- 
tech-versioon laite on identtinen, lu- 
kuun ottamatta eriväristä liitintä ja 
Scart/HD-painikkeen tekstejä CVBS/ 
HD. CNHONIlla oli myös muovipus- 
sipakkauksen sijaan geneerinen tuote- 
laatikko ja USB-kaapelin sijaan virta- 
lähde. 

Vaikka rauta ohjeineen ja käyt- 
töliittymineen näytti samalta kuin 
Expresstech, CNHONin ohjelmistossa 
oli kuitenkin erojakin: 50 Hz -valinta- 
nappi toimi sillä vain HD-, ei PC-näyt- 
tötarkkuuksilla, joten 50 hertsin video 
on kaapattava 16:9-kuvasuhteessa ja 
skaalattava tietokoneen päässä kape- 
ampaan suhteeseen. Valittavia näyttö- 
tarkkuuksia oli myös jonkin verran vä- 
hemmän. VHS:n kohdalla nämä eivät 
sinänsä ole ongelma, koska lähtötark- 
kuus laitteelta ylittää joka tapauksessa 
VHS:n tarkkuuden. 

Olennaisempana asiana itse skaa- 
lausjäljessä oli selvää eroa. Kaappain- 
laitteiden sisäinen skaalaus ja terä- 
vyyden säätely aiheuttavat nimittäin 
suurta vaihtelua kuvanlaadussa. Ko- 
keilemistani  videomuuntimista Ex- 
presstechin HD Video Converterin 
skaalaus lisää kuvaan paljon muita 
enemmän tarkennusta, mitä sai hie- 
man hillittyä kokeilemalla sen erilaisia 
näyttötiloja ja siirtämällä osan skaala- 


Aukeaman alareunassa esimerkkikaappauksia eri videokaappaimilta. Deltacon ja HD Video Convertereiden kanssa käytössä oli myös Magewell 
USB Capture HDMI -USB-sovitin. Löydät kuvatiedostot Skrollin verkkojatkoilta osoitteesta skrolli.fi/numerot. 

VHS-DVD-digitointi 
kirjastossa 


Kuten artikkelissa mainittiin, VHS- 
nauhurimekanismit katosivat mark- 
kinoilta ennen kuin moderneja 
digitointiratkaisuita, kuten muisti- 
kortille tallentavia videonauhurei- 
ta, ehti kunnolla myyntiin saakka. 
Vielä päättyneen vuosikymmenen 
alkupuolella valmistettiin kuiten- 
kin VHS-nauhureita, jotka kykeni- 
vät siirtämään VHS-videota DVD- 
levylle. Osassa nauhureista oli myös 
HDMI-ulostulo (esimerkiksi LG:n 
RCT699H ja RC389F). Mikä paras- 
ta, näitä laitteita on edelleen yleisö- 
käytössä joissakin Suomen kirjas- 
toissa. 

Käytännöt voivat vaihdella kirjas- 
tosta toiseen, mutta yleensä hom- 
ma toimii niin, että varaat ajan kir- 
jaston VHS-DVD-digitointipisteelle 
(tai kokeilet onneasi), tuoden muka- 
nasi VHS-nauhasi sekä tyhjiä DVD- 
R-levyjä. Tyhjiä levyjä saatetaan myös 
myydä kirjastossa parin euron hin- 
taan. Kirjaston digipisteeltä tai tiskil- 
tä saat kaukosäätimet ja ohjekansiot, 
sekä tarvittaessa VHS-C-sovittimen, 
joiden avulla operaatio sujuu. VHS- 
DVD-nauhurin avulla VHS-nauha 
kelataan alkuun, laitetaan tyhjä DVD- 
R-levpy DVD-asemaan ja käynniste- 
tään Dubbing-toiminto. Sitten vain 
odotellaan videon keston verran. 

Lopputuloksena on tavanomai- 
sessa DVD-soittimessa toimiva ver- 
sio VHS-videosta. Soittimien skaa- 
laimet ovat varsin kohtuullisia ja 
DVD:lle tallentuvaa kuvanlaatua 
voi pitää olosuhteisiin nähden hyvä- 
nä. Säätövaraa videolle ei välttämät- 
tä juuri ole, mutta laatu on etenkin 
liikkeen osalta parempaa kuin van- 
han nauhurin komposiittivideosta 

Espoon Leppävaarassa Sellon kirjastossa on VHS-DVD-digitointilaitteen (vasemmalla) 
lisäksi taltiointimahdollisuus eräissä kotivideokameroissa käytetyille Video-8-nauhoil- 
le (oikealla) ja jopa kaitafilmille (ei kuvassa). Myös VHS-nauhojen kutistetulle versiolle, 
VHS-C:lle, löytyy sovitin (keskellä). 


jollain halvalla VHS-videokaappa- 
rituotteella kaappaamalla. DVD:n 
videonpakkaus toki jättää jälkensä, 
joskin tämän voi ohittaa käyttämällä 
nauhurin HDMI-ulostuloa. 

Monille DVD-tallennusmuoto voi 
myös kelvata sellaisenaan. Jos vide- 
on haluaa kuitenkin siirtää DVD:ltä 
tietokoneelle, täytyy jostain ensin 
kaivaa DVD-asema — nekin voivat 
olla jo harvinaisuuksia. DVD-ase- 
mia saa onneksi esimerkiksi USB- 
liitäntäisinä edelleen uusiinkin tie- 
tokoneisiin. Sitten tarvitaan vain 
sopiva ohjelmisto DVD-videon ”rip- 
paamiseen” (DVD ripping). 

Ajattelin ensin, että videon DVD- 
levyltä saisi ulos helpostikin Win- 
dowsin työkaluilla tai esimerkik- 
si koneeltani löytyneillä CyberLink 
PowerDVD:llä tai Adobe Premie- 
re Prolla, mutta näin ei ollut. Monet 
lähteet suosittelivat sen sijaan ajoit- 
tain käyttämääni avointa VLC-oh- 
jelmistoa (videolan.org). Sen Muun- 
na-toiminto (Convert) tukeekin 

raakavideon lataamista DVD-levy]l- 
tä, mutta käytännössä toiminto jäi 
minulla ja ilmeisesti monella muul- 
lakin ikuiseen silmukkaan. 

Toinen suositeltu ohjelma, Hand- 
brake (handbrake.fr), sen sijaan toi- 
mi, mutta halusi väkisin muuntaa 
DVD-videon uuteen tiedostomuo- 
toon, mikä aiheutti lisäkerroksen hä- 
viöllistä pakkausta. Lopulta mak- 
suton MakeMKV-softa (makemkv. 
com) hoiti homman parhaiten. 
MakeMKV:llä itsetehdyn DVD-le- 
vyn sisältämän videotiedoston sai 
ulos ilman uudelleenkoodausta. 

Skrollin YouTube-kanavalla jul- 
kaistu kotivideon pätkäni Arni- 
ga Technologies office building in 
Bensheim, Germany (1996) (ks. 
Skrolli 2019.4), joka esiintyy myös 
tämän artikkelin kuvissa, on muun- 
nettu LG RC388:lla DVD:ksi, ripattu 
MakeMKV!llä ja valmisteltu julkai- 
sukuntoon Adobe Premiere Prol- 
la. Löydät linkin videoon verkkojat- 
koilta: skrolli.fi/humerot. 


MIGA HII Technologies 


BT 11. 


LG RC388 (DVD-R) 

uksesta ohjelmiston tai tietokoneen 
puolelle. Myös laitteen rajaus ja ku- 
vasuhde poikkeaa joukosta. Del- 
tacon kuva taas on keskimääräistä 
pehmeämpi. 

Tämä viimeinen yritykseni, CN- 
HONin HD Video Converter, sen 
sijaan tuotti makuuni kaikkein pa- 
rasta kuvaa sekä sopivan tarkkuu- 
den että värien osalta. CNHON HD 
Video Converter + Magewell USB 
Capture -yhdistelmä pääsi viimein 
sille tasolle, jota ennakkoon odotin 
RGB-videokaappaukselta. 


Ana-digi-mörköjä 
Ohjelmistopuolella — digitaalinen 
videonpakkaus on oma uhkan- 
sa. Häviölliset videokoodekit ei- 
vät selvästikään ole vahvimmillaan 
heikkolaatuisen analogisen signaa- 
lin kanssa, joten kuvaan voi huo- 
maamattaan lisätä aika merkittä- 
vänkin annoksen kuraa tietokoneen 
päässä. Taltiointikokeiluissani pak- 
kauksen vakioasetukset ja jopa val- 
miit niin kutsutut parhaat” asetuk- 
set aiheuttivat selkeää kuvanlaadun 
heikkenemistä. Laatutietoisten on 
syytä ruuvata videotallennusten bit- 
titahdit kattoon käsin. 

Lisäksi analogisen ja skaalatun 
signaalin ollessa kyseessä loppu- 
tulos ei ole kiinni pelkästään digi- 
taalielektroniikasta. — Esimerkiksi 
nauhoitteen kunto uhkaa VHS-tal- 
tiointia. Magneettisten nauhojen 
rapistuminen ja kuntokuuri oli- 
si oma tarinansa, mutta mainitaan 
sen verran, että Skrollin viimevuo- 
tinen artikkeli tietokonekasettien 
pelastamisesta voi kiinnostaa tä- 
mänkin jutun lukijaa (ks. Skrolli 
2019.2). Analogisen tallennusmedi- 
an kuvanlaatu saattaa joka tapauk- 
sessa vaihdella lukukerrasta toiseen 
- kannattaa kokeilla digitointia tar- 
vittaessa useamman kerran. 

Tämän opettavaisen seikkailun 
päätteeksi onkin todettava yllätyk- 
seni siitä, kuinka joukon näennäi- 
sesti ”heikoimmat lenkit” Terratec 
Grabster ja komposiittivideo, tuot- 
tivat yhden tasapainoisimmista ku- 
vista hienompien ja kalliimpien 
rakennelmien rinnalla, vähäisim- 
mällä vaivalla. Helppoon ja hyvään 
lopputulokseen pääsee myös käy- 
mällä ilmaiseksi kirjaston VHS-di- 
gitointipisteellä. 4 

Päivitys: 


krollin esittely graafisista ver- 
sionhallintatyökaluista nume- 
rossa 2019.4 herätti kiinnostusta 


ja toi palautettakin. Perkaamme palaut- 
teet ja keskeisten Pe isin 


* mät päivitykset. S 


* Linuksen = massiivisen Linux-säilön 
käyttö artikkelin esimerkkisäilönä no- 
teerattiin palautteessa epätavallisen suu- 
rena. Palautteessa kysyttiin, toimisivat- 
ko työkalut paremmin ”normaalimman” 
kokoisella säilöllä. Esitellyistä version- 
hallintatyökaluista — esimerkiksi = gigg- 
le-ohjelman yhteydessä heräsi myös 
kysymys, löytyisikö käyttöliittymän pii- 
lottamille pysyvien muutosten viesteille 
selitys — voisivatko viestit näkyä esimer- 
kiksi tarkemmalla näytöllä, vierityspalk- 
kien avulla tai pienempää säilöä käy- 
tettäessä, tai voisiko käyttöjärjestelmän 
päivitys Debian 9 -versioista muuttaa ti- 
lannetta. 

Niinpä päivitin koneeni (Think- 
Pad W520, i7-27600M, 32 GB muis- 
tia) Debianin nykyiseen vakaaseen 
versioon eli Debian Busteriin (Debi- 
an 10) ja tarkastelen nyt sitä, kuinka 
hyvin käsiteltyjen avoimen lähdekoo- 
din Git-työkalujen uudemmat versiot 
— Debian Busterin APT-pakettijärjes- 
telmässä tarjolla olevat versiot — toimi- 
vat. Tarkasteltavaksi valikoituivat Gitk, 
Tig, OGit ja giggle. Palaan myös siihen 
gigglen käyttöliittymään. 


Gitk 

Gitk:lla (1:2.20.1-2+deb10u1) menee 
edelleen sama 45 sekuntia Linuksen Li- 
nux-säilön avaamiseen. Debian Busterin 
Gitk-versio vaikuttaa toimivan yhtä va- 
kaasti kuin aiemmatkin Gitk:n versiot. 


Tig 

Tig (2.4.1-1) lataa Linuksen Linux-säilön 
aiempaa nopeammin: Debian Busterin 
Tig lataa Linux-repon muistiin koneel- 
lani noin 185 sekunnissa, kun aiemmin 
tämä kesti noin 722 sekuntia. Edistystä 
on siis selvästi tapahtunut, mutta Tig:llä 
menee silti Git-säilön lataamiseen edel- 


EVA «- 


Git-työkalut Linuxilla 


Ilma. 


leen noin ne- 
linkertainen 
aika Gitk:hon 
nähden. Täl- 
lä kertaa Tig:n 
hakutoiminnol- 
la ei tullut segmenta- 

tion faultia, mutta versi- 

ossa 2.4.1 joillakin syötteillä 
haku menee ilmeisesti ikuiseen 
silmukkaan, rohmuaa 100 % ytimen las- 
kenta-ajasta itselleen, eikä reagoi ko- 
mentoihin. Latasin GitHubista vielä uu- 
simman version (2.5.0-2-gca0809d) ja 
käänsin sen. Tässä versiossa samalla 
syötteellä ongelmaa ei ilmennyt. 


OGit 

OGit (2.8-1) aiheutti jälleen segmen- 
tation faultin, kun yritin ladata Linux- 
säilön muistiin: 


ASSERT in Cache::load, corrupted 
SHA after b937665cd38f40cee 
ERROR: unable to load file names 
cache 

gt.gpa.xcb: OXcbConnection: 

XCB error: 3 (BadWindow), 
seguence: 677, resource id: 
11327832, major code: 40 
(TranslateCoords), minor code: 0 
gt.gpa.xcb: OXcbConnection: 

XCB error: 3 (BadWindow), 
seguence: 1184, resource 

id: 11329002, major code: 40 
(TranslateCoords), minor code: 0 
[1]+ Segmentation fault ggit 


Varmuuden vuoksi poistin vanhan 
ggit asennuksen (apt remove --pur- 
ge agit) ja asensin sen jälkeen OGit:n 
uudelleen (apt install agit). Tämä 
ei kuitenkaan tehnyt OGit:stä sen va- 
kaampaa, vaan yritys ladata koko Li- 
nux-säilön historia (valinta Whole 
history) aiheutti edelleen segmenta- 
tion faultin: 


ASSERT in Cache::load, corrupted 
SHA after b937665cd38f40cee 


$- =" 
Pad 
A= mi, 
11 ERROR: unable to load file 


/—" 


names cache 
[1]+ Segmentation fault 
ggit 


giggle 
Gigglessä (0.7-3). säilön lata- 
us ja käyttöliittymä ovat edel- 
leen ilmeisesti-.samassa säi- 
keessä eikä lataamisesta tule 
edelleenkään. - minkäänlais- 
ta viestiä käyttäjälle. Linux-säi- 
lössä liikkuminen on tahmeaa sen- 
kin jälkeen, kun giggle on ilmeisesti 
saanut säilön ladattua muistiin. Tah- 
meutta ilmenee tosin lähinnä isoilla 
Git-säilöillä, ja esim. Ylikuutio-peli- 


moottorini (ks. Skrolli 2018.4) säilön 


lä näyttää oletusasetuksi 
kin pysyvän muutoksen viestin en- 
simmäisen rivin tai pitkistä riveistä 
osan ensimmäisestä rivistä. Jos ke- 
hityshistoria on vähääkään moni- 
mutkaisempi, niin giggle sijoittaa 
pysyvän muutoksen tekstin niin 
kauas oikealle, että se ei ole näky- 
vissä esimerkiksi 1920x1080-tark- 
kuudella varustetussa näytössä, en- 
nen kuin käyttäjä huomaa vierittää 
näkymää oikealle päin alalaitaan 
piilotetusta vierityspalkista. Tämä 
ongelma ei ilmene ainoastaan mas- 
siivisella Linuksen Linux-säilöllä, 
vaan osittain jo huomattavasti mal- 
tillisemman kokoisen Ylikuutio-pe- 
limoottorini kanssa. f 


Antti Nuortimo 


PS. Testasin esittelyn ohjelmia Li- 
nuksen Linux-säilön lisäksi omalla 
Ylikuutio-säilölläni. Ne ovat hyvin 
erikokoisia projekteja. Linux-säilös- 
sä oli tuolloin 872 972 pysyvää muu- 
tosta (commit), Ylikuutiossa hieman 
yli 5000 pysyvää muutosta. Sinänsä 
palautteessa on perää: kaikki ohjel- 
mat toimivat toki keskimäärin pa- 
remmin pienten harrasteprojektien 
kanssa, kuten alkuperäisen artik- 
kelin epilogissakin todettiin, mutta 
tekstipohjaiset työkalut olivat edel- 
leen teknisesti tehokkaimpia. 


Kuva: Sakari Leppä 


KULTTUURI 


Tekniikan Waiheita - ja WiderScreen-tärppejä 


Lautajonneista 
lankapuhelimeen 


Suomessa ja suomen kielellä tehdään paljon kiinnostavaa lä- 
hihistorian ja nykykulttuurin tutkimusta, joka ei ylitä valta- 
median uutiskynnystä ja johon törmääminen edellyttää tuu- 


ria tai harrastuneisuutta. 


Teksti: Vesa Linja-aho Kuva: Lehdet, Janne Siren 


ietotekniikasta ja muusta- 
T kin tekniikasta kiinnostu- 

neille —mielenkiintoisimmat 
tutkimusjulkaisut lienevät teknolo- 
gian historiaan keskittyvä Tekniikan 
Waiheita —(journal.fi/tekniikanwai- 
heita) sekä digitaalisen kulttuurin 
tutkimiseen keskittyvä WiderScreen 
(widerscreen.fi). Molemmat (ovat 
vertaisarvioituja tiedejulkaisuja, jot- 
ka Tieteellisten seurain valtuuskun- 
nan Julkaisufoorumi on luokitellut 
perustason tiedelehdiksi (Jufo-luok- 
ka 1). Aikaisemmin paperilehtenä 
julkaistu Tekniikan Waiheita (TW) 
siirtyi vuoden 2018 alussa täysin 
avoimeksi verkkojulkaisuksi, ja myös 
kaikki vanhat numerot digitoitiin 
viime vuoden aikana. 

Kaikki tässä viitatut artikkelit ovat 
avoimesti saatavilla verkossa. Löydät 
artikkelit helposti iskemällä sen nimen 
suosikkihakukoneeseesi. 


Edistyspalkkeja ja 

tekoälynostalgiaa 

Skrollin Facebook-sivua (facebook.com/ 
skrollilehti) ahkerasti seuraavat muista- 
nevat syksyltä artikkelin Edistymispalk- 
kien historia ja estetiikka, joka on poi- 
minta Tekniikan Waiheita -numerosta 
3/2019. Samaisessa lehdessä on muuta- 
kin nörttihenkistä luettavaa: Skrollin As- 
sembly Summer 2019 -lavalta tutun Pet- 
ri Saarikosken ja kumppanien ”Leiki 
pöpiä — Kalle parantaa” — Kalle kotipsy- 
kiatri tietokoneohjelma tekoälyn popu- 
larisoijana 1980-luvulla käsittelee Pekka 
Tolosen 1980-luvun alkupuolella koo- 
daamaa ohjelmaa ja sen herättämää ai- 
kalaiskeskustelua. Tieteellisten ansioiden 
lisäksi artikkeli tarjoaa nostalgiatripin ai- 
kaan, jolloin tietokoneohjelmia julkais- 
tiin koodilistauksina printtilehdissä - 
tällä kertaa Prosessori-lehdessä, jonka 
lopettamista vuonna 2011 en ole vielä- 
kään antanut Sanoma-konsernille an- 


teeksi. Skrolli muuten palaa Kalle ko- 
tipsykiatrin teemaan tässä numerossa 
sivulla 73. 

Lilli Sihvonen käsittelee katsaukses- 
saan Aikansa mediateknologiasta ku- 
riositeetiksi - Lankapuhelimen histo- 
riasta nykytilanteeseen ja muuttuviin 
merkityksiin. Ansiokkaan katsauksen 
ainoa puute on, että itselleni rakasta 
kulttuuri-ilmiötä, luurin korvaan lyö- 
mistä, ei käsitellä sanallakaan. On ai- 
van eri asia tapailla kiukusta tärise- 
vällä sormella punaista luurin kuvaa 
kosketusnäytöltä kuin paiskata hartia- 
voimin luuri pidikkeeseensä niin, että 
soittokellot helisevät, ja karjaista vielä 
kirosana perään. Sen saattoikin tehdä 
ilman sosiaalisten jälkiseuraamusten 
pelkoa: varsinkin halvassa älypuheli- 
messa luurisymbolin törkkimisen ja 
puhelun lopullisen katkeamisen välil- 
lä voi olla muutaman sekunnin viive. 

Sihvonen toteaa artikkelissa, että 
mediateknologian käyttö ei ole itses- 
täänselvyys, vaan se on aina opeteltava. 
Yksi todiste on, että nykynuoret, joil- 
le annetaan kokeiltavaksi lankapuhe- 
lin, rupeavat näppäilemään (tai veivaa- 
maan) puhelinnumeroa ensin ja sitten 
vasta nostavat luurin. 

Skrollin lukijoita potentiaalisesti 
kiinnostavana sisältönä mainittakoon 
vielä Jaakko Suomisen kirja-arvoste- 
lu Digipelaamista rautaesiripun takana 
sekä Petri Saarikosken muistokirjoitus 
MikroBitin pitkäaikaisesta päätoimit- 
tajasta Markku Alasesta. 


Hehkulampuilla 

vihollista vastaan 

Tekniikan Waiheiden edellinen nume- 
ro 2/2019 on sotilastekniikan teemanu- 
mero. Tietotekniikkaa ei siellä käsitellä, 
mutta Timo Vilenin artikkelin Hehku- 
lampuilla vihollista vastaan: Alvar Wils- 
kan suojavalaistusjärjestelmä ja kysymys 
Vuoksenlaakson teollisuuslaitosten naa- 

mioinnista on hieno kertomus tutkijoi- 
den ja insinöörien yhteistyöstä. Sen lu- 
kee yhdeltä istumalta läpi kuin hyvän 
jännitysnovellin. Wilska-valoiksi kut- 
suttu keksintö oli kansainvälisestikin 
kiinnostava — suojavalaistusjärjestelmä 
teollisuuslaitosten suojaamiseksi mata- 
lapommituslennoilta ja tarjoaa uutta lu- 
ettavaa sinulle, joka luulit tietäväsi kai- 
ken toisen maailmansodan aikaisesta 
sotilastekniikasta. 

WiderScreen-lehti = ilmestyi —vuon- 
na 2019 kaksoisnumerona 1-2, joka oli 
seksuaalisuuden ja leikillisyyden teema- 
numero. Lehdessä on kiinnostava Las- 
se Hämäläisen ja Ari Haasion artikkeli 
Vakava leikki — Tiedonjakaminen, iden- 
titeetti ja leikillisyys suomalaisen sek- 
sichatin nimimerkeissä, jossa analysoitiin 
herkku.net-sivuston seksichatin nimi- 
merkkejä. Tutkijat analysoivat puolitois- 
ta tuhatta nimimerkkiä nimistöntut- 
kimuksen ja informaatiotutkimuksen 
menetelmin. He päättelevät, että seksi- 
seuran hakeminen on vakava ja tavoite- 
hakuinen leikki, jossa funktionaalisuus 
ajaa usein leikillisyyden edelle: nimimer- 
keissä jaetaan tietoa useista seksiseuran 
hakemisen kannalta olennaisista omi- 
naisuuksista. Ne myös sisältävät leikit- 
telyä kielen rakenteella ja mielikuvilla, 
joskin selvästi vähemmän kuin muualla 
verkon nimistössä. 

Lehden numerossa 4/2018 käsitellään 
musiikkiteknologiaa. Syntikoiden ja 
muiden vimpainten lisäksi Juho Kaita- 
järvi-Tiekson laajassa artikkelissa Suo- 
ratoistopalvelut ja äänitetuotannon de- 
mokratisaatio Suomessa pureskellaan 
syvällisesti äänituotannon demokrati- 
saatiota, jonka nykytekniikka ja -pal- 
velut ovat mahdollistaneet. Saman nu- 
meron uutisosiossa pohditaan lehden 
tulevaisuutta avoimeksi verkkolehdek- 
si muuttumisen myötä ja muistutetaan, 
että lehti on Pohjoismaiden viimeinen 
hengissä oleva teknologian historian 
tieteellinen julkaisu. 

Numero 1/2018 on koulutusteemai- 
nen ja käsittelee insinöörikoulutuksen 
historiaa: ei ole sattumaa, että Suomes- 
ta tuli tekniikan maa, vaan taustalla on 
muun muassa systemaattinen panosta- 
minen teknisten alojen koulutukseen. 
Lehdessä on myös pitkä Petri Pajun 
artikkeli Ensimmäiset naiset insinööri- 
en ja arkkitehtien yhdistyksissä. 


Esiverkkokulttuurin jäljillä 


Rahapeliautomaatit nousivat yhteiskun- 
nalliseen keskusteluun syksyllä 2018, 

tekniikan 


M «ineito 


3/2019 lokakuu 


kun Jani Selin ja kumppanit paljasti- 
vat Yhteiskuntapolitiikka-tiedelehdessä 
julkaistussa artikkelissaan, että rahape- 
liautomaatteja on sijoitettu tiheimmin 
alueille, joissa sosioekonominen huo- 
no-osaisuus on korkeimmillaan. Peli- 
automaattien historiasta puolestaan on 
Pasi Ojalan neljän sivun katsaus Vir- 
kamiespajatsoja ja pokeriautomaatteja 
TW:n numerossa 3/17. Samassa nume- 
rossa on lyhyt kommenttini edellisen 
numeron (2/17) suurvaltojen Kuumaa 
linjaa koskevaan artikkeliin, jossa muu- 
ten hyvä ja mielenkiintoinen artikkeli 
oli parin teknisen yksityiskohdan osal- 
ta värittynyt agenttitarinaksi: paineval- 
vontaa ei käytetty koaksiaalikaapeleissa 
tietoturvan vaan vettymisen estämisen 
takia. 

Vuoden 2017 kakkosnumero on- 
kin sitten Skrolli-tavaraa lähes kannes- 
ta kanteen: Kuuman linjan lisäksi ai- 
heena on toinenkin neuvostoajan tuote, 
Tetris, jota käsitellään Tiina-Maria Lei- 
nosen tiiviissä katsauksessa. Numeron 
kiinnostavin artikkeli on Petri Saarikos- 
ken purkkien eli BBS:ien historiaa käsit- 
televä artikkeli Ojennat kätesi verkkoon 
ja joku tarttuu siihen, jonka aineiston- 
keruussa Skrolli-lehti oli avustamas- 
sa. Artikkeli kannattaa lukea, etenkin 
jos Saarikosken kesän Assemblyillä pi- 
tämä esitelmä meni sivu suun. Samaa 
teemaa — netin sosiaalista ulottuvuutta 
— avaa myös Elina Vaahensalon 22-si- 
vuinen katsaus Kaikenkattavista por- 
taaleista anarkistiseen sananvapauteen, 
jossa käydään kotimaisen internet-kes- 
kustelufoorumien historia läpi perus- 
teellisesti vuonna 1996 perustetusta Fu- 
tisforumista aina Ylilautaan ja Jodeliin. 
Samassa numerossa käsitellään myös 


1-2/2017 


WiderScreen 1-2/2017: Tekstitaide - Text Art 


WiderScreen 1 


—2/2017: Tekstitaide — Text Art 


Tekstitaide — Text Art 


mm m 
Kirjoituskonesommitelma. = Be L 
. Beyond Encoding: A 
Steve McCafferyn Critical Lookat the 
reettinen Terminology of Text 
Graphics 


Courting confusions — 
Visual art and text 


demoskeneä ja tietotekniikan käyttöön- 
ottoa koulujen tietohallinnossa. 

Vaahensalo on julkaissut tutkimus- 
ta kotimaisista nettikeskusteluista myös 
WiderScreenin numerossa 3/2018. Ar- 
tikkelissa Keskustelufoorumit mediain- 
hokkeina — Suositut suomenkieliset kes- 
kustelufoorumit mediassa, jossa hän 
perkaa suosituimmista suomenkieli- 
sistä keskustelufoorumeista (Suomi24, 
Vauva.fi ja Ylilauta) tuotettua julkisuut- 
ta sekä sitä, miten niistä tuotettu julki- 
suus on muuttunut vuosien aikana. Sa- 
mainen numero, joka on teemaltaan 
”inhokkinumero”; käsittelee nettikes- 
kusteluja useammankin = mielenkiin- 
toisen artikkelin verran. Salla-Maaria 
Laaksonen ja Essi Pöyry pöyhivät Pa- 
hastumista vai politiikkaa: Sosiaalisen 
median kohut affektiivisessa keskustelu- 
kulttuurissa -artikkeliaan varten 71 665 
julkista suomenkielistä sosiaalisen me- 
dian viestiä vuosilta 2015-2017, joissa 
on käytetty hashtagina eli aihetunnis- 
teena yhdyssanaa, joka päättyy sanaan 
"kohu tai gate! Tulokset eivät ole tajun- 
nanräjäyttäviä — kuten vaikkapa se, että 
suurin klusteri muodostuu politiikan ja 
journalismin kohujen ympärille — mut- 
ta tarjoavat mielenkiintoisen analyytti- 
sen näkökulman somekohuihin. 

WiderScreen 1-2/2017 puolestaan on 
tekstitaiteen teemanumero, joka kan- 
nattaa silmäillä läpi, jos ASCII-grafiik- 
ka saa sydämen sykkimään. 


Pistä natsi asialle ja 

mene itse perässä 

Vanhimmat Skrollin lukijat saattavat 
muistaa Ilmari Jäämaan klassikkoteok- 
sen Nuorten keksijäin ja kokeilijain kir- 
ja. Kirjan merkitystä teknologian ase- 


man — vahvistamisessa suomalaisessa 
yhteiskunnassa ja tulevien teknologia- 
osaajien koulimisessa käsitellään TW:n 
numerossa 2/2016 ilmestyneessä Tiina 
Männistö-Funkin artikkelissa Kipinäin- 
duktorien ja influenssikoneiden tenho- 
sointu — Nuorten kokeilijain ja keksijäin 
kirja teknologiasuhteen rakentajana. Ih- 
misten teknologiasuhdetta Männistö- 
Funk on tutkinut myös autojen osalta: 
jos nykyään sähköautot herättävät hy- 
peä ja nettitrollausta, niin kyllä uusista 
kulkupeleistä osattiin vääntää vitsiä vii- 
me vuosisadan alussakin: artikkelistaan 
Naurettava pirunkone — Automobiili- 
huumori 1900-luvun alun lehdissä (TW 
3/2016) käy ilmi, että herjaa heitettiin 
niin automobiilien ajajien pukeutumi- 
sesta kuin vaarallisesta käytöksestäkin. 

WiderScreenin vuoden 2016 teema- 
kaksoisnumero 1-2 keskittyy meemi- 
kulttuuriin. Numero sisältää muun mu- 
assa Petri Saarikosken vertaisarvioidun 
alkuperäisartikkelin Hitler-videomee- 
meistä. Numero 3/2015 taas käsittelee 
eri- ja samanarvoisuutta sekä syrjintää 
digitaalisessa maailmassa. Mielenkiin- 
toisena nostona mainittakoon Ari Haa- 
sion väitöskirjaan pohjautuva artikkeli 
Vertaistukea verkosta — Hikikomero-kes- 
kustelupalsta sosiaalisesti vetäytyneiden 
tiedonhankintakanavana. 

Yksi 1980-luvulla syntyneiden suku- 
polvikokemus, teksti-TV; on poikinut 
sekin historiatieteellisen katsausartikke- 
lin, Kuulovammaisten lisäpalvelusta suu- 
ren yleisön tietokanavaksi (TW 4/2014). 
Artikkeli keskittyy Ylen teksti-TV:n var- 
haishistoriaan, eikä käsittele vaikkapa 
1990-luvun lopun tekstiviestichatteja. 
Tekniikkaa kaavailtiin alun perin kuu- 
lovammaisten apuvälineeksi. Ylen teks- 
ti-TV:n toimitus aloitti toimintansa jo 
vuonna 1981, mutta ympärivuorokau- 
tiset teksti-TV-lähetykset alkoivat vas- 
ta 1991. Haasteena oli 1980-luvun al- 
kupuolella, että teksti-TV:n käyttö vaati 
käytännössä kaukosäädintä, joka oli tuo- 
hon aikaan harvinaisuus. Samassa nu- 
merossa puidaan myös väritelevision al- 
kuvaiheita. 

Vuoden 2014 Tekniikan Waiheiden 
artikkeleista mainittakoon vielä nu- 
merossa 2/2014 julkaistut Jaakko Suo- 
misen Automaatit osana japanilaista 
teknologiakulttuuria (kyllä, myös pik- 
kuhousuautomaatit mainitaan) sekä 
Lilli Sihvosen Suunniteltu vanhentami- 
nen tuotteiden ominaisuutena. Jälkim- 
mäinen on lukemisen arvoinen jo sen 
takia, että suunnitellusta vanhentami- 


Digitaalista 
historiaa yliopiston 
tunnuksilla 


Kansalliskirjastossa on kappale lä- 
hes kaikista Suomessa julkaistuista 
kirjoista, lehdistä ja peleistäkin (ks. 
Skrolli 2018.2). Kokoelma on todel- 
linen aarreaitta tutkijalle ja toimit- 
tajalle. Kansalliskirjasto on myös 
digitoinut merkittävän määrän sano- 
ma- ja aikakauslehtiaineistoa. Ennen 
vuotta 1929 julkaistut aineistot ovat 
olleet vapaasti saatavilla osoitteessa 
digi.kansalliskirjasto.fi vaikka omal- 
ta kotisohvalta. 

Vielä viime vuoden puolella piti 
vääntäytyä fyysisesti Kansalliskirjas- 
toon, jos halusi lukea tätä uudempaa 
materiaalia, digitoituna tai ilman. Ti- 
lanne muuttui 1.1.2020, kun Kansal- 
liskirjasto ja Kopiosto sopivat, että 
myös vuosina 1930-2018 julkaistut 
sanoma- ja aikakauslehdet ovat lu- 
ettavissa Kansalliskirjaston ulkopuo- 
lella yhteistyökorkeakoulujen käyt- 
täjätunnuksilla. Mukana ovat lähes 
kaikki Suomen yliopistot ja kolme 
ammattikorkeakoulua. Käyttöehto- 
jen hyväksymisen jälkeen digitoitui- 
hin lehtiin pääsee käsiksi vaikka heti. 
Sopimus koskee ei-kaupallista tutki- 
muskäyttöä. 

Helsingin Sanomien arkistoa vuo- 
desta 1907 ovat maksavat tilaajat 
päässeet lukemaan jo pitkään. Lähes 
sama koskee MikroBitti-lehden ar- 
kistoa, jonne on tätä kirjoitettaessa 
digitoitu lehdet vuosilta 1984-1992. 

Kansalliskirjaston ja Hesarin ar- 
kistoissa parasta on kunnollinen sa- 
nahakutyökalu, jolla on kätevää sel- 


sesta puhuttaessa faktat ja kuulopuheet 
sekoittuvat usein keskenään. 


Mun kone on parempi 

kuin sun romu 

Netti- ja BBS-keskusteluja ruodit- 
tiin numerossa 2/2017, mutta osattiin 
sitä vääntää ennen sähköisiä alustoja- 
kin. Tekniikan waiheiden numerossa 
1/2014 julkaistu Petri Saarikosken Mun 
kone on parempi kuin sun romu - Suo- 
men konesotien vaiheita yleisönosastosta 
internetiin valottaa konesotia eli vään- 
töä oman konemerkin paremmuudes- 
ta kolmen esimerkkitapauksen kaut- 


vittää vaikkapa se, milloin jostain 
ilmiöstä tai asiasta ryhdyttiin ensi 
kertaa puhumaan. MikroBitit on 
tunnistettu, muttei ajettu OCR:n läpi 
(optical character recognition, teks- 
tintunnistus), joten niitä on käytävä 
läpi käsipelillä ja samalla hirnahdel- 
la mainosten vaate- ja silmälasimuo- 
dille. 

Vanhoja Pelit-lehtiä ei valitettavas- 
ti löydy edes digitoituna, vaan niitä 
pitää hipelöidä perinteisinä paperi- 
kopioina Kansalliskirjaston erikois- 
lukusalissa. 

Kätevistäkään työkaluista ei tieten- 
kään ole iloa, jos niitä ei halua, ehdi tai 
viitsi käyttää. Esimerkiksi kun ikäise- 
ni toimittaja väitti tammikuisessa 
Helsingin Sanomien kolumnissaan 
keksineensä 9-vuotiaana tukkaa tar- 
koittavan ja pian kaikkialle levinneen 
sanan fleda, hän olisi voinut ensin tar- 
kistaa samaisen työnantajalehtensä 
arkistosta, löytyykö termistä haku- 
osumia ennen vuotta 1990. Kyllä löy- 
tyy, aina 1970-luvulta asti. Termi lie- 
nee vielä vanhempi. Kuinka vanha? 
Se vaatisikin jo syvällisempää tutki- 
mista. Pelkkiin hakuosumiin ei voi 
sokeasti luottaa tekstintunnistusvir- 
heiden takia: vuonna 1957 kuollut 
äiti ja isoäiti ei ollut Fleda Vilhelmii- 
na vaan Beda Vilhelmiina. 

Toinen vanhoja lehtiä lukiessa sil- 
mään pistävä havainto on, että on- 
nettomuudessa kuolleiden nimet 
kerrottiin avoimesti. Ja mikäpä sii- 
nä: kylällä nimen tiesivät kaikki 
joka tapauksessa, ja ne joille nimi ei 
sanonut mitään, unohtivat tapauk- 
sen nopeasti, ja lehti päätyi sytyk- 
keeksi tai kalankääreeksi. 


ta: 1980-luvun konesodat, 1990-luvun 
väännöt ja tuoreemmat, vuosien 2007- 
2013 väännöt vaikkapa PlayStation 3:n 
ja Xbox 360:n välillä. 

Vääntöjen ja vastakkainasettelun vas- 
tapainoksi voi lukaista vaikkapa Wi- 
derScreenin skeneteemanumerossa (1- 
2/2014) ilmestynyt Patryk Wasiakin 
amerikkalaisen ja eurooppalaisen krak- 
keriskenen yhteistyötä ja jakelukana- 
via koskevaa artikkelia ”Amis and Euros. 
Software Import and Contacts Between 
European and American Cracking Scenes. 
Samassa lehdessä on useampikin artik- 
keli demoskenemaailmasta. $& 

TEKNIIKKA 


Skrolli kännykkänäyttelyssä 


Matkapuhelinhistoriaa 
vitriinissä ja vintillä 


Aalto-yliopiston oppimis- 
keskuksessa järjestettiin 
Nokia-puhelimien aikakausi 
-näyttely, joka kirvoitti 
muistelemaan. 


Teksti: Vesa Linja-aho 
Kuvat: Vesa Linja-aho, 
Rasmus Hakala 


ienen kyselemisen jälkeen se 
p löytyy: TKK:n pääkirjaston eli 

nykyisen Aalto-yliopiston oppi- 
miskeskuksen Visual Resources Cent- 
re -huone, jonka vitriineissä komeilee 
70 klassikkokännykkää — ainakin jos 
klassikko määritellään yhtä väljästi kuin 
Helsingin Sanomat määrittelee klassik- 
koravintolan!. 

Ja ovathan kännykät eli käsipuheli- 
met paljon tuoreempi ilmiö kuin ravin- 
tolat. Tuotantotalousteekkari Rasmus 
Hakalan kokoelmaan perustuva näytte- 
ly painottuu Nokian puhelimiin, mutta 
mukana on myös kiinnostavia nostoja 
muista merkeistä, joista mainittakoon 
maailman pienimmäksi puhelimeksi 
aikanaan hypetetty litteä ja pikkuinen 
Samsung SGH-X820 vuodelta 2006. 

Nykyään puhelimissa pienuus ei ole 
enää tavoiteltava asia, ja nykyaikaisen 
pienen puhelimen googlailu tuottaa 
vain huokauksen ja silmien pyörittelyä. 


Nokian aikakausi 

Vitriinien viereisellä näytöllä pyö- 
rii vanhoja tv-mainoksia kännyköis- 
tä, sekä tietenkin kuuluisa Matrixin 
kohtaus, jossa Keanu Reeves naps- 
auttaa banaanipuhelimena = parem- 
min tunnetun Nokia 8110:n liukukan- 
nen auki. Kännykkäfriikille kohtaus on 
kuin törmäyksessä tulipalloksi räjähtä- 
vä auto tai sisätilojen ammuskelukoh- 
taus, joka ei vaikuta sankarin kuuloon: 


' Helsingin Sanomat kutsui 15 vuotta toimi- 
nutta Juuri-ravintolaa klassikkoravintolaksi 

muutamaankin otteeseen — ilman sen kum- 

mempia perusteluja. Yli 50 vuotta toiminut 

Lyon on selittelemättä klassikko, jostain Leh- 
tovaarasta puhumattakaan, mutta hei... 

8110:n liukukannessa ei ollut jousta, 
vaan se piti liuttaa käsin auki. Pon- 
nahtava kansi tuli vasta wappipuhelin 
7110:aan. Wap-hypetyksestä voisi kir- 
joittaa oman artikkelinsa, mutta ky- 
seessä oli eräänlainen mobiili-inter- 
netin esiaste, jolla pystyi katsomaan 
lottorivin, uutisia tai bussiaikataulut 
pieneltä mustavalkonäytöltä — silloin 
kun se sattui toimimaan. 

Hakalan kokoelma ei ole vain kasa 
puhelimia vaan malleista löytyy kun- 
non esittely ja näyttelyä elävöitetään 
tuotepakkauksilla ja värikuorimallis- 
ton esittelyllä. Vaihdettavat värikuo- 
ret olivat aikanaan oma pieni teolli- 
suudenalansa. Löytyypä vitriinistä yksi 
vyöpussukkakin — josta puhelinta oli 
hankala kaivella ulos, kun pehmomuo- 
vi oli liimautunut kiinni näyttöön. 

Itse ostin ensimmäisen oman kän- 
nykkäni nestesokeritehtaassa tienatuil- 
la kesätyörahoilla syksyllä 1997, kun 
aloitin lukion. Puhelin oli Nokia 3110, 
ja hintakin on syöpynyt mieleen: 2 850 
markkaa. Puhelin ei oikeastaan ollut 
ensimmäiseni, koska olin jo kevääl- 
lä ominut käyttööni perheeseen oste- 
tun Nokia 121 -kapulan (990 mk). No- 
kia 121 toimi NMT 900 -verkossa, ja 
sellaiset nykypäivän itsestäänselvyy- 
det kuten numeronäyttö ja tekstivies- 
tit loistivat poissaolollaan. Puhelimen 
analogisuudesta oli satunnaisesti hyö- 
tyäkin: kohinan määrää kuuntelemalla 
saattoi etsiä antennille parhaan asen- 
non heikossa kentässä. 

Puolitoista vuosikymmentä allekir- 
joittanutta nuoremmalta Hakalalta jäi 
NMT-kausi kokematta: hänen ensim- 
mäinen oma kännykkänsä oli legen- 
daarinen Nokia 3310, jonka väitetty 
lujatekoisuus on lukuisten meemiku- 
vien aihe. Tämä vuonna 2001 hankit- 
tu puhelin on yhä tallessa. Varsinainen 
keräilyharrastus alkoi myöhemmin. 
”Noin kymmenen vuotta sitten aloin 
hankkia enemmän =sellaisia Noki- 
an puhelimia, jotka olivat lapsuudes- 
sa kiinnostaneet, mutta joita ei silloin 
ymmärrettävistä syistä lapselle han- 
kittu. Vielä tärkeämpää etenkin kaik- 


kein vanhimpien mallien keräilystä 
tuli, kun uutinen Nokian puhelinlii- 
ketoiminnan myynnistä Microsoftille 
julkistettiin; Hakala kertoo Skrollille. 
Meemi hajoamattomasta puhelimesta 
on luonnollisesti tuttu Hakalalle, ja sii- 
tä otetaan riemu irti: vitriinistä löytyy 
myös hajonnut 3310. Harvinaista mut- 
ta mahdollista. 


Nousu ja tuho 

Vielä 2000-luvun alussa oli helppo 
osata Nokian puhelinmallit ulkoa. Nyt 
tehtävä on jos ei mahdoton (voihan 
piin likiarvonkin osata ulkoa 100 000 
desimaalin tarkkuudella), niin ainakin 
haastava: malleja kun on useita satoja, 
eikä läheskään kaikkia tehty Suomen 
markkinoille. 

Malleja tehtailemalla saatu menestys 
ei kantanut loputtomiin. Nokian nou- 
susta ja tuhosta yrityksenä on kirjoi- 
tettu kirjoja ja akateemisia artikkeleita, 
kännykkäkulttuurista ja itse kapulois- 
ta vähemmän. Niko Kettusen ja Timo 
Paukun vuonna 2014 julkaistu Kännyk- 
kä — Lyhyt historia on hyvä yritys, mutta 
harmikseni arvostettujen tiedetoimitta- 
jien teoksesta paistaa läpi, että sen kans- 
sa on tullut kiire: lyöntivirheiden määrä 
kasvaa loppua kohti, ja teoksen viimei- 
set 50 sivua ovat sillisalaattia, johon on 
yritetty tunkea kaikki mahdollinen pu- 
helinkoppeihin virtsaamisesta kännyk- 
käsäteilyhysteriaan. 

Nokian tuhosta ihmisläheisen kuva- 
uksen saa tuoreehkosta Risto Siilas- 
maan ja Catherine Fredmanin teok- 
sesta Paranoidi optimisti (2018), jossa 
väistyvä Nokian hallituksen puheen- 
johtaja Siilasmaa kertoo Nokian alamä- 
en tarinan yksityiskohtaisesti vuodesta 
2008 alkaen. Pysäyttävin ja automat- 
kalla äänikirjaversiosta kirjaimelliset 
huutonaurut kirvoittanut kohta tiivis- 
tää yhtiön salailu- ja pimittämiskult- 
tuurin: Siilasmaa saa pumppaamisen 
jälkeen Symbian-alustan kehitystyöstä 
vastaavan johtajan Kai Öistämön tun- 
nustamaan, että Symbian-alustan läh- 
dekoodin kääntäminen ”kesti ennen 48 
tuntia, nyt se kestää vain 24 tuntia, ja 


suunnittelemme sen nopeuttamista en- 
tisestään”. 

Se, että Öistämö itsekin oli saanut 
tietää tämän vasta äskettäin, ei paljoa 
lohduttanut. Ohjelmistoalan konka- 
ri Siilasmaasta tuntui kuin häntä ”oli- 
si lyöty lekalla päähän”. 


Kuka näitä 
oikein lähettää? 
Nykyään = erilaiset | pikaviestipalvelut 
ovat itsestäänselvyys, mutta 1990-lu- 
vulta vuosituhannen alkuvuosikym- 
menelle viestittiin kalliilla tekstivies- 
teillä, joiden pituus oli aluksi rajoitettu 
160 merkkiin. Myöhemmin niitä saattoi 
kirjoittaa pidempiäkin, mutta lasku tuli 
aina jokaisesta alkavasta 160 merkistä. 

Tekstiviesti suunniteltiin alun pe- 
rin yritysjohtajille.? Olisihan se kätevää, 
kun tylsästä kokouksesta saisi lähet- 
tää viestin huomaamattomasti kollegal- 
leen. Tekstiviestikin oli aluksi luksus- 
tuote: kalliimmalla Nokia 2010/2110:lla 
saattoi lähettää ja vastaanottaa teksti- 
viestejä, mutta Nokian ”nuorisomal- 
1; 1610:llä saattoi ainoastaan vastaan- 
ottaa niitä. Pian markkinoille tuli 1611, 
jolla onnistui myös lähettäminen. Tämä 
klassikkokapula sitten roikkuikin mo- 
nen nuoren vyöllä, kunnes kännykän 
pitämisestä vyöllä tuli noloa ja puhelin 
päätyi takintaskuun. Pian ongelma rat- 
kesi, kun markkinoille tuli housuntas- 
kuun sopivia puhelimia. 

1990-luvun puolivälin jälkeen suo- 
malaisoperaattoreilla ihmeteltiin teks- 


? Nykymuotoisen tekstiviestin 160 merkki- 
nen perusversio syntyi GSM-komiteatyönä 
1980-luvulla. Suomessa sen keksijäksi on jos- 
kus mainittu teleinsinööri Matti Makkonen, 
joka kyllä vaikutti juuri näihin aikoihin Posti- 
ja telelaitoksella ja osallistui Suomen puolesta 
standardointiprosessiin. Tosiasiassa tekstivies- 
tille ei kuitenkaan voida nimetä yksittäistä 
keksijää, eikä GSM ollut ensimmäinen teksti- 
pohjaisia viestejä välittänyt tekniikka. 


tiviestien määrän rajua kasvua. Nope- 
asti selvisi, että tekstiviestejä lähettävät 
nuoret, eivät yritysjohtajat. Ilmiöstä ha- 
luttiin koppi, ja syntyi tutkimushanke, 
jossa kartoitettiin nuorten puhelimen- 
käyttötapoja ja tekstiviestejä kerättiin 
paperilomakkeille. Itse päädyin tut- 
kimusaineistoksi vanhempieni bon- 
gaaman lehti-ilmoituksen perusteel- 
la. Tutkimusjulkaisu Kännyssä piilevät 
sanomat löytyy vieläkin hyllystä. No- 
pea selailu lämmittää muistoja — ja nos- 
taa esille uusia: en edes muistanut, että 
tekstiviestien lähettämistä kutsuttin ai- 
kalaisnuorison keskuudessa faksaami- 
seksi. Eipä kutsuta enää, ja oikeita fak- 
sejakin pääsee jälkipolville esittelemään 
vain museoissa. 

Se, että keksintö löytää täysin uuden 
käyttötavan tai kohderyhmän kuin 
mitä keksijät kaavailivat, ei ole miten- 
kään radikaalia: Youtuben perustajat 
tuskin haaveilivat tubettajista, ja Twit- 
terin alkuperäiselle sloganille What are 
You Doing? nurmikonleikkuuvideoi- 
neen lähinnä naureskellaan nostalgi- 
sesti. 


Kännykkämuistot talteen 
Kännyköiden keräily jälkipolville on tär- 
keää, mutta yhtä tärkeää olisi kännykkä- 
muistojen ja käyttökulttuurin taltiointi. 
Tärkeä aineettoman kulttuuriperinnön 
vaalija, Suomalaisen kirjallisuuden seu- 
ra SKS, toteutti vuonna 2017 suomalais- 
ten tietokone- ja konsolipelimuistojen 
keruun Joystickit kaakkoon -projektissa. 
SKS:n verkkosivujen mukaan aineistoa 
kertyi 126 sivua ja vastaajia oli 54. 

Vastaavaa tiedonkeruuta kännykkä- 
kulttuurista ei ole tietojeni mukaan teh- 
ty. Mielestäni pitäisi. Tulipalokiire asial- 
la ei ole, mutta mitä nopeammin ollaan 
liikkeellä, sen tuoreempina muistot ovat 
mielessä. Lähin edes sinne päin oleva 
hakuosuma on SKS:n Puhelinperinteen 
kilpakeräys vuodelta 1977. 


Nokia 8850 (kuvassa kädessä) on 
Rasmus Hakalan mielestä kaikkein 
kaunein puhelinmalli. Vieressä Nokia 
9210 Communicator. 


Mitä yhteistä on 
miljardöörillä ja 
lukiolaisella? 

Matkapuhelin on kokenut arkipäi- 
väistymisen: Elon Muskin ja Donald 
Trumpin kaltaiset miljardöörit omis- 
tavat luksuskiinteistöjä, veneitä ja lois- 
toautoja, mutta taskusta löytyy sa- 
manlainen iPhone kuin suomalaiselta 
lukiolaiselta. 

Esineiden koettu statusarvo laahaa 
aina jälkijunassa todellisen statusar- 
von kanssa: kännyköihin suhtaudut- 
tiin ”turhina juppileluina” vielä vuo- 
sia sen jälkeen, kun puhelinten hinnat 
olivat laskeneet tavallisen ihmisen pa- 
rin päivän palkan tasolle. Hyvän kuvan 
1990-luvun kännykkädiskurssista saa 
vaikkapa Saila Poutiaisen väitöskirjas- 
ta Finnish cultural discourses about the 
mobile phone communication (2007). 

Joku jäännekäsitys puhelinten sta- 
tusarvosta pyöri omassakin takarai- 
vossa, kun mietin, uskaltaako iPho- 
nen entistä huippumallia kierrättää 
tokaluokkalaiselle. Aikaisemmin olin 
hankkinut lapsille alle satasen puheli- 
mia kuten kaikki muutkin, mutta aja- 
tus puhelimen myynnistä jossain tori. 
fi:ssä katsojineen ja ohareineen ei hou- 
kuttanut. Nostaako tonnin puhelin 
lapsen tikun nenään? 

Fi kuulemma nosta. Sehän on vain 
puhelin. 


Nokia-puhelimien aikakausi -näyttely 
järjestettiin Aalto-yliopiston oppimiskes- 
kuksessa 29.1.—27.2.2020. 

RAUTA 


- 1928 


krollissakin on useita kerto- 
ja (2013.1, 2017.4 ja vielä verk- 
kosivuilta löytyvä artikkeli) kä- 
sitelty Kasettilamerit-yhdistystä ja sen 
tekemää hienoa työtä vanhojen medi- 
oiden tallentamiseksi. On ihailtava pit- 
käjänteisyyttä, jolla kyseinen porukka 
jaksaa koluta läpi vanhoja turbotapeja, 
piraattikorppuja ja alkuperäisten oh- 
jelmien kasetteja ja levykkeitä säilyt- 
tääkseen digitaalista kulttuuriperin- 
töämme. Olen monesti vieraillutkin 
veijareiden iltamissa katselemassa hie- 
noa laitteistoa, jolla työtä tehdään. 
Itsellänikin on yhä erilaisia magneetti- 
mediaan liittyviä tarpeita, vaikka ne eivät 
olekaan aivan yhtä yleviä tai systemaatti- 
sia kuin varsinaisten tallennusorganisaa- 
tioiden. Omistan kaikenlaisia retroko- 
neita ja niiden ohjelmistoja, ja toisinaan 
on tarvetta sekä lukea että varsinkin kir- 
joittaa niille medioita. Etenkin Amigan 
ja japanilaisten kotimikrojen erikoisten 

levyformaattien vuoksi niitä ei voi käsi- 
tellä tavallisella USB-korppuasemalla, ja 
5,25 tuuman levykkeiden kanssa ope- 
rointi taas vaatisi vanhan Windowsin ja 
erillistä muinaisrautaa sitä pyörittämään. 
Siksi olen toisinaan tiiraillut, mitä mark- 
kinoilla on tarjolla. 


Hankinnat on toistaiseksi estänyt lait- 
teiden korkea hinta. Omalta kannalta- 
ni mielenkiintoisimmilta ovat vaikut- 
taneet USB:hen liitettävät KryoFlux ja 
Supercard Pro, joista molemmista saa 
maksaa toista sataa euroa. Tämän lisäk- 
si etenkin KryoFluxin lisenssi on erit- 
täin tiukka, ja sen käyttäminen kaupal- 
liseen toimintaan on jyrkästi kielletty, 
ellei ohjelmistoon hanki erillistä yhtei- 
sölisenssiä. Sama koskee museotoimin- 
taa, johon olen myös sekaantunut. Olen 
siis varmuuden vuoksi jättänyt asian 
tuonnemmaksi ja lokkeillut palveluk- 
sia Kasettilamereilta tarvittaessa. Kovan 
luokan asiantuntijoita ei kuitenkaan 
viitsisi vaivata jossain niinkin triviaalis- 
sa kuin pelilevyjen kirjoittamisessa van- 
hoille koneille. 

Olin siis enemmän kuin kiinnostunut, 
kun FlashFloppyn (ks. Skrolli 2018.3) 
kehittäjä Keir Fraser ilmoitti puuhaste- 
levansa aiheen parissa. Hänellä kun on 
ollut tapana tuottaa edullisia ratkaisuja ja 
myös avata niiden ohjelmistot koko yh- 


teisön ihmeteltäväksi. FlashFloppyn Fa- 
cebook-ryhmässä mainostettiinkin vii- 
me vuonna uutta Greaseweazle-laitetta, 
joka perustuu STMicroelectronicsin 
STM32-mikrokontrolleriin ja alkujaan 
sen STM32F103 ”Blue PIll* -kehityspii- 
rilevyyn. Todella edullinen laite maksaa 
vain muutaman euron, sisältää huomat- 
tavan paljon erilaisia ominaisuuksia ja 
on laajasti dokumentoitu. 

Ensimmäinen Greaseweazle olikin 
käytännössä vain pieni liitäntäkortti, 
johon Blue Pill istutettiin. Tämän jäl- 
keen siihen ladattiin oma laiteohjelmis- 
to ja komeus yhdistettiin USB:llä tieto- 
koneeseen sekä 34-napaisella kaapelilla 
levyasemaan, minkä jälkeen lukua ja 
kirjoitusta ohjattiin Python-skriptil- 
lä. GW lukee levyn talteen bittitasolla 
ja tuottaa Supercard Pro -yhteensopi- 
vaa SCP-tiedostomuotoa, jota voi sitten 
muuntaa eri muotoihin vaikkapa Kei- 
rin omilla Disk-Utilities-apuohjelmilla 
tai tarkastella graafisesti ja konvertoida 
Jean-Francois del Neron HxC-levyase- 
maemulaattorinsa tueksi kehittämäl- 
lä ilmaisohjelmistolla. Myös esimerkik- 
si Amiga-emulaattori WinUAE tukee 
SCP-tiedostoja suoraan. 

Tuttuun tapaansa Keir julkaisi GW:n 
rakennusohjeet ja liitäntäpiirilevyn pii- 
rustukset Githubissaan (gitl 
] aseweazle). Melko pian il- 
maantuikin väkeä, joka oli kiinnostu- 

nut teettämään juotosvalmiita piirilevy- 
jä kimppatilauksena. Olinkin jo vähällä 
tilata sellaisen, kun esiin tuli uusi ongel- 
ma: aitojen Blue Pillien hankinta osoit- 
tautui yllättävän vaikeaksi. Käytännössä 
lähes kaikki muualta kuin tunnetuilta 
elektroniikkatukkureilta peräisin olevat 
STM32-piirilevyt ovat jonkinasteisia 
väärennöksiä, joista puuttuu Grease- 
weazlen toiminnan kannalta olennaisia 
toiminnallisuuksia. Tukkureissa taas oli 
se ongelma, että toimituskulut nostivat 
laitteen hinnan moninkertaiseksi. Pro- 
jektin aikaa kuluikin paljon siihen, että 
ohjelmistoon kehitettiin erilaisia feikki- 
testejä. 

Osittain tästä syystä ja osittain moni- 
puolistaakseen laitteen toimintoja Keir 
päättikin suunnitella GW:stä uuden 
version, joka perustuu suoraan piirile- 
vylle juotettavaan STM32F730-mikro- 
kontrolleriin. Tämä vaati luonnollises- 
ti kokonaisen piirilevyn suunnittelun, 
mutta George R. Mezzomo ilmoittau- 
tui vapaaehtoiseksi auttamaan työssä, 
ja valmista syntyi ripeästi. F7-mallik- 
si kutsuttu uudempi Greaseweazle pys- 
tyy muun muassa ohjaamaan kahta eri 
asemaa samassa kaapelissa. 


Nyherrystä ja 
kysymysmerkkejä 

Kun Keir sitten mainosti valmiita osa- 
sarjoja F7:n kokoamiseen, päätin tart- 
tua tilaisuuteen. Hintaa kokonai- 
suudelle kun muodostui kokonaiset 
seitsemän Ison-Britannian puntaa. 
Tiesin, että luvassa on pikkutarkkaa 
juotostyötä, mutta olin käyttänyt pal- 
jon aikaa opetellen muutamia teknii- 
koita jo muutenkin ja hankkinut hal- 
van mikroskoopin, joten arvelin että 
64-jalkaisen MCU:n juottaminen on- 
nistuu jotenkin. Ja onnistuihan se, 
mutta ihan ykkösellä homma ei silti 
lähtenyt toimimaan. 

Aivan ensimmäiseksi kolvauspro- 
jektiksi en voi Greaseweazlea suositel- 
la, sillä sen verran pienten osien kans- 
sa rakentaja joutuu tekemisiin. Itse 
STM32:n juottaminen onnistui koh- 
talaisen helposti käyttämällä runsaas- 
ti paksua juoksutetta, mutta enemmän 
aikaa kului kymmenien pienten kon- 
densaattorien ja vastusten asettelus- 
sa paikoilleen. Lähes kaikki passiivi- 
komponentit ovat pintaliitostyyppisiä, 
suurin osa jokseenkin mielekästä ko- 
koa 0603, mutta vanhemmassa piiri- 
levyversiossa mukana oli myös varsin 
pikkuruisia 0402-koon vastuksia. Hy- 


vistä pinseteistä ja mikroskoopista tai 
itseäni nuoremman lähinäöstä on nii- 
den sommittelussa runsaasti apua. 

Kun olin käyttänyt pari iltaa laitteen 
kokoamiseen, kaikki näytti sen verran 
valmiilta, että uskaltauduin kytkemään 
virityksen USB-ohjelmointilaitteeseen. 
ST-Link V2 -dongeli ei sisältynyt toi- 
mitukseen, vaan se piti ostaa erikseen, 
mutta kustannus oli muutaman euron 
luokkaa postikuluineen. Ohjelman la- 
taus STMicroelectronicsin sivuilta on- 
nistui hetken ihmettelyn jälkeen, ja 
koin suoranaista voitonriemua, kun 
väsäämäni laite tunnistui oikein ja otti 
ohjelmoinnin vastaan. Pian käytös- 
sä olikin Greaseweazle-niminen sarja- 
porttilaite. 

Kuten sanottua, Greaseweazlea oh- 
jataan Python-skripteillä. Tämä vaatii 
luonnollisesti Python-tulkin asennuk- 
sen käyttöjärjestelmiin, joissa sellaista 
ei vakiona ole (kuten Windows 10:een). 
Samalla päätin kokeilla Don Mankinin 
laatimaa GreaseweazleGUT-ohjelmaa, 
joka laatii Python-rimpsut valmiiksi 
rasti ruutuun -menetelmällä ja suorittaa 
ne nappia painamalla. Se osoittautuikin 
mukavaksi apukonstiksi, kun asetuksia 
piti ruuvata kohdalleen. 

Tässä kohtaa tulikin sitten ensim- 
mäinen mutka matkaan. Yritinpä lu- 
kea mitä tahansa levykettä, tuloksena 
oli aina muutaman kilotavun kokoinen 
tiedosto täynnä tyhjää. Oikeat SCP-tie- 
dostot ovat kooltaan kymmeniä me- 
gatavuja. Levyaseman ohjaus tuntui 
toimivan oikein, mutta mitään ei tal- 


lentunut. Olin aivan varma, että olin 
tehnyt virheen mikrokontrolleria juot- 
taessani, joten kävin kaikki 64 jalkaa 
läpi yleismittarilla löytämättä oikosul- 
kuja tai muita ongelmia. Varmuuden 
vuoksi kuitenkin juotin piirin uudel- 
leen kiinni. 

Koska omat toimeni eivät auttaneet, 
päätin kääntyä Greaseweazle-ryhmän 
puoleen. Piirilevysuunnittelija George 
Mezzomo oli jo illasta hereillä, ja teim- 
me hänen kanssaan muutaman testin, 
mutta vastaus ongelmiini löytyi vasta 
aamulla, kun Keir Fraser ehti itse pai- 
kalle. Hän neuvoi mittaamaan resis- 
tanssin tietyistä liittimen nastoista 5 
voltin linjaan, ja kappas vain: ne pahuk- 
sen pienet 0402-vastukset ainoastaan 
näyttivät olevan emolevyllä oikein kiin- 
ni. Koko MCU:n parissa puuhasteluni 
oli siis ollut turhaa, sillä tämän jälkeen 
laite alkoi toimia normaalisti. Uudem- 
massa piirilevyversiossa nämä minivas- 
tukset on korvattu 0603-kokoisilla. 

Jos et halua nysvätä iltakausia oman 
Greaseweazlen rakentelun parissa tai 
et omista sopivia työkaluja, Keir myös 
kauppaa valmiiksi koottuja laitteita 
FB-ryhmässä säännöllisesti noin 30 
punnan hintaan. Tämän lisäksi tarvi- 
taan tietenkin levyasema, mahdollinen 
virtalähde 12 volttia kaipaavalle 5,25 
tuuman asemalle ja kaapelit. 


Vihdoin asiaan 

Kun tekniikka viimein toimi, oli aika 
ryhtyä kokeilemaan. Itselläni oli lait- 
teen suhteen kaksi intressiä: ensinnä- 


x GreaseweazleGUI v1.28 - Host Tools v0.11 = x 
Settings About 
Read from Disk Write to Disk 
p E Revsto read pertrack [3 Adjust Speed 
[A First cylindertoread — [9 First cylinder to write — ( 
[4 Last cylinder to read Last cylinder to write — 79 
[A Drive Select (AB012) [] — Drive Select (AB012) — 
Action Type [———"" 
O Update Fimware O Single Sided (6) Double Sided Single Sided () Double Sided 
O Set Delays O STM32F1 
(8) Readfrom Disk (6) STM32F7 X68000 Fantasy Zone.scp mydisk .scp 
O Wiiteto Disk Select Folder = Replace File Read File 
Set Delays USB Ports Update Fimware 
Delay after drive select (usecs) 10 e 
Delay between head steps (usecs) 3000 Select File 
Settle delay after seek (msecs) 15 
Delay after motor on (msecs) 750 READ FROM DISK 
Guiescent time until auto deselect (msecs) 10000 [Experimental] 
= Python Folder 
Detauk Retesh 
Command Line 
"CAUsers'mikko App Data Local Programs Python Python 38 Wython.exe" gw py read -revs=3 -scyl=0 -ecyl=79 -drive 0 "CAUsers'mikko 
NDownloads VGreaseweazle-v0.11X68000 Fantasy Zone.scp" COM3 


71 


kin saada taltioitua omistamiani alku- 
peräisiä softia ja toisekseen kirjoittaa 
niistä tehtyjä levykuvia takaisin levyl- 
le. Korostetaan, että olen asiassa täysi 
aloittelija ja lähinnä sen tiedon varas- 
sa, mitä internetistä löysin. 

Aloitin testailun lukemalla normaali!- 
la PC:n levyasemalla (NEC FD1231H) 
pari hyllystä löytynyttä Amiga-peliä. 
Koska en ollut testannut laitteistoa enkä 
tiennyt miten levyt sen käsittelystä sel- 
viävät, ensimmäisenä sorviin joutui 
hieman elämää nähnyt Winter Games. 
Greaseweazle luki sen oletusasetuk- 
silla onnistuneesti, ja levyn data näytti 
HxC:ssä kauniin vihreältä. Kun syötin 
SCP-tiedoston emulaattorille, se latau- 
tui hienosti. Oli jokseenkin komea tun- 
ne pelata juuri fyysiseltä levykkeeltä lu- 
kemaansa dataa emulaattorissa (vaikka 
Amigan Winter Games onkin aika kök- 
köinen käännös). 

Tästä ja parista lisätestistä rohkaistu- 
neena kokeilin myös erästä kokoelmani 
helmeä, Rainbow Artsin Katakis-peliä, 
joka vedettiin markkinoilta sen oltua 
liikaa R-Typen kaltainen. Sen ykkösle- 
vy näytti analyysissä aika omituiselta, 
mutta latautui kuitenkin WinUAF:lla. 
Kakkosdisketistä sen sijaan en saanut 
mitään järkevää dataa ulos: joko se on 
viallinen tai levyformaatti sisältää jota- 
kin mustaa magiaa. Kun kakkoslevyä 
piti lukea, peli jumiutui emulaattoris- 
sa. Asialla ei sikäli ole merkitystä, että 
peli on joka tapauksessa keräilykappa- 
le, mutta mikäli levyke on oikeasti vioit- 
tunut, voisi olla mielenkiintoista yrit- 
tää ”restauroida” se kirjoittamalla siihen 
pelidata uusiksi. 

Kirjoitusta testatakseni päätin kokeil- 
la kirjoittaa Winter Gamesin SCP:n ta- 
kaisin korpulle ja lukea sen sitten uu- 
delleen tiedostoksi katsoakseni, mikä 
muuttuu matkalla. Kokeilin tätä sekä 
aivan uudella HD-korpulla (jonka toi- 
sen reiän teippasin piiloon) että käyte- 
tyllä DD-korpulla (jollaisia Amiga va- 
kiona käyttää). Oheisessa kuvassa on 
paras tulos, johon ylsin: kolme bad sec- 
toria — vertaa myös kuvaan alkuperäi- 
sestä SCP:stä. Levy saattaa silti toimia, 
mutta häviöllinen operaatio on joka ta- 
pauksessa kyseessä. Asiassa on myös lii- 
kaa muuttujia: uuden levykkeen tyyppi 
oli väärä, oikea levyke taas oli käytetty, 
useampi kirjoituskerta tuntui muutta- 
van tuloksia, enkä tietystikään voi olet- 
taa vuonna 1997 valmistetun aseman 
olevan enää aivan tikissä. 

Vielä vaihtelevampia olivat tulokset 

5,25 tuuman lerpuilla. Jokunen Sharp 
X68000:n harrastajasoftaa sisältänyt 
levyke lukeutui aivan somasti ja toimi 
jopa emulaattorissa, mutta esimerkik- 
si kaupallinen Tetris antoi bad sectorei- 
ta ja jumittui emulaattorissa alkuruu- 
tuun, vaikka sama levy toimi oikealla 
raudalla. Tässä kohtaa tekee tosin mie- 
li epäillä myös levyasemaa, sillä ainoa 
kiireessä löytämäni oli epämääräinen 
Toshiban lerppusorvi, jonka historia ei 
ole täysin tiedossa. 


Opetuksia 

En ole koskaan ajatellut magneettisen 
median tallentamisen olevan helppoa. 
Omat Greaseweazle-kokeilut ovat kui- 
tenkin lisänneet ennestään kunnioi- 
tusta oikeita digiarkeologeja kohtaan. 
Ketjussa fyysisestä magneettikiekosta 
digitaaliseksi dataksi ja takaisin on niin 
monta liikkuvaa osaa, että ilman sy- 
vempää ymmärrystä hommassa voi on- 
nistua lähinnä tuurilla. Siksi toivonkin, 
ettei kukaan yritä ensimmäisenä var- 
muuskopioida oikeasti harvinaista da- 


Yläpuolella alkuperäiseltä levyltä luettu Win- 
ter Games, alla kopio, joka on ensin kirjoi- 
tettu Greaseweazlella ja sitten luettu sil- 
lä uudelleen. Vasemmalla alkuperäinen peli 
pyörimässä WinUAE-emulaattorilla. 


taansa millään kote-ratkaisuilla. Itsekin 
tarkistin, että Software Preservation So- 
ciety oli taltioinut Katakis-disketit, en- 
nen kuin edes yritin lukea niitä. 

Tästä huolimatta Greaseweazlen 
kanssa puuhastelu on ollut mukavaa ja 
venähtänyt monesti pikkutunneille. Sen 
rakentaminen oli sopivan haastava han- 
ke pariksi illaksi, vianetsinnässä opin 
taas uutta elektroniikasta ja ajoittai- 
nen menestys taltioinnissa on rohkais- 
sut jatkamaan. Seuraava askel itselleni 
on hankkia kasa kohtuullisen tuorei- 
ta levykkeitä sekä paremmat tai aina- 
kin perushuolletut levyasemat ja jatkaa 
tutkimuksia etenkin onnistuneen kir- 
joittamisen suhteen, sillä näen laitteelle 
eniten käyttöä juuri retrokoneiden pe- 
luutusiltamia valmistellessa. Silloin kun 
tietylle koneelle ei ole olemassa mitään 
muistikorttiratkaisua levyaseman tilal- 
le, yleisölle on parempi tarjoilla kopioita 
kuin alkuperäisiä keräilyaarteita. Huo- 
mattavaa on myös, että näidenkään Ii- 
säinvestointien jälkeen en ole käyttänyt 
projektiin yhtä paljon rahaa kuin jokin 
kaupallisemmista taltiointiratkaisuista 
maksaisi. 4 


Teksti: Markku Reunanen, Petri Saarikoski ja Jaakko Suominen 


Tekoäly on jälleen kuuma aihe, 
jota on sivuttu Skrollissakin 
useaan otteeseen. 1980-luvun 
alun mikrokuumeen aikaan 
tekoäly oli vielä vaatimaton- 
ta, mistä huolimatta se kieh- 
toi ajan teknologiaoptimistista 
yleisöä. Prosessori-lehti tarttui 
aiheeseen 1982 julkaisemalla 
Kalle kotipsykiatri -ohjelman, 
joka myöhemmin sovitettiin 
surullisenkuuluisasti Mikro- 
Bitissä vuonna 1984 ajan suo- 
situimmalle kotitietokoneelle, 
Commodore 64:lle. 


otipsykiatrin — ensimmäinen 
K julkaistu versio oli osa Pro- 

sessorin tekoälyä käsittelevää 
kaksiosaista artikkelia, jonka jälkim- 
mäisestä osasta löytyy itse näpyteltävä 
ohjelmalistaus Apple II -tietokoneel- 
le. Artikkelin kirjoitti Pekka Tolonen, 
tuolloin 24-vuotias yleisen kielitieteen 
opiskelija Helsingin yliopistosta. Hänet 
tunnettiin myös elektronisen musiikin 
ohjelmoijana ja säveltäjänä. Tolonen 
luokitteli ohjelmansa ”keskusteluauto- 
maatiksi” ja nimesi sen tärkeimmäksi 
esikuvaksi ELIZA-ohjelman, jonka oli 
kehittänyt tietojenkäsittelytieteilijä ja 
tekoälytutkimuksen pioneeri Joseph 


Weizenbaum MIT:ssä vuosina 1964- 
1966. 

Tekoälyn väärinkäyttöä koskeviin 
kriittisiin pohdintoihin, jotka nousi- 
vat myös tärkeiksi tutkimuskohteiksi, 
ei Tolonen ottanut artikkelissaan juu- 
ri kantaa. Tosin artikkelin ensimmäi- 
sessä osiossa Tolonen viittasi popu- 
laarikulttuurissa usein esiintyneeseen 
mahdollisuuteen, että älykkäiksi kehit- 
tyneet koneet voisivat nousta isäntiään 
vastaan. Tekoälytutkimuksen puoles- 
tapuhujana hän ei itse uskonut varsin- 
kaan näihin dystooppisiin visioihin. 
”No, eipä kauhumaalailla science fic- 
tion -maisemia, vaan käydään suoraan 
asiaan” kuittasi hän asian nopeasti. 

Tolonen — esitteli ohjelmaa myös 
eräässä = illanvietossa, jonne kutsu- 
tut ammattipsykiatrit olivat huvittu- 
neita pelin tuottamista vastauksista. 
Heidän mukaansa ohjelmassa oli ri- 
paus realismia aidosta terapia-istun- 
nosta, jossa terapeutti ei työn eettisten 
periaatteiden vastaisesti oikein näyttä- 
nyt olevan kiinnostunut potilaan on- 
gelmista. Myöhemmässä, MikroBitissä 
julkaistussa Kalle kotipsykiatria esitte- 
levässä artikkelissa Tolonen turvautui 
psykiatriaa käsitteleviin popularisoitui- 
hin ”kallonkutistaja”-kliseisiin ja viit- 
tauksiin Sigmund Freudin psykoana- 
lyysiin, luultavasti siksi, että Freud oli 
ainakin nimenä monelle tuttu. 

MikroBitin buginen 
käännösversio 

MikroBitin ensimmäinen numero tuli 
myyntiin toukokuussa 1984. Syynä uu- 
den lehden ilmestymiseen oli orastavi- 
en kotitietokonemarkkinoiden nopea 
kasvu vuodesta 1983 eteenpäin. Toimi- 
tuskunta haali juttuideoita myös Pro- 
sessorin vanhoista numeroista, jolloin 
huomio kohdistui Kalle kotipsykiatriin. 
Pekka Toloselle annettiin tehtäväksi 
kirjoittaa aiheesta nuorille sopiva ar- 
tikkeliteksti, ja Prosessori- sekä Tieto- 
kone-lehden avustajakunnassa olleelle 
20-vuotiaalle Jyrki J. J. Kasville tarjot- 
tiin mahdollisuutta olla mukana Com- 
modore 64 -version käännöstyössä. 
MikroBitin ensimmäisessä numerossa 
Kalle nousi yhdessä BASIC-pikakurs- 
si-oppaan kera käytännössä lehden yk- 
kösjutuksi. 

Prosessorin alkuperäiseen juttusar- 
jaan verrattuna Pekka Tolosen kirjoi- 
tustyyli oli huomattavasti kepeämpi ja 
populaarimpi, minkä lisäksi viitteitä ja 
lähdeluetteloa ei ollut enää mukana. 
Esittelytekstissä Kallea mainostettiin 
”huikeaksi suomalaiseksi tekoälysovel- 
lukseksi”; jonka avulla lukijat pystyi- 
vät ”järkyttämään tietokoneita vierok- 
suvia” tuttaviaan. ”Leiki pöpiä — Kalle 
parantaa” -tyyppisellä lausahduksel- 
la lukijoita kehotettiin hyödyntämään 
BASIC-psykiatrin palveluksia. Muuten 


tekstissä esiteltiin yksinkertaistetus- 
sa muodossa alkuperäisessä juttusar- 
jassa käsitellyn tekoälykkään kielipelin 
peruslogiikka, jota tukivat myös Harri 
Vaalion eli Wallun piirtämät humoris- 
tiset sarjakuvat. 

Leikillinen sovellettavuus lienee ol- 
lut myös Jyrki J. J. Kasvin mielessä, kun 
hän tarttui käännöstehtävään. Kasvi oli 
opiskellut ohjelmointia aluksi Com- 
modore VIC-20:llä, mutta siirtynyt 
sitten käyttämään myös Commodo- 
re 64:ää. Haastattelussa hän on toden- 
nut innostuneensa kuitenkin hieman 
liikaa tehtävästään: hän lisäsi ohjelma- 
koodiin mukaan vastaukset myös kiro- 
sanoille. Toimituskunta ei pitänyt rat- 
kaisusta ja poisti kirosanat julkaistusta 
versiosta. Muokkaus meni kuitenkin 
pahasti pieleen, kun samalla ei tajuttu 
korjata koodista muuttujien lähtöarvo- 
ja. Muun muassa tästä syystä ohjelma- 
listauksen koneelleen naputelleet lu- 
kijat saivat nauttia ainoastaan koneen 
tarjoamasta virheilmoituksesta. 

Ohjelman virheitä korjattiin use- 
ampaan otteeseen seuraavien kah- 
den vuoden aikana. Lukijapalaut- 
teen — perusteella Pekka Tolonen 
viittasi loppuvuodesta 1984 ilmesty- 
neessä jatkojutussa koodilistauksen 

”muutamaan bugiin” ja antoi ohjeet 
korjausten tekemiseen. Toinen, toimi- 
tuksen itsensä laatima täydennysjuttu 
julkaistiin myöhemmin kesällä 1985. 
Kolmas, lukijalta tullut perusteellinen 
”buginliiskaus”-palaute ohjeineen il- 
mestyi vasta syyskuussa 1985. Kallen ja 
muiden julkaistujen listausten lukuisi- 
en virheiden vuoksi MikroBitti perusti 
korjauksille kokonaan omistetun Syn- 
tax Error -palstan kevättalvella 1985. 
Seuraavan vuoden syksynä lehden si- 
sältöuudistuksessa palsta sai vieläkin 
osuvamman nimen Syntax Terror. 


Ohjelmalistausten 
kulta-aika 

Ohjelmalistausten julkaisua perustel- 
tiin lehdissä aikakaudelle tyypillisellä 
hyötynäkökulmalla, jossa ohjelmoin- 
nin opettelua pidettiin yhtenä kotitie- 
tokoneharrastuksen kulmakivistä. Tätä 
tukevaa retoriikkaa oli nähty paitsi po- 
liittisella tasolla, myös kotitietokonei- 
den mainoskampanjoiden yhteydessä, 
kun maksavia vanhempia pyrittiin va- 
kuuttamaan kalliin laitteen hankinnan 
tarpeellisuudesta. Koulujen ATK-ope- 
tuksessa tietokoneisiin tutustuminen 
aloitettiin usein juuri yksinkertaisilla 
BASIC-ohjelmointiharjoituksilla. 


On hyvin todennäköistä, että ohjel- 
malistauksia kotimikroilleen lehdes- 
tä naputelleet nuoret harrastajat eivät 
oppineet ohjelmointia alkeita pidem- 
mälle. Kyse oli viime kädessä lähin- 
nä mekaanisesta suorituksesta, joten 
jäi lukijoiden oman aktiivisuuden va- 
raan, mikäli he halusivat oikeasti opis- 
kella koodausta syvällisemmin. Ohjel- 
man toimimaan saamisessa oli omat 
hankaluutensa, joten koodin naputte- 
lun itsensä on täytynyt kiinnostaa luki- 
joita, ja syntyihän lopputuloksesta par- 
haimmillaan ”oikea” ohjelma. 

Juhlapuheista huolimatta kotimik- 
roja, erityisesti suursuosioon noussut- 
ta Commodore 64:ää, käytettiin lähinnä 
pelaamiseen. Ohjelmointiharrastus ve- 
tosi kuitenkin tiettyyn kohdeyleisöön, ja 
ohjelmointiaiheisia artikkeleja julkaistiin 
säännöllisesti 1990-luvun alkuun asti. 
Perinne jatkui erityisesti saman kustan- 
tajan lehtimarkkinoille tuomassa, Com- 
modore-käyttäjille suunnatussa C-leh- 
dessä. Ohjelmoinnin kokonaismerkitys 
näkyi myös laajasti alakulttuurien ku- 
ten demoskenen nousussa 1980-luvun 
lopussa. Vastaavasti ohjelmointiharras- 
tus oli merkittävä taustatekijä kotimai- 
sen peliteollisuuden muotoutumisessa 
1990-luvun alussa. 


Listausten merkitystä ei pidä ylikoros- 
taa, mutta monille nuorille ne tarjosivat 
vähintään inspiraation lähteen, jonka 
kautta he pystyivät kehittämään harras- 
tustaan. Lehdistö tarjosi myös monil- 
le, myöhemmin alansa ammattilaiseksi 
kehittyneille toimijoille hyvän julkaisu- 
väylän. Lehdille itselleen listaukset olivat 
eräs keino kerätä palstantäytettä, jolloin 
vaadittavat sivumäärät saatiin täyteen 
kohtuullisin kustannuksin. 


Kallen päätä penkomassa 
Koska Kalle kotipsykiatrin ohjelma- 
koodi on helposti saatavilla, on mei- 
dän mahdollista tutustua sen toimin- 
taan pintaa syvemmältä. Ohjelmaa voi 
edelleen ajaa joko alkuperäisellä lait- 
teistolla tai vielä helpommin nykytie- 
tokoneiden edistyneillä Commodore 
64 -emulaattoreilla, kuten tässä tapa- 
uksessa VICEllä. Lähempään tarkaste- 
luun on luontevinta ottaa C-64:n kor- 
jattu Kalle, yhtäältä sen tunnettuuden 
vuoksi ja toisaalta siksi, ettei keskeisiä 
toimintoja jää huomioimatta teknisten 
ongelmien takia. 

Vuoropuhelu Kallen kanssa on vaa- 
tinut kärsivällisyyttä: ohjelma pitää 
ensin ladata kasetilta tai levykkeel- 
tä, ja käynnistyttyään se vielä järjeste- 
lee datojaan lähes puoli minuuttia, en- 
nen kuin käyttäjä pääsee kirjoittamaan 
repliikkejään. 1980-luvun alun kotitie- 
tokoneilla moinen odottelu oli luon- 
nollinen osa käyttökokemusta, 
siinä missä nykykäyttäjälle 
Kallen jatkuva hidas- 
telu vaikuttaa jo hie- 
man tuskastuttaval- 
ta. Alun odottelun 
lisäksi ohjelma miettii 
virkkeestä riippuen vasta- 
sien välillä helposti useita sekunteja. 

Kalle kotipsykiatrin eri versiot on kir- 
joitettu BASIC-kielellä, mikä selittää 
sen hidasta toimintaa. BASIC-tulkki 
toimitettiin useimpien 1980-luvun ko- 
titietokoneiden mukana ja se oli samal- 
la laitteiden ensisijainen käyttöliittymä. 
Ohjelmakoodi ei ole järin selkeää lu- 
ettavaa ja edustaa siinä suhteessa hy- 
vin lehdissä julkaistuja listauksia: ohjel- 
massa hypitään numeroiduilta riveiltä 
toisille GOSUB- ja GOTO-käskyillä, 
mikä tekee sen toiminnan seuraami- 
sesta työlästä. Luettavuutta parantavat, 
mutta toiminnalle tarpeettomat ja suo- 
ritusta hidastavat välilyönnit on jätetty 
pois, joten vaikkapa ”FOR I=2 TO AM” 
on muodossa ”FORI=2TOAM”. 


uk- 


Kallen varsinainen ”älykkyys” pe- 
rustuu suoraviivaiseen logiikkaan, jos- 
sa käyttäjän antamasta syötteestä tun- 
nistetaan kokonaisia sanoja tai niiden 
alkuja, toisin sanoen avaimia. Sano- 
jen alun tunnistus, vaikkapa ”HUU- 
TA-*; riittää usein luontevalta vaikutta- 
van vastauksen antamiseen, ja samalla 
säästytään työläältä päätteiden käsitte- 
lyltä. Suurin osa ohjelmasta on tällais- 
ta dataa: avaimia ja niihin annettavia 
vastauksia. Vaikka MikroBitin lukija- 
kunta oli valtaosin nuorta, vastauksia 
löytyy muun muassa avaimiin ”SEKS-”; 
”NAID-”, ”OLUT”, ”VIIN-” ja ”*RYYP-”. 

Kalle ymmärtää joitakin synonyy- 
mejä ja antaa samanlaiseen syöttee- 
seen hieman eri vastauksia muutaman 
vaihtoehdon joukosta toisteisuuden 
välttämiseksi. Aidon psykiatrin ta- 
paan Kalle harvemmin vastaa kysy- 
myksiin suoraan, vaan se pyrkii pi- 
kemminkin ylläpitämään keskustelua 
esittämällä vastakysymyksiä tyyliin 
”MITA TUNNETTE TOISIANNE KOH- 
TAAN?” Haistatteluja varten on omat 
erilliset avaimensa, ja sa- 
maa virkettä toistaessa 
Kalle kyllästyy: ”ALA 

VIITSI JANKUT- 

TAA!” Eräänä hienou- 
tena Kalle osaa käyttää 
annetun syötteen lop- 
puosaa omassa vastaukses- 
saan, mikä luo lisää uskottavuutta 
keskustelulle, kun ohjelma näennäi- 
sesti muistaa, mistä oli puhe. 

Pääosin C-64-käännöksessä synty- 
neet, MikroBitissä julkaistun version 
virheet tekivät Kallesta aluksi toimin- 
takelvottoman. Eräänä esimerkkinä 
avaimia ja vastauksia sisältävistä DA- 
TA-lauseista oli jäänyt pois yksittäinen, 
vastausvaihtoehdot päättävä O-merk- 
ki. Vastaavia kömmähdyksiä oli usei- 
ta lisääkin, mikä on kohtuullisen ym- 
märrettävää, sillä DATA-rivit ovat pitkiä 
ja niitä on lähes kaksisataa. 


Kallen perintö 

Kalle kotipsykiatria voi kutsua teko- 
älyksi ainakin käsitteen laajassa mieles- 
sä; kyseessä on viime kädessä lähinnä 
suppeaan avainsanojen joukkoon rea- 
goiva, kiinteitä vastauksia antava au- 


tomaatti. Psykiatriteemansa puolesta 
ohjelman voisi rinnastaa asiantuntija- 
järjestelmiin, vaikka onkin epätoden- 
näköistä, että humoristinen Kalle olisi 
tuonut helpotusta käyttäjiensä henki- 
siin ongelmiin. Ohjelman ei toki ollut 
tarkoituskaan edustaa aikansa tekoälyn 
huippututkimusta, vaan popularisoida 
aihettaan ymmärrettävällä tavalla sekä 
tarjota lukijoille viihdettä. 

Kallesta muodostui jo 1980-luvul- 
la MikroBitin varhaishistoriaa valaissut 
hauska tarina, jota toisinaan muisteltiin 
lehdessä. Esimerkiksi itseironisesti kir- 
joittanut Jyrki J. J. Kasvi muisteli leh- 
den viisivuotista taivalta käsittelevässä 
artikkelissa toukokuussa 1989 ohjel- 
man olleen ”yksi lehden historian suu- 
rimmista kämmellyksistä”. Kalle jäi elä- 
mään erityisesti bugisuutensa vuoksi, 
mikä havainnollistaa sitä, kuinka kaik- 
ki legendat eivät synny mestariteoksista, 
vaan myös näyttävistä kömmähdyksis- 
tä. Virheiden metsästys aktivoi lukijoi- 
ta ja synnytti jaetun tarinan, jonka mo- 
nen 1980-luvun mikronikkarit edelleen 
muistavat. Syntax Error -palstan aloi- 
tus keväällä 1985 kertoo osaltaan siitä, 
että koodivirheet tulkittiin kotitietoko- 
neharrastukseen kuuluvaksi normaa- 
liksi kitkatekijäksi ja osaksi ajan käyttö- 
kulttuuria. 

Pekka Toloselle Kalle oli vakavas- 
ti tehty työnäyte tekoälystä, mistä ovat 
osoituksena sen pohjalta tehdyt uu- 
det versiot, joista yksi päätyi tiedekes- 
kus Heurekan näyttelyyn asti. 2020-lu- 
kulaiseen botti- ja tekoälysovelluksia 
koskevaan julkiseen keskusteluun Kal- 
le kotipsykiatri on sopiva kotimainen 
mauste: historiallinen tapausesimerk- 
ki siitä, miten hyvin samantyyppisiä 
ajatuksia, ideoita ja tulevaisuuden vi- 
sioita tietokoneen ja ihmisen väliseen 
suhteen kehittymisestä esitettiin jo 
1980-luvun alkupuoliskolla. % 


RAUTA 


Kuinka aito kuusnelonen 
paketista kuoriutui? 


Täysikokoinen 


THEC64 


Minikokoinen retrouusinta maailman eni- 
ten myyneestä kotitietokoneesta, Commodore 
64:stä, ilahdutti vuonna 2018. Täysikokoinen 
seuraaja toimivalla näppäimistöllä ilmestyi 
vuodenvaihteessa. Purimme alkuperäisen ja 
uuden kuusnelosen paketista. 


Teksti ja kuvat: Janne Siren 


uten kirjoitimme pienikokoisista kolikkope- | Coommadore 

likopioista (s. 4), retropelimarkkina on pul- — 

lollaan ”sinne päin” -tuotoksia, jotka vetoavat 

ihmisten epämääräisiin muistikuviin ja pui- 

jattaviin tunteisiin. Laatutuotteet löytyvät vai- 
voin jostain sieltä keskinkertaisen ja surkean moskan suos- 
ta, jos löytyvät. Kun vuonna 2016 brittiläinen Retro Games 
-tiimi päätti ottaa tähtäimiinsä legendaarisen Commodore 
64:n uusintapainoksen tuolloin THE64-nimisessä Indiego- 
go-joukkorahoitusprojektissa, monet olivat ymmärrettäväs- 
ti takajaloillaan. Nyt ollaan pyhällä maalla. 

Helpotus oli suuri, kun lopulta vuonna 2018 julkaistu 
THEC64 Mini osoittautui varsin uskolliseksi ja asialliseksi 
Commodore 64 -retropelikokemukseksi (ks. Skrolli 2018.2) 
Nintendon minikonsolibuumin jalanjäljissä (ks. 2019.2). 
Virallinen tuki muidenkin kuin sisäänrakennettujen pelien 
lataamiselle USB:n kautta vain lisäsi THEC64 Minin arvos- 
tusta, ja sittemmin päivitetty firmware on minimoinut emu- 
laatioviiveenkin vaikuttavalle tasolle. 

Silti THEC64 Mini oli pienoisversiona ilman toimivaa 
näppäimistöä väkisinkin kompromissi — lelu enemmän kuin 
vakava retrotietokone. Myös halpa peliohjain vailla mikro- 
kytkimiä jakoi mielipiteitä. Viime joulukuussa ilmestynyt 
THEC64 (thec64.com, n. 130 €) lupaa korjata puutteet pa- 
remmalla peliohjaimella ja ennen kaikkea täysikokoisella 
kotelolla ja toimivalla näppäimistöllä. 

THEC64:n esikuvaksi on THEC64 Minin tapaan valikoi- 
tunut Commodore 64:n alkuperäinen leipälaatikkoversio 
1980-luvun alusta. Sisällä on edelleen emulaattori ja liitti- 
minä modernit USB:t ja HDMI, mutta muuten sisällöllisten 
ja ulkoisten puitteiden pitäisi olla kunnossa. Ja sehän näyt- 
tää kuusneloselta ihan myyntipakkausta myöten! 

Mutta kuinka paljon epäluotettavat muistikuvamme ja 
tunteemme huijaavat meitä? Skrolli laittoi väitteet testiin 
avaamalla rinnakkain alkuperäisen kuusnelosen ja uuden 
THEC64:n myyntipakkaukset. 


Mikä on kuusnelonen? 
Muistikuvista puheen ollen: En tiedä olenko ainoa, jonka 
mielestä THEC64 Mini - siis se itse laite — näytti alkuun vä- 

hän ”väärältä”? Törmäsimme samaan ilmiöön, kun THEC64 
ilmestyi ja joidenkin verkkoarvosteluiden mukaan tämä 
uusi versio näytti vähän väärältä. Minulle sen sijaan uusi 
THEC64 näytti kylmiltään oikealta. Tosiasiassa molemmat 
muistikuvat ovat yhtä lailla oikeita ja vääriä, eikä kyse ole 
vain mittakaavasta tai vuosikymmenten kurittamista muis- 
tisoluista. 

Näkyvästi erilaisia kuusnelosia oli lähes yhtä monta kuin 
käyttäjiä (vähän liioitellen), alkaen video- ja äänipiirien nä- 
kyvistä/kuuluvista eroista, jatkuen funktionäppäinten värei- 
hin, logotarrojen tyyliin, kotelon väreihin, emolevyrevisioi- 
hin, näppäimistön toteutustapaan ja jopa kotelon muotoon. 
Kuusnelosvariaatioita oli siis paljon muitakin kuin alkupe- 
räinen leipälaatikko ja vuoden 1986 kasvojenkohotus C64C. 
Commodore pisti kasaan, mitä halvalla sai tai hyllystä löy- 
si. Se myös valmisti osia ja koneita kirjavassa joukossa eri 
paikkoja, ympäri maailmaa. Lisätään tähän vielä tietoko- 
neen massiivinen 12 vuoden valmistusjakso (1982-1994), ja 
soppa oli valmis. 

Tarkoituksella tai tahattomasti THEC64 Mini on aina 
muistuttanut silmääni Commodore 64:ta varten kehitettyä 
hieman laihdutettua kotelomallia. Sen sijaan monet ensim- 
mäisistä kuusnelosista julkaistiin VIC-20:n aavistuksen tu- 
kevammassa kotelossa. Sen tunnistaa esimerkiksi siitä, että 
takapaneelista puuttuu liittimien tekstit. Jälkimmäinen on 
ollut täysikokoisen THEC64:n esikuvana. Nyt ollaan alku- 
lähteillä. Bonuksena THEC64 sisältää myös VIC-20-emu- 
laation, joten päätös on siinäkin mielessä osuva. 

Mutta eipä mennä asioiden edelle. Tämä oli vasta taustaa 
sille, miksi valitsimme testiin THEC64:n aisapariksi noin 
vuoden 1984 saksalaisen kuusnelosen, joka on koottu ai- 
kanaan tällaiseen VIC-20:stä tuttuun koteloon. Avataanpa 
myyntipakkaus... 


Päältä päin 

Commodore 64:n (vasemmanpuoleinen kuvasarja) ja 
THEC64:n pakkaukset muistuttavat toisiaan varsin pal- 
jon, tosin tässäkin tapauksessa aitous on katsojan silmäs- 
sä. Kuusnelosta myytiin nimittäin myös neliömäisemmäs- 
sä pakkauksessa esimerkiksi Yhdysvaltain markkinoilla, ja 
tietenkin 1980-luvun puolivälin jälkeen vaaleat C64-mallit 
uudistivat laatikon ulkonäköä myös meillä. Vertailuversion 
laatikko lienee näistä lähimpänä. 

C64:n laatikko ei ole aivan samankokoinen kuin 
THEC64:n, mutta lähellä ja selvästi jälkimmäisen esiku- 
va. Laatikon teksteissä, kielialueissa ja logoissa on ymmär- 
rettävästi eroja - Commodore 64 tuli Saksasta ja THEC64 
Englannista! —- mutta kokonaisuutena pisteet hyvästä yrityk- 
sestä. Fi tämä pakkaus suotta aidolta tuntunut. Takakannes- 
sa rohkeus ei tosin ole riittänyt matkia kasarimarkkinoin- 
tia, vaan kotimikron käyttövalokuvien tilalla on pelikuvia ja 
varsin erilainen taitto. 

Laatikkoa avattaessa vastaan tulee seuraava merkittävä 
ero: 1980-luvun kuusneloset pakattiin kaksiosaiseen styrok- 
siin, jonka päälle oli työnnetty pahvikuori. THEC64 sen si- 
jaan toimitetaan taitellussa pahvikotelossa, jonka kylki au- 
keaa ja jonka sisällä on muovipeite ja pehmusteita. Taas 


1 Vertailun brittiläinen THEC64 on tietenkin valmistettu Kiinassa, 
mutta saksalainen Commodore 64 on itse asiassa valmistettu Iso- 
Britanniassa. 

kerran aitous on tosin katsojan sil- 
mässä, sillä Yhdysvaltain markkinoil- 
la käytetty C64:n neliömainen laatikko 
avattiin hieman samaan tapaan kuin 
THEC64:n pakkaus, joskin pakkaus oli 
muuten erilainen. 

Todennäköisesti — syynä — eroon 
THEC64:n laatikossa on yleinen sty- 
roksin käytön vähentäminen pakkaus- 
materiaalina. Tietokoneet eivät myös- 
kään enää nykyisin paina niin paljoa, 
että styroksia tarvittaisiin. Kuvassa 
näkyvän kaltaiset varhaiset C64-ko- 
telot olivat toki myös poikkeukselli- 
sen herkkiä styroksiosiltaan. Etenkin 
vanha painava virtalähde tuppasi te- 
kemään selvää heiveröisestä päätysty- 
roksista, joten tokkopa näitä moni jää 
kaipaamaan. 

C64C:n (1986) myötä styroksiko- 
teloa vahvistettiin selvästi ja alkupe- 
räisessä laatikossa näkyvä näyttävä 
C=-logo kutistettiin pieneksi. Toinen 
heikko kohta Commodoren laatikois- 
sa olivat pahvista roikkuvat muovi- 
kahvan rimpulat, jotka tuppasivat ro- 
mahtelemaan. Näitä nähtiin Amigassa, 
mutta myös joissakin Commodore 64 
-paketeissa. Näissä vertailulaatikossa 
kahvoja ei kuitenkaan ole eikä kuulu- 
kaan olla. 

THEC64:ssä C=-logoja ei tietysti ole 
lainkaan — pieni miinus logolisenssin 
puutteesta, mutta design ja ohjelmis- 
to-ROM on kuitenkin asianmukaises- 
ti lisensoitu. 


Mennään sisään 

Avatussa laatikossa asettelu on jota- 
kuinkin tuttu: vasemmalla odottaa 
molemmissa tapauksissa hyvin samal- 
ta näyttävä tietokone. Ero funktionäp- 
päinten värissä tietokoneen oikeassa 
laidassa menee eräkohtaisen vaihte- 
luun piikkiin - myös THEC64:n käyt- 
tämää väriyhdistelmää myytiin aika- 
naan, joten siitä ei kannata välittää. Se, 
onko kotelon muu väritys kuinka on- 
nistunut, on kokemus- ja väittelykysy- 

mys. Vertailukappaleeseemme nähden 
THEC64 on aavistuksen eri värinen, 
mutta ero ei häirinnyt ainakaan minua. 

Oikealla on tietokoneen virtaläh- 
de, joka THEC64:n tapauksessa on 
pakattu pahvilaatikkoon muiden osi- 
en kanssa ja on tyystin erilainen kuin 
alkuperäinen, muistuttaen modernia 
kännykkälaturia. Alkuperäisen kuus- 
nelosen mörssäri kytkeytyi tietenkin 
suuremmalla DIN-liittimellä tietoko- 
neen kylkeen, siinä missä THEC64:n 
micro-USB-virtalähde kytketään taka- 
paneeliin. Itseasiassa myös C64:n vir- 
talähteen pystyi joskus pienellä väki- 
vallalla kytkemään C64:n takapaneelin 
video- ja sarjaliittimiin, jossa ei ollut 
tässä ikäpolvessa lainkaan tunniste- 
tekstejä. Tuhoisammin seurauksin, to- 
sin. 

Nostamalla tietokoneen pakkauk- 
sesta alkuperäisen kuusnelosen alta 
paljastuu RF-näyttökaapeli ja ohjekir- 
ja. Alkuperäiset C64:t kytkettiin vakio- 
na analogisen television antenniviritti- 
meen tällä kaapelilla, joskin muitakin 
kytkentätapoja oli. THEC64 kytketään 
televisioon tai näyttöön HDMI-kaa- 
pelilla, joka löytyy myyntipakkauk- 
sesta virtalähteen yhteydestä, laatikon 
oikeassa laidassa olevasta pahvilaati- 
kosta. 

Suurin ero on tietenkin THEC64:n 
mukana tuleva peliohjain, jollaista al- 
kuperäiseen C64-pakettiin ei tässä vai- 

heessa kuulunut, joskin kattavammin 


varusteltuja — pelipakettejakin — myy- 
tiin — ne oli kuitenkin pakattu eri ta- 
valla. THEC64:n peliohjain sisältää 
THEC64 Minin tapaan myös lisänäp- 
päimiä, joita voi käyttää näppäimistön 
sijaan pelien lisätoimintoihin. Tällaisia 
lisänäppäimiä alkuperäisissä C64-peli- 
ohjaimissa ei ollut. 

THEC64 Ministä poiketen THE- 
C64:n peliohjain käyttää nyt kuitenkin 
jämerämpiä ja 1980-luvulla arvostet- 
tuja mikrokytkimiä liikkeiden luke- 
miseen. Tämä on merkittävä paran- 
nus Miniin verrattuna. Jos tosin sattuu 
pitämään Minin peliohjainten peh- 
meämmästä tuntumasta, nekin toimi- 
vat THEC64:ssä ristiin. Molempia lisä- 
ohjainmalleja myydään myös erikseen 
esimerkiksi kaksinpelejä ajatellen. 

Myös jotkin muut USB-peliohjai- 
met toimivat THEC64:ssä. Commo- 
dore 64:n alkuperäisiä peliohjaimia ei 
voi sellaisenaan käyttää THEC64:ssä 
tai THEC64 Minissä, mutta jos 
THEC64:n ohjain ei tunnu riittävän ai- 
dolta ja alkuperäiseltä - mikä lisänap- 
pien kanssa voikin psykologisesti olla 
hieman vaikeaa - muutamat USB-so- 
vittimet mahdollistavat alkuperäisoh- 
jainten käytön (lisätietoja esim. gurce. 
net/c64mini). 

Tässä vaiheessa täytyy havainnoida, 
kuinka yksinkertaisen elegantti alku- 
peräinen C64-pakkaus olikaan. Vaik- 

ka THEC64:n laatikko on monella 
tapaa käytännöllisempi ja epäilemät- 
tä kestävämpi, se on myös melkoinen 
mustekala kaikki lonkerot ja tilpehöö- 
rit avoimena. C64:n pakkauksessa oli 
vain olennainen. 


Nimelliset ohjeet 

THEC64:n mukana tuleva ohjekir- 
ja (viereisen sivun kuvassa keskellä) 
on pelkkä pikaohje ja löytyy pakka- 
uksesta peliohjaimen alta. Sen kansi 
on tyydyttävä mukaelma Commodo- 
re 64:n alkuperäisistä ohjeista 1980-lu- 
vun alkupuolelta (kuvassa vasemmal- 
la), joskin heppoinen vihkopaperi ja 
sisäpuolen moderni taitto ovat täy- 
sin erilaisia. Myöskään kierreselkää ei 
uudesta käyttöohjeesta löydy, mutta 
myös alkuperäisen C64:n ohjekirjasta 
oli erilaisia painoksia, esimerkiksi lii- 
maselkäinen versio (kuvassa oikealla). 

Tämä käyttöohjeiden ulkoasu oli 
tuttu Suomessakin noin 1980-luvun 
ensimmäisellä puoliskolla. 1980-luvun 
lopulla ohjekirjat saivat värikkäämmät 
valkopohjaiset kannet eräillä markki- 
noilla. Lisäksi esimerkiksi Amerikan 
markkinoilla ohjekirjojen ulkoasu oli 
omansa, linjassa sikäläisten erilaisten 
pakkausten kanssa. 

THEC64:ään myydään lisävarustee- 
na satasivuista THEC64 Micro Com- 
puter User Manual -kirjaa kova- ja 
pehmeäkantisena (kuvassa alla kova- 
kantinen versio, hinta Amazon.co.uk:s- 
sa n. 17 €). Saman ohjekirjan voi myös 
ladata maksuttomana PDF-tiedostona 
THEC64:n kotisivuilta. Alkuperäisissä 
Commodore 64 -ohjekirjoissa ei ollut 
kovia kansia, ja pehmeäkantisenakin 
uuden käyttöohjeen sisältö on puhtaasti 
THEC64-aikakaudelta, joten nostalgia- 
arvoa kirjalla ei ole. Kyseessä on silti kä- 
tevä lisuke, etenkin ohjeet omien muis- 
tikorttimedioiden koostamiseen ovat 
hyödyllisiä. 

Yhtä asiaa jäin 
kaipaamaan. Alku- 
peräisten käyttö- 
ohjeiden BASIC- 
ohjelmointiopas 
olisi tarjonnut mu- 
kavaa retrolisäar- 
voa THEC64:n käyt- 
töohjeiden liitteenä. 

Paneelikeskustelu 
Lähes kuin kaksi marjaa siis, kunhan 
ei kurkista liitinpaneeleihin. THEC64 
todella on jokseenkin millintarkka, 
uskollinen uudelleentoteutus Com- 
modore 64:stä. Näppäinhattumerkin- 
nät on jaksettu painaa jopa näppäimi- 
en kylkiin, kuten esikuvan ikäisessä 
C64:ssä kuuluukin. Edestäpäin tark- 
ka silmä huomaa vain, että C=-näp- 
päimestä ja mallitarrasta puuttuu 
logolisenssi. Sivuprofiilin vertailu pal- 
jastaa, että yläreunan tuuletusritilä 
kaartuu ja päättyy hieman eri tavalla. 
Käytössä huomaa, että virtojen sam- 
muttaminen ei ole alkuperäisen tapaan 
välitöntä, vaan sisältää pienen sammu- 
tusviiven. Lisäksi Shift Lock -painike 
ei fyysisesti lukittaudu pohjaan (se toi- 
mii silti) ja onhan näppäimistön tun- 
tumassa jonkin verran eroa, mutta ei 
liikaa. Eroja oli niiden alkuperäisten- 
kin kuusnelosten näppäimistöissä. Ot- 
taen huomioon kuinka vaikeaa Com- 
modore 64:n uusionäppäimistöjen 
tuottaminen useille harrastepro- 
jekteille on ollut (ks. esim. Uus- 
nelonen Skrolli 2018.1 ja 
Sirenin sisäpiiri 2019.3), 
on suorastaan ihmeel- 

PPS.Juuriennen kuin THEC64 tuli myyn- 
tiin, Indiegogossa rahoitetiin taas yksi 
C64-näppäinhattuhanke (Jim Drew/cbm- 
stuff.com: indiegogo.com/projects/key- 
caps-for-your-commodore-computert/) — 
senkin eteneminen on jo myöhässä, tällä 
kertaa kuulemma koronaviruksen sulke- 
man tehtaan takia. Nähtäväksi jää kumpi 
valmistuu ensin: uusi näppäinhattupro- 
jekti vai sovitinratkaisu THEC64:n näp- 
päimistön tai sen osien kytkemiseen alku- 
peräiseen kuusneloseen... 


TUOMIO 


THEC64 käynnistyy aitoon Commodore 
64 -basiciin, jos käyttäjä niin haluaa. Basic on täy- 


listä vihdoin nähdä 
uskollisen näköinen 
ja toimiva uusinta- 
toteutus Commo- 
dore 64:n =näp- 
päimistöstä. 

Pieni askelpalau- 
tin ihmiskunnal- 
le, mutta suuri as- 
kelpalautin C64- 
harrastelijayhteisölle. 


PS. Retro Rewindin 
kommentti isosta 
THEC64:stä löytyy 
sivulta 99. 


sin alkuperäinen, Commodore-tekstit mukaan lukien, jo- 


ten tämä puoli on kunnossa. Käytännössä koneella voikin tehdä 
mitä vain, ryhtyä vaikka ohjelmoimaan assemblerilla (ks. seuraava 
aukeama). Koneen voi käynnistää myös pelivalikkoon tai VIC-20-ti- 
laan. Mukana on 64 lisensoitua peliä, joista kaksi on VIC-20:lle. 

Vaikka THEC64:n ottaminen käyttöön ei tietenkään täysin vastannut 
alkuperäistä kuusnelosta, ja pelit ladataan kasetin tai levykkeen sijaan 
muistista tai muistitikulta, kokemus onnistuu tärkeissä kohdissa. Uusi lai- 
te parantaa myös THEC64 Ministä olennaisesti — esimerkiksi tekstiseik- 

kailuja voi viimein pelata kunnolla. THEC64 kuuluu ehdottomasti ret- 


rouusintojen hyviksiin. 


Logolisenssi ja suora tuki alkuperäisille peliohjaimil- 
le olisivat kruunanneet tuotteen, mutta kokonaisuutena 
THEC64:stä on mahdoton löytää poikkipuolista sanaa. 
Nintendon tuolla puolen näin hyvää retroa saa 

harvoin. 


SAF 


ENSIMMÄINEN SKROLLERI 


COMMODORE 64:N ASSEIVIBLER 


Näin ohjelmoidaan assemble- 
rilla demo Commodore 64:lle 
ilman pohjatietoja aiheesta. 


Teksti: Jarkko Lehti 
Kuvat: Sakari Leppä, Jarkko Lehti 


erinteisin tietokoneklisee on var- 
Pisin se, ettei tietokone ym- 

märrä muuta kuin ykkösiä ja 
nollia — eli bittejä. Nämä binääriluvut 
ovat meille ihmisille hieman kiusallisia. 
Niiden ymmärtäminen on kuitenkin 
välttämätöntä ohjelmoitaessa tietoko- 
neita matalalla tasolla, kuten konekie- 
lellä tai assemblerilla. 

Matkamme Commodore 64:n as- 
sembler-ohjelmointiin alkaa siis yk- 
kösistä ja nollista. C64:n käyttämä le- 
gendaarinen MOS 6502 -suoritin — tai 
tarkemmin sen 6510-variaatio — on 
8-bittinen prosessori, jossa on 16-bitti- 
nen osoiteväylä. Voimme siis käsitellä 
suorittimella kerrallaan 8-bittistä lukua, 
joka sijaitsee jossain 16-bittisen osoitea- 
varuuden sisällä... 


Hexoja ei noitia 

Useimpien ihmiskulttuurien lukujär- 
jestelmä perustuu 10-kantaan: lukui- 
hin 0-9. Kymmeneen on kieltämättä 
luonteva laskea kymmenellä sormella. 
C64:n ja useimpien tietokoneiden lu- 
kujärjestelmä taas perustuu 2-kantaan: 
0-1. Jännite joko on tai ei ole väyläl- 

lä. Niinpä C64-assemblerin yhteydessä 
10-kantaisia desimaalilukuja ei kanna- 
ta ajatella, ellei ole pakko. Koska pitkät 
rimpsut nollia ja ykkösiä ovat kuiten- 
kin ihmisille hankalia, bitit esitetään 
yleensä jossain tiivistetyssä muodossa. 

Matemaatikot käyttävät kahden po- 
tensseja, mutta alkuaikojen tietoko- 
neilijat käyttivät sen sijaan oktaalijär- 
jestelmää, joka perustui kolmen bitin 
ryhmiin. Pian päädyttiin heksadesi- 
maaleihin, jotka edustavat neljän bitin 
sisältöä. Nimenomaan nämä heksadesi- 
maaliluvut ovat tärkeitä työkaluja C64- 
konekieli- ja assembler-ohjelmoinnissa. 
Neljällä bitillä voidaan osoittaa 16 luku- 
arvoa eli luvut 0-15, joita edustavat nu- 
merot 0-9 sekä kirjaimet A-F (A = 10, 
B=11,...F=15). 

Kahdeksanbittisessä heksaluvussa on 
kaksi nelibittisiä lukua, joten se esitetään 
muodossa, joka sisältää kaksi merkkiä. 
C64:n assembler-ohjelmoinnissa hek- 
salukujen edessä käytetään $-merkkiä, 
esimerkiksi $4C. Luku $4C:n 10-kan- 
tainen desimaalivastine lasketaan ker- 
tomalla ensimmäisen merkin arvolla 16 
ja lisäämällä siihen toisen merkin arvo. 
Tässä siis 4 x 16 lisättynä C:llä (12) eli 
64+12=76. 

Voimme siis esittää 8-bittisen luvun 
kahdella merkillä, esimerkiksi $FF on 
8-bittisen järjestelmän suurin luku ja 
6502-suorittimen dataväylän leveys. 
Palaamme tämän merkitykseen. Huo- 


mioitavaa on myös, että vaikka $FF on 
desimaalilukuna 255, 8-bittinen hek- 
saluku edustaa 256:tta arvoa. Nolla on 
arvo siinä missä muutkin. 

C64:n niin kutsuttu osoiteväylä taas 
on 16-bittinen, jonka yhteydessä tarvi- 
taan 16-bittisiä lukuja. Ne esitetään nel- 
jällä merkillä, esimerkiksi $C000. € = 
12 ja loput nollia, joten tämän osoitteen 
muuttamiseksi desimaaliksi riittää, kun 
kerrotaan 12 x 4096 = 49152. Neljän- 
nen merkin kerroin 4096 saadaan sii- 
tä, että kolmen merkin pituisen heksa- 
numeron maksimi on 1111 1111 1111 
eli 4095. 

16-bittisen osoitteen ensimmäinen 
merkki kertoo siis, kuinka monta ker- 
taa siihen sisältyy desimaaliluku 4096. 
Toinen, kolmas ja neljäs merkki kerto- 
vat, kuinka monta kertaa luvut 256, 16 
ja 1 sisältyvät arvoon. Muunnoskertoi- 
met kannattaa muistaa siitäkin syystä, 
että C64:n assembler-ohjelmoinnissa 
heksalukuja joutuu joskus syöttämään 
desimaalilukuina koneen Basic-tulkille. 

Esimerkiksi konekielirutiinin käyn- 
nistäminen — muistiosoitteesta $9F00 
voidaan C64:n Basicissa suorittaa ko- 
mennolla SYS 9x4096+15%256+0x16+0 
(4096 kertaa ensimmäinen merk- 
ki, 256 kertaa toinen merkki jne., F = 
15). Nollalaskut voi tietenkin optimoi- 
da käskystä pois — ne olivat tässä vain 
esimerkin vuoksi. Saman ajaisi: SYS 
9x*4096+15x256. 


Muistimaan kartta 

C64:n suorittimessa yksi 8-bittinen 
luku edustaa myös yhtä konekielikäs- 
kyä eli suorittimen ymmärtämää kiel- 
tä. Jos tietokoneen muistia tutkitaan 
konekielimonitoriksi kutsutulla ohjel- 
malla, muistin sisältö nähdään tällaisi- 
na heksadesimaalilukuina. Jotta konet- 
ta ei kuitenkaan tarvitsisi ohjelmoida 
syöttämällä pelkkiä heksanumeroita, 
on kehitetty symbolinen konekieli eli 
assembly-kieli, jolla konekielen käskyt 
esitetään lyhyinä tekstikomentoina. 
Näet näitä käskyjä artikkelin aloitus- 
kuvassa. Tällainen assembly-kielinen 
listaus käännetään konekieleksi as- 
sembler-kääntäjällä. 

C64:n prosessori on MOS 6502 -sar- 
jan 6510-suoritin, joka on käsky-yh- 
teensopiva 6502:n kanssa. 6510:een on 
lisätty kaksi niin kutsuttua sisäistä re- 
kisteriä verrattuna 6502:een, ja näin ol- 
len piirit eivät ole vaihtokelpoisia kes- 
kenään. Lisärekisterit muistipaikoissa 
$00 ja $01 mahdollistavat C64:llä ka- 
setilta lukemisen ja eri muistikonfigu- 
raatioiden käytön. Miinuksena muis- 
ti kutistuu hieman — prosessori ei näe 
varsinaisen RAM-muistin sisältöä kah- 
den ensimmäisen tavun osalta (C64:n 
videopiiri tosin auttaa näkemään ne, 
mutta se on oma tarinansa). 

Lisärekistereille on syynsä. 8-bitti- 
set suorittimet osoittavat nimittäin vain 
64 kilotavua muistia kerrallaan, joka 
on samalla C64:n RAMin eli keskus- 
muistin määrä. Tietokoneessa on kui- 
tenkin lisäksi vain luettavissa olevaa 
ROM-muistia erilaisia valmistoimin- 
toja varten (kuten Basic-tulkki), jota oli 
kyettävä osoittamaan saman rajallisen 
muistiavaruuden sisällä. C64:ssä ratkai- 
suna oli varata osoitteet $00 ja $01 tä- 
hän tarkoitukseen. 

Rekisteri $00 määrittää, luetaanko vai- 
ko kirjoitetaanko muistia myös. $01 taas 
valitsee käytetyn muistikonfiguraation 
sekä viestii kasettiaseman kanssa. Ole- 
tuksena C64:n muistiavaruudesta näkyy 
suorittimelle osa RAM-muistista sekä 
ROM-toiminnot, kuten Basic, Kernal 
ja IO-piiristö. Tämä on myös syy, mik- 
si C64:n Basic kuuluisasti näkee vain 
38 911 ”Basic bytes free! Muuttamal- 
la osoitetta $01 voidaan kytkeä ROMeja 
piiloon ja näin päästä konekielellä käsik- 
si loppuihin RAM-muistista. 

C64:n muistiavaruudessa on toinen- 
kin erityinen paikka: niin kutsuttu en- 
simmäinen sivu tai O-sivu eli muisti- 
soitteet $0000 — $00FF (sivu on yhden 


”blokin” mittainen eli 256 tavua). Mo- 
net konekielikäskyt nimittäin vievät vä- 
hemmän aikaa, kun ne suoritetaan O-si- 
vulla. Muistin käsittely O-sivulla vie 
myös vähemmän muistia, sillä arvoja 
voidaan käsitellä yhden tavun mittai- 
sella osoitteella 16-bittisen osoitteen si- 
jaan. Esimerkiksi osoite $00BF voidaan 
korvata osoitteella $BF. 

Hyvin tavanomainen ohjelman tehos- 
tamiskikka onkin siirtää koodia O-sivul- 
le, jossa sen suoritus on nopeampaa. Täs- 
tä on etunsa ja haittansa, sillä O-sivulle 
mahtuu koodia vain rajallinen määrä, ja 
monesti useampi ohjelmatoiminto halu- 
aisi käyttää 0-sivua (esimerkiksi musiik- 
kirutiinit). Kannattaa siis varmistua siitä, 
ettei mikään muu toiminto käytä O-si- 
vua, kun sitä käyttää itse. 

Artikkelin myöhempi esimerkkikoo- 
di käyttää kahta 0-sivun osoitetta tiedon 
tallentamiseen: $BE ja $BF Myös C64:n 
ROM-rutiinit käyttävät näitä osoitteita 
apuna ladatessaan tietoa kasetilta, mut- 
ta koska esimerkkiohjelma ei lataa mi- 
tään kasetilta, voimme turvallisesti käyt- 
tää näitä osoitteita. 


Rekisterit ja pinot 
MOS 6502/6510 on hyvin yksinkertai- 
nen prosessori, mikä tekee sen opette- 
lusta helppoa. Toisaalta se on pidem- 
män päälle hankala ohjelmoitava, koska 
käskyjen apuna on vain kaksi rekisteriä: 
X ja Y. Rekisteri on 8-bittinen paikka, 
johon voidaan tallentaa lukuarvo het- 
keksi sen käsittelyä varten. Tämän li- 
säksi on akkurekisteri (accumulator) A, 
jolla voidaan suorittaa loogisia operaa- 
tioita. Mutkikkaammissa ohjelmissa re- 
kistereitä kaivattaisiin lisää. 

Käytännössä mielenkiintomme koh- 
teena oleva C64-demojen konekielioh- 
jelmointi on pääosin lukuarvojen ko- 
pioimista paikasta toiseen. Esimerkiksi 
käskypari LDA 4$00,STA $D020 lataa 
akkuun lukuarvon $00 (load accumu- 
lator) ja laittaa sen muistiosoitteeseen 
$D020 (store accumulator). Vitsinä voi- 
si letkaista, että parhaat demot on ohjel- 
moitu pitkillä pötköillä LDA- ja STA-ko- 
mentoja... 

6502-suorittimessa on lisäksi pino. 
Pino on prosessorin ulkopuolella ja se 
sijoittuu muistiavaruudessa kiinteäs- 
ti muistiosoitteisiin $0100-$01FF Tätä 
muistialuetta ei siis kannata käyttää 
omiin ohjelmiin, ellei sitten tiedä tar- 
kalleen, mitä on tekemässä. Pinon käyt- 
töä kannattaa harkita tarkkaan siksikin, 
että se on varsin hidasta. 


Prosessori käyttää pinoa omaan toi- 
mintaansa: esimerkiksi kun hypätään 
aliohjelmaan komennolla JSR (jump 
to subroutine), tietokone tallentaa pa- 
luusoitteen pinoon. Kun aliohjelma päät- 
tyy RTS-komentoon, prosessori noutaa 
pinosta osoitteen ja jatkaa ohjelman suo- 
ritusta sieltä. Tietokoneen toiminta on- 
kin helppo sekoittaa lukemalla pinosta 
enemmän tietoa kuin sinne tallensi. 

Pino toimii kuin vanhan ajan kolik- 
korenki. Kun sinne ladotaan lisää ko- 
likkoja, ensimmäisenä asetettu kolik- 
ko tulee viimeisenä ulos, kun kolikoita 
aletaan poistaa (last in, first out). Samal- 
la tavalla pinoon ensimmäisenä asetet- 
tu tavu saadaan ulos viimeisenä. Jos siis 
tallennamme pinoon järjestyksessä lu- 
kuarvot 03, 02 ja 01, lukuvaiheessa siel- 
tä tulee ensimmäiseksi 01, 02 ja 03. 


Käskyjä, syklejä ja lippuja 
C64:n suoritin käsittelee tietoa kah- 
deksan bittiä eli tavun kerrallaan. 
6502-konekielessä käskyt vievät tilaa 
yhden tavun ja käskystä riippuen pa- 
rametreineen 1-3 tavua. Parametriton 
käsky selviää yhdellä tavulla, mutta jos 
esimerkiksi ladataan akkuun luku, tar- 
vitaan kaksi tavua. Esimerkkinä käsky 
[DA 4$00 lataa akkuun luvun 0. LDA- 
käskyn arvo on $A9, joten muistiin 
päätyvät arvot A9 00. 

Jos koodia jatketaan lataamalla akun 
arvo muistiosoitteeseen $D020, joka 
tapahtuu käskyllä STA $D020, muis- 
tia kuluu kolme tavua. Ensin komento 
STA, jota vastaa arvo $8D, ja muistiosoi- 
te $D020, joka kirjoitetaan muodossa 
20 DO, eli 8D 20 DO. Koko rimpsu LDA 
1$00, STA $D020 näyttäisi muistissa täl- 
tä: A9 00 8D 20 D0. 

Osoite $D020 tallentuu muistiin 
käänteisessä muodossa 20 D0 siksi, että 
6502 on niin sanottu little endian -suo- 
ritin. Ohjelmoidessa tällä ei ole isoa 
merkitystä, sillä konekielikääntäjä pitää 
huolen siitä, että tavut menevät muis- 
tiin oikeassa järjestyksessä, mutta kun 
koodia lukee konekielimonitorilla, asia 
on tiedettävä. 

Tarkkasilmäisimmät huomasivat ri- 
suaidan eli %-merkin | DA-komennon 
perässä. Tämä merkki kertoo, että pa- 
rametrina annetaan luku muistipaikan 
sisällön sijaan. Esimerkiksi käsky LDA 
$00 lataa (tallentaa) akkuun arvon muis- 
tiosoitteesta $00, kun taas LDA 1$00 la- 
taa akkuun luvun $00. Omassa koodissa- 
ni yksi yleisimpiä bugin paikkoja onkin 
pois unohtunut risuaita. 

Käskyjen suorittaminen vie myös 
suorittimelta aikaa. Aikaa mitataan 
sykleissä. Yksi sykli kestää yhden kel- 
lojakson verran. Esimerkiksi demo- 
koodauksessa törmätään väistämättä ti- 
lanteeseen, jossa joudutaan laskemaan, 
montako kellojaksoa käskyn suoritus 
vie. Käskyjen käyttämät syklimäärät 
löytyvät tavallisimmin 6502-suoritti- 
men käskylistauksista (ks. esim. code- 
base64.0rg). 

Suoritin käyttää myös lippuja sisäi- 
sessä toiminnassaan. C64:n prosessori 
sisältää kuusi lippua, joiden tila vaihtuu 
edeltävän toiminnon tuloksena. Lisäk- 
si käytössä on käskyjä, joilla lippujen ti- 
loja voidaan muuttaa. Esimerkiksi aset- 
tamalla lippu I estetään niin kutsutut 
keskeytykset — palataan niihin — ja pois- 
tamalla I-lipun arvo sallitaan keskey- 
tykset uudelleen (monessa modernissa 
prosessorissa toiminta on päinvastais- 
ta). Z eli zero-lippu taas kertoo, onko 
jonkin operaation tulos 0. 

Ohjelman haarautumiseen käytössä 
on useita komentoja, joiden ehto mää- 
räytyy sen mukaan, onko jokin lippu 
asettunut vai ei. 6502-käskyluettelois- 
sa mainitaan, mitkä liput vaikuttavat 
käskyjen toimintaan tai mitä lippuja ne 
asettavat. 


Videopiirin 1-2-3 
6502/6510:n käskyjen opettelu tuo mei- 
dät vasta puolimatkaan. Suorittimen li- 
säksi toinen keskeinen piiri C64:ssä on 
videopiiri VIC-II (MOS Video Interfa- 
ce Chip II) — etenkin, jos demo- tai pe- 
liohjelmoinnista haaveilee. Otetaan siis 
suorittimen käsitteistön rinnalle vielä 
toinen joukko käsitteitä VIC-II:sta, ku- 
ten rasteri ja rasteriaika. 
Kuvaputkiaikaan näytön elektroni- 
suihku piirsi ruudulle kuvan. Yleensä 
elektronisuihku aloitti piirtämisen kuva- 
putken vasemmasta ylälaidasta ja jatkoi 
rivi kerrallaan ruudun oikeaan alalaitaan 
asti, aloittaen sitten työnsä uudelleen. 
Meillä Euroopassa PAL-TV-järjestel- 
mässä tämä tapahtui 50 kertaa sekunnis- 
sa. Jotta voidaan tehdä ruudulle sujuvaa 
nykimätöntä liikettä, ruudulla tapahtu- 
vat asiat tulee synkronoida tapahtumaan 
elektronisuihkun ehtojen mukaisesti. 
Eurooppalaisen PAL-mallisen C64:n 
kellotaajuus on 985 248 hertsiä, eli ko- 
neen kellosignaali tikittää 985 248 ker- 
taa sekunnissa. Ruutu piirretään 50 
kertaa sekunnin aikana, joten käytettä- 
vissä on ”rasteriaikaa” 19 704 kellojak- 
soa ruudun piirtämiseen. Yhdellä PAL- 

ruudulla on 312 linjaa piirrettäväksi 
(näistä C64:ssä grafiikkaa saatiin yleen- 
sä 200 linjalle), joten yhtä linjaa kohden 
käytettävissä on kellotaajuus / 50 kent- 
tää / 312 linjaa eli 63 kellojaksoa. 

Rasteri käsitteenä perustuu kuvaput- 
ken —elektronisuihkun seuraamiseen. 
Yksi rasterilinja on 63 kellojaksoa pit- 
kä, ja jos halutaan, ettei grafiikka nyi, 
ohjelmalla on 19 704 kellojaksoa aikaa 
yhden ruudun aikana tehdä haluaman- 
sa. Kun suoritin suorittaa yhden kel- 
lojakson, elektronisuihku ruudulla on 
siis liikkunut kahdeksan pikseliä leveän 
alueen. Tästä saadaan rasteriaika, joka 
on kahdeksan pikseliä leveä. Kahdeksan 
pikseliä on muuten myös yhden merkin 
leveys tai yhden tavun bitit. 

Näin ainakin teoriassa. Numerot pi- 
tävät paikkansa vain, jos kuvaruutu 
sammutetaan, jolloin videopiiri ei voi 
näyttää kuvassa mitään muuta kuin ke- 
hyksen väriä. Jotta voidaan näyttää ruu- 
dulla tekstiä ja grafiikkaa, videopiirin 
pitää hakea joka kahdeksas linja muis- 
tista dataa ruudulle. Ruudulla on 200 
näkyvää rasterilinjaa, joten joka kah- 
deksannella linjalla suorittimella onkin 
käytettävissä vain 23 kellojaksoa, sillä 
videopiiri kaappaa tietokoneen väylän 
hetkeksi itselleen. 

Mainitaan vielä artikkelin ulkopuo- 
lelta C64:n liikuteltavat sprite-grafiik- 
kaelementit. Jokainen sprite nimittäin 
kaappaa suorittimelta vielä lisää kello- 
jaksoja. Siispä kun näet ruudulla liikku- 
via spritejä ja niiden alla tasaiset kauniit 
rasteripalkit (tehoste, jossa ruudun vä- 
riä vaihdetaan jokaisella linjalla), koeta- 
pa miettiä, miten ne on tehty. Jotta pal- 
kit pysyisivät vakaina, jokaisella linjalla 
on oltava yhtä monta kellojaksoa käy- 
tettävissä... 

Kaikki tämä pätee myös moderneja 
näyttöjä käytettäessä, sillä C64 tuottaa 
videosignaalin vuoden 1982 logiikal- 
laan, vaikka näyttö ei olisi kuvaputkea 
nähnytkään. Analogisen PAL-video- 
signaalin muuntaminen virheettömäk- 
si digitaalikuvaksi on toki oma erillinen 
haasteensa (s. 58—64). 


Keskeytykset 

Tässä vaiheessa olemme keränneet ta- 
kataskuumme tärkeimmät C64:n suo- 
rittimen ja videopiirin käsitteet ja on 
aika soveltaa niitä esimerkkiohjelmas- 
sa, jonka kautta on tarkoitus tehdä itse 
ohjelmointia tutuksi. Esimerkiksi on 
valikoitunut Skrolliin istuvasti tekstiä 
vierittävä ohjelma — skrolleri — jonka 


listauksen löydät ohesta. On kuitenkin 
vielä yksi tärkeä käsite, jonka tarvit- 
semme... 

Skrolleri hyödyntää C64:n videopii- 
rin kykyä siirtää ruudun sisältöä 0-7 
pikseliä sivuun. Tätä voidaan käyttää 
pehmeän vierityksen toteuttamiseen. 
Videopiirin rekisterin $D016 kolme 
alinta bittiä määrittelevät, montako pik- 
seliä ruutua siirretään. Arvolla 7 ruutu 
siirtyy 7 pikseliä oikealle, arvolla 0 se 
taas ei siirry mihinkään. 

Neljäs bitti puolestaan määrittelee 
ruudun kehyksen leveyden. Asettamal- 
la neljäs bitti tilaan O ruutu kapenee 40 
merkistä 38 merkkiä leveäksi. Kaven- 
nus on tarpeen, sillä sen taakse voi- 
daan piilottaa vierityksessä tarvittavien 
merkkien kopiointi. Jotta ruutua voi- 
daan vierittää pehmeästi oikealta va- 
semmalle, videopiirin rekisterin $D016 
arvoa muutetaan jokaisen ruudunpiir- 
ron yhteydessä. 

Aluksi asetetaan ruutu 7 pikseliä oi- 
kealle, seuraavalla kerralla 6 jne. Kun 
päästään 0:aan, kopioidaan ruudulla 
olevia merkkejä yhden merkin verran 
vasemmalle ja palautetaan rekisteriin 
arvo 7 ja aloitetaan alusta. Lopputulok- 
sena teksti vierii ruudulla yhden pikse- 
lin verran kullakin ruudun piirrolla, ny- 
kimättömästi. 

Sulavan liikkeen takaamiseksi skrol- 
lerin koodi tulee suorittaa kerran kun- 
kin ruudun piirron aikana halutussa 
kohtaa ruutua. Tämä tapahtuu kerto- 
malla videopiirille, että haluamme seu- 
rata niin kutsuttuja rasterikeskeytyksiä 
— eli synkronoida tekemisemme ruu- 
dun piirron kanssa. (Keskeytystyyppejä 
on toki olemassa monia muitakin.) 


Ohjelmoimaan! 

Oheinen esimerkkilistaus alkaa ker- 
tomalla kääntäjälle, että ohjelmakoo- 
di alkaa osoitteesta $C000 — kääntä- 
jän *-symboli tarkoittaa niin kutsuttua 
PC/Program Counter -osoitetta. SEI- 
komento alussa asettaa suorittimen I- 
lipun ja estää keskeytysten tapahtumi- 
sen alustuskoodin aikana. 

Aluksi asetetaan videopiiri tuotta- 
maan rasterikeskeytyksiä laittamalla re- 
kisteriin SDO1A arvo 1. Pyydämme siis 
videopiiriä ilmoittamaan, kun ruudun 
piirto saavuttaa tietyn linjan. Tämän jäl- 
keen estetään ajastinpiiri CIA:n keskey- 
tykset, joita ei tarvita, kirjoittamalla arvo 
$7F CIA:n rekisteriin $DC0D. Lopuk- 
si kuitataan mahdollinen jo tapahtunut 
ajastinkeskeytys lukemalla rekisteriä. 


Ohjelma piirtää skrollerin kuvaruu- 
dun alareunaan, joten videopiirille pi- 
tää kertoa, millä rasterilinjalla halu- 
taan keskeytyksen tapahtuvan. Koska 
rasterilinjoja on 312, 8-bittinen rasteri- 
linjarekisteri ei yksin pysty kertomaan 
haluttua rasterilinjaa, joten sekä rekis- 
teriin $D011 että $D012 asetetaan sopi- 
vat arvot. $D011-rekisterin ylin bitti on 
rasterilinjan yhdeksäs bitti, joten se ase- 
tetaan 0:ksi ja samalla rekisterin muut 
bitit sopivasti, kuten $D012-rekisteri 
arvoon $F2, joka on ruudun alareunan 
seutuvilla. 

Seuraavaksi alustetaan skrollerin aloi- 
tusarvoksi 7. Skrolleritekstin lukupaik- 
ka alustetaan myös alkamaan alusta eli 
0. Ruudun väri vaihtuu mustaksi asetta- 
malla videopiirin rekistereihin $D020 ja 
$D021 arvo 0. Seuraavaksi määritellään 
keskeytysrutiinin sijainti, joka ajetaan 
50 kertaa sekunnissa, jokaisen ruudun- 
piirron aikana. Osoitteen alin tavu me- 
nee osoitteeseen $0314 ja ylempi osoit- 
teeseen $0315. 

Lopuksi vielä varmistetaan, että jos 
alustuksen aikana olikin jo rasterikes- 
keytys tapahtumassa, kuitataan se pois 
kopioimalla arvo 1 rekisteriin $D019. 
Keskeytykset sallitaan jälleen nollaa- 
malla I-lippu komennolla CLI. RTS-ko- 
mennolla palaamme alustusrutiinim- 
me kutsupaikkaan. 


Hei me skrollataan 
Varsinainen ruudun vieritysrutiini al- 
kaa listauksen kohdasta IRO:, joka on 
paikanmerkintä lähdekoodissa. Käs- 
kypari L DA f$FF,STA $D019 on perus- 
teellisin tapa kuitata videopiirille, että 
rasterikeskeytys tapahtui. Tälle näkee 
muitakin tapoja, jotka vievät vähem- 
män kellojaksoja kuin tämä LDA, STA 
-lähestymistapa. 

Seuraavaksi muutetaan ruudun ke- 
hys vaaleanharmaaksi, jota vastaa arvo 
$0F. Käsky DEC $D020 vähentää yhden 
rekisterin $D020 arvosta ja näin arvoksi 
asettuu $FF. Ruudun värin määrittelee 
kuitenkin vain 4 alinta bittiä, joten tämä 
DEC-komennolla kikkailu riittää. Värillä 
nähdään konkreettisesti ruudulla, mis- 
sä kohden keskeytys tapahtuu. Tämä on 
kätevä debuggauskikka. 

Seuraavaksi luetaan muistipaikas- 
ta $BF akkuun arvo ja kirjoitetaan se 
ruudunvieritysrekisteriin $D016. CMP- 
komennolla tutkitaan, onko arvo 0, 
ja jos on, hypätään koodissa BEO-käs- 
kyllä kohtaan, jossa siirretään ruudul- 
la merkkejä pykälän vasemmalle. Jos 


arvo ei ole vielä 0, vähennetään muis- 
tipaikan $BF arvoa yhdellä ja hypätään 
LOPPU: -paikkamerkkiin. Esimerkissä 
selkeyttävä CMP-käsky on oikeasti tur- 
ha, sillä vertailulippu asettuu jo O:ksi 
akun arvon luvussa. 

Koodin SKROLL:-kohdassa muisti- 
paikka $BF alustetaan alkuarvoonsa 
asettamalla sinne luku 7. Tämän jälkeen 
luodaan silmukka asettamalla rekisterin 
X arvo nollaksi. Muistipaikasta $07C1 
luetaan arvo ja kopioidaan se muisti- 
paikkaan $07C0, kasvatetaan X:n ar- 
voa yhdellä ja tutkitaan, onko X jo ar- 
vossa $26. Jos ei ole, koodissa hypätään 
kohtaan LOOP: ja kopioidaan seuraava 
merkki, joka tapahtuukin nyt muisti- 
paikasta $07C2 ja paikkaan $07CI1 jne. 
(LDA $0000,X -käskyllä luetaan arvo 
osoitteesta +X.) 

Kun merkit on siirretty, täytyy ruudul- 
le kopioida skrollitekstin seuraava kir- 
jain muistista. Aluksi ladataan muistipai- 
kasta $BE skrollitekstin indeksipaikka 
Y-rekisteriin, minkä jälkeen skrolliteks- 
tiä luetaan muistipaikasta lisättynä Y:llä 
ja tutkitaan, onko arvo 0. Jos arvo on 0, 
loppu on saavutettu ja muistipaikka $BE 
alustetaan jälleen 0:ksi. Jos arvo ei ole 0, 
hypätään kohtaan PLOP:, jossa kopioi- 
daan skrollitekstistä merkki ruudun oi- 
keaan laitaan ja kasvatetaan indeksiä yh- 
dellä muistipaikassa $BE. 

Kohdassa LOPPU: odotellaan, onko 
rasterilinjalaskurin ylin bitti muuttunut 
päälle kertomaan, että rasterilinja $100 
on saavutettu. Tämä tapahtuu tarkista- 
malla rekisterin $D011 bitit. Komen- 
nolla BPL tutkitaan, onko luku positiivi- 
nen. Jos luku on positiivinen, hypätään 
takaisin tutkimaan rekisteriä... 

Tässä vaiheessa pieni selvennys BPL- 
komennosta ja rasterilinjasta $100 lie- 
nee paikallaan. 6502-suoritin toteuttaa 
etumerkilliset luvut niin, että ylin bit- 
ti toimii etumerkkinä. Näin voidaan 
osoittaa lukualue miinus $7F:stä plus 
$7F:ään. Kun ylin bitti muuttuu 1:ksi, 
luku muuttuu negatiiviseksi. Näin BPL- 
haarautumiskäsky ei enää hyppääkään 
tutkimaan rekisterin arvoa. 

Tämän jälkeen asetetaan skrollirekis- 
teriin $D016 arvo 8 eli asetetaan bitti 4 
päälle ja muut 0:ksi. Ruudun kaulus leve- 
nee normaaliksi ja skrollirekisteriin tu- 
lee arvo 0. Ruudun kauluksen väri pa- 
lautetaan alkuperäiseksi kasvattamalla 
arvo takaisin siihen, missä se keskeytyk- 
sen alussa oli. 

Lopuksi hypätään osoitteeseen $EA31, 
joka on erityinen C64:n keskeytysosoi- 

te, joka pitää kuusnelosen ROM-rutiinit 
toiminnassa. Näin ollen koodi voi pyö- 
riä taustalla samalla, kun esimerkiksi Ba- 
sic toimii entiseen malliin. Eräänlaista 
moniajoa siis — samalla voidaan suorit- 
taa vaikka Basic-ohjelmaa, kun skrolle- 
ri pyörii. 


Käännetään ohjelma 

Mutta miten tämä listaus saadaan 
käyntiin? Assembler-listausta ei voi 
vain naputella C64:lle kuin Basic-oh- 
jelmaa. Listaus on käännettävä binää- 
ritiedostoksi. Tämän voi tehdä myös 
modernin tietokoneen puolella. Tä- 
hän sopii esimerkiksi 64tass-kääntäjä 
(sourceforge.net/projects/tass64). Esi- 
merkkilistaus skrolli.asm kääntyy täl- 
löin komennolla: 64tass -o koodi. 
prg skrolli.asm. 

Ohjelman saa käyntiin lataamal- 
la tuotettu koodi.prg-tiedosto oikeaan 
C64:ään tai emulaattoriin tavallisel- 
la Basicin LOAD-käskyllä (esimerkiksi 
levykkeeltä) ja kirjoittamalla Basicis- 
sa tämän jälkeen käynnistyskomento 
SYS 49152 - muistamme artikkelin 
ja listauksen alusta, että muistipaikka 
$C000 on desimaalilukuna 49152... 

Ruutu muuttuu mustaksi ja sen ala- 
reunaan ilmestyy vaaleanharmaa palk- 
ki, jossa skrolleri pyörii. Näemme mis- 
sä kohtaa ruutua kulkee rasterilinja $F2 
ja missä kohden $100. Tarkkasilmäi- 
semmät huomaavat myös, miten väri 
vaihtuu takaisin mustaksi hieman eri 
kohdissa. Tämä johtuu siitä, että me- 
netelmä tarkistaa linjan vaihtuminen 
on epävakaa ja laukeaa kahdeksan kel- 
lojakson heitoilla. Jokainen kellojakso 
on kahdeksan pikseliä leveä, joten ”por- 
taat? ruudulla heittelevät kahdeksan 
pikselin levyisinä. 


Leikin aika 

Voit kokeilla vaihtaa ruudun kehyksen 
valkoiseksi kirjoittamalla Basiciin POKE 
53280, 1, jolloin ruudun kauluksen väri 
vaihtuu. Skrollerin debug-raidan väri 
vaihtuu tällöin myös (mustaksi). Koo- 
di kun vain vähentää kauluksen väriar- 
vosta yhden, joten väri vaihtuu nyt 0:ksi 
(musta). 

Jos taas vaihdat kursorin värin pu- 
naiseksi painamalla CTRL+3 ja viet 
kursorin =skrollitekstin päälle, huo- 
maat erikoisen asian. Vaikka kursori on 
käänteisen punainen, se jättää jälkeen- 
sä skrollitekstiin käänteisiä merkkejä, 
jotka eivät vaihda väriään. Käänteisyys 
johtuu siitä, että kursorin mennes- 

sä merkin päälle tämä muuttuu, mutta 
koodi rullaa tekstiä kursorin alta pois, 
joten C64:n ROM-rutiini, joka vilkut- 
taa kursoria ja vaihtelee merkin tilaa, ei 
pysykään mukana. Rullaavat käänteis- 
merkit eivät kuitenkaan ole kursorin ta- 
paan punaisia, sillä skrollerimme ei siir- 
rä merkkien värimuistia. 

Seuraavaksi pyyhi pois skrollaavaa 
tekstiä painamalla välilyöntinäppäin- 
tä tekstin päällä. Huomaat, että mer- 
kit värjäytyvät punaisiksi, mutta pu- 
nainen väri jää nykimään paikalleen. 
Näin nähdään, mitä tapahtuu, kun vä- 
riä ei siirretäkään joka kahdeksas kerta 
vasemmalle, kuten esimerkkirutiini te- 
kee tekstille. 


Skrollerista demoksi 

Jos muutat esimerkkikoodin alus- 
tuksessa $D012-rekisterin arvoa $F2 
vaikkapa arvoon $FE2 — ja käännät 
sekä ajat koodin uusiksi - huomaat, 
että teksti alkaa nykimään pahasti. 
Tämä johtuu siitä, että tekstiä siirre- 
tään, ennen kuin skrollausrekisterin 
$D016 arvo on ehtinyt vaikuttaa koko 
näkyvälle alueelle. 

Videopiirin rekistereihin tehdyt muu- 
tokset eivät siis tapahdu välittömästi 
koko ruudun alueelle, vaan vasta sitten, 
kun elektronisuihku on ehtinyt sinne 
asti. Tätä voi olla hankala aluksi ymmär- 
tää, mutta ainakin demo- ja pelikooda- 
uksesta kiinnostuneiden kannattaa si- 
säistää ajatus, sillä lähes kaikki C64:n 
videopiirikikat perustuvat tähän. 

Seuraavaksi skrolleriin voitaisiin lisätä 
bittikarttakuvaa ja taustamusiikki. Täl- 
löin tulisi asettaa ruutu bittikarttatilaan, 
kertoa videopiirille kuvan sijainti ja ko- 
pioida ruudulle kuvan vaatimat merkit ja 
värit. Musiikkirutiini pitäisi myös alus- 
taa kutsumalla sen osoitetta ja kutsumal- 
la sitä skrollerin ohella kerran jokaisen 
ruudunpäivityksen aikana, mikä on tyy- 
pillinen tapa soittaa musiikkia. 

Tällä kertaa emme myöskään haluai- 
si palata Basiciin, vaan jättää demo pyö- 
rimään niin, ettei käyttäjä pääse sotke- 
maan ruutua. Tavanomainen tapa on 

jättää prosessori silmukkaan, hyppää- 
mällä takaisin itseensä, jolloin vain kes- 
keytykset pätkivät silmukkaa. Tällaisen 
hieman kehittyneemmän demorungon 
— vaikkapa ensimmäisen projektisi poh- 
jaksi — löydät Skrollin verkkojatkoilta. 


Epilogi 

1980-luvulla minulla oli ongelma: halu- 
sin kuumeisesti oppia 6502/6510-suo- 
rittimen konekieltä, jotta pääsisin oh- 
jelmoimaan = demoja Commodore 
64:lle. Sain hankittua Commodore 64 
Programmer Reference Guide -nimisen 
kulmakiviteoksen aiheesta, mutta siinä 
ei varsinaisesti opetettu ohjelmoimaan 
konekielellä. Kirja sentään sisälsi ku- 
vaukset komennoista, muistikarttoja ja 
erikoispiirien rekisterit listattuina, jotka 
ovat hyvin tärkeitä. 

Mikrobitin julkaisijan kirja Basicis- 
ta konekieleen oli sekin aikanaan pakko- 
ostos ja pettymys, kun siinäkään ei ker- 
rottu, miten vaikkapa skrolleri tehdään. 
Sama puute vaivaa lähes kaikkia oppai- 
ta, joita on tullut eteen. Niissä kuvaillaan 
6502/6510-konekieliohjelmointia kerto- 
matta, miten C64-ympäristössä asiat toi- 
mivat. C64:lle oli toki myös mainio Juk- 
ka Tapanimäen C-64 Pelintekijän opas, 
mutta se taas vaati lukijaltaan turhan 
paljon. (Toim. huom. Lisätään vinkkei- 
hin myös Skrollin Konekielen kiemurat 
-opastus, Skrolli 2015.2/2017.1E.) 

Nyttemmin ymmärränkin, miten hep- 
poisista lähtökohdista oma lyhyt jakso- 
ni konekieliohjelmoijana alkoi. Toisaal- 
ta kattavan konekielioppaan tekeminen 
on vaikeaa. Myös tämä artikkeli sisäl- 
tää tilasyistä puutteita. Se ei esimerkiksi 
kerro juurikaan C64:n videopiirin rekis- 
tereistä. Niinpä suosittelen lukijaa lämpi- 
mästi tutustumaan niihin, mikäli haluaa 
jatkaa koodin jalostamista omiin suun- 
tiinsa. Vinkki: The Dreamsin AAY-Help- 
files (the-dreams.de/aay.html). $& 


Voit katsoa Skrollin YouTube-videon ai- 
heesta sekä ladata ohjelmalistaukset li- 
säkommenttien kera Skrollin verkkojat- 
koilta: skrolli.fi/numerot. 

aaja — kaupallinen = oh- 
jelmistotuotanto — alkoi 
maassamme = viimeistään 
1990-luvun alun tienoilla, 
kun kotitietokoneet PC- 
yhteensopivien johdolla olivat luoneet 
kiinnostavan markkinaraon myös pai- 
kallisille tuotteille. PC-Allakan osalta 
kehitys oli kuitenkin alkanut jo vuonna 
1986, kun Toptronics Oy hankki pie- 
nen koe-erän Amstrad-kotimikroille 
suunnattua Äly Hoi -ohjelmalevyket- 
tä. Levykkeen yhtenä ”täkynä” oli mu- 
kana Yleisallakka-niminen ohjelmisto, 
jota voidaan pitää PC-Allakan ensim- 
mäisenä kehitysversiona. Tuo kaupal- 
listamisyritys ei kuitenkaan ollut mi- 
kään suuri menestys, vaikka ohjelman 

tekijä saikin siitä työpaikallaan kunni- 
oitusta, kun siellä vieraillut nuori työ- 
harjoittelija kertoi tuollaisen ohjelman 
hankkineensa. 

Seuraavaksi Äly Hoita tarjottiin 
Mikrobitti-lehden levitettäväksi, mut- 
ta saatekirjeen vuolaista kehuista huo- 
limatta tuokaan yritys ei tuottanut 
toivottua tulosta. Vuonna 1990 tilan- 
ne kuitenkin muuttui, kun kustantaja 
WEILIN+GÖÖS kiinnostui aiheesta. 
Helsingin yliopistolla oli tuolloin yksin- 
oikeus julkaista kalentereita Suomessa, 
mutta käytännössä oikeus oli jo pitkään 
ollut vuokrattuna WEILIN+GÖÖSille. 
Vuonna 1989 WSOY oli kuitenkin teh- 
nyt paremman tarjouksen ja saanut ka- 
lenterit haltuunsa. Tähän rakoon PC- 


PC-ALLAKKA / Singapore 
torstai 26. joulukuuta 


nousee 


aurinko: 7:03:38 


Aika 


leen tehtäviensä tasalla. 


2019 *Tapaninpäivä 


laskee 
19:06:38 


| VALITSE. . 
ESC= Hide Menu 


Allakka tuli kuin tilauksesta. W+G 
pystyi osoittamaan, ettei allakan tekoon 
välttämättä tarvittu Helsingin yliopiston 
asiantuntemusta, minkä seurauksena 
yhtiöt pääsivät sopuun ja perustivat jo 
vuoden 1992 lopulla uuden Ajasto Osa- 
keyhtiön jatkamaan tuottoisaa kalente- 
riliiketoimintaa. Yliopiston yksinoikeus 
kalentereihin taas päättyi Suomen EU- 
jäsenyyden myötä vuonna 1996. 


Sopimus PC-Allakka-nimisen tie- 
tokoneohjelmaisen = erikoiskalente- 
rin tuottamisesta allekirjoitettiin 
4.11.1990, ja seuraavan vuoden ke- 
sällä ohjelma olikin jo markkinoil- 


viikko 52 


laskee 
19:15:41 


nousee 


kuu: 6:53:33 


Time 


vaihe= 8:05:92 


a.ats= 199:18:32 
a.alt= 64:53:52 


k.ats= 198 
k.alt= 64 


Singaporessa juhlittiin 26.12.2019 näyttävää "tulirengasta" eli auringon- 
pimennystä, joka ylitti uutiskynnyksen Suomessakin. PC-Allakka oli edel- 

la 400 kappaleen eränä. Edellises- 
sä virkkeessä ei ole lyöntivirhettä 
— ohjelmasta tosiaan käytettiin so- 
pimuksissa nimeä ”tietokoneohjel- 
mainen erikoiskalenteri* Vanhaan 
Amstrad-ohjelmaan verrattuna uusi 
versio oli tarkempi ja toimi kaikis- 
sa PC-yhteensopivissa MS-DOS- 
koneissa. Ja koska kyseessä oli kau- 
pallinen ohjelma, piti sille luoda 
myös asennusohjelma, joka esti lu- 
vattoman käytön ja kopioinnin. 

Tuohon aikaan PC-koneet olivat 
yleensä hitaita ja käytössä oli mo- 
nia erilaisia näyttöstandardeja (ku- 
ten Hercules, CGA, EGA ja VGA), 
mikä aiheutti paljon ylimääräistä 
työtä. Ohjelman piti ensinnäkin tie- 
tää, missä ympäristössä se toimii, 
ja toisekseen käyttöliittymä piti so- 
vittaa tämän mukaiseksi. Eroja oli 
myös näyttöjen pikseligeometriassa, 
joten PC-Allakassakin oli mukana 
oma komento, jolla käyttäjä saattoi 
säätää kuun ja horoskoopin kauniin 
pyöreiksi. Hitailla koneilla taas oh- 
jelman alkusivun avaus saattoi kes- 
tää jopa minuuttitolkulla, joten niitä 
varten mukaan liitettiin pikatoimin- 
to, jolloin laskentatarkkuus oli vas- 
taavasti heikompi. Nykykoneilla oh- 
jelman latautumisaikaa ei enää edes 
huomaa ja sen laskentatarkkuus on 
edelleen hyvä, +1 min tai alle. 

Ohjelmassa oli koko joukko omi- 
naisuuksia, joita peruskäytössä ei 
ehkä edes huomannut. Esimerkik- 
si auringonpimennyksissä on otettu 
huomioon maapallon pyörimisajan 
hidastuminen ja prekessiolaskujen 
kaavat on muokattu muotoon, jotka 
antavat järkeviä tuloksia jopa use- 
an 26 000 vuoden mittaisen prekes- 
siojakson ajan. 4 


PC-Allakan alkuperäismedia. 

Moniajokäyttöjärjestelmä 8-bittisille 


Symbos 3.1 


SymbOS on moniajokäyttöjärjestelmä Z80-pohjaisille tietoko- 
neille. Uuden version pitäisi olla valmis ja ilmaiseksi ladatta- 
vissa sopivasti tämän lehden ilmestyessä. 


Teksti: Timo Soilamaa 


Kuvat: Timo Soilamaa, Markus Vordermeier 


n tammikuun loppu. Helsin- 

gissä on pimeää ja märkää, 

joten olen siirtynyt sinival- 
koisin siivin Amsterdamin lentoase- 
malle, missä minua odottaa saksalai- 
nen Jörn ”Prodatron” Mika. Tiedän 
miehen harrastuksista sen verran, että 
hän on kasannut varsin uskolliset rep- 
likat Ritari Ässän Trans Amista sekä 
Paluu tulevaisuuteen -elokuvien De- 
Loreanista, mutta nyt hän on liikkeellä 
tavallisella Teslalla. Emme kuitenkaan 
ole tulleet puhumaan autoista, vaan 
Jörnin vielä mielenkiintoisemmasta 
projektista: SymbOS. 

SymbOS on moniajokäyttöjärjestel- 
mä vanhoille 8-bittisille, Z80-pohjaisil- 
le tietokoneille. Ulkoisesti se muistut- 
taa enemmän kuin vähän Microsoftin 
taannoista Windows 98 -käyttöjärjes- 
telmää. Modernimpaa otetta on kui- 
tenkin otettu mukaan muun muassa 
widget-elementtien muodossa, joil- 
la saa lisättyä tietoa esimerkiksi kel- 
lonajasta tai prosessorin käytöstä työ- 
pöydän taustakuvan päälle. 


Softaa... 

SymbOS:n (symbos.de) asentamiseksi 
käytössä on syytä olla jokin seuraavis- 
ta 1980-luvun tietokoneista: Amstrad 
CPC, MSX, PCW Joyce tai Enterpri- 
se 64/128. Muistia tulee löytyä vähin- 


tään 128 kilotavua. Käytännössä sitä 
olisi tosin hyvä olla vähintään tuplas- 
ti tämän verran. Käyttöjärjestelmäs- 
sä navigointi tapahtuu pääsääntöisesti 
hiirellä, joka siis on myös lähes pa- 
kollinen lisävaruste. Hiiren ominai- 
suuksista käyttöjärjestelmä tukee kah- 
ta nappia sekä rullaa, jos sellainen on. 
Tiedostojärjestelmässä — puikkeleh- 
timinen tapahtuu SymCommander- 
nimisellä ohjelmalla, joka on otta- 
nut vaikutteita toimintalogiikkaansa 
enemmän Norton Commanderis- 
ta kuin Windowsin Resurssienhallin- 
nasta. Windowsin tapaan tiedostojen 
päätteet määrittävät, millä ohjelmil- 
la ne avataan. Näitä tiedostoassosiaati- 
oita pääsee muokkaamaan Control Pa- 
nelin kautta. Control Panelista pystyy 
säätämään myös kirjasimet, aikavyö- 
hykkeen, näppäimistöasetukset, mas- 
samuistilaitteiden asetukset ja kirjain- 
tunnusten määrittämiset, mistä onkin 
asennusohjelman ajamisen jälkeen 
yleensä syytä aloittaa. Yleisesti käyte- 
tyistä tiedostojärjestelmistä tuettujen 
listalla ovat FAT12, FAT16 ja FAT32. 
Notepadin, Task Managerin ja tasku- 
laskimen tapaiset ohjelmat toimivat var- 
sin pitkälti kuten Windows-vastineen- 
sa. Komentorivityökaluista hyödyllisinä 
mainittakoon Wget, UnZip ja SymTel- 
telnet-ohjelmisto. Kaikki verkkoa käyt- 


tävät ohjelmat vaativat, että 
network daemon on käynnis- 
tetty ensin. Tämän käynnissä 
olon huomaa helpoiten tehtä- 
väpalkin oikeassa laidassa, kel- 
lon vieressä olevasta pikkuku- 
vakkeesta, jota klikkaamalla 
pääsee myös säätämään verk- 
kokortin asetukset. Käynnis- 
tys kannattaa yleensä säätää 
tapahtumaan —automaattises- 
ti käyttöjärjestelmän latauk- 
sen yhteydessä. Komentorivi- 
työkaluja käyttäessä yleisesti 
suosittelen siirtymään kokoruudun ti- 
laan, koska tässä tilassa ruudunpäivitys 
on mainittavasti nopeampaa. 

Äänipuolesta vastaa SymAmp-oh- 
jelma, joka muistuttaa kovasti tuttua 
WinAmpia. Tämä soittaa MP3-tiedos- 
tojen lisäksi — MP3-soitto vaatii muu- 
ten rautakiihdytyksen — myös lukuisaa 
määrää = erilaisia chiptune-tiedosto- 
muotoja. Mikäli tarvetta on DAB+- tai 
FM-radioiden kuunteluun, niillekin 
löytyy omat sovelluksensa. SymbOS:lle 
on tehty myös jonkun verran yksin- 
kertaisia pelejä kuten Tetris, Columns, 
Mine Sweeper ja Pac-Man. Snake- ja 
Battleship-pelejä voi pelata myös ver- 
kon yli kaveria vastaan. 


...ja rautaa 
Itse käyttöjärjestelmä ja ajurit tulee 
luonnollisesti olla käännetty koneen 
raudalle sopiviksi, mutta varsinaiset 
ohjelmat toimivat raudasta riippumat- 
ta, eli voit kopioida vaikkapa chat-so- 
velluksen Amstradilta MSX:lle ja ajaa 
sen suoraan. Toki jotkut sovellukset 
kuten vaikkapa MSX:n ROM-tiedosto- 
jen käynnistämiseen tarkoitettu Sym- 
ROM tai puhesyntetisaattori vaativat 
tietyn tyyppisen koneen, mutta pää- 
sääntöisesti tällaisia rajoituksia ei ole. 

Esimerkiksi SyMIRC-IRC-asia- 
kasohjelma, uunituore Outlook Ex- 
pressiä kovasti muistuttava SymbOS 
Email sekä suurin osa peleistä on kir- 
joitettu BASICilla. Rob ”Trebmint” 
Buckley on luonut Windows-koneil- 
le SymbOSi:ää varten aavistuksen Visu- 
alBASICia muistuttavan kehitysympä- 
ristön, joka nykyisellään tottelee nimeä 
Ouigs IDE. Aikaisemmat versiot pro- 
jektista tunnettiin myös nimillä Unify 
sekä SymStudio, mutta ohjelma on kir- 
joitettu matkan varrella jo muutamaan 
kertaan käytännössä uusiksi. 

Tätä kehitysympäristöä käyttäen oh- 
jelmoija voi esimerkiksi muuntaa gra- 


TOSE-ONE FM Radio Player 


fiikat ja videot, piirtää ikkunat, asetella 
niihin nappulat, kirjoittaa nappuloihin 
funktiot ja kääntää sitten tuotoksen- 
sa suoritettavaksi ohjelmaksi. Vaikka 
tätä ympäristöä vaivaavat vielä lukui- 
sat puutteet ja lastentaudit, eikä se ole 
vielä edes julkisessa testivaiheessa, sil- 
ti sillä luodut ohjelmat ovat varsin va- 
kuuttavia. 

Suorituskyvystä todettakoon, että 
itse olen käyttänyt SymbOS:ää lähinnä 
varsin järeällä MSX turbo R -kokoon- 
panolla. Siinä mainittavaa hidastelua ei 
saa aikaiseksi, ellei sitten väkisin yritä 
pyörittää esimerkiksi useampaa video- 
ta samaan aikaan. Tästäkin ongelmas- 
ta pääsee eroon päivittämällä näytön- 
ohjaimen, sillä SymbOS tukee Yamaha 
V9990 -piiriin perustuvia ulkoisia näy- 
tönohjaimia. Tällöin käyttöön saa ha- 
lutessaan myös isomman virtuaalisen 
työpöydän. Näytönohjainajurille vara- 
tun muistin takia työpöytää ei voi kui- 
tenkaan jakaa useammalle näytölle, 
mikä on hieman sääli. 

Ottaen huomioon, että IDEä ja sil- 
lä tehtyjä sovelluksia lukuun ottamatta 
kyseessä on lähinnä vieressäni istuvan 
miehen yhden hengen assembler-pro- 
jekti, tuotos on kokonaisuudessaan sa- 
noinkuvaamattoman hieno. 


Uusi versio 

Saavumme autolla Amsterdamin kes- 
kustaan, asettaudumme hotellihuo- 
neisiimme ja sovimme tapaavam- 
me hotellin baarissa ennen illallista. 
Ravintolassa saan oivan tilaisuuden 
haastatella herraa SymbOS 3.1:n uu- 
sista ominaisuuksista. Vuonna 2017 
julkaistuun 3.0-versioon verrattuna ul- 
koiset muutokset ovat vähäiset, mut- 
ta eritoten laiteajureiden määrä on li- 
sääntynyt reippaasti. Nyt monia alun 
perin MSX:lle suunniteltuja lisälait- 
teita kuten äänikortteja, videosovit- 
timia ja MP3-dekoodereita voi halu- 


tessaan käyttää sovittimen 
kanssa myös CPC- ja Enter- 
prise-koneissa. Myös muis- 
tinhallintaa on uudistettu 
vastaamaan entistä isompi- 
en ohjelmien tarpeita. 

Seuraavana päivä- 
nä matkustamme Nijme- 
geniin, jossa tapaamme 
Edo ”Edoz” van Zante- 
nin. Hän on mies SymbOS 
Email -ohjelman sekä mo- 
nien SymbOS-pelien taka- 
na. Matkamme varsinainen 
päätepiste on paikalliset MSX-messut 
— Beuningen kylässä järjestetty MSX 
jfair Niimegen 2020 — jonka näyttelys- 
sä Jörn ja Edo esittelevät käyttöjärjes- 
telmän työn alla olevaa versiota. 

Tulevaisuuden suunnitelmia herroil- 
ta kyseltäessä käy ilmi, että paljon on 
tekeillä. Jörn kertoo työstävänsä Ami- 
gan MOD- ja XM-musiikkitiedosto- 
jen tukea SymAmp-sovellukseen sekä 
SymPaint-ohjelmaa, jossa pystyisi tu- 
tun oloisilla piirtotyökaluilla muok- 
kaamaan tarvittaessa isojakin kuvia. 
Edo puolestaan mainitsi suunnittele- 
vansa Chuckie Egg -pelin kääntämistä 
SymbOS:lle, ja kuulemma työkalu in- 
ternet-radiokanavien selailuunkin on 
hyvässä vauhdissa. 

Puhetta tulee myös kehittyneem- 
mästä sound daemon -palvelusta, jolta 
ohjelmat voisivat varata tarvitsemiaan 
äänikanavia tai jolle ne voisivat antaa 
musiikkitiedostoja soitettavaksi. Tois- 
taiseksi kuitenkin erilaisten äänipiirien 
ja ääniominaisuuksien kirjo on pitänyt 
suunnitelman tukevasti pöytälaatikos- 
sa. Uusien ideoiden myötä ilmeisesti 
jonkinlaista valoa tämänkin tunnelin 
päässä on jo havaittavissa. 

Niin jatkuu Z80-tietokoneiden mat- 
ka 2020-luvulle. 


Skrollin verkkojatkoilla SymbOS:n pe- 
rusversio kokeiltavana suoraan selai- 
messa: skrolli.fi/numerot. 


Jörn ”Prodatron” Mika ja kirjoittaja Skrolli- 
paidassa. 

uomen pelimuseon synty- 

mäpäivien myötä olen ker- 

rannut pelihistoriaani ja 

miettinyt sen käännekoh- 

tia. Jälkikäteen on sym- 
paattista todeta, että kaikesta intoilusta 
huolimatta opettelin videopelien pe- 
laamisen jalon taidon askel kerrallaan 
ja kompastellen. 

Edelleen Suomea kiertävä Tivoli Sa- 
riola oli minulle eräs digitaalisen pe- 
laamisen alkulähteistä, kuten kerroin 
Skrolli 2017.3:n JOKstoriassa. En kui- 
tenkaan tullut maininneeksi, kuinka 
pelottavaa tivolissa oli. Valtaisa teltta 
täynnä isoja pelikaappeja, valoja, ään- 
ten sekamelskaa ja paljon isompia poi- 
kia, jotka jonottivat koneiden ääressä. 
Ja enhän minä osannut tai uskaltanut 
niitä pelata. 

Tuijotin lumoavia koneita pitkään 
vieressä arkaillen ja ihastelin, miten 
toiset osasivatkin niitä komentaa. Lo- 
pulta jonkun tutun kanssa päätimme 
pelata Space Invadersia puokkiin: toi- 
nen ohjasi, toinen ampui. Niin alkeel- 
liset arcade-pelitaidot vähän karttuivat 
ja uskalsin sitten koettaa yksinkin. Ra- 
hat hupenivat, mutta enää en ollut ko- 
likkopelineitsyt. 

Mitä Space Invadersin jälkeen? Mikä 
oli toinen koskaan ikinä milloin pelaa- 
mani kolikkopeli? Sekin selvisi tämän 
artikkelin kirjoittamisen yhteydessä. 
Lähemmäs 40 vuoden takaiset muis- 
tikuvat pelistä olivat muutoin sumean 
selkeät, mutta sen nimi oli täysin ha- 
kusessa. Kolikkopelihistoriikkienkaan 
selaaminen ei tuottanut tulosta: mi- 
kään ei soittanut kelloja ja googlailut 
johdattivat aina vain Lode Runneriin. 
Lopulta skene- ja skrolliittiveli Jopella 
natsasi IRCissä: Space Panic? 

osa XII: kolikot rivissä, pelit teltassa, 
pelipoika koukussa 


Teksti: Jukka O. Kauppinen 
Kuvat: Mobygames, Tivoli Sariola, Taito 


Harva meistä on pelaamisen asiantuntija 
syntyessään. Minä en ainakaan ollut. 


Sehän se oli! Universal Entertain- 
ment Corporationin kolikkopeli vuo- 
delta 1980, jota näemmä kutsutaan 
jopa kaikkien tasohyppelyiden iso- 
isäksi. Ahdistava, pelottava, jännit- 
tävä ja veikeä selviytymispeli alien- 
mörköjen kera. Pelimekaniikka 
oli muuten yllättävän vaati- 
vaa. Ehkä tässä on myös tee- 
ma: ensin Space Invadersia, 
sitten Space Panicia. Pahoja 
muukalaisia ja ava- 
ruusjuttuja. 

Niinpä hiljalleen laitoin 
kolikoitani aina vain roh- 
keammin pelikoneen näy- 
tön reunalle pelivuoroa- 
ni varaamaan. Sinne rahat 
katosivat ja kokemukset 
karttuivat. Teltassa oli mui- 
takin pelejä, mutta niistä ei 
jäänyt näin selkeitä mie- 


Kiertävät tivolit toivat viihdet- 
tä ja elämyksiä Suomen syr- 
jäisemmillekin paikkakunnille. 
Peliteltat olivat elämyksiä var- 
masti monille muillekin kuin 
JOKille. 


likuvia. Siellä kesähelteiden lämmös- 
sä suoritin kolikkopelien alkeiskurssini 
täysin pistein. Tivolille kuuluukin suuri 
kiitos pelikulttuurin levittämisestä ym- 
päri Suomea. Ehkä tästä pitäisi tehdä 
vielä ihan oma artikkelinsa? 

Toinen varhainen ar- 
cade-muisto on vuodel- 
ta 1983, kun olimme Iisal- 
men — nuorisotoimiston 
retkellä Norjassa. Eräällä 
huoltoasemalla oli jännit- 

täviä Puffet-jäätelöitä, jot- 
ka tulivat Suomeen vasta vuosia myö- 
hemmin, sekä Atarin Sprint 2 -ajopeli. 
Voin vähättelemättä todeta, että matka 
jatkui aivan liian pian. 


Pelikouluarvosana: hyvä 
Kolikkopelien parissa vietetyt varhai- 
set pelihetket kuitenkin kalpenivat, 
kun jollakulla tutulla oli oma kotimik- 
ro. Voi sitä näpeltämisen ja pelaamisen 
iloa porukalla, saati kun sain viimein 
oman mikroni. 

Tietokoneen käytön ja pelaamisen 
opettelu saattoi olla yllättävänkin han- 
kalaa. Pelit käyttivät joystick-portteja 
jokseenkin satunnaisesti, joten yhden 


tikun omistaja oppi kantapään kaut- 
ta, että vaihdetaanpa tikku liittimestä 
toiseen, jos peli ei reagoi. Ja kun val- 
taosa peleistä oli kopioita, niin eihän 
niissä ohjeita ollut. Nuori pelaaja oppi 
kokeilemaan järjestelmällisesti kaikkia 
näppäimiä ja tutkimaan oliko peleissä 
myös näppäinkomentoja, joita ei ollut 
dokumentoitu pelin käyttöliittymään 
mitenkään. Jos peli reagoi, niin miten 
ja mitä se tarkoittaa? 

Kopiosuojaukset olivat oma haas- 
teensa. Turbotapeilla liikkuvat pelit 
olivat valmiiksi kräkättyjä, mutta jois- 
sakin oli vielä ylimääräinen kommer- 
venkki. Esimerkiksi Sid Meier's Pirates! 
-seikkailua pystyi avittamaan koulu- 
kirjan Karibian kartalla, mutta pelis- 
sä oli myös runsaasti muuta dataa lai- 
voista, hahmoista ja muusta sisällöstä. 
Moni peli kysyi ylimääräisiä kysymyk- 
siä ohjekirjasta. Näitä sitten valokopi- 
oitiin tai listattiin paperille kaverilta 
lainatusta pelistä. 

Oma ja nerokas lukunsa olivat myö- 
hemmät SSI:n AD&D-roolipelit, jot- 
ka sujauttivat osan pelin tärkeimmästä 
dialogista manuskoihin. Pelaapa sii- 
nä, kun ruudulla lukee vain ”lue kohta 
42”, joka on kriittisen tärkeä keskuste- 
lu ja tehtävänanto. Piraattipelurit oli- 
vat tuolloin täysin pihalla, ellei kräkke- 
riryhmä tai joku muu taho kirjoittanut 
ohjekirjoja puhtaaksi pelin mukana 
tulevaan writer-viestiin tai tekstitie- 
dostoon. 

Omissa muistikuvissani työläin ko- 
pioitu kopiosuojaukseni oli kaiketi 
Jet Set Willyssä. Peli kysyi jotain koo- 
dia ja väriä valtavasta taulukosta, jos- 
sa oli miljardi väriä ja yhdistelmää. Sitä 
ei mustavalkoisella kopiokoneella mo- 
nistettu, joten kopioin taulukon his- 
sukseen tuntikausia kestäneessä ura- 
kassa. Mutta olihan se hyvä peli! 

Kaiken tämä pikkupiratismin kes- 
kellä opittiin sekä englantia että pelaa- 
maan yhä vaikeampia pelejä. Syvällisin 
esimerkki tästä on SSI:n Battle for Nor- 
mandy vuodelta 1982. Pojat ovat poi- 
kia, sanotaan, ja pojathan stereotyyp- 
pisesti tykkäävät sotajutuista. Jotenkin 
vähän syvemmälle menevät sotape- 
lit ja simulaatiot olivat minulle mie- 
luisia aivan alusta lähtien, joten olin 
kovin kiinnostunut, kun näin kaveril- 
la strategiapelin, jossa oli toisen maa- 
ilmansodan taisteluja ja maihinnousu 
Ranskaan. Aihe oli muutenkin tuhtia 
tavaraa jonnelle, mutta heksastrategia 
meni täysin yli ymmärryksen. Mitään 

Battle for Normandy oli liian vaikea. Heksojen 
messiaskaan ei ollut alussa voittoisa. 


en tajunnut. Peli oli täyttä hepreaa. En 
käsittänyt sen visuaalista ulosantia tai 
symboleja, en hoksannut miten tätä pi- 
täisi pelata. Pettymys oli karmea, joten 
palasin pläräämään sanakirjaa teksti- 
seikkailujen parissa ja räiskimään nat- 
seja Wolfensteinin linnassa. 

Vuosi vilahti ja ajattelin kokeilla 
Normandya uudelleen. Nyt kaikki su- 
jui oikein nohevasti. Tulkitsin kart- 
taa vaivattomasti, hoksasin millä näp- 
päimillä ja miten pelaaminen sujuu ja 
kuinka vuorojärjestelmä toimii. Vuo- 
si aktiivista harrastamista oli virittänyt 
tajunnan uudelle tasolle, hionut eng- 
lannin kielen osaamista ja pystyin nyt 
ymmärtämään pelejä ja tietokoneoh- 
jelmia paljon avarammin. Kesä 1944 
vei muassaan. 

Tämä kertonee paljon siitä, miten 
suuri merkitys yhdenkin ainoan vuo- 
den mittaisella harjoittelulla ja pereh- 
tymisellä voi olla. Jopa tietokonepelien 
pelaamisessa. 


Monen C64-pelin takana 
oli synkkä salaisuus 
Näppäränä — aasinsiltana — varhaisten 
vuosien kolikkopelien ja tietokonepe- 
lien peluu loi myös herkullisen vink- 
sahtaneen näkökulman pelialaan. Ko- 
likkopelit olivat meillä päin harvinaisia 
ja osa niistäkin harvoista koneista oli 
paikoissa, jonne ei alaikäisenä — tai 
täysi-ikäisenäkään — tohtinut mennä. 
Niinpä koin pelini nimenomaan tieto- 
koneversioina. 

Jälkikäteen, tietouden kasvaessa, 
olen pudonnut lukemattomia kertoja 
virtuaalisesti pyllylleni, kun olen ha- 
vainnut lukemattoman monien kuus- 
nelosella takomieni pelien olleen al- 


Space Panic oli kaikkien aikojen toinen pelaa- 
mani kolikkopeli. Ensimmäinen oli Space In- 
vaders. 


kujaan kolikkopelejä. Valtavin mind 
blown -räjähdys oli tietenkin Com- 
mando, jota yksi jos toinenkin on ha- 
kannut —taatusti koneellaan aivan 
päättömästi. Onneksi Hubbardin SI- 
Dille sovittama tunnari on niin raju, 
että Commando tuntuu edelleen par- 
haalta nimenomaan = kuuslankulla, 
vaikka onhan kolikkopeliversiokin sit- 
temmin ihan kelvolliseksi todettu ja 
hyväksytty. 

Eikä draama siihen loppunut. Bubble 
Bobble, kuusnelosen paras moninpe- 
li, olikin kolikkopelikäännös? Samoin 
kuin Spy Hunter, Paperboy, Green Be- 
ret, Bionic Commando, Buggy Boy, 
New Zealand Story, Gun.Smoke, Speed 
Rumbler, Operation Wolf, Space Gun, 
1942, Bomb Jack, Ghosts and Goblins, 
Defender, Dig Dug, Frogger, Nemesis, 
Wizard of Wor ja Oix. Miettikääpä, mi- 
ten hämmästyneitä minä ja muut syr- 
jäisempien kylien pelipojat olivat, kun 
kohtasimme kuusnepapelimme isoina 
vanerikabinetteina. Onneksi useimmat 
C64-käännökset olivat sentään laa- 
dukkaita ja riittävän hyviä, vaikka täy- 
tyy myöntää Gauntletin kolminpelin ja 
Spy Hunterin ratti- ja kaasupoljinohja- 
uksen olevan ihan hyväksyttäviä ver- 
sioita meidän kasibittipeleistämme. && 


Jukka O. Kauppinen alias Grendel/Byterapers on pitkän linjan toimittaja, joka kirjoitti 
ensimmäisiä tekstejään mekaanisella kirjoituskoneella. JOKin ensimmäinen peliarvostelu 
julkaistiin 1986, mistä lähtien hän on ahkeroinut tauotta kirjoittaen juttuja muun muassa 
videopeleistä, tietotekniikasta, viihteestä, ilmailusta ja burleskista. JOKstoriaa-sarjassa 
pureskellaan niin kotimikroilun kuin peli- ja digijournalismin maailmaa grennulasien läpi 


nähtynä. jukkaOskrolli.fi 

dev.solita.fi 


FOLLOW EOSOLITATECH ON TWITTER 


SKAROLLI 


yr N ervetuloa taas Skrolli 6,4 vuotta 

sitten -palstalle, jossa jatkam- 

me aikamatkaa Skrolli-lehden 
historiaan. Olemme edenneet ensim- 
mäisen Skrolli-vuosikerran kolman- 
teen numeroon 2013.3. Olipa kerran 
synkkä ja myrskyisä yö, tarkalleen 6,4 
vuotta sitten... 

Lokakuussa 2013 numeron 2013.3 
pdf-versio oli juuri päästetty ilmaisja- 
keluun kuun 9. päivä, sillä Skrollin al- 
kuvuosina erillisiä digi-irtonumeroita 
ei ollut, vaan pdf-lehti yksinkertaises- 
ti vapautettiin varsin pian paperileh- 
den julkaisun jälkeen. Itse asiassa leh- 
den varhaisena filosofiana pyöriteltiin 
jopa sisällön julkaisua verkossa ennen 
paperilehden ilmestymistä. 

2013.3-paperilehti oli ilmestynyt 6.9. 
eli verrattain aikaisin sekin verrattuna 
nykyiseen. Elokuisen Assembly Sum- 
mer -tapahtuman osastosta — tai alkuun 
Assy-pöydästä — tuli nimittäin Skrol- 
lin perinne vuodesta 2013 alkaen. Myö- 
hempinä vuosina viisastuttiin viiväs- 
tämään lehden syysnumeroa viikolla 
tai parilla toimituksen Assy-krapulan 
vuoksi. Jos olet ihmetellyt, miksi syys- 


PDP-1 


Skrolli 2013.3:ssa koodattiin PDP-1-tietokoneella 
vuodelta 1959. Emulaattorin avulla tosin, koneita 


kun oli tiettävästi käyttökunnossa enää yksi. 


ja joulu-Skrollit ilmestyvät lähekkäin 
verrattuna muihin numeroihimme, täs- 
sä syy. Mutta vielä 2013 ei oltu viisaita. 
Kolmosnumeroon mennessä Skrol- 
lin muoto oli vakiintunut alkuaikojen 
kaavaan. Sivuja oli 52 edellisten nu- 
meroiden tapaan — vertailuna Skrolli 
2019.4 oli tuplasti pidempi eli 104 si- 
vua. Koska varhaiset Skrolli-artikkelit 
olivat verrattain lyhyitä aikakauslehti- 
jutuiksi (pisin oli 4 sivua, 2019.4:n pi- 
sin 11 sivua), sivumäärään mahtui laa- 
ja aihekirjo virtuaalitodellisuudesta 
tekoälyyn, vektoriohjelmoinnista por- 
nopeleihin. OML- ja OpenGL-kurssit 
jatkuivat ja myös Arduinoa, IRCiä sekä 
Roguelikejä hakattiin. Olkaapa hyvät, 
kolme otetta Skrollista 2013.3: 
”Vihdoinkin! Oikeasti toimivien vir- 
tuaalitodellisuuslaitteiden aikakausi on 
koittanut. Olen haaveillut immersiivi- 
sestä näyttölaitteesta niin kauan kuin 
muistan. Oculus Rift ei kuitenkaan 
ole vielä kaikkien unelmien täytty- 
mys. Seuraava suuri haaste ei ole näy- 
tön resoluution kasvattaminen, 360:n 
asteen juoksumattojen kehittäminen 
tai 3D-ohjainten suunnittelu. Todelli- 
set puutteet ja mahdollisuudet piilevät 
ohjelmistossa” — Visa- Valtteri Pimiä, 
Lumemaailmojen sukelluslasit 
”Wikileaksin nimekäs pääjehu Juli- 
an Assange piti puheen OHM[-tapah- 
tumassa], tosin etänä Ecuadorista... 
OHMeilla —oli[kin] nettikuuluisuut- 
ta jos jonkinlaista, kuten Orvillecop- 
ter. Kiistellyssä projektissa rakas van- 
ha [kissa]lemmikki on kuoleman 
jälkeen muutettu nelikopteriksi. Rak- 
kautta vai häväistys?” - Rauli Puupe- 
rä, OHM2013. Havainnoi. Hakkeroi. 
Rakenna. 
”Star Wars -pelien ensiversio on 
Atari 2600:n Empire Strikes Back. Se 


HH 


E 


m 


Skrollin Assembly 2013 -pöytä 
oli hieman pienempi kuin Skrol- 
lin osasto/lava vuonna 2019. 


LYHYET 


2013.3 


SKROLLI.FI 


SKROLL 


Tietokonekulttuurin erikoislehti 


—OHM & Assembly 


Oculus Rift 


Ymmärtääkö tekoäly? OML ja OpenGL 


löytyy lautapeleistään tunnetun Par- 
ker Brothersin pieneltä peliosastolta 
vuodelta 1982. Siellä Atari 2600:n tus- 
kaisen alitehoiselle raudalle onnistut- 
tiin siirtämään elokuva, joka oli juuri 
voittanut Oscarit mahtavista erikois- 
tehoisteistaan. Siirto ei kuitenkaan su- 
junut aivan ongelmitta? — Juho Pieta- 
rinen, Kaukaisessa galaksissa, vuonna 
1982... 

Skrollissa 2013.3 jo neljättä kertaa il- 
mestynyt Ei näin! -palsta (aiheena täl- 
lä kertaa Apple Pippin) sai seurakseen 
toisen varhaisen toistuvaisartikkelin, 
joskin huomattavasti harvemmin il- 
mestyvän =sellaisen: Pähkinänurkka. 
Palstalla ilmoitettiin ilmestyvän oh- 
jelmointiin ja matematiikkaan liitty- 
viä tehtäviä. Toimitus heräilee vielä- 
kin öisin märkään hikeen, kun pari 
sivua sisältösuunnitelmasta varannut 
pähkinänurkka törmäsi loppumetreil- 
lä synnytysvaikeuksiin ja täytti lopulta 
vain puoli sivua. Paperilehden kun pi- 
tää päästä neljällä jaolliseen sivumää- 
rään painossa! 

Siitäkin selvittiin, ja varhaisen Päh- 
kinänurkan hoitaakseen ottanut Lau- 
ri Alanko vastasi huutoon vielä seuraa- 
vassa numerossa, nyt kokonaisen sivun 
verran. Sittemmin Pähkinänurkkaan 
ovat kirjoittaneet Erno Vanhala, Timo 
Hynninen ja Jarno Niklas Alanko. Toi- 
von, ettei lista jää tähän, koska palstan 
idea on mielestäni todella hyvä. £& 


Janne Siren 
Skrollin vanhat pdf-lehdet saat maksut- 
ta osoitteesta: skrolli.fi/numerot. 


Artikkeleita ja kirjoitusapua voi tarjota 
osoitteeseen toimitusskrolli.fi. 

Mistä lerppuja 
lukeva laite? 
Luin = mielenkiintoisen =artikkelinne 
vanhojen lerppujen lukemisesta. Mi- 
nulla on eläkkeellä oleva tuttava, jol- 
la on vanhoja lerppuja, joissa on mie- 
lenkiintoisia aineistoja. Onko missään 
Suomessa palvelua, joka lukisi ne? 
Ovat ilmeisesti ns. pieniä lerppuja, ei- 
vät korppuja. 

Kysymys lukijalta 


Kiitos kysymästä. Olemme tosiaan kir- 
joittaneet vanhojen levykkeiden luku- 
välineistä — Skrolli-lehden numeroissa 
2014.2, 2017.1 sekä tämän lehden si- 
vulla 70. Parasta ulkopuolista palvelua 
vanhojen levykkeiden tai kasettien pur- 
kamiseen Suomessa saa kuitenkin ehdot- 
tomasti Kasettilamerit ry:ltä (kasettila- 
merit.fi). Yhdistyksen aktiivit hoitavat 
tiedot talteen ammattitaidolla ja into- 
himolla. Olemme muuten kirjoittaneet 
heistäkin Skrolleissa 2013.1 ja 2017.4 
(vanhat pdf-lehdet maksutta: skrolli.fi/ 
numerot). 

Janne Siren 


Kasettien kanssa 
helpompaa 

Edelliseen kirjeeseen viitaten: Siinä mis- 
sä saman retrokauden lerppujen lukemi- 
nen vaatii vanhaa rautaa ja laitekohtaisia 
erikoiskikkoja, vanhojen C-tietokoneka- 
settien siirtäminen nykytietokoneelle on 
helpompaa. Olemme käsitelleet aihetta 
edellä mainittujen Kasettilamerijuttujen 
lisäksi esimerkiksi Skrolleissa 2017.4 (s. 
26), 2018.4 (s. 62) ja 2019.2. 

Tätäkin numeroa varten siirsimme 
Cobra-pelin (s. 10) kahden eri alustan 
kasettiversiot nykykoneelle ihan suo- 
malaisesta tietokoneliikkeestä ostetulla 
Königin USB-valmiilla kasettimuunti- 
mella (HAV-CA10). Tosin käytimme 
tavanomaista analogista äänikaapelia 
— mikä tahansa kasettisoitin riittävän 
puhtaalla ääniulostulolla siis kävisi. 


92 SKROLLI 2020.1 


Purkuohjelmistot olivat maksuttomat 
Tapir (C64, tapir.sourceforge.net) ja 
MakeTZX (ZX Spectrum, ramsoft.bbk. 
org.omegahg.com/maketzx.html). 
Teac julkisti pari vuotta sitten jopa 
modernin USB-kytkeytyvän tuplade- 
kin kasettien käpistelyyn (W-1200). 
Niin ne osat ovat vaihtuneet: entisaiko- 
jen kakkoskastin kasettipelaaja on vih- 
doin ykkönen ja voi nauraa lerppuko- 
koelmien omistajille makeasti. :) 
Janne Siren 


Kiitos viime numerosta! 
Vaikka olen pommittanut Korvatun- 
turia alati jyrkkenevillä uhkauskirjeil- 
lä, minulla ei ole vieläkään Lamborghi- 
nia, Learjetistä puhumattakaan, ja näin 
ollen on uskoni joulupukkiin alkanut 
hiipua. Skrollin kanssa on täysin toi- 
sin. Aikoinaan vihjaisin, että olisi mu- 
kava lukea juttuja versionhallinnasta ja 
katsos mokomaa, niitä on julkaistu jo 
muutama. Kiitos siis tuosta. 

Skrolli-numerossa 2019.4 artikkeli 
Läpimurtotulos hajautetussa laskennas- 
sa oli erinomainen. Erityisesti aihetta 
valaiseva esimerkki oli kappaleessa Hi- 
das hajautettu ratkaisu — tuli oikeastaan 
mieleen Kaisa Kankaan Tiede-lehdessä 
aikoinaan julkaistu artikkelisarja mate- 
matiikan miljoonan taalan ongelmista. 

Kvantit horisontissa -artikkeli oli 
myös mainio yleistajuinen kuvaus ai- 
heestaan. Kaltaiseni vanhempi bitti- 
viikari, joka on aloittanut puuhastelun 
70-luvulla ruutupaperiassemblerilla, lu- 
kisi mielellään laajemmankin artikkelin 
aiheesta "kvanttilaskennan lyhyt oppi- 
määrä". Jos lukaisee Richard Feynma- 
nin kirjan OED, tulee teoksen puolivä- 
liin mennessä hakematta mieleen, että 
meillä useilla on nenällämme kvantti- 
tietokone... 

Vesa Turpeinen 


Kiitos palautteesta, otamme onkeemme! 
Vinkkinä muuten lukijoille, nuo ver- 
sionhallintajutut ja muut vanhat artik- 
kelimme löytyvät helposti Skrollin suu- 
ren sisällysluettelon kautta: skrolli.fi/ 
sisallysluettelo. 

Janne Siren 


2019.4-palautetta 
Instagramista 

Uusi Skrolli-lehti kolahti luukusta. 
Läpi lehteillessäni mietin miten muka- 
vaa onkaan, kun joku tekee lehteä juuri 
minulle. Missä muussa lehdessä juttu 
alkaa "Oletko koskaan halunnut tietää, 


miltä järvi näyttää ilman vettä?" Pak- 
ko myöntää, että ei ole tullut asia mie- 
leen, mutta lehdessä aihetta käsitellään 
kahden aukeaman verran ja annetaan 
seikkaperäiset ohjeet oman mökkijär- 
ven pohjanmuotojen 3D-skannaami- 
seen. 
Heikki Ketoharju 
heikkiket 


Skrolli, tuo nörttilehtien numero yksi 
ja kaikin puolin muutenkin upea koko- 
naisuus, on enemmän Mikrobitti kuin 
Mikrobitti itse. MB-tuntumaa herätte- 
lee toki sekin, että joka numerossa osa 
jutuista kiinnostaa itseä kovastikin (täs- 
sä numerossa siis Commodore-laittei- 
siin keskittyvät sellaiset ja negatiivis- 
kannaus, pelijutut luen aina kanssa), ja 
ohjelmointiin, tekoälyyn ja muihin sa- 
latieteisiin jutut taas menevät yli hil- 
seen. Tältä porukasta varmasti tuntui jo 
80-luvullakin! 
Jouni Parkku 
thetruepiparnakkeli pelaa 


Commodore V364 
Kiitoksia hyvistä artikkeleista! Com- 
modore V364 -juttua (Skrolli 2019.4) 
lueskellessa muistui mieleen, että Bill 
Herdin YouTube-kanavalta löytyy vi- 
deo, jossa Rob Clarke kunnostaa Her- 
diltä saamansa V364-emolevyn ja lisäk- 
si esittelee koko V364:n sanavaraston 
samankaltaisella koodinpätkällä kuin 
Skrollin Commodore talks! -videossa- 
kin. Video: youtu.be/V9191YoYais (pu- 
hesynteesi alkaa suunnilleen kohdas- 
ta 9:50). 

Sami Siltaloppi 


Juttua analogisista 
tietokoneista? 
Aihepiiri, joka ehkä ansaitsisi huomio- 
ta Skrollissa ovat analogiatietokoneet. 
Kyseessä eivät ole menneen talven lu- 
met, kuten Atarit, koska kohtuullisen 
yleiset modulaariset äänisyntesoijat 
koostuvat pitkälti samankaltaisista ra- 
kenneosista. Skrollissa olikin taannoin 
pieni juttu tietokonemuseosta ja siinä 
maininta analogiatietokoneesta (toim. 
huom. Skrolli 2018.4 s. 77). 
Yleissivistystä pidemmillekkin poh- 
dinnoille on aiheessa tilaa: Jukka Mik- 
kola toi radio-ohjelmassaan Avaruus- 
romua taannoin esille musiikin, joka 
oli toteutettu muistaakseni argentii- 
nalaisella syntesoijalla. Teoksen teki- 
jä kertoo, että laite on hyvin erilainen 
aina kun sen käynnistää uudelleen. 


Laite kytkentöineen lienee riittävän 
kompleksinen, jotta sillä voi olla useita 
tasapainotiloja, jotka valikoituvat sa- 
tunnaisesti virtoja kytkettäessä. 
Mielestäni tässä on ainakin hento 
aasinsilta Ivar Ekelandin kirjaan En- 
nakoimattoman matematiikka ja siinä 
käsiteltyyn katastrofiteoriaan. Mieles- 
täni tuon tapaiset suunnat pohdinnoil- 
le ja kokeiluille olisivat hyvin mielen- 
kiintoisia. 
Vesa Turpeinen 


Kiitos loistavista ideoista tulevaisuu- 
den lehdentekoon. Skrolli ottaa mielel- 
lään vastaan myös kirjoittajaehdokkai- 
ta ja artikkelikandidaatteja näistä(kin) 
aiheista. 

Janne Siren 


Thank you! 
Thank you so much for the Skrolli mag- 
azines and for the framed artwork [of 
my 1960s computer]. I think it turned 
out great. Of course, it arrived here a lit- 
tle past noon on Christmas Eve. What a 
fine gift to receive... GO SKROLLI! 
Joseph Watson 


Toim. huom.: Joe kirjoitti Skrolleihin 
2019.1—2019.4 artikkelisarjan 1960-luvul- 
la rakentamastaan tietokoneesta. Lähetim- 
me hänelle muistoksi sarjan viimeistä osaa 
varten tekemämme piirroksen kehystetty- 
nä ja allekirjoitettuna. 

Janne Siren 


Voit kirjoittaa meille sähköpostitse osoit- 
teeseen toimitusoskrolli.fi. Postipalstalla 
kirjeitä lyhennetään tai referoidaan tar- 
vittaessa lehtijulkaisua varten. 


Janne Siren 


SKROLLIKALENTERI 


Kartoitamme Skrolli-kalenterissa tietokonekulttuurin kokonaiskuvaa päivämäärien ja tapahtumapaikko- 
jen kautta. Alla kattaus Suomessa ja suomalaisittain kiinnostavissa maailmankolkissa järjestettäviä tieto- 
kone-, peli- ja demoskenetapahtumia sekä huomionarvoisia yhteisötapahtumia. 


PVM TAPAHTUMA 
Kulttuuri & yhteisöt 
18.—22.3.2020 —| Tampere Kuplii, päätapahtumapaikkana Tampere-talo. Sarjakuvafestivaali. 


18.4.2020 2000-luvun vaihteen peliklassikot, Suomen pelimuseo, Tampere. Star Stable, Sims... 


23.—24.5.2020 | Kummacon 2020, Oulu. Kirjallisuus- ja populaarikulttuuritapahtuma. 
1.6.2020 2nd Collaborative Game Histories -peliseminaari, Suomen pelimuseo, Tampere. 


6.—7.6.2020 Hypecon ja Hypecon Encore, Hyvinkää. Anime- ja pelitapahtuma. 
12.—14.6.2020 —| Desucon 2020, Lahden Sibeliustalo. Animetapahtuma. 
Demoskene 
8.—12.4.2020 The Gathering 2020, Hamar, Norja. Nykyisin LAN-tapahtuma ripauksella skeneä. 
10.—13.4.2020 Revision 2020, Saarbriicken, Saksa. Demoskenen vuoden päätapahtuma. 


1.-2.5.2020 Conspiracy 2020, Työväentalo, Forssa. Upouusi demoparty. 


21.-24.5.2020 | Birdie 30, Uppsala, Ruotsi. Lähes Assyjen ikäinen LAN-/demoparty länsinaapurissa. 
6.—9.8.2020 Assembly Summer 2020, Helsinki. Parhaat partyt. Pilalla jo vuodesta 1992. 
Esports & lanit (Suluissa paikkamäärä) 

27.-29.3.2020 | GIGAb1t, Loimaa (88) 

27.-29.3.2020 | Stage142 XI, Jyväskylä (180) 

10.—12.4.2020 —| HelmiLAN kevät '20, Helsinki (63) 

17.—18.4.2020 Pelimiitti LAN, Ylivieska (40) 

1.—3.5.2020 Elisa Invitational, a BLAST Premier Oualifier, Tampere 

8.—10.5.2020 KAMK Gamefest, Kajaani (100) 

4.-7.6.2020 Vectorama 2020, Oulu (900) 


6.6.2020 Uki Strike: Go 20, Uusikaupunki 

12.—14.6.2020 —| Veikkogames 2020, Kauhajoki (200) 

Peliala 

20.3.2020 Finnish VR Game Jam 2020, Tampere 

31.3.2020 IGDA Kajaani March Meetup, Rock House Kulma 
1.4.2020 IGDA Kuopio Hub Gameskiviikko Meetup, Malja 
14.4.2020 IGDA Helsinki Hub April Meetup, Ravintola Maxine 
15.4.2020 IGDA Future and Bit1 Finals!, Tiivistämö, Helsinki 
21.4.2020 IGDA Turku Hub April Meetup, Saaristobaari 
6.5.2020 IGDA Kuopio Hub Gameskiviikko Meetup, Malja 
12.5.2020 IGDA Helsinki Hub May Meetup, Ravintola Maxine 
19.5. ja 2.6.2020 | IGDA Turku Hub May/June Meetups, Saaristobaari 
3.6.2020 IGDA Kuopio Hub Gameskiviikko Meetup, Malja 


13.—15.6.2020 —| Jam Jam 2020, Sappeen matkailukeskus, Pälkäne 


Ajattele, älä tottele! Skrolli Disobeyssa 


Skrolli osallistui helmikuussa jo neljättä kertaa Pohjolan johtavaan hakkeri- ja tietoturvatapahtu- 
maan, Disobeyhin. Tapahtuma järjestettiin tänä vuonna Helsingin Kaapelitehtaalla. Skrollin osastol- 
la tapahtuman yhteisökylässä piipahti muun muassa F-Securen Mikko Hyppönen. 


Kuvat: Laura Pesola, Ronja Koistinen 

KULTTUURI 


DIGIVIESTINTÄÄ 
pergamenteilla 


Viestiminen on nykyisin kovin helppoa. Sitä vain nakkelee pi- 
kaviestejä, somettelee ja sähköpostittelee. Ei väliä onko vas- 
taanottaja naapurihuoneessa vai toisella mantereella. Mutta 
viestejä läheteltiin ennen vanhaankin. Demoskenettäjät olivat 
innokkaita ja aktiivisia viestijöitä myös perinteisissä medioissa. 


Teksti ja kuvat: Jukka O. "Grendel / Byterapers” Kauppinen 


lette kenties jo lukeneet pääkir- 

joituksessakin (s. 2) mainitus- 

ta kansainvälisestä hankkeesta, 
jossa kansainvälistä demoskene-kulttuu- 
ria haetaan Unescon aineettoman kult- 
tuuriperinnön luetteloon? Monivuotisen 
projektin aikana tälle ainutlaatuiselle di- 
gitaaliselle kulttuurille haetaan tunnus- 
tusta, jonka avulla sen ainutkertaista yh- 
teisöllisyyttä ja luovuutta voidaan tutkia 
ja tallentaa nykyistä perusteellisemmin 
ja monipuolisemmin. Ikioma lukunsa 
tätä on varhainen viestintä, jota demos- 
kenettäjät kävivät keskenään Suomessa, 
naapurimaissa ja laajemmalla kansain- 
välisellä tasolla. 

Demoskene on monipuolinen, ih- 
meellinen ja hulvattoman pirskahtele- 
va kulttuuri, jossa riittäisi loputtomiin 
tutkittavaa. Yksi tutkittavista aiheista 
on nimenomaan harrastajien välinen 
viestintä, sillä sen uumenista löytää ai- 
nutlaatuisia merkityksiä ja kehityskul- 
kuja. 1980-luvulla käyty kirjeenvaihto 
ja sen siirtyminen kohti uusia viestin- 
tämuotoja on jopa eräänlaista yhteis- 
kunnan ja viestinnän kehittymisen 
prototyyppausta. 

Voinee sanoa, että demojonnet käyt- 
tivät harrastuksen alkuvaiheessa ylei- 
sesti käytettävissä olevia tapoja yhteyk- 
sien luomiseen ja kehittämiseen, mutta 
loivat nopeasti myös aivan omanlaisi- 
aan viestintämuotoja. 


Olisitko kirjekaverini 

Suomalaisen demoskenen syntymä on 
aihe, jossa riittäisi tutkittavaa ja kirjoi- 
tettavaa pitkäksi aikaa. Olen kutsunut 
alkuvaihetta protoskeneksi, suomalai- 
sen demoskenekulttuurin prototyypik- 
si. Se oli aikaa, kun oli vasta yksittäisiä 
harrastajia ja koodereita, jotka hiljal- 
leen löysivät toisiaan tavalla tai toisel- 
la, tutustuivat ja järjestäytyivät, täysin 


94 SKROLLI 2020.1 


suunnittelemattomasti, ilman esikuvia, 
ilman tavoitteita. Kunhan vain kohel- 
lettiin tietokoneiden parissa, puuhail- 
tiin ja keksittiin uusia jippoja. 

Siinä sivussa luotiin täysin tiedosta- 
mattomasti jotain täysin uutta ja omaa 
alakulttuuria. Tämä ajanjakso sijoittuu 
aikajanani mukaan vuodesta 1986 ken- 
ties vuoden 1987 joulukuuhun. Vuo- 
den 1987 viimeisinä kuukausina skenen 
protytyyppiä betatestattiin, kunnes 1.0 
julkaistiin joulukuussa 1987 Suomen 
ensimmäisillä demopartyillä, Finnish 
Gold / The Jezebels Union -kinkereissä 
(ks. Skrolleri 2018.3). 

Yksi protoskenen yllättäviä kulmaki- 
viä oli MikroBITTI-lehden Bittipörs- 
si-palsta. Huikean suositulle osto- ja 
myyntipalstalle tupsahteli myös vähän 
värikkäämpiä ilmoituksia, joista osas- 
sa tarjottiin vaihtoon tai jopa myyntiin 
ehtaa aitopiraattia. Sittemmin palstal- 
le saapuivat röyhkeästi myös demos- 
keneilijät, jotka hakivat avoimesti kon- 
takteja skeneväkeen ja kräkkereihin. 

VAIHDAN CBM-64 alkup 
a— — W Puh 

VAIHDAN CBM-64 alkup. pelejä. MM. Winter 
james, Rambo, Elite, Underwurlde, Strip po 


ker II, Karateka, The way of the exbloding fist 
Newer ending story ym. Soita klo 16 jälkeen 


pelejä levyllä. Soit 


Kiuru 


vesi 


VAIHDAN alkup. pelejä 64:seen. Soita tai kir 
oita. Ei levyllä. 

(0 Funni 
VAIHDAN CBM-64 alkup. pelejä sekä ohjelmia 
levyllä ja kasetilla. Soita tai lähetä lista ohjel 
mistasi. Soita miel 
viikonloppuisin 
Kemijärvi. Puh 


iltaisin klo 18.00—20.30 tai 


VAIHDAN CBM-64:n alkup. 


kasetilla. Lähetä lista tai soita! 


pelejä levyllä ja 


VAIHDAN alkup. CBM-64:n pelejä levyllä. Lä 


hetä lista peleistäsi tai soita 
Salo. Puh! 


Laita luettelosi, vaihdetaan pelejä, kaikki var- 
masti aitoja. Bittipörssi 1984-86. 

Tarkkasilmäinen löytääkin ilmoituk- 
sista paljon protoskenen ja myöhem- 
män demoskenen edustajia. 

Luulenpa, että minäkin sain mo- 
neen ensiyhteyden juuri tätä kautta. 
Moni pelien vaihtoilmoituksiin rea- 
goinut oli myös muilla tavoin aktiivi- 
nen mikroilija, ja jälkikäteen katsot- 
tuna ihmeen suuri osa heistä päätyi 
myös demoskeneen. Kaipa siinä pelien 
lomassa kopioimme toisillemme myös 
varhaisia demoja ja koodauskokeiluja, 
joten kivat pelit ja jännät softat matka- 
sivat näin bittisiivin Suomen kaukai- 
sempiinkin kulmauksiin innoittajiksi. 

Tätä aikaa voineekin kehua bittikir- 
jekaverien etsikkokaudeksi. Kun Mik- 
roBITTI viimein lopetti swappi- ja 
kontaktikirjeiden julkaisemisen, ”va- 
hinko” oli jo tapahtunut: moni protos- 
keneläinen oli löytänyt toisensa. Swap- 
pi-ilmoituksia julkaistiin myös monissa 
kansainvälisissä pelilehdissä. Omia il- 
moituksiani oli brittilehdissä, ja ne poi- 
kivat ihmeen paljon yhteydenottoja, 
jopa Australiasta saakka. 

Kirjeet ulkomailta olivat aina upea 
ja yllättävä asia, vaikka kansainvälisyys 
ja ulkomaiset tuttavat eivät olleetkaan 
mitään — täydellistä tuntemattomuut- 
ta. Kirjeenvaihtokaverikulttuurihan eli 
1980-luvun puolivälissä vahvasti, ja mo- 
nilla oli yksi tai useampi kirjekaveri, it- 
sellänikin jopa Hongkongissa saakka. 
Brittilehtien ilmoitukset tuottivat kui- 


tenkin aikaansa nähden hurjasti kir- 
jeitä, mikä osaltaan rohkaisi ja pakotti 
olemaan entistä aktiivisempi kansainvä- 
listymisen suhteen. 


Mitä kuuluu, tässä 

uusia pelejä 

Ensikontaktin jälkeen viestit kulkivat 
alkuun kahdella eri välineellä: puheli- 
mella ja kirjeitse. Puhelut toisille tieto- 
koneharrastajille kaukaiseen Turkuun 
olivat jännittäviä, koska mistäs sitä 
tiesi millainen ihminen sieltä vastaa: 
nuorempi, samanikäinen vaiko — hui 
— ehkä ihan aikuinen? Puhelut oli- 
vat muuten kaukopuheluita eli kal- 
liita. Ei sopinut jorista liikaa, muu- 
ten tuli sanomista! 

Suuri osa yhteyksistä tapahtui 
kuitenkin postin välityksellä, sil- 
lä kuinkas muuten ohjelmia olisi 
voitu vaihtaa? Posti kuljetti kase- 
teilla ja disketeillä syötettyjä kir- 
jeitä pitkin Suomea ja kauem- 
maskin, ja hyvin usein mukana oli jopa 
viesti — kenties jopa oikein kirjoitettu 
kirje, niin sanottu swappikirje. Siitä ny- 
kytutkijoiden kelpaa olla kiitollisia, sillä 
1980-luvun paperinen viestintä sentään 
säilyy nykyistä tusinaan sovellukseen 
hajautunutta digiä paremmin. 

Vuosikymmenien takaiset kirjear- 
kistot voivat olla herkullista materi- 
aalia sekä omistajilleen että tutkijoille. 
Ne toimivat sekä pienenä aikakoneena 
että herkullisena aineistona tutkijoille, 
jotka perehtyvät digitaalisen kulttuu- 
rin ja siinä sivussa myös demoskenen 
kehittymiseen. Näkyvin demokirjei- 
den tallentaja on sveitsiläinen Gleb J. 
Albert, jonka Got Papers (gotpapers. 
scene.org) -arkisto tallentaa ja julkai- 
see massiivia määriä menneiden aiko- 
jen demopapereita — olivat ne sitten 
kirjeitä, partykutsuja, julisteita, uutis- 
kirjeitä tai levykuoria. 

Albertin esitys Suomen pelimuseon 
taannoisessa Collaborative Game His- 
tories -seminaarissa innoitti myös al- 
lekirjoittaneen kaivamaan kaapistaan 
laatikollisen 1980-luvun swappikirjei- 
tä, joita Turun yliopiston innokkaat 
harjoittelijat parhaillaan skannaavat 
jälkipolvien iloksi. Vanhat kirjesynnit 
eivät unohdu! Omien vanhojen swap- 
pikirjeiden lukeminen vuosikymme- 
niä myöhemmin onkin kaukaisten ja 
unohdettujen muistojen palauttelua. 
Keitä nämä ihmiset edes olivat? 

Minulla oli valtavasti swappikave- 
reita, niin Suomessa kuin ulkomailla. 

Jotkut olivat demoskenen 
ulkopuolisia jamppoja, joiden kans- 
sa vaihtelimme esimerkiksi lentosimu- 
laattoreita ja strategiapelejä, jopa valo- 
kopioita pelien ohjekirjoista. Lopuista 
löytyykin sitten vaikka mitä: on tun- 
temattomilta tulleita kontaktikirjeitä, 
viestejä swappikavereilta ja jopa ihan 
kirjeiksi laskettavia viestejä läheisem- 
miltä skenetutuilta. 

Toiset halusivat vain uusimpia pele- 
jä, toisten kanssa swappailtiin demoja. 
Joillekin kirjoitettiin sivun tai sivujen 
mittaisia liirumlaarumeita, toisille riit- 
ti ”heres new stuff, send stamps back” 
-kommentti. Kirjeiden pituudet ja si- 
sällöt saattoivat kertoa myös respec- 
tistä — mitä pidempi ja kaverillisempi 
kirje, sitä varmemmin tuli myös vas- 
tauksia. 


Demoryhmät porisee 
Demoryhmien sisäinen viestintä on 
sekin oma lukunsa. Ennen digitaalisia 
chattimahdollisuuksia, Facebook-ryh- 
miä tai edes IRCiä viestit kulkivat var- 
sin kiireettömästi. Elämisen tahti oli 
rauhallisempaa, kaikkea ei tarvinnut 
tietää heti. Viestit joutivat kulkea pos- 
titsekin, ja ryhmän sisäiset uutiset le- 
visivät jatkokirjeissä. 

Ison demoryhmän koordinointi usei- 
den itsenäisesti toimivien kuplien vä- 
lillä oli todella haastavaa puhelimen 
ja kirjeiden välityksellä. Kuplat olivat 
yleensä oma-aloitteisia ja tekivät aktii- 


Hitaan viestinnän iloja: posti toi uuden 
The Action Force / Byterapers -demon 
Oulunsalon jampoilta. 


visesti omia juttujaan muille turhia il- 
moittelematta. Niinpä posti toikin usein 
muassaan yllätyksiä: uusi meidän ryh- 
män demo? 

Protoskenen ja demoskenen ensi- 
vuodet olivatkin jännittävä yhdistel- 
mä perinteistä analogista viestintää ja 
digitaalista sisällöntuotantoa. Ihmi- 
set tutustuivat ja viestit kulkivat. Eivät 
ehkä niin nopeasti kuin tänään, mutta 
kulkivat kuitenkin. Fi kuitenkaan kes- 
tänyt kauaa, kun viestintää siirrettiin 
myös digitaaliseen muotoon. f& 

Ytimekästä skeneviestintää. 

Vuonna 2020 tutun sisällön lisäksi 
Skrollin liitteenä ilmestyy Retro Rewind -pelilehti. 
Kotiin tai konttorille — tilaa uusi tai uusi tilauksesi: 


Paperilehti (40 €), digilehti ((OS/Android) tai PDF-lehti 


Isompi THEC64 Mikä ihmeen Interactive Vision? Paikalliset PS2-pelit 


b RETROPELAAJAN TIETOPAKETTI 1-2020 


| / 
i /| | 

Pac-Man-kuumetta PlayStation Net Yaroze Pip-Peli Pelimuseolla 


LEIF 
PällirEn 


Tervetuloa Skrollin liitteenä julkaistavaan Retro Rewind -lehteen. Ret- 
ro Rewind syntyi reilut pari vuotta sitten joukkorahoitushankkeena 
ja ilmestyi vuosina 2018 ja 2019 kaksi kertaa vuodessa. Vuonna 2020 


Jukka 0. Kauppinen sama sivumäärä on jaettu neljään Skrolli-lehteen. Tämä säästää meiltä 
huomattavan määrän hallinnollista vaivaa ja toivottavasti tarjoaa myös 
Mikko Heinonen, Jukka 0. mukavaa lisäarvoa Skrollin tilaajille. 


Kauppinen, Manu Pärssinen J IIPIT NPN M 
Itsenäisesti toimitetun Retro Rewindin missio on yksinkertainen: fiilis- 


Miika Auvinen tellä vanhoja videopelejä, kertoa tarinoita niistä ja niiden harrastajista 
Mitol Meerna Aleksi Vaittinen sekä tutkia ja raportoida, miten vanhat pelit toimivat nykypäivänä ja 
i miten niitä pääsee pelaamaan. Mukana on myös poimintoja Suomen 
pelimuseon kokoelmista — ja välillä jotain ihan muutakin. 
Manu Pärssinen Lähde siis kanssamme 30 sivun mittaiselle sukellukselle menneiden 
; N vuosikymmenten pelien pariin! 

Alasin Media Oy, 1932899-7 a a 
Retrosedät Jukka, Manu ja Mikko 

Laura Loukola 
retroaretrorewind.fi 


09 Ajankohtaisia 

100 CAPCOMin arcadepelit sylissä = Pitkäikäisestä EverOuestista 

Y ja sen kumppaneista 

ja vaakaraidan mysteeri a D ' [i lisää sivulta 102 alkaen. 
SITKEÄT SISSIMORPIT elossa vielä vuosien jälkeen 


Perin paikallista 


NES- ja SNES-pelit? 
PAC-MAN-KUUME valtasi Suomen 1983 
Kaksintaistelussa SHARP X1 vastaan PC-8801 


Hyvältä kuulostaa -musiikki 

1 16 Blastaway, Bomb Jack ja Rygar 
117 on piraatti-Pip-peli esillä 
1 18 STUNTS temppuili itsensä klassikoksi 
121 pelaa Linuxilla 

127 Outbuddies, Metal Wolf, Zac McKracken 
123 S.WLI.N.E. ja tuoretta Spectrumille 
124 — MANUN KUMMAT Digi Casse ja Interactive Vision 
126 pelattiin kotona koodattuja 


va 
K [aIEN 


IHECG4 RAVISTELEE 
NETROSKENEA 


Tasavallan tietokoneen vuoden ta- 
kainen paluu valokeilaan pikkuruisen 
THEC64 Minin myötä oli hämmästyt- 
tävän onnistunut ja oivaltava teko. 
Se puhkui myös aivan uutta henkeä 
koko retropelaamisen harrastukseen, 
vaikka osa vannoutuneimmista Com- 
modore 64 -harrastajista ei emulaatto- 
rikonsolia retroksi hyväksykään. 

Minikone onnistui monessa asiassa. 
Se ei ollut täydellinen, mutta tarpeeksi 
hyvä useimmille kohderyhmänsä edus- 
tajille. Laitteen softaa päivitettiin monia 
kertoja ja sekä toiminnallisuus että emu- 
laationopeus parantuivat ajan mittaan 
selvästi. Omia softia ja pelejäkin pystyi 
käyttämään vaivatta muistitikulta. 

Sen suurin saavutus oli C64-retros- 
kenen innostaminen uuteen liekkiin, 
sillä Mini sekä toi koneen pariin lau- 
moittain uusia kokeilijoita että herät- 
ti takavuosien aktiiveja kuusnelosen 
kimppuun, sekä aidon että Minin. Sen 
ympärille on kasvanut pientä lisälai- 
teteollisuutta ja uusien pelien tekijät 
varmistavat, että ne toimivat varmasti 
myös THEC64:ssä. Ei tätä kaikkea olisi 
tapahtunut ilman uutta tuotetta, jos- 


ATARI JATKAA 
VCS-KONSOLIN KEHITYSTÄ 


Atari jatkaa edelleen Atari VCS -viih- 
delaitteensa kehittämistä. Atari 2600 
-konsolin ulkoasua mukaileva laite on 


yhtaikaa emulaattorikonsoli ja Linux- 
käyttöjärjestelmään pohjautuva viih- 
dekeskus, jolla voi pelailun lomassa 
vaikka katsella Netflixiä. 


ta puhutaan, josta kirjoitetaan ja jota 
myydään marketeissa. 

Retro Gamesin valmistaman laitteen 
uusi versio on edelleen emulaattoriko- 
ne, mutta THEC64 ei ole enää Mini. Ai- 
don kuusnelosen kokoinen THEC64 on 
sisältä tyhjää täynnä, mutta siinä on nyt 
toimiva ja käyttökelpoinen näppäimistö. 
Lisäksi valmistaja teki koneen kaveriksi 
paremman, mikrokytkimillä varustetun 
joystickin. Bonuksena koneessa on tuki 
Commodoren edelliselle hittimikrolle eli 
VIC-20:lle. 

Kokonaisuus on herkkua retroilijalle 
ja allekirjoittaneen mielestä paras ret- 
romikro/konsoli ikinä. Miksikö? En ollut 
koskaan NES- tai SNES-pelaaja, eivätkä 
Nintendon pelit minua juuri puhuttele, 
vaikka Nintendon Mini-konsolit ovat- 
kin loistavia ja hiottuja laitteita. 

THEC64:n käytön helppous, kiva ul- 
koasu ja VICistelyn mahdollistama siir- 
tyminen aina vain kaukaisempaan 8-bit- 
tiseen mikroiluhistoriaan ovat omiaan 
herkistämään aikuisen miehen. Vaikka 
minullakin on monta oikeaa kuusne- 
losta, niin laitteen olemus, helppous 
ja HDMHLHliitäntä tekevät 64-retroilusta 
lähes herkuttelua. Onhan nykyään alle 
50 eurolla myytävä Minikin täysin soiva 
peli, mutta siihenkin kannattaa ostaa 
ison 64:n uusi ja laadukkaampi joystick. 


retrogames.biz 


THEC64:stä lisää asiaa Skrollin puolella, 
sivulta 76 alkaen. 


VCS:n toimivuus laajenee Atarin os- 
tettua yhdysvaltalaisen Wonder-yhtiön 
kehittämän monialustaisen WonderOS- 
pelistriimausteknologian. Atari VCS:ssä 
Wonderin tekniikalla voidaan käyttää suo- 
ratoiston avulla muille mobiili- ja tietoko- 
nealustoille julkaistuja pelejä ja ohjelmia. 

Atari kertoi viime vuoden lopulla, 
että VCS:n toimitukset alkaisivat tämän 
vuoden mittaan. Saa nähdä. 


UUTISET 


HYVÄÄ LUETTAVAA 
NETROISTEN ILTOJEN RATOKSI 
B058 FIGHT BOOKSILTA 


Indiekustantamo Boss Fight Books on 
julkaissut talven mittaan kirjoja, joiden 
parissa kelpaa istua VHS-takkatulen 
lämmittäessä ja nauttia Afri-Kolaa vi- 
nyylin rahistessa taustalla. Pelihistoriaan 
erikoistuneen kustantamon kirjat ovat 
tyyliltään ja laadultaan vaihte- 

levia, mutta lähes aina erittäin 
kiinnostavia teoksia, joiden ta- 

rinat iskevät miljoonan voltin 

tavoin jopa silloin, kun aiheet 

eivät alkuun kiinnosta. 

Esimerkiksi NBA Jam (Rey- 
an Ali). Se konsolipeli? Ai, se *. 
oli alkujaan kolikkopeli? Okei, Hm==m -. 
ihan kiva, kai. No, lueskellaan- 
pa kirjaa Onnibussin taittaessa matkaa. 
Matka päättyi, tabletti halusi lisää virtaa 
ja sitten luetaan lisää. Tämäpä vasta ää- 
rimmäisen... mielenkiintoista. Tarina 
minua kiinnostamattoman arcade-pelin 
synnystä ja taipaleesta olikin koukuttava 
kertomus videopelien historian tunne- 
tuista ja tuntemattomista sankareista, 
pelialan mullistuksista 1990-luvun alus- 
sa, innovatiivisista ideoista, kovasta työs- 
tä, hauskoista easter eggeistä ja siirty- 
misestä pikselitaiteesta visuaalisempaa 
digirealismia kohden. 

Kirjoitushetkellä uusin bossikirja on 
Breakout: Pilgrim in the Microworld, uu- 
sintapainos alkujaan jo vuonna 1983 jul- 
kaistusta henkilökohtaisesta tutkielmasta 
varhaisista videopeleistä ja tiilenmurskain 
Breakoutin salaisuuksista. Edesmenneen 
professori David Sudnowin teos on yksi 
varhaisimmista, ellei jopa ensimmäinen 
syvälle pinnan alle sukeltava videopelikirja. 

Pelikirjatalon teokset analysoivat myös 
pelejä Katamari Damacy, Knights of the 
New Republic, Mega Man 3, World of Warc- 
raft, Jagged Alliance 2 ja niin edelleen — 
kaikkiaan tarjolla on 22 kirjaa edullisessa 
digimuodossa. Lämmin suositus. 


bossfightbooks.com 


Teksti: Mikko Heinonen 
Kuvat: Capcom, NFG 


un ensimmäiset kuvat Capco- 

min uudesta retrokonsolista jul- 

kistettiin, reaktiot vaihtelivat 

ihailun ja huvittuneen hämmäs- 
tyksen välillä. Miten logosta saisi muka 
tehtyä laitteen kotelon? 


Oli suorastaan yllättävää, miten kauan 
tekijänoikeuksien haltijat antoivat pi- 
raattien rellestää emulaatiokonsoleiden 
markkinoilla. Jo vuosikaudet Kiinasta on 
voinut tilata erilaisia "”Pandora's Boxeja", 
joissa kahden pelaajan ohjauspaneelin 
sisään on sujautettu edullinen järjestel- 
mäpiiri emolevyineen ja sen kaveriksi 
GNU/Linux sekä avoimen lähdekoodin 
emulaattori tai pari. Keitos on höystetty 
jopa tuhansilla verkosta luvatta ladatuil- 
la ROM-tiedostoilla, joihin sovelletaan 
sitä kuuluisaa perävalotakuuta. 

Näiden boksien ongelmana onkin, 
että käytännössä kukaan ei ole kiin- 
nostunut pelikokemuksen laadusta. 
Myyntiargumentti on toimivuuden si- 
jaan lähinnä se, montako tuhatta peliä 
koneeseen on saatu mahtumaan. Tästä 
huolimatta itse idea ei ole hassumpi, ja 
omistaessani moisen laitteen lyhyen ai- 
kaa koin jopa saaneeni siitä pientä iloa.. 

Capcom Home Arcade onkin ikään 
kuin konsepti siitä, miten tällaisen lait- 
teen voisi tehdä kunnolla. Capcom-lo- 
gon muotoon rakennettu ohjain jakaa 
mielipiteitä: toisten mielestä se on kek- 
seliään näköinen, toisten mielestä taas 
kaamea. Yhtä kaikki työnjälki on varsin 
kaunista ja tikut ja painonapit tuntu- 
vat laadukkailta — eikä ihme, sillä ne 
on poimittu Sanwan valikoimasta. Oh- 
jaimien liikeradat on säädetty omaan 
makuuni vähän löysiksi, kenties 
tappelupelejä silmällä pi- 

täen. Monelle ostope- 
rusteena toimivatkin 
varmasti pelivalikoi- 
masta löytyvät Street 
Fighter 2: Hyper Fighting 
ja Darkstalkers. Kokonaisuus 
on kuitenkin vallan hyvä komp- 
romissi monenlaisiin peleihin, ja stan- 
dardiosien käytön ansiosta innostu- 
neimmat voivat tuunata ohjaimet juuri 
itselleen sopiviksi. 


Melkein täysosuma 


CHA:n pelit ovat peräisin Capcomin 
CPS- ja CPS2-järjestelmiltä. Mukaan on 
valittu 16 peliä, joista lähes kaikissa on 


tarjolla myös jonkinlainen kaksinpeli — 
joko vastakkain tai yhteistyönä. Yleensä 
jaksan napista autopelien puutteesta, 
mutta nyt en, sillä tarjolla on mukavan 
erilaisia sivulle vieriviä beat'em upeja 
(helmenä Final Fight), räiskintää vaa- 
ka- ja pystysuuntaan (mm. Giga Wing ja 
Progean), ikiklassikko Ghouls 'n' Ghosts 
ja kruununa vielä kaksinpelinä hystee- 
risen hauska Tetris / Columns / Puzzle 
Bobble-sukulainen Super Puzzle Fighter 
II Turbo. Oikeastaan ainoa peli, josta en 
oikein saanut mitään irti, on urheilutri- 
logia Capcom Sports Club. 

Aivan tyylipuhdas suoritus ei kysees- 
sä kuitenkaan ole, sillä konsolin käyttä- 
mästä FinalBurn Alpha -emulaattorista 
nousi verkossa pienoinen kohu. Kehitys- 
täjohtanut Barry Harris ilmoitti lisensoi- 
neensa sen Koch Medialle käytettäväksi 
Capcom Home Arcadessa, mutta muut 
aktiivikehittäjät eivät ilmeisesti tienneet 
koko asiasta mitään. Toisekseen emu- 
laattorin sisältämä lähdekoodi on peräi- 
sin monista eri projekteista, mikä tekee 
sen lisensoimisen kokonaisuudessaan 
ongelmalliseksi. Yhtä kaikki lopputulok- 
sena oli se, että hanke jakautui kahtia ja 
valtaosa entisestä FBA-tiimistä (eli kaikki 
muut paitsi Harris) jatkaakin nykyisin Fi- 
nalBurn Neo -nimisen emulaattorin pa- 
rissa. Capcom kuitenkin tarjoaa CHA:n 
käyttämät avoimen lähdekoodin ohjel- 
mistot ladattavaksi verkkosivultaan. 

Laitteen käyttäjälle kehittäjien kiis- 
talla ei sinällään ole merkitystä, sillä 
FBA:n tuki CPS-järjestelmän peleille on 
ollut jo pitkään hyvällä tolalla eikä peli- 


MUKANA TULEVAT PELIT 


Alien vs Predator 

Armored Warriors 

Captain Commando 

Final Fight 

Cyberbots 

Darkstalkers 

Street Fighter 2: Hyper Fighting 
Mega Man The Power Battle 
1944: The Loop Master 


Eco Fighters 

Giga Wing 

Progear 

Capcom Sports Club 

Super Puzzle Fighter II Turbo 
Strider 

Ghouls 'n' Ghosts 


en toimivuudessa ole mitään fiilistä 
latistavia ongelmia. Kaksinpelinä 
osa räiskinnöistä hidastelee, mutta 
niillä on toisinaan taipumus tehdä 
niin oikeallakin raudalla. FinalBurn- 
emulaattorit onkin optimoitu ni- 
menomaan sulavaa pelikokemusta 
varten, siinä missä MAME pyrkii ää- 
rimmäiseen tarkkuuteen toisinaan 
suorituskyvyn kustannuksella. Koch 
Media on myös julkaissut laitteelle 
useita ominaisuuksia parantavia lai- 
teohjelmiston päivityksiä ja lisää on 
vielä tulossakin. Sisäänrakennetun 
WiFi-piirin ansiosta laite osaa päi- 
vittää itsensä langattoman verkon 
kautta. Ainoa tähän mennessä itse 
havaitsemani tekninen ongelma 
on HDMI-liitännän yhteensopimat- 
tomuus Marantzin AV-vahvistimen 
kanssa, mutta uusin softaversio on 
vielä kirjoitushetkellä testaamatta 
tämän suhteen. 

Capcom Home Arcade on varsin 
hintava laite, sillä edullisimmillaan- 
kin siitä halutaan 170 euroa. Se on 
suhteellisen paljon rahaa retrokon- 
solista, mutta lopulta myös varsin 
kohtuullinen hinta yhtä peliä kohti, 
etenkin kun pelivalikoimassa on 
kiitettävän vähän ns. filleriä. Osta- 
jan ratkaistavaksi jää sitten, miten 
suhtautua laitteen muotoiluun (ja 
minne varastoida kookas möhkäle 
siksi aikaa, kun sillä ei pelata). 


1 Teksti: Mikko Heinonen 


CHASE N.0. 


JA VAAKARAIDAN 
MYSTEERI 


Fujitsu FM Towns on eräs keräilyllisiä 
intohimojani. Se on myös osoittau- 
tunut varsin hintavaksi harrastuk- 
seksi, sillä kalliille koneelle myytiin jo 
lähtökohtaisesti varsin vähän pelejä. 
Myöhempien — aikojen = keräilijäpiirit 
ovat imuroineet etenkin laadukkaiksi 
tunnetut tuotteet hyvin tarkkaan itsel- 
leen, joten kun ne vaihtavat omistajaa, 
hintaan kirjoitetaan useampi numero. 

Kärsivällisellä — huutokauppojen 
päivystyksellä olen kuitenkin saanut 
kasattua jonkinlaisen pelikokoel- 
man maksamatta siitä henkilöauton 
hintaa. Aarteisiini lukeutuu Vingin 
tekemä käännös Taiton takaa-ajope- 
li Chase H.O.:sta. Vaikkei versio aivan 
kolikkopeliin nähden identtinen ole- 
kaan, se on joka tapauksessa vauhdi- 
kas, pelattava ja viihdyttävä. 

Facebookin FM Towns -ryhmässä 
muuan kanssaharrastaja kyseli taan- 
noin, olisiko kellään käsillä Chase 
H.O.:n alkuperäistä levyä. Ongelma- 
na oli hänen mukaansa, että Archive. 
orgin Neo Kobe -kokoelmasta löyty- 
vässä levykuvassa on virhe, joka ai- 
heuttaa pelin taustagrafiikkaan vaa- 
kasuuntaisen raidan (ks. pikkukuva). 
Minun pelissäni tätä ei näkynyt. 

Lupasin luonnollisesti auttaa, sillä 
en ole koskaan saanut mitään nautin- 
toa pelieni päällä istumisesta. Ilmeni, 
että Chase H.O. todella on kohtalaisen 
harvinainen peli, sillä siitä oli ilmei- 
sesti olemassa vain tuo yksi ja sama 
dumppaus, eikä yli 350 käyttäjän 
Facebook-ryhmästäkään heti ilmoit- 
tautunut muita omistajia. 


Lasinalusia ja kelloja 


Tästä avautuikin aivan uusi kaninkolo. 
Yritin lukea levyn imageksi CloneCD- 
ohjelmalla ja polttaa sen CD-Rille, 
mutta lopputulosta ei saanut enää 
käynnistettyä oikealla FM Townsilla. 
DocBrown-levyasemaemulaattorilla se 
latautui, mutta antoi samanlaista häiri- 
ötä ainakin FM Towns Marty -konsolilla. 


PELIARKEOLOGIAA 


Käytin asiaan kokonaisen illan ja ko- 
keilin erilaisia ohjelmia, lukunopeuksia 
ja levymerkkejä, mutta tulosta ei tul- 
lut. Aloin epäillä vian olevan BD-ROM- 
asemassa, jolla yritin levyä lukea, joten 
kyselin kavereilta, olisiko jollakulla neu- 
voa toista merkkiä. Jukka sanoi, että 
hänellä on jokin vanhempi ulkoinen 
asema, jonka voisin saada käyttööni. 

Parin päivän kuluttua minuun otet- 
tiin yhteyttä Redump-nimisestä projek- 
tista, jonka edustaja oli nähnyt viesti- 
ketjuni. CD-levyjä taltioiva Redump oli 
etsinyt jo pitempään alkuperäisen Cha- 
se H.O.:n omistajaa, jotta levy saataisiin 
talteen heidän täsmällisten speksiensä 
mukaisesti. 

Tästä olikin arvaamatonta hyötyä. 
Redumpin kautta sain ladattua heidän 
oman DICUl-ohjelmansa, joka vaatii 
toimiakseen Plextorin CD-R-aseman... 
jollaisen Jukka oli juuri minulle toimit- 
tanut! Sillä lukeminen vihdoin onnistui 
niin, että sain myös kirjoitettua pelistä 
toimivan kopion, joka latautui omalla FM 
Townsillani ilman grafiikkavirheitä. Sa- 
malla Redump sai pelin talteen. 

Alkuperäisen = kyselijän ongelmaan 
tämäkään ei kuitenkaan auttanut: myös 
minun toimivaksi varmistamani peli an- 
toi virhettä hänen Marty-konsolillaan. 
Lisävalaistusta asiaan löytyi lopulta You- 
Tubesta. Vuosia vanhan pelivideon ku- 
vauksessa mainittiin itse pelissä olevan 
ohjelmointivirhe, jonka vuoksi se toimii 
täysin oikein ainoastaan alkuperäisellä 
FM Towns -tietokoneella, ei Marty-kon- 
solilla tai uudemmilla malleilla. Vaikka 
tätäkään ei ole 100-prosenttisesti vah- 
vistettu, se vaikuttaa kieltämättä toden- 
näköiseltä. Tästä huolimatta vaivannäkö 
asiasta tuntuu kaikkea muuta kuin tur- 
halta. 

MUINAISROPEILLE RIITTÄÄ PELAAJIA 


ideopelien historia on täynnä kadonneita ja unohdettuja pelejä. Etenkin 
verkko- ja mobiilipeleistä ei välttämättä jää kuin muistoja kauniita, kun 
niiden palvelimet sammutetaan. Verkkoroolipelit ovat kuitenkin yllättävän 
sitkeitä, ja jotkut niistä sinnittelevät hengissä vielä hämmentävän kauan 
kaupallisen potentiaalin hiipumisen jälkeen. 


Verkkoroolipelit eli MMORPG:t, tut- 
tavallisemmin morpit, saattavat jopa 
kertaalleen kadota mutta tehdä sitten 
comebackin. Joskus fanit jatkavat pe- 
lien ylläpitoa ja kehitystä saatuaan nii- 
den lähdekoodit haltuunsa. Verkon uu- 
menissa on myös epämääräisen paljon 
morppien piraattiservereitä, joita oh- 
jelmointitaitoiset ropeltajat ovat luo- 
neet purettuaan ensin pelien logiikan 
reverse engineering -tekniikalla. Lu- 
kemattomat morpit eivät vain suostu 
kuolemaan, kunhan niille löytyy edes 
muutama ystävä. 

Morppien historia on hämmästyt- 
tävän pitkä ja monipolvinen. Se ei 
suinkaan ala World of Warcrattista tai 
Ultima Onlinesta, vaikka molemmilla 
olikin valtaisa merkitys genren kehitty- 
miselle ja suosiolle. Verkkopelaamisen 
ja morppien todelline lähtölaukaus 
olivat 1980-luvulla ja vielä 1990-luvun 
alkupuolellakin yhdysvaltalaiset peli- 
palvelut, jotka perustettiin jo internetiä 
edeltävällä aikakaudella. Palveluntar- 
joajilla oli omia moninpelipalvelimia, 
joihin otettiin yhteys soittamalla mo- 
deemilla omaan alueelliseen yhteysnu- 

meroon. Bitit vilisivät 300-2400 bps:n 
nopeudella aluksi minuutti- ja tuntitak- 
salla, myöhemmin kuukausimaksulla. 

Useimmilla palveluilla oli omat yk- 
sinoikeuspelinsä, jotka oli joko kehi- 
tetty itse tai lisensoitu. Ajan mittaan 
palvelut laajentuivat myös internetiin 
ja tarjosivat pelejää myös verkon kaut- 
ta saapuville asiakkaille. Osa yrityksistä 
myös myös internet-palveluntarjoajak- 
si. 

Vanhempien — pelipalvelujen — laa- 
jentuminen internetiin toi orastavien 
nettipelaajien tarjolle runsaasti val- 
miiksi hiottua ja toimivaa viihdettä, 
sillä suurimmat operaattorit pyörittivät 
yhteensä toistasataa peliä. Niistä suo- 
situimmat skaalautuivat myös verkon 
suuremmille pelaajamäärille. Osa pe- 
leistä oli tosin 1990-luvun puolella 
jo iäkkäitä ja teknisesti umpikujassa 
- vaikka 1980-luvun roolipeliin saikin 
yhteyden netin kautta, se ei välttämät- 
tä näyttänyt enää ysäripelaajan silmiin 
kovin hyvältä. 

Verkkopelien keskittyminen —peli- 
palveluihin oli silti pitkällä tähtäimellä 
myös kohtalokasta pelien säilyvyy- 


NABITAT — 8-BITTINEN MMO 


Lucasfilm Games teki jo vuonna 
1987 morpin Commodore 64:lle. 
Sivusta kuvattuja seikkailupelejä 
muistuttanut Habitat oli maailman 
ensimmäinen graafinen MMO-yh- 
teisö, jonka perintö eli muutamis- 
sa myöhemmissä verkkopeleissä 
ja -yhteisöissä. The Museum of Art 
and Digital Entertainment onnistui 
herättämään alkuperäisen pelin 
henkiin aidolla raudalla muutama 
vuosi sitten. Sittemmin C-64-morp- 
pi on luotu uusiksi verkkoon osoit- 
teessa www.neohabitat.org. 


delle ja pelihistorian tallentumiselle. 
Soittosarjoista ja esimerkiksi 12 taalan 
tuntitaksoista tienestinsä keränneet 
palvelut havaitsivat pelaajien siirtyvän 
laajemmille verkkopeliulapoille, jolloin 
aiemmat investoinnit modeemijärjes- 
telmiin muuttuivat painolastiksi. Uudet 


kilpailevat peli- ja kaverihakupalvelut 
nojasivat puhtaasti verkon kautta liik- 
kuviin asiakkaisiin ja tarjosivat uudem- 
paa rautaa käyttäviä sekä näyttäväm- 
piä pelejä. Lopulta käytännössä kaikki 
vanhat palvelut vain katosivat, yleensä 
peleineen. Jälkipolville ei jäänyt juuri 
mitään. Osa teki niin täydellisen katoa- 
mistempun, ettei niistä jäänyt kunnol- 
lista jälkeä netin historiankirjoitukseen 
tai edes hakukoneiden välimuisteihin. 
GEnie, Mplayer, MPG-Net, Gamestorm, 
Gameszone, World Opponent 
Network, AOL, Internet Ga- 
ming Zone / The Village, 
Dwango ja monet muut 
aikansa verkkopelijätit 
eivät olleet luotuja kes- 
tämään. 

Aihetta olisi hienoa 
käsitellä myös syvälli- 
semmin ja pikkutarkasti, 
mutta minkäs teet, kun 
lähdemateriaalia on loppujen 
lopuksi jäänyt niin kovin vähän sii- 
täkin huolimatta, että perehdyin verk- 
kopelien antimiin perusteellisesti sekä 
vuonna 1998 että vuosituhannen vaih- 
teen jälkeen. 


Toiset on luotuja kulkemaan 


Vaikka varhaiset verkkopelipalvelut 
katosivat, moni myöhempi verkkoroo- 
lipeli onnistui juurtumaan verkkoon 
lähtemättömästi. Olenkin — vitsaillut, 
että monet morpit ovat lähestulkoon 
kuolemattomia. Esimerkiksi — kaikki- 
en aikojen ensimmäinen kaupallinen 
MMORPG Island of Kesmai (1985) ja sen 
jälkeläinen Legends of Kesmai (1996) 
sammutettiin vasta vuonna 2000, kun 
Electronic Arts tylysti sulki vastikään 
ostamansa = Kesmai-peliyhtiön. = Silti 
molemmat ovat eläneet internetissä, 


sekä emulaattorien avulla että kahden 
vanhan polven kesmailijan ilmeises- 
ti edelleen ylläpitämässä Lands of Kes 
-morpissa. Kes vain on suljettu sisäpiiri, 
jonka ovet eivät ole lainkaan auki sa- 
tunnaiselle kolkuttelijalle. 

Varsinainen tämän artikkelin innoit- 
tanut sitkeähenkisten morppien vyöry 
alkoi 1990-luvun lopun lähestyessä. 
Ensimmäisenä länsimarkkinoille ehti 
edelleen zombaava Meridian 59 (1996), 
joka oli samalla myös ensimmäinen 

3D-grafiikalla toteutettu morppi. 
Minusta se tosin oli jo ilmes- 
tyessään sekä ruma että 
keskinkertainen. Peli ei 
tuntunut merkittävästi 
parantuvan edes ajan 
kanssa, mutta silti siitä 
ei ole päästy eroon, ei 
edes julkaisijan kon- 
kurssin jälkeen. Olen sil- 
loin tällöin vilkaissut Meri- 
dianin suuntaan ja ihmetellyt, 
että miten ihmeessä tämä kauheus 
pysyy hengissä. Mysteeri vain syve- 
ni, kun peli julkaistiin Steamissä, jos- 
sa sillä on hämmentävä very positive 
-keskiarvo käyttäjiltä. Jotain sille on 20 
vuodessa tehty, kun peli pyörii yhä ja 
uusiakin pelaajia löytyy. Ilmaisuus lie- 
nee iso koukku, ja joihinkin vedonnee 
myös muodikkaan eksoottisesti van- 
hentunut ulkoasu. Ja onhan klassisten 
vauvahämähäkkien ja -rottien grindaa- 
minen klassista. 

Sitten tuli Ultima Online (1997). Ra- 
kastetun roolipelisarjan pitkään beeta- 
testattu verkkoversio ylitti odotukset ja 
aiheutti huimia yllätyksiä niin pelaajil- 
le kuin pelintekijöillekin, kun pelaajat 
vinksauttivat = kaikki —pelimekaniikat 
enemmän ja vähemmän nurinniskoin. 
Siinä sivussa muodostui aivan uuden- 


Meridian 59 porskuttaa aina vain, vaikka peli ei tehnyt kummoistakaan vaikutusta allekirjoit- 
taneeseen aikanaan. Graafinen MUDismi näyttää silti vetoavan. 


Everguest on hyvin säilynyt ja vireä morppi- 
vanhus. 


laisia verkkoyhteisöjä koodistoineen ja 
kiltoineen, niin hyvää kuin pahaa te- 
kemään. UO tarjosi paljon uudenlaisia 
ideoita ja pelattavuutta aiempiin off- 
line-roolipeleihin verrattuna, samoin 
kuin massiivisen pelimaailman. Aja- 
tella, 2 000 pelaajaa samalla serverillä 
yhtä aikaa ja yli 250 000 tilaajaa! 

Ultima Online oli tavallaan jopa lii- 
an hyvä, sillä pelille työstettiin kahta- 
kin eri jatko-osaa, joista kumpaakaan 
ei lopulta julkaistu. Alkuperäinen UO 
pöristeleekin edelleen omassa morp- 
pimaailman kulmauksessaan ja voi 
iästään huolimatta varsin hyvin, vaikka 
pelin kehittäjät ja omistajuus ovat vaih- 
tuneet matkan varrella kolme kertaa. 
Mutta kun tehtiin kerralla hyvää, niin 
kelpaahan siellä seikkailla, etenkin kun 
nykyään käytössä on uusi (eli vain kym- 
menvuotias) pääteohjelma ja pelaami- 
nen onnistuu ilmaiseksi. 

Vahvin Ultiman haastaja oli Sony On- 
linen EverOuest (1999), joka on pärjän- 
nyt aikalaisistaan parhaiten. Sitä myös 
laajennettiin kilpailijaansa aktiivisem- 
min ja monipuolisemmin. Everguestiin 
on julkaistu kokonaiset 25 laajennusta, 
kuten myös spinoff-seikkailuja tietoko- 
neille, perinteinen roolipeli ja PlayStati- 
on 2 -konsolimorppi. Toisin kuin Ultima 
Online, EO sai jatko-osansa, joka elää 
alkuperäismorpin rinnalla. Evergues- 
tit ovat myös vaikuttaneet populaa- 
rikulttuurin näkemykseen morpeista 
Ultimaa enemmän, sillä jotenkin se 
houkutteli enemmän tutkijoita ja tie- 
depersoonia. Ehkä kyse oli siitäkin, että 
UO oli satunnaiselle akateemiselle seik- 
kailijalle raaempi ja vaarallisempi. 

Ysärimorpeista mainittakoon myös 
Nexus: The Kingdom of the Winds (1998) 
ja The 4th Coming (1999), jotka eivät 
kummatkaan juuri suomalaista pe- 
laajakuntaa väräyttäneet. Molemmat 

kuitenkin elävät omissa kuplissaan. 
Kenties ilmaisuus, Nexusin 8-bittinen 
pikselöinti ja T4C:n isometrisyys kos- 
kettavat joidenkin aikahyppykaipuu- 
ta. T4C oli muuten yksi ensimmäisistä 
morpeista, joille luotiin luvattomia pi- 
raattiservereitä ja jonka hakkeroinnista 
käräjöitiin oikeussaleissa. Tapa tuokin 
jäädä historiankirjoihin. 


BONUS LEVEL: melkein putosin pyl- 
lylleni kun tajusin, että Sierra On-Linen 
vuonna 1996 julkaisema The Realm 
Online (yläkuvassa) on sekin yhä elos- 
sa. Firman vanhoista point'nclick-seik- 
kailuista vahvasti lainannut MMO itse 
asiassa syntyi toissavuonna uudelleen 
ilmaispelinä. 


EXTRA LIFE: Ultima Onlinen arvioitiin 
saavan enintään 15 000 tilaajaa, mut- 
ta vuonna 2003 heitä olikin 250 000. 
Miksi? Ultima ilmestyi oikeaan aikaan 
ja pelisarjan nimellä oli yhä kaupallista 
lumovoimaa. PC-mikroissa oli riittämiin 
tehoa isometrisen graafisen seikkailun 
pyörittämiseen, ja internet-yhteydet 
olivat siirtymässä hyvää vauhtia hitaista 
modeemeista ISDN:n ja kiinteiden yhte- 
yksien maailmaan. Datasiirtomaksutkin 
olivat romahtaneet, joten peleistä voi- 
tiin veloittaa tuntitaksan sijaan edullista 
10-12 dollarin kuukausimaksua. Interne- 
tin vetovoima ja uudenlaiset verkkopeli- 
yhteisöt viimeistelivät paketin. 


Millennium-morppien hyökyaalto 


Ultima Onlinen ja Everguestin jälkeinen 
aika oli online-peliteollisuuden villi 
murrosikä, sillä wannabet halusivat ra- 
hastaa ilmiöllisellä internetillä. Rumia, 
tönkköjä ja elinkelvottomia fantasia- 

morppeja työstettiin seuraavina vuosi- 
na satoja. 

Videopelimaailman — historiankirjat 
menevätkin tällä kohtaa sotkuisiksi, 
sillä vuosituhannen vaihde — millen- 
nium — oli karua, rajua aikaa, jossa uu- 
denlaiseen pelaamisen ja sosiaalisten 
verkostojen kulttuuriin yhdistyi teknii- 
kan vauhdikas kehittyminen ja rankka 
hypetys, kiitos dotcom- eli IT-kuplan 
huipentuman. Tietotekniikka-alalle vir- 
tasi yhtäkkisesti loputtomasti riskira- 
haa, kuluttajille myytiin nettiyritysten 
osakkeita ja liiketoimintamallit olivat 
täysin hukassa. Mikä tahansa interne- 
tiin liittyvä vaikutti kultakaivokselta, jo- 
ten nettipeliyhtiöitä rahoitettiin laput 
silmillä. Lopputulos oli silkkaa murhaa, 
sillä valtaosa tulokkaista katosi vähin 
äänin, suuri osa jo ennen ilmestymis- 
tään. 

Tästä aikakaudesta on jäänyt jäl- 
keen vain hajanaisia muistoja tai do- 
kumentteja, sillä tiedotteita ropisi säh- 
köpostiin enemmän kuin kukaan ehti 
uutisoimaan tai taltioimaan. Jo silloin 
ihmetytti, kuinka köykäisin eväin moni 
pelitalo yritti puskea markkinoille mie- 
likuvituksetonta J.R.R. Tolkienia kopi- 
oivaa fantasiasoopaa. Monelle tuntui 
tulevan yllätyksenä sekin, että nettipeli 
tarvitsee tuekseen myös kunnon palve- 
limet ja niille nopeat verkkoyhteydet. 
Hyvät verkkosivut ja käyttäjähallinta 
ovat plussaa. 


Innovoi tai kuole 


Roskavyöryn seassa näkyi myös valo- 
pilkkuja, joita yhdistää ainoastaan se, 
että niillä ei ole juurikaan mitään teke- 
mistä toistensa tai edeltäjiensä kanssa. 
Rohkeat individualistit söivät rokkan- 


AD&D:TÄ NETISSÄ - 
NEVERWINTER NIGHTS 


SSI:n — julkaisemaa — Neverwinter 
Nightsia (1991) pidetään ensim- 
mäisenä grafiikkaan pohjautuva- 
na MMORPG-genren edustajana. 
SSI:n  kultalaatikkosarjan valtava 
suosio innoitti kokeilemaan myös 
orastavan verkkomaailman mah- 
dollisuuksia, ja siitä tulikin netti- 
pelihitti. Suosio innoitti BioWaren 
ostamaan Neverwinterin lisenssin 
omaa offline-roolipeliään varten. 


PIRAATIT JA 
SERVERIEMULAATTORIT 


Online-pelit ja nykyiset onlineen 
liitetyt mobiilipelit ovat kivoja niin 
kauan kuin niiden palvelimet ovat 
olemassa. Mutta jos ne sammu- 
tetaan, niin eipä ole pelistäkään 
enää iloa. Paitsi jos... joku on tehnyt 
pelille uuden palvelinohjelmiston, 
joko reverse engineering -teknii- 
kalla tai ajamalla serveriohjelmis- 
toa emulaattoriympäristössä. Vielä 
kaupallisesti toimivien verkkope- 
lien kohdalla nämä niin sanotut 
privaatti-/piraatti-/emulaattori- 
serverit ovat toki piikki pelitalon 
lihassa, mutta pitkällä tähtäimellä 
ne saattavat myös auttaa pelin 
säilymistä. Jos alkuperäistä peliä ei 
enää ole, niin ehkä piraattiserveri 
onkin = morppikulttuuriperinnön 
säilyttämistä ja elävöittämistä, ka- 
settilamerointia? 
Privaattiservereitä on tehty 
vähintään kymmenille edesmen- 
neille ja yhä toimiville morpeil- 
le, kuten peleihin Ultima Online, 
World of Warcraft, The 4th Coming, 
Final Fantasy XI, Maple Story, Earth 
& Beyond, L ego Universe, Star Wars 
Galaxies, Warhammer Online ja 
Vanguard. 

Ensimmäinen scifi-morppi Anarchy Online ei ole vaihtanut kertaakaan omistajaa, vaan peliä 
ylläpitää edelleen alkuperäinen kehittäjä, norjalainen Funcom. 


sa ja nauttivat siitä. Peli saattoi jäädä 
henkiin, kunhan kehittäjät unohtivat 
pahimmat kliseet ja ne ainaiset Dun- 
geons & Dragonsin säännöt. Pahimman 
dotcom-krapulan jälkeen julkaistuista 
suurista morpeista yllättävän moni sin- 
nittelee edelleen, osa jopa porskuttaa. 
Enpä ainakaan itse olisi uskonut Rune- 
Scapen (2001) kaltaisen kämyisen ropen 
olevan lähes 20 vuotta myöhemmin yhä 
huikean suosittu. Äärimmäisen alhaiset 
laitevaatimukset ja mahdollisuus pelata 
selaimella millä koneella tahansa kui- 
tenkin pitivät pelin pystyssä, vaikka me 
tosipelaajat elitistisesti sitä halveksuim- 
mekin. Tänään Runella menee parem- 
min kuin koskaan, joten myönnetään, 
tyhmästi dissasin. Toinen outolintu, vir- 
tuaalielämäsimulaatio Second Life (2003) 
on edelleen voimissaan, vaikka sen het- 


Mehän sen tiedämme: retro on kaunis- 
ta. Vaikka pelit kehittyvät ja komistuvat, 
muutokset eivät ole aina kaikkien mie- 
leen. Joskus ne muuttavat peliä liikaa, jopa 
rikkovat. Kun kerran kaikki oli ennen pa- 
remmin, niin miksei siis myös morpeissa? 

Monet morppien privaattiserverit 
palaavat aikaan, jolloin kaikki ei ollut 
aivan niin hienoa. Ymmärtäähän sen, 


keksi valtavirtaan ponnahtanut digitaa- 
linen talous, digituotteiden valmistus- 
ja myyntikanavat sekä jopa valtiolliset 
suurlähetystöt ovatkin hiipuneet. 
Toisenlaista — seikkailtavaa — löytyy 
scifi-seikkailu Anarchy Onlinesta (2001) 
ja ensimmäisestä kyberpunk-morppi 
Neocron Evolutionista (2002). Anarchy 
pyörii edelleen pelin alkujaan kehit- 
täneen Funcomin käsissä, kun taas 
Neocron on siirtynyt pienen harrastaja- 
tiimin käsiin. Samoin kävi Saga of Ryzo- 
mille (2004), joka oli indiemäinen yritys 
luoda massiivinen ja rohkeasti kliseistä 
irtautuva. Vaikka Ryzom kaatui kahdes- 
sa vuodessa, sen lähdekoodi julkaistiin 
avoimeksi vuonna 2010, minkä myötä 
fanit ottivat pelin huostaansa. 
Scifi-asetelma ei silti aina riittänyt. 
Westwoodin — vihoviimeiseksi = peliksi 


sillä serverin ylläpitäminen ja kehittä- 
minen on vaikeaa, joten ominaisuuk- 
sia on ollut pakko karsia. Jotkut näistä 
palvelimista keräsivätkin niin paljon 
suosiota ja huomiota, että toiminta 
lopetettiin lakituvan kautta. Muun mu- 
assa Jagex ja Blizzard kuitenkin tulkit- 
sivat tilanteen positiivisena haasteena 
ja palasivat juurilleen julkaisemalla Old 
School RuneScapen ja World of Warcraft 
Classicin, joissa palataan sekä käyttöliit- 


jäänyt avaruusmorppi Earth & Beyond 
(2002) paketoitiin sekin kahdessa vuo- 
dessa EA:n oman ea.dot.com-kuplan 
puhjetessa. Pörssilistautuminen = jäi 
haaveeksi ja yhtiö lakkautti kaikki verk- 
kopelinsä. Sääli, sillä Earth kuulostaa 
aivan samanlaiselta avaruusseikkailusi- 
mulaatiostrategialta kuin CCP Gamesin 
Eve Online (2004). Ehkä islantilaiset ot- 
tivatkin siitä mallia edelleen suosittuun 
huikeaan MMO-avaruusoopperaansa. 
Näin jäätiin henkiin 

Kenties olette jo havainneet teemoja? 
Vanhimman polven morpit kokivat di- 
nosaurusmaisen sukupuuton, eikä niistä 
jäänyt juuri dokumentteja, sillä pelit sul- 
jettiin kauan ennen kuva- ja videokaap- 
parien yleistymistä. IT-kuplaa edeltävät 
morpit puolestaan keräsivät niin van- 
kan fanikannan, että hämmästyttävän 
moni niistä pyörii edelleen yllättävänkin 
terveenä. Osa suorastaan umpiretrona, 
sillä pelejä ei ole välttämättä päivitetty 
visuaalisesti nykyaikaan. IT-kuplan ja sen 
jälkeisen ajan morppitsunami taasen 
oli luonnonvalintaa kovimmillaan: vain 
suosituimmat ja erikoisimmat selvisivät. 
Tai sitten ne, joiden fanit saivat pelien 
lähdekoodit ja kasasivat vapaaehtoisista 
uuden kehitystiimin. Ja kaikki selviytyjät 
ovat muuten ilmaisia, ainakin peruspe- 
liltään. 

Valitettavasti tässä artikkelissa pää- 
see raapaisemaan morppigenren his- 
toriaa ja selviytyjiä vain pintapuolisesti, 
sillä edes koko Retro Rewindin sivumää- 
rä ei riittäisi aiheen perinpohjaiseen 
käsittelyyn. Mutta kuten näette, morpit 
ovat ihmeellisen sitkeä pelilajike, joiden 
kitkeminen on konkursseista huolimat- 
ta yllättävän vaikeaa. Jos siis mielenne 
joskus tekee retronettiseikkailujen pa- 
riin, valinnanvaraa riittää! 


tymässä että sisällössä pelien kaukai- 
seen historiaan. Blizzard jopa konsultoi 
hankkeessa erästä privaattiserverin ke- 
hittäjää sen sijaan, että olisi haastanut 
tämän rosikseen. Asiallista. 


Old School RuneScape 
oldschool.runescape.com 
World of Warcraft Classic 
worldofwarcraft.com/en-gb/ 
wowclassic 

OUTOUKSIA ETELÄISESTÄ EUROOPASTA 


analle "obscure" ei ole oikein hyvää suomennosta. Jostain kummallisen ja har- 

vinaisen välimaastosta ponnistava termi kuvaa kyllä hyvin pelejä, joita moni 

ei ole nähnyt, mutta harvinaisuuskaan ei välttämättä tee kaikista peleistä 

haluttuja. PlayStation 2:lle julkaistiin reilusti yli 4500 peliä, ja osa niistä pääsi 
päivänvaloon ainoastaan tietyissä maailman kolkissa. 


Australialainen PS2-keräilijä Christopher Coleman avusti Retro Rewindia listaa- 
malla kokoelman haalimisen aikana vastaan tulleita rajoitetun julkaisun hämä- 


PlayStation.2 


ryyksiä Espanjasta ja Italiasta. 


julkaisu: 2006 
julkaisija: Phoenix Games 
kehittäjä: Mere Mortals 


Halpispelijulkaisija Phoenix on tuttu 
suomalaisistakin marketeista ja osa Ja- 
panin kummallisuuksista on löytänyt 
tiensä länsimaihin ainoastaan heidän 
ansiostaan. Kuten jOue Pasa Neng! EI 
Videojuego -nimestä (eli Kuinka pyyh- 
kii Neng? -videopeli) voi päätellä, tämä 
peli julkaistiin ainoastaan Espanjassa 
ja se perustuu sikäläiseen myöhäisillan 
komedia-talkshowhun nimeltä Bue- 
nafuente. Neng de Castefa (oikealta 
nimeltään Eduardo Moreno) oli kysei- 
sen ohjelman sekoileva juontaja. 

Itse peli koostuu viidestä minipe- 
listä, joista yhdessä kasataan Tetriksen 
tyyliin palikoita limusiinin kyytiin, yksi 
on rytmipeli, yksi reaktiopeli, jossa liis- 
kataan kärpäsiä nenällä, yksi Oix-hen- 
kinen väistelyhärdelli ja viimeinen yk- 
sikätinen rosvo autoteemalla. Kaikkea 
vauhdittaa mäiskivä tekno-, dance- ja 
räpmusiikki. 

Vaikka internetistä löytyneessä ar- 
vostelussa peli murskattiin, on Oue 
Pasa Nengissä sekopäistä meininkiä, 
joka tämän lajityypin (Incredible Crisis 
ynnä muut) ystäville varmasti kaveri- 
porukan kera maistuu. Ebaylla pelin 
hinnat vaihtelevat tällä hetkellä 30 ja 
60 euron välillä, mutta sen saattaa löy- 
tää halvemmallakin. 

Teksti: Manu Pärssinen 
Kuvat: MobyGames, 
PlayStation, Phoenix 

Kiitos: Christopher Coleman 


julkaisu: 2005 (myös PC) 
julkaisija: Virgin PLAY 
kehittäjä: Virtual Toys 


Espanjanmaalla pysytään. Torrente on 
keskivartalotukeva, törkysuinen, sek- 
sistinen kaljuuntuva torvelo, joka ei vä- 
litä poliittisesta korrektiudesta tai siitä, 
että poliisin ura loppui jo. Hahmo nousi 
Turhapuron tyyliin suursuosioon Ep- 
sanjassa ja viiden elokuvan sarja tuotti 
myös muutamia paikallisesti julkaistuja 
pelejä. 

Torrente 3: EI Protector perustuu kol- 
manteen elokuvaan, joka on parodia 
The Bodyguardista. Speden leffojen 
tyyliin mukana oli myös monia julkkis- 
cameoita, muun muassa Oliver Stone 
sekä Benicio del Toro. 

Tapahtumat sijoittuvat autenttisesti 
kartoitettuun Madridiin, mutta peli al- 
kaa lentokoneesta, jossa Torrente pie- 
reskelee, kittaa kaljaa, polttaa sikaria 
ja ehdottelee törkyilyä lentoemännille. 
Kone kaapataan ja kunhan pelaaja on 
selvinnyt ääninäyttelyn kökköisyydes- 
tä, päästään tositoimiin — ellei hahmol- 
le tule löysät housuun, kun vessakin on 
varattu sekstailulle. Vessassa voi myös 
harrastaa oman käden kivaa. Sellainen 
peli. 

Kaupungissa suoritetaan erilaisia teh- 
täviä hyvin kevyessä GTA 3 -kloonissa ja 
samalla törkyily jatkuu eri muodoissaan. 
Ebaylla hintahaarukka on taas melkoi- 
nen (kympistä sataseen), mutta PC:lle 
pelin saa muutamalla eurolla. 


Farting contest 


You finished FIRST. 


PlayStation.C + 


julkaisu: 2007 (myös PC 2006 ja Wii 2009) 
julkaisija: Phoenix Games 
kehittäjä: CyberPlanet 


Tästäkin paikallisherkusta saamme kiittää 
Phoenixia. Vaikka Ocean Commander jul- 
kaistiin PC:lle ympäri maailmaa ja Wiillekin 
USA:ssa, on se PlayStation 2 -keräilijöille 
harvinainen namupala, sillä PS2-meriko- 
mennusta kaupiteltiin nettitietojen mu- 
kaan ainoastaan Italiassa sekä mahdolli- 
sesti rajoitetusti Iso-Britanniassa. 

Kyseessä on hyvin simppeli vaaka- 
suunnassa skrollaava shoot-em-up, jossa 
miekkavalaan näköisellä sukellusveneel- 
lä räiskitään kaikkiin suuntiin. Kohteina 
on haiden, miekkakalojen ja perinteisem- 
pien sukellusveneiden näköisiä vihollisia. 
Pomo-otuksena saattaa tulla vastaan 
vaikkapa robottimustekala tai -jättiko- 
tilo. Grafiikoiltaan Ocean Commanderia 
ei välttämättä PS2-peliksi edes uskoisi, 
joten ei mikään ihme, ettei Phoenixkaan 
sen laajempaan julkaisemiseen uskonut. 

Harvinainen peli kuitenkin on todella 
kyseessä, sillä kirjoitushetkellä ainoasta 
myynnissä olevasta PS2-versiosta pyy- 
dettiin yli 400 euroa (+ reilu 100 euroa 
postikuluja). PC-version kerrotaan olevan 
konsoliserkkuaan helpompi — halvempi 
se ainakin on. 


PlayStation.C 


julkaisu: 2002, 2003 
julkaisija: Infogrames (tai Eidos) 
kehittäjä: Artoon 


Ghost Vibrationin julkaisun laajuus on 
hieman monimutkainen mysteeri. Se jul- 
kaistiin alkujaan Japanissa, mutta myös 
Eurooppa-julkaisu on olemassa. Moby- 
games listaa vain Italiassa kauppoihin 
päätyneen julkaisun, mutta eBaylta löytyy 
myös mainintoja brittiversiosta, jonka ta- 
kakannesta löytyvät Suomen, Portugalin 
ja Ruotsin liput. Yksi lähde väittää, että 
kyseinen versio olisi Australian PAL-julkai- 
su, mikä olisi lippujen perusteella vallan 
erikoista. Sen sijaan Italiasta, Saksasta ja 
Espanjasta peliä on varmuudella löytynyt. 

Kuten nimestä voi jossain määrin 
päätellä, kyseessä on kauhupeli. Artoon 
teki aikoinaan Xboxille parikin Blinx- 
peliä, joissa harrastettiin imurointia ja 
samalla teemalla jatketaan nytkin. Tällä 
kertaa tosin putsataan kummituskarta- 
noa haamuista, mahdollisesti vuotta ai- 
emmin julkaistusta Luigi's Mansionista 
innoittuneena, mutta varsin erilaisissa 
tunnelmissa. Pelissä liikutaan ainoas- 
taan eteen- sekä taaksepäin ja pelaajan 
säikyttely suoritetaan elokuvamaisilla 
kuvakulman vaihteluilla. 

Japanin versiota saa eBaylta kym- 
pillä, PAL-pelien hinnat ovat kolmes- 
ta kympistä sataseen. 


PELIARVIOT | NES, SNES 


061900 


1942 


Capcomin legendaarinen 2. maailman- 
sodan räiskintäsarja on toki portattu 
myös kasibittiselle. Ylöspäin vierivässä 
räiskinnässä tuhotaan hirmuiset mää- 
rät aaltoina eteen tulevia viholliskonei- 
ta. Pelin vaikeustaso on melko siedet- 
tävä ja yrityksiä on loputtomat määrät, 
joten sinnikkyydellä pelin voi päästä 
läpi. 

Kentät ovat melko itseään toistavia 
ja niissä kierrätetään samoja graafisia 
elementtejä. Vihollisissakaan ei hir- 
veästi ole vaihtelua, vaan lähinnä ne 
ovat erinäköisiä lentokoneita, jotka 
lentelevät vähän eri tavalla. Välillä tulee 
isompi pomotaistelu, mutta niissäkin 
käytetään samaa pohjaa. 

Apuna lentotaisteluissa ovat muu- 
tamat power upit, joista tärkeimmät 
lisäävät tulivoimaa tai antavat seuraksi 
parit wingmanit. Vihollisia ja ammuk- 
sia voi väistää hetken aikaa tekemällä 
syöksyn A-napista, B-napista tulitetaan. 

NESIn 1942 ei ole varsinaisesti huo- 
no peli, mutta 32 kenttää on ihan liikaa, 
kun ottaa huomioon pelin itseään tois- 
tavan luonteen ja vaihtelun puutteen. 
Vähemmälläkin olisi selvitty. 


Kehittäjä: Capcom 
Julkaisija: Capcom 

Vuosi: 1986 

Alustat: NES (arcade, C64, 
MSX, Spectrum, Amstrad, 
useita muita) 

Teksti: Aleksi Vaittinen 


AERO TAE ACRO-BAT 


Aero the Acro-Bat on Sunsoftin julkai- 
sema yritys tehdä ikoninen maskot- 
titasoloikka aikana, jolloin niitä tulvi 
joka ovesta ja ikkunasta. Pelissä ei ole 
mitään sen suurempaa vikaa, mutta se 
ei missään vaiheessa myöskään erotu 
joukosta tarpeeksi. 

Tapahtumapaikkana sirkusmaailma 
ei myöskään innosta ainakaan alle- 
kirjoittanutta sen suuremmin, joskin 
voittaa se toki kaikki karkkimaat ja 
muut vastaavat. Vaan kidnapattu tyt- 
töystävähän sitä täytyy taas pelastaa ja 
samalla muukin sirkuksen väki, joten ei 
kun matkaan vaan. Kentät ovat pääosin 
melko hankalia ja täynnä kaikenlaisia 
sirkusvipstaakkeleita. Graafisesti peli 
on ihan hyvän näköinen, musiikkipuoli 
jättää toivomisen varaa. 

Kyllähän tätä nyt pelaa, vaan ei se 
millään osa-alueella jää lähtemättö- 
mästi mieleen. Nyt muistin virkistämi- 
seksi peliä testaillessani en jaksanut 
pelata sitä edes niin pitkälle, että näki- 
sin muuttuuko kenttien teema yhtään. 
Muutenkin tuntuu, että SNES-aikakau- 
della Sunsoft alkoi vähän menettä- 
mään otettaan eikä enää tehnyt mitään 
kovin kummoista verrattuna NESin par- 
haimmistoon. 


Kehittäjä: Iguana Ent. 
Julkaisija: Sun Corporation 
Vuosi: 1993 

Alustat: SNES (GBA, Mega- 
Drive, Wii) 


VIELÄKÖ MAISTUU? 


B.0.5. 


B.O.B.-robottirassukka on menossa 
treffeille, kun isärobolta lainattu hieno 
avaruushuristin osuu meteoriittiin ja 
riistäytyy käsistä. Niin B.O.B. rysäyttää 
pakkolaskun vihamieliselle planeetalle 
ja pälkähästä pyritään pois kenttä ker- 
rallaan. Hieman typerästi edistymistä 
ilmaistaan kartalla, jossa liikkumiseen 
ei kuitenkaan voi itse vaikuttaa: käytän- 
nössä koko ajan mennään vain suoraa 
viivaa eteenpäin. 

Viholliset kentissä on aseteltu juuri 
sillä tavoin typerästi, että niihin ei oi- 
kein ikinä ehdi reagoida ajoissa — ellei 
sitten tiedä jo ennalta, mistä vihollinen 
yllättää. Samoja kenttiä joutuukin tah- 
koamaan pitkän aikaa, ja vaikka jatko- 
mahdollisuus onkin, joutuu pyristelyn 
aina aloittamaan segmentin alusta. 
Runsaat erilaiset aseet ja apuvälineet 
tuovat ihan mukavaa vaihtelua, mutta 
vielä mukavampaa olisi, jos tarvikkeet 
säilyisivät yrityksestä toiseen. Niin niis- 
tä olisi jotain oikeaa hyötyäkin. 

Audiovisuaalisesti peli on ihan mu- 
kiinmenevä ja B.O.B. on myös hahmona 
ihan kiva. Peli vain vaikeutuu loppua 
kohti aivan liiaksi, joten jos sen mielii 
päästä läpi, saa aikaa upottaa melko 
runsaasti. 


Kehittäjä: Gray Matter 
Julkaisija: Electronic Arts 
Vuosi: 1993 

Alustat: SNES (MegaDrive) 


DISNEV'S DUCKTALES 2 


Jos jokin on on maailmassa varma, niin 
se, että Roope Ankalle raha kelpaa. Ja 
minulle taas kelpaa mainion DuckTa- 
lesin jatko-osa. Se on tehty edellisen 
osan hyväksi todettua kaavaa noudat- 
taen, ehkä jopa vähän liiankin varman 
päälle. Pelattavuutensa puolesta jatko- 
osa on kuitenkin hieman edeltäjäänsä 
parempi, eikä tätäkään ei ole vaikeu- 
della pilattu. 

Aarrejahti vie taas ankat uusiin ek- 
soottisiin sijainteihin, mutta nyt kerran 
läpäistyihin kenttiin voi mennä myös 
uudestaan. Tämä on ihan kiva lisä, jos 
jotain salaisuuksia ei sattunut ensim- 
mäisellä kerralla löytämään. Jokaises- 
sa kentässä on myös piilotettuna pala 
aarrekartasta, jonka kokonaan löydet- 
tyään saa vielä yhden salaisen kentän 
tutkittavaksi. 

Graafisesti peli on ehkä asteen ver- 
ran ensimmäistä osaa nätimpi ja hy- 
vänä lisänä Roopen keppihyppelyä on 
helpotettu. Kentät eivät ole ehkä aivan 
yhtä hyviä, mutta niissä on silti kivaa 
tasoloikintaa ja salaisuuksien etsimistä. 
Ehdottomasti suositeltava peli, etenkin 
jos ensimmäinen osa upposi. 


Kehittäjä: Capcom 
Julkaisija: Capcom 
Vuosi: 1993 

Alustat: NES (GameBoy) 


MARBLE MADNESS 


Tämä Atarin arcade-klassikko por- 
tattu myös Nintendolle, tosin tällä 
kertaa peliä joutuu pelailemaan il- 
man trackball-ohjausta. Toisin kuin 
voisi luulla, NESin Marble Madness 
on melko hyvin onnistunut portta- 
us. Toki se on graafisesti paljon haila- 
kampi eikä kuulosta läheskään yhtä 
hyvältä, mutta peli-idea on hyvin 
saatu siirrettyä myös tehottomam- 
malle alustalle. Peli sisältää samat 
kuusi kenttää kuin arcade-versiokin, 
ja ne vaikuttavat melko pitkälle 
myös uskollisilta esikuvilleen. 

Alussa pelaaja voi valita, ohja- 
taanko kuulaa 45 vai 90 astetta ker- 
rallaan. Molemmat tavat tuntuvat 
ihan hyvältä ja riippuu aina vähän 
tilanteesta, kumpi sopii paremmin. 
A-painikkeesta kuula = kiihdyttää, 
vaikka ainakaan omilla pelitaidoilla 
tälle ei ihan hirveästi ollut tarvetta. 

Pallon hallinta on oleellista Mar- 
ble Madnessissa, ja se onnistuu myös 
NESin padilla tarpeeksi hyvin. Kovin 
pitkä peli ei ole ja viimeiseen kent- 
tään pääsee suhteellisen helposti. 
Se tosin alkaakin sitten olla jo aika 
vaikea. Kokonaisuutena MM on kui- 
tenkin ihan miellyttävä arcade-port- 
taus kuulailun ystäville. 


Kehittäjä: Atari 
Julkaisija: Milton Bradley 
Vuosi: 1989 

Alustat: NES (arcade, Amiga, 
C64, MegaDrive, X68k, usei- 
ta muita) 

KUNG FU 


Nintendon Kung Fu on varsin ihanaa 
turpaanvetoa kaikessa mustaboksises- 
sa yksinkertaisuudessaan. Tämäkin peli 
on käännös Iremin Kung-Fu Master -ni- 
misestä arcadepelistä, joka tunnetaan 
Japanissa myös nimellä Spartan-X. Peli 
sai inspiraationsa Jackie Chanin Meals 
on Wheels -elokuvasta. 

Tarina vie pelaajan taas kadonneen 
tyttöystävän jäljille. Thomasin pitää pe- 
lastaa kidnapattu tyttöystävänsä Sylvia 
pahan Mr. X.:n kourista. Tämä tehdään 
niin, että astellaan Mr. X.:n taloon ja ha- 
kataan tämän kätyreitä turpaan kerros 
kerrokselta ja astellaan temppelissä 
ylöspäin. Peliruutu vierii sivusuuntai- 
sesti ja jokaisen kerroksen lopussa on 
jokin pomovastustajan kaltainen. 

Se pelätyn kung fun taitaminen as- 
tuu mukaan kuvioihin lähes heti, kun 
turpasaunaa kaipaavia aaltoja alkaa 
vyöryä ruudun molemmilta reunoilta. 
Thomas hyppii, potkii ja lyö ja toki jos- 
kus myös väistelee vihollistensa hyök- 
käyksiä. Perusvastuksien lisäksi vastaan 
tuleekin kaikenlaista hakattavaa, kuten 
pikkulapsia, bumerangeja heittelevä 
ukko, jonkinlainen miekkaa heiluttava 
häiskä, iso musta voimamies ja vaikka 
mitä. Melko viihdyttävä peli näin van- 
haksi tapaukseksi. 


E 10 


Kehittäjä: Irem 

Julkaisija: Nintendo 

Vuosi: 1985 

Alustat: NES (Amstrad, Apple 
II, arcade, Atari 2600, Atari 
7800, C64, MSX, Spectrum) 

HISTORIA 


Teksti: Manu Pärssinen 


Kuvat: Scanvideo, Tuijamaria, Jari Viitala, K'Nex 
Kiitokset: Tapani Joelsson, Janne Rautiainen 


KUN PAC-MAN-KUUME VALTASI SUOMEN 


ESI-ESPORTSIA DISCON TAHTIIN 


uonna 1983 Suomessa oltiin 

kilpapelaamisen —ensimmäisel- 

lä aallonharjalla, sillä Atarin 

2600-konsoli oli näillä seuduin 
kuuminta hottia ja Pohjoismaihinkin jär- 
jestettiin sillä pelattavat mainoskiertue- 
maiset Pac-Manin SM-kisat. Kyseisen pelin 
kehitysprosessi oli sekin tarina, josta voisi 
kirjoitella oman artikkelinsa, mutta keski- 
tytään nyt kotikonnuille. 


Euroopassa Atari 2600 -pelikonsoli jul- 
kaistiin vuonna 1978, mutta viisi vuotta 
myöhemmin markkinoille saapui peli- 
hallien lyömätön keltapallo, pillerinpop- 
sija Pac-Man, joten Atari päätti panostaa 
Pohjoismaihin ja järjesti näille mannuille 
mainoskiertueen. Aikalaisekseen melkoi- 
sen iso panostus alkoi Suomen Pac-Man 
Mestaruuskisojen alkueristä, jotka pe- 
lattiin kodinkoneliikkeissä ympäri maa- 
ta — toki aina sillä vinkkelillä, että joku 
pelaajista innostuisi ostamaan pelin tai 
konsolin itselleen. Kotitietokoneet hen- 
gittivät täkäläisillä markkinoilla jo ensim- 
mäisen videopeliaallon niskaan. 


Mestaruuskisa 
mainonnan melskeessä 


Pelisarjoja oli kaksi: ennen vuotta 1967 
syntyneille ja sitä nuoremmille. Myynti- 
pisteet keräsivät tulokset virallisille kilpai- 

lukorteille ja molemmista sarjoista pääsi 
aina yksi pelaaja välieriin. Niitä järjestet- 
tiin huhtikuussa kuudessa kaupungissa: 
Helsingissä, Tampereella, Seinäjoella, 
Jyväskylässä, Oulussa ja Lappeenrannas- 
sa. Pelaamisen lisäksi mukana oli uusien 
pelien esittelyä, Atari-oheistuotteita, vir- 
voitusjuomia ja "Miss Pac-Man” laulamas- 
sa Pac-Man-kuumeesta. Lisäksi Ruotsin 
puolelta paikalle oli rahdattu Algot-ro- 
botti, joka sai Suomessa nimekseen Kalle. 
Micropost-lehden toisessa numerossa 
"mielikuvituksettoman näköisestä sinne- 
tänne rullailevasta” Kallesta kerrotaan 
seuraavaa: "Kalle myös puhui yleisön 
kanssa, eli toisin sanoen sen päässä oli 
mikrofoni ja kaiutin, joiden avulla joku 
kiltti setä puhui verhon takaa ja lapset 
olivat innoissaan”. 

Tapahtuman sponsoreina toimivat 
Atari-kauppiaiden lisäksi Scanvideo, 
Beavers-farkkumerkki, televisio-oh- 
jelmiin keskittynyt Katso-lehti sekä 
Coca-Cola. Kolajuoma olikin paikan 
päällä ilmaista, mikä Pac-Man-discon 
lisäksi varmisti nuorison saapumisen 
tapahtumaan. Micropostin artikkelin 
mukaan videopelien pelaamisen lisäksi 
ohjelmassa oli myös tietovisa - ja pelaa- 
miseen osallistui yksi tyttökin! Finaali 
pidettiin toukokuun lopulla Linnanmä- 
ellä Peacock-teatterissa ja voittajille tar- 


jottiin matka Kaliforniaan (Atarin koti- 
seudulle) sekä muita erikoispalkintoja. 
Parhaiten haamuja pakoilivat ja pisteitä 
keräsivät Marko Viljanen ja Pekka Pe- 
täjä. 


Pac-Man aiheuttaa edelleen oireilua 


Kuten varmasti kaikki ovat huoman- 
neet, Pac-Man ei jäänyt 80-luvulle, eikä 
hävinnyt minnekään, vaan on edelleen 
yksi maailman tunnetuimpia pelihah- 
moja. Yksi osoitus siitä on Pac-Manin 
aavemaiset seikkailut (Pac-Man and the 
Ghostly Adventures) -animaatiosarja, 
jota Suomessakin aamupiirrettynä on 
pyörinyt. Siinä on tosin roppakaupal- 
la hahmoja, joita ei välttämättä Pac- 
Maniin kuuluviksi edes tunnista. 
Pelihallien puolella 2010-luvun Pac- 
Man-pelit ovat nekin saavuttaneet ko- 
timaamme rannat. Täällä on näkynyt 
ainakin nelinpelattavaa Pac-Man Battle 
Royale DX:ää ja muutamia muitakin va- 
riaatioita. Maailmalla voi päästä testaa- 
maan muun muassa Worlds Largest Pac- 
Man -peliä, jota pelataan kolme metriä 
leveällä ruudulla. Viime vuoden flipperi- 
messuilla esiteltiin myös Pac-Man Panic, 
jossa kaksi pelaajaa pelaa toisiaan vas- 
taan seisoen saman laitteen eri päädyis- 
sä. Pac-Man on muuten edelleen kaikki- 
en aikojen tuottoisin pelihallipeli — sitä 


| KAUPUNKIIN. 


PAC-MAN SUOMEN MESTARUUSKILPAILUJEN 


VÄLIERÄT 


TAMPEREEN HEPOKATISSA, 
18.4. klo 18.00 


PAA PÄÄSY. vm 


niitä riittää — paikkakunnan ATARI-kauppiaalta sekä ovelta. = 


AHTAVA =: PAC-MAN-pelin välieräottelu. 
OHJELMA: x Masen erikoispalkintoja 
& PAC-MAN KUUN E e 

lääyran ulun ensiesi- 


* Liskon Disco - PAC-MAN tanssi! 
* Jättivideossa viimeisim ! 


oli tahkottu vuoteen 1990 mennessä 3,5 = Lähteitä: 
miljardilla dollarilla, eikä tuota lukemaa 
mikään muu peli ole yllättänyt. 

Vuonna 2019 esiteltiin myös muita 
uusia Pac-Man-tuotteita. Niitä olivat 
muun muassa äänitehosteilla varus- 
tettu uusi Pac-Man-lautapeli, K'nex-ra- — ti Pac-Man-kuume 
kennuspalikkafirman koottava Pac- Micropost 2/1983 
Man-vuoristorata sekä pieni My Arcade 
Pac-Man Pocket Player —-käsikonsoli, 
joka sisältää kolme peliä. Sekä paljon 
muuta pienempää tilpehööriä. 

Tänä vuonna Namco juhlistaa Pac- 
Manin 40-vuotista taivalta, joten lu- 
vassa on varmasti paljon uusia kelta- 
pallotuotteita. Ken Ishiin säveltämän, 
juhlan kunniaksi julkaistun uuden 
teemalaulun voi käydä kuuntelemassa 
Youtubesta: youtu.be/ngEAOnxh6xc.. 


Digitaalisen kilpapelaamisen 


1990-luvun puoliväliin 

Suominen, Saarikoski, Reunanen: 
esihistoriaa Suomessa 1980-luvulta 


V2.fi haastatteli: Tuijamaria ja kulttihit- 


JA VIDEOT SOI! 


Tapahtumien kohokohdaksi mai- 
nostettu "uusi pop-tähti Miss Pac- 
Man" oli itseasiassa taiteilijanimellä 
Tuijamaria iskelmämusiikkia esit- 
tänyt tamperelaisartisti. Jo aiem- 
min häneltä oli julkaistu yksi sing- 
le, ja mainoskiertuetta varten 
suomennettiin — yhdysvaltalaisen 
Buckner & Garcia -parivaljakon 
pikkuhitti Pac-Man Fever nimelle 
Pac-Man-kuume. Suomen päässä 
tekijöinä hääräsi parivaljakko mo- 
nien kotimaisten iskelmähittien ta- 
kaa: Raul Reiman ja Jori Sivonen. 

Tuijamarian mukaan laulu saa- 
tiin studiossa yhdellä otolla tal- 
teen, ja vaikka se onkin saanut 
monenlaista negatiivistakin palau- 
tetta, laulajan itsensä mukaan teos 
täytti vallan hyvin tehtävänsä Ata- 
rin mainostamisessa — ja sitähän 
varten se oli tehtykin. Nyt levy on 
osa suomalaista pelihistoriaa sekä 
monen peli- ja vinyylikeräilijän ar- 
vostama esine. 

Muun muassa näin ne legen- 
daariset sanat menevät: 


Kun ihan mamot tykkää 
Tarzanista sekä apinoista 
Niin on koko meidän jengi 
saanut kuumeen videoista 
Ei niissä pyöri aina tylsät 
kauhufilmit sekä muut 
Näät jotain tiukempaa 

jos sä meille päin vaan tuut 


On meillä Pac-Man-kuume 
Ja kamalat aaveet 

On meillä Pac-Man-kuume 
Ja aina videot soi 

On meillä Pac-Man-kuume 
Ja aina videot soi 


Tuijamarian pidempi haastattelu 
löytyy V2.fi-sivustolta osoitteesta 
www.v2.fi/artikkelit/pelit/1998/ 

LAITTEET 


KAKSINTAISTELU 
NEC PC-88 VASTAAN SHARP XI 


Teksti: Mikko Heinonen 
Kuvat: NEC, Sharp 


etro Rewindin numerossa 2-2019 

kertoilin japanilaisista kotimik- 

roista, artikkelin painottuessa 

lähinnä NECin PC-98- ja PC-88- 
sarjoihin. Etenkin Sharp X1 päätyi mel- 
kein pelkäksi loppukaneetiksi, mutta mitä 
enemmän siihen tutustuin, sitä kiehtovam- 
malta laite alkoi tuntua. 


Sharpin televisio-osaston, siis sen saman 
joka myöhemmin loi lähes tarunhohtoi- 
sen X68000:n, vuonna 1982 lanseeraa- 
ma X1 näyttää etenkin alkuperäisessä 
punaisessa asussaan jokseenkin juuri 
siltä, miltä 80-luvun tietokoneiden pitäi- 
sikin. Upea, sisäänrakennettu ja logiik- 
kaohjattu kasettiasema viimeisteli diilin: 
tällainen pitää saada. Nyt käsiteltävästä 
yksilöstä näkyykin vilahdus saman nu- 
meron Buyee-palvelusta kertovassa ju- 
tussa. 

Teknisessä mielessä X1 on osin lähellä 
länsimaissakin julkaistuja MZ-800-sarjan 
mikroja, mutta ohjelmistot eivät toimi 
ristiin. Suorittimena on 4 megahertsin 


NECK-24NICa-9 


PC88003Y-7* 

Z80 ja muistia alkuperäisessä mallissa on 
64 kilotavua. Grafiikka on omintakeista, 
sillä merkkigeneraattori on täysin uudel- 
leen ohjelmoitavissa ja sitä käytetäänkin 
peligrafiikan tuottamiseen. Myös koko 
videomuisti on osoitettavissa suoraan 
pankituksen sijaan, mikä mahdollistaa 
melko reippaan suorituskyvyn moniin 
aikalaisiin nähden. 

Ongelmaksi uuden hankintani kans- 
sa muodostui kuitenkin se, että ohjel- 
mien lataaminen kasettiasemalliseen 
koneeseen on kohtalaisen tuskallista. 
Käytännössä vaihtoehtona on lähinnä 
äänitiedostojen soittelu kasettisovit- 
timen kautta, mutta näin hektisenä 
internet-aikana koin sen kovin hitaaksi 
konstiksi.  HxC-levyasemaemulaattori 
tukee X1:tä, mutta vaatii laitteeseen 
lisäkorttina levyasemaohjaimen. Sellai- 
nen taas maksoi erillisenä niin paljon, 
että halvemmaksi tuli ostaa uudem- 
pi, levyasemalla varustettu X1 turbo 
-malli (1984) ilman näppäimistöä, ja 
hyödyntää alkuperäisen koneen muka- 
na tullutta kiipparia. Samalla sain käyt- 
töön turbon korkeamman 640 x 400 
kuvapisteen tarkkuuden (X1:ssä 320 x 

200 ja 640 x 200). Ja sitten kun selvisi, 
että saatavana on myös erillinen FM- 
äänilaajennus, piti toki hankkia sellai- 
nenkin... Kaikkein karvaisin X1 turboZ 
-malli (1986) tarjoaisi FM-äänet vakiona 
ja lisäksi 4096 värin näyttötilan, mut- 
ta sitä tukevaa ohjelmistoa on erittäin 
vähän ja koneen hinta on moninkertai- 
nen. Kuriositeettina mainittakoon vielä 
X1 twin (1987), joka paketoi samoihin 
kuoriin X1:n ja NEC PC Enginen (mikä 
on vähintään mielenkiintoista, sillä 
juuri NECin oma kotimikro PC-8801 oli 
X1:n suora kilpailija). Tällaisestakin saa 
varautua maksamaan useita kymmeniä 
tuhansia jenejä. 


Raudat vastakkain 


Kun sitten muutaman viikon kuluttua 
Posti sai lakkonsa sovittua ja kaikki os- 
tamani tuotteet olivat maassa, huoma- 
sin omistavani sekä X1:n että koneen, 
joka koitui sen kohtaloksi markkinoilla: 
FM-äänigeneraattorilla ja paremmal- 
la V2-grafiikkatilalla varustetun NEC 
PC-8801MKkIISR:n vuodelta 1985. Se 
oli ensimmäinen PC-88, jossa pelaajia 
oli ajateltu vähän enemmän, ja vaikka 
laite oli X1:een nähden yhä teknises- 
ti vaatimattomampi, se kävi kaupaksi 
paljon paremmin. Tämän seurauksena 
PC-88:n pelikirjasto on myös moninker- 
taisesti laajempi. 

Tästä syntyikin ajatus vertailevasta 
tutkimuksesta. Koska molemmat ovat 
Z80-pokhjaisia laitteita, joiden graafiset 
kyvyt ovat paperilla miltei yhtenevät 
ja monet pelit on julkaistu molemmil- 
le koneille, mitä etua Sharpin omistaja 
sitten aikanaan sai — vai saiko mitään? 

Testailin pelejä ensin oikealla rau- 
dalla, mutta tätä vertailua varten otin 
vielä niistä rinnakkain tyypit Common 
Source Code Projectin emulaattoreilla. 
Molemmat on tehnyt sama tiimi, mikä 
auttaa poistamaan emulaattoreiden 
mahdollisesti aiheuttamaa eroa. 

BALLOON FIGHT (HUDSON SOFT) 


Nintendon pelejähän ei kotimikroilla nähdä... 
ei kun nähtiinpäs, kun Hudson Soft porttaili 
vuoden 1985 tienoilla alkupään Famicom- 
julkaisuja japanimikroille. Valikoima vaihte- 
li hieman koneesta toiseen, mutta Balloon 
Fight löytyy molemmille. 

Visuaalisesti pelit ovat kuin yhdestä puus- 
ta, eroja saa todella etsiä. Tämä viitannee sii- 
hen, että peli on käännetty ensin PC-88:lle ja 


COLUMNS (SYSTEMSOFI, 145) 


Enemmistö katsauksen peleistä on lähellä toisi- 
aan, mutta Sega-klassikko Columns on kirvoitta- 
nut kaksi täysin erilaista tulkintaa. SystemSoftin 
PC-88-painos hylkää kolikkopeliversion kaksin- 
pelin ja sovittaa Columnsin egyptiläistunnelmiin. 
Vähäistä värimäärää kierretään asettamalla pali- 
koiden sisään symboleja, jotka helpottavat tun- 
nistamista. Sinällään mukava peli on Columns 
vain nimeltään ja perusmekaniikaltaan. 


GALAXIAN (DEMPA) 


Tämä vertailu on tavallaan hieman epäreilu, 
koska PC-88:n Galaxian on kirjoitettu van- 
hemmille V1-moodin koneille. Grafiikassa 
on kiinteät 8 väriä (V2:ssa ne voi valita 512 
värin paletista), äänet ovat piipperitasoa, 
eikä peliohjaimia tueta. Mutta koneet ovat 
olleet markkinoilla samaan aikaan yhtä 
kaikki, eikä pelattavuudessa ole mitään on- 
gelmaa. 


GRADIUS (KONAMI) 


Konamin Gradius löytyy todella monen ja- 
panimikron pelikirjastosta. Molemmat täs- 
sä testatut koneet tukevat kahta joystickin 
tulituspainiketta, joten näppäimistöä ei tar- 
vitse käyttää apuna monen länkkärikoneen 
tavoin. 

Versiot näyttävät lähes samoilta, mutta 
X1:llä on tarjolla enemmän eri värejä. Sen 
pelimusiikit kuitenkin käyttävät PSG-äänipii- 


THEKDER (SOUARE) 


Lentokoneeksi ja takaisin muuttuva robotti 
seikkailee käytävissä ja taistelee mekaanisen 
oloisia pahiksia vastaan. Todella laajasti eri 
alustoille käännetty peli on kilpakaksikol- 
lamme visuaalisesti täysin identtinen (ks. 
ruutukuvat), mikä viittaa siihen, että X1- 
käännös on tehty ensimmäisenä julkaistun 
PC-88-painoksen pohjalta. 


sitten samoilla lämmöillä X1:lle. Varsinaisen 
pelin käynnistyessä eroja kuitenkin löytyy: 
PC-88-versio on selvästi tahmeampi kaikin 
puolin. Pelikelvoton se ei ole, mutta Shar- 
pin omistaja on varmasti ollut tyytyväinen 
katsellessaan versioita vierekkäin. Ää- 

netkin ovat paremmat. Ainoa X1- 


version haittapuoli on hiukan 4 k 
pro 


"liukkaamman"” tuntuinen oh- 
jaus, mutta kokonaisuus jää 
silti selvästi voitolle. 


Yasin tekemä X1-versio sen sijaan pyrkii 
tunkemaan kolikkopelin vaatimattomaan ka- 
sibittirautaan liki sellaisenaan — ja mikä ällistyt- 
tävintä, myös onnistuu siinä. Värimäärä tulee 
vastaan tässäkin, mutta sitä paikataan sekoitta- 
malla vierekkäisten pikselien sävyjä. Tämä 
ärsyttää hetken, kunnes asiaa ei 
enää edes ajattele. Pilipalimusiik- 


ki on jo kolikkopelistä tuttua, [e 


ärsyttävää mutta uskollista. Ko- 
konaisuutena huima suoritus. 


X1 pääsee briljeeraamaan tarkemmalla 
grafiikallaan ja esittää kulmassa jopa uskot- 
tavan näköisen pelin logon. Ääniä riittää 
”taustajyrinäksi” asti ja peli on muuten- 
kin piirun lähempänä esikuvaan- 
sa. Lisäbonuksena X1:lle löytyy 


myös törkeän hieno Dempan (i 


kääntämä Galaga, jota PC-88 
ei koskaan saanut. 


riä ja kuulostavat PC-88:n rinnalla aika köy- 
käisiltä. Pelattavuus on melko yhteneväinen, 
mutta jotenkin PC-88-versio tuntuu vielä 
responsiivisemmalta. Ero on hiuksenhieno, 
mutta PC-88 vie voiton osuvammalla ääni- 
raidallaan. 


Perusmallin X1:n vaatimattomampien ää- 
niominaisuuksien vuoksi pelin taustamusiik- 
ki on jäänyt pois, vaikka Game Over -ruudus- 
sa soikin Kuutamosonaatti. Kun muutenkin 
tuntuu, ettei TheX1der käytä juurikaan ko- 
neen ominaisuuksia hyväkseen, menee 

SCENE! 
SHIELD BASE! 
FIRE LEO: 


SPACE HARRIER (DEMPA) 


Segan hurjasti skaalaava fantasiaräiskintä on 
myös saanut lukemattoman määrän kään- 
nöksiä eri koneille. Siinä missä lännessä tehdyt 
käännökset pyrkivät jäljentämään kolikkope- 
lin grafiikan ja tinkivät toiminnan vauhdista, 
japanilaisten pasokonien versioissa on usein 
otettu päinvastainen lähestymistapa: suuri osa 
vihollisista on geometrisia kuvioita, mutta niitä 
lappaa silmille aivan järkyttävällä tahdilla. 
Sekä PC-88- että X1-versiot noudattavat 
tätä koulukuntaa, eikä kumpaakaan pääse 
moittimaan toiminnan tahmaisuudesta. PC- 
88 on näistä kahdesta vieläkin nopeampi, 
jopa siinä määrin, että pelaaja saattaa toi- 
voa sen välillä hidastavankin. Alussa kuu- 
luu peräti kolikkopelistä tuttu puhesample 
"Welcome to the Fantasy Zone!” ja taustalla 
pauhaa komea FM-ääniraita. Grafiikka on 


THUNDER FORCE (TECNO SOFT) 


Maineikkaan Thunder Force -sarjan ensimmäi- 
nen osa on alkujaan X1-peli, ja se näkyy. Yl- 
häältä kuvattu, joka suuntaan vierivä räiskintä 
soljuu sujuvasti ja ääniefektit kuulostavat te- 
hokkailta — onpa alussa digitoitua puhettakin. 
Peli ei ole helppo, mutta elämiä jaellaan avokä- 
tisesti, joten hitaampikin pääsee vähän jyvälle. 

PC-88-versio saa kehuskella yhdellä omi- 
naisuudella, joka Sharpilta puuttuu: taustalla 


1942 (45C1I) 


Aleksin toisaalla lehdessä NES-versiona ar- 
vioima Capcomin 19XX-sarjan avaus on se- 
kin todella yleisesti kotimikroille käännetty 
kolikkopeli. Itselleni tosin etenkin 1942:n 
äänimaailma on ollut aina liian karua, joten 
suosin pykälää tuoreempaa 1943:a. 
Molempia versioita riivaa yleinen tahme- 
us, joka on X1:llä ehkä vielä pahempaa, kos- 
ka se myös lataa kenttädataa levyltä kesken 


kuitenkin siinä määrin karkeaa, että ensim- 
mäistä kertaa pelatessa piti käydä internetis- 
tä tarkistamassa, onko peli oikeasti tällainen 
vai epäonnistuiko lataaminen. 

Myös X1 uskoo geometrian voimaan, vaik- 
ka rautavikaa ei sentään tule epäiltyä. Pelin 
tempo on piirun hitaampi kuin PC-88:lla, 
mutta tämä ei ole välttämättä moite, sillä pie- 
nempikin aistiärsykemäärä riittää ja peli on 
näin myös piirun verran helpompi. Jos X1:ssä 
on FM-kortti, taustalla soiva musiikki on 
suorastaan jumalaista ja päihittää sinällään 
erittäin hyvän NEC-versionkin. Ilman FM:ää 
pisteet menevät PC-88:lle, mutta koska 
CZ-8BS1-laajennus löytyi jo kasa- 
rilla monen harrastajan konees- 


ta, X1 on kahdesta mainiosta 


versiosta mainiompi. 


soi FM-musiikki. Valitettavasti vain se on jok- 
seenkin raivostuttava versio Rossinin Wilhelm 
Tellin alkusoitosta (juuri se "tadadaa-tadadaa- 
tadadattattaa”-kohellusbiisi), joka on täysin 
sopimaton koko pelin teemaan. Värivalin- 

nat ovat rumia ja kohteet hukkuvat 

taustaan, minkä lisäksi poimi YL 
ta on vaikeutettu säätämäl- = 

lä ilmasta ilmaan- ja ilmasta m S) 
maahan -aseet eri nappeihin. 
Helppo piste X1:lle. 


kaiken ja pysäyttää tuolloin pelin epämää- 
räiseksi ajaksi. PC-88-versio on vanhemmas- 
sa V1-moodissa, mutta sekin riittää hyvin 
kuvaamaan, miten karu peli on kyseessä. 
Ruudun vieriminen tuntuu etenkin NECillä 
olevan täysin ylitsepääsemätön suori- 
tus: näyttö pikemminkin muljuu 
ylöspäin. Kumpikaan versio ei JN 
herätä pelihaluja, joten julistan 
tasapelin. 


Mitä tästä pitäisi ajatella? 
Täysin epätieteellisesti poimitussa tes- 
tiotoksessa pelien X1-versiot useimmi- 
ten peittosivat NECin vastaavat. Meto- 
diikassa oli kuitenkin paljon puutteita, 
sillä omistan koneille vain muutamia 
pelejä, niitäkään en molemmille, ja 
Archive.orgista löytyvät Neo Kobe -tie- 
dostokokoelmat ovat osin puutteelli- 
sia. Muutama peli taas kieltäytyi toimi- 
masta jommassakummassa koneessa. 
Selvää on joka tapauksessa se, että 
ekkusuwan on teknisesti pätevämpi 
pelikone. Se ei ole mikään ihme, sillä 
PC-88:aan  multimediaominaisuuksia 
pultattiin jälkikäteen ja vähän pakon 

edessä, Sharpilla ne olivat mielessä 
heti alusta alkaen. Tämä ei kuitenkaan 
tarkoita sitä, että PC-88 olisi peliko- 
neena jotenkin surkea: päinvastoin, 
sille on sadoittain pelejä, joita X1:lle ei 
edes saa lainkaan. Etenkin harrastaji- 
en tekemät doujinit kukoistivat NECin 
koneilla. 

PC-88:n, X1:n ja MSX-mikrojen li- 
säksi Japanin kasibittisten kentällä 
vaikutti myös Fujitsu FM-7-mikrosar- 
joineen. FM-7 sai käännökset useim- 
mista samoista peleistä kuin NECin ja 
Sharpin mikrot. Sen lisääminen tähän 
kaksintaisteluun olisi tehnyt ottelusta 
varsinaisen triple threat matchin, mut- 


ta valitettavasti sopiva rauta odottaa 
vielä löytymistään Japanin huutokau- 
poista. 


treet Fighter II:n soundtrack on 

sähäkämpi kuin Blankan sähkö- 

hyökkäys. Ikoniset sävelet nos- 

tivat aikanaan arcade-halleissa 
ihokarvat pystyyn ja ne elävät yhä jatko- 
osissa sekä meemeissä. 


Street Fighter ll: The World Warrior mullis- 
ti koko pelimaailmaa ja nosti kamppai- 
lupeligenren videopelaajien suosioon. 
Taustalla soi yksi videopelimaailman 
erityisimmistä soundtrackeistä. 

Street Fighter II:n alkuperäisversion 
musiikeista pääosa on Yoko Shimo- 
muran käsialaa. Hän oli aluksi Capco- 
min palkkalistoilla ja eri vaiheiden jäl- 
keen päätyi säveltämään freelancerina 
muun muassa Sguaresoftille. Hänen 
apunaan toimi myös Isao Abe, joka 
myöhemmin sävelsi musiikkia Street 
Fighterin jatko-osiin. Shimomura tun- 
netaan Street Fighter II:n ohella esimer- 
kiksi Kingdom Hearts -sarjan ja Legend 
of Manan säveltäjänä. 


Musiikkia ympäri maailman 
Redbull Music Academyn vuonna 2014 
julkaisemassa haastattelussa Shimo- 
mura kertoo napanneensa inspiraa- 
tionsa Street Fighter II:n musiikkeihin 
kulloisenkin hahmon kotimaasta. Vä- 
lilä dramaattisten huippuhetkien se- 
assa kuuluukin paljon stereotyyppisiä 
pimputuksia. Potkumasiina Chun Lin 
ja sumopainija Hondan musiikit ovat 
selkeästi etnomusiikista inspiroituneita. 
Shimomura kertoo, ettei pyrkinyt sävel- 
tämään musiikkia samanlaiseksi kuin 
se oikeasti on vaan pikemminkin siten, 
millaiseksi hän itse kuvitteli eri maiden 
musiikkiperinteen. 

Välillä stereotyyppisyys tuokin mu- 
kanaan koomisen vivahteen. Esimer- 


kiksi hupaisasti venyvän ja liekkejä 
syöksevän Dahlsimin taustamusiikki 
on riemukas intialaistyylinen revittely. 
Ottelujen päätteeksi Dahlsim ilmoittaa 
ensin meditoivansa ja sitten tuhoavan- 
sa vastustajansa: siis todellinen rauhan- 
mies Gandhin hengessä. Hassu tausta- 
musiikki alleviivaa ristiriitaa. 

Shimomura kertoo samassa haas- 
tattelussa, kuinka arcade-peleissä bii- 
siluupit voivat olla lyhyitä ja tarttuvia, 
eivätkä ne ehdi ärsyttämään pelaajaa. 
JRPG-genressä samaa biisiä on voita- 
va jaksaa kuunnella pidempiä aikoja 
putkeen, jolloin sävellyksestä tulee hel- 
posti itseään toistava. Tästä huolimatta 
myös Street Fighter II:n biiseissä on par- 
haimmillaan mukana japanilaisista roo- 
lipeleistä tuttua kaihoa. 


Draaman sävelet 


Street Fighter II:n parhaita biisejä kuun- 
telee mielellään myös pelisessioiden ul- 
kopuolella. Varsinkin erikoisversioiden 
kuten Super Street Fighter II:n ja Street 
Fighter II Alphan hahmoteemoissa on 
paikoin erityistä jylhyyttä. Esimerkiksi 
Cammyn kenttä on ikimuistoinen juuri 
melankolisen musiikin vuoksi. 

Naamiokasvoinen Vega on kaunis 
mies, joka haluaa tuhota rumat vihol- 
lisensa. Terähanskalla vastustajiaan 
raateleva pukari taistelee dramaattis- 
ten espanjalaisrytmien tahdissa. Super 
Nintendo -versiossa biisistä on mukana 
teknisiä rajoitteita, mutta kappaleen 
covereissa ja uudemmissa versioissa 
tunnelmoidaan akustisten kitaroiden 
ja kastanjettien tahtiin. 

Musiikki pääseekin parhaiten oike- 
uksiinsa covereissa ja remikseissä, jois- 
sa aiempien aikojen ääniteknologian 
rajoitteet eivät kahlitse luovuutta. 


HISTORIA 


Teksti: Miika Auvinen 


Perintö 

Erään hassun ajatusleikin mukaan soti- 
laallisesti uhkuvan Guile-hahmon tee- 
mamusiikki sopii kaiken taustalle. Tä- 
män meemin ansiosta tappelupeleistä 


ammentavissa cover-levyissä Street 
Fighteria edustaa useasti Guilen tee- 
mamusiikki. Guile-meemiä voi tarkas- 
tella esimerkiksi YouTubessa — videoilla 
musiikki soi jos jonkinmoisten turpakä- 
räjien taustalla. 

Megadriverin Double K.O. -levy al- 
kaa Street Fighter -rallien metalliversi- 
oilla. Riffit ovat jykeviä ja niitä kuun- 
telee mielellään ihan tavallisen arjen 
taustalla. Valtaosa levyn kappaleista 
on covereita Capcomin ja SNK:n tap- 
pelupelimusiikeista, mutta mukana 


on kappaleita myös muista peleistä. 
Samankaltainen tappelupelikooste on 
Materia Collectiven Versus-albumi, jos- 
ta löytyy eri tyyleillä soitettuja versioi- 
ta Street Fighterin lisäksi myös 


Tekkenien musiikeista. —— > 


Kiitos aikamme 
suoratoistopalvelujen 
ei pääsy Street 
Fighter -mu- 
siikin äärelle 
ole vaike- 
aa. Kaikki 
musiikkiraidat 
löytyvät esimer- 
kiksi Spotifystä 
haulla Street Fighter II 
The Definitive Soundtrack. 
Lisäksi Street Fighter 
II:sta tuttuihin melo- 
dioihin voi törmätä 
pelin uudemmissa 
jatko-osissa. 


PELIARVIOT | AMIGA 


BLASTAWAY 


Wizard of Wor on yksi videopelihistori- 
an suurista klassikoista, jonka yksinker- 
taista moninpelattavaa nerokkuutta ei 
ole apinoitu onnistuneesti kertaakaan 
vuosikymmenten mittaan. Eikä siinä 
onnistuta nytkään, mutta on Blast- 
awaylla silti ansionsa. 

Eihän sitä pääse lainkaan samaan 
ahdistavuuden tunnelmaan, kun värit 
ja äänimaailma ovat pirteitä. Ne kuiten- 
kin luovat pelille oman identiteettinsä, 
vaikka sokkelossa rymistelläänkin ko- 
vin WoWimaisesti petoja listien. Seas- 
sa on myös uutta pelimekaniikkaa ja 
toimintaa kaikkiaan 50 kentän verran. 
WoWista poiketen Blastaway on puh- 
taasti yksinpeli, joten kilpailullisen pe- 
laamisen hurmio jää kokematta. 

Hämmentävänä vetona Amiga- 
versio vaatii muun muassa 500 MHz:n 
prosessorin, näytönohjaimen ja Amiga- 
OS 4.1 -käyttöjärjestelmän: tätä ei ajeta- 
kaan viissatasilla. Onneksi vaihtoehtona 
on myös Windows-versio, joka toiminee 
vähän useammilla räiskimään haluavilla. 
Retropaavot voivat nauttia toiminnasta 
myös CRT-näyttöfiltterin koristamana, 
jolloin meininki on kertaluokkaa autent- 
tisempaa. 

Pelin voi ladata ilmaiseksi tai ostaa 
osoitteesta retream.i 


n.itch.io/blastaway. 


Kehittäjä/julkaisija: 
Retream 

Vuosi: 2019 

Alustat: AmigaOS 4.1 (PC) 

BOMB JACK BEER EDITION 


Pidin kovasti Bomb Jack -tasoloikinnas- 
ta, sillä se oli vauhdikkaan simppeli ja 
todella hauskalta kuulostava peli. Saat- 
toipa se olla ensimmäinen kosketukse- 
ni Jean-Michel Jarren musiikkiinkin. 
Miettikääpä vain kuinka paljon häm- 
mästyin myöhemmin, kun kuulin Jar- 
ren Magnetic Fields Part II:n. 

Sarjassamme ”teinpä vanhan pe- 
lin uudelleen vanhalle alustalle” tar- 
joilee Graeme ”Geezer” Cowie tätä 
vastikään Suomen — peli- 
museoonkin — saapunutta 
Lepakkomies-herkkua kunnon 
homebrew'nä. Geezer on koo- 
dannut pelin alusta saakka 
itse ja luonut vanhan kou- 
lun arcade-elämyksen, joka 
antaa vahvan vastuksen 
niin virallisille käännöksille kuin alkupe- 
räiselle kolikkopelillekin. Vaikka peli jul- 
kaistiin aikoinaan myös Amigalle, tämä 
Beer-painos tarjoilee uusia taustakuvia 
ja on myös reilusti nopeampi ja tarkem- 
pi pelattava. 

Pommijukkailu on muutenkin hauska, 
iloinen ja hyvällä tapaa haastava tasoloi- 
kinta, joka sopii hienosti reippaaksi ajan- 
viihteeksi ja illanvieton haastepeliksi. 

Beer Editionin 1.2-version voi ladata 
osoitteesta bit.ly/35Sik4h. 


Kehittäjä/julkaisija: 

Graeme Cowie (Tehkan) 
Vuosi: 2018 (1984) 

Alustat: Amiga (arcade, C64, 
Amstrad, Spectrum, Atari ST, 
paljon muita) 

NYGAN 


Rygar oli yksi monista aikansa pelihal- 
lien lukemattomista sivuttain vieri- 
vistä tasoloikka-turpaanvedoista. Se 
ei tehnyt suurta vaikutusta, joskin on 
kiinnostavaa, että pelin NES-käännöstä 
vietiin japanilaisten iloksi roolipelimäi- 
seen suuntaan. 

Amigalle Rygaria saatiin kuitenkin 
odottaa 32 vuotta kasibittijulkaisu- 
jen jälkeen. Kannattiko odotus? AGA- 
Amigoille tehty fanikäännös on alku- 
peräistä peliä orjallisesti toistava, 
näyttävä ja pelattavuudeltaan her- 
kullinen muskelifantasia, joka rassaa 
hermoja helpoimmallakin vaikeusta- 
sollaan. Oikealle rullaava toiminta 
tarjoaa taukoja vain kenttien vä- 
lissä, ja erilaiset powerupit anta- 
vat pelaajalle edes hitusen toivoa 
joka suunnasta rynnistävien vastustaji- 
en keskellä. 

Mikään klassikko Rygar ei vieläkään 
ole, vaan lähinnä genrensä peruskau- 
raa. Sitä pelaa ihan mielellään, mutta 
koukuttuminen riippuu enemmänkin 
masokistisista mieltymyksistä genreen 
ja vaikeisiin peleihin. Peukut silti onnis- 
tuneesta käännöksestä, joka on vieläpä 
survottu yhdelle ainoalle korpulle. 

Kehittäjä/julkaisija: 

Graeme Cowie (Tecmo) 
Vuosi: 2019 (1987) 

Alustat: Amiga AGA (arcade, 
C64, Amstrad, X68000, Spec- 
trum, Switch, paljon muita) 


HISTORIA 


PIENI NOPEA KIERRE —NOLLAUS 

PELIT 1SO HIDAS NORM. — SYÖTTÖ 

PIP-PELI * 
1. PELOTA 4. TENNIS 
2.50UASH 5. AMMUNTA a 


3. JALKAPALLO — 6. AMMUNTA b 


p / p p [ [ / ENSIMMÄINEN SUOMALAINEN PELIKONSOLI OLIKIN PIRAATTI 


Teksti: Jukka 0. Kauppinen 
Kuva: Saana Säilynoja 
(Vapriikin kuva-arkisto) 


uomen pelimuseon vanhempien 
pelien päädyssä huomio kiinnit- 
tyy usein vuoden 1980 olohuo- 
neeseen ja siellä telkkarissa lep- 
poisasti plopsahtelevaan Pong-klooniin. 
Harva noteeraa, että niitä vastapäätä on 
yksi suomalaisen videopelihistorian ou- 
doista merkkipaaluista: televisio ja sen 
vieressä oleva pikkuinen laatikko, Pip-peli. 


1970-luvun lopulla tv-pelilaitteet olivat 
muutaman vuoden ajan mitä kuumin- 
ta hottia. Tuhannet identtiset Pong- 
kloonit ja saman pelilogiikan ympärille 
väsätyt tennis/jääkiekko-pelitilat toivat 
digitaalisen pelaamisen kotien televisi- 
oihin. Buumi oli nopea ja raju, samoin 
pudotus. Tv-pelien tilalle tulivat konso- 
lit, Atari 2600:t sun muut. Mutta hetken 
aikaa suomalainen elektroniikkaval- 
mistaja Salora myi Salora Playmaster 
-televisiota, jonka sisään oli leivottu 
ihan oikea pelikonsoli, jossa oli neljä 
erilaista peliä. 

26-tuumaisen Playmaster-television 
uumenissa ei ollut kovinkaan maagista 
tekniikkaa. Tavallisen television kylkiäisi- 
nä oli pelikonsoli, joka pohjautui Gene- 
ral Instrumentsin Pong-kloonimikropii- 
riin, jota käytettiin sadoissa muidenkin 
valmistajien Pong-kopioissa. 

Playmaster itsessään ei menestynyt 
kovinkaan kummoisesti. Sitä kuvailtiin 
mainoksissa perheen urheilumielisten 
monipuoliseksi pelikeskukseksi, mut- 
ta suomalaiset halusivat telkkarinsa 
telkkarina ja Pong-pelitkin oli jo nähty. 


Valtaosa myydyistä Playmastereista 
tuhoutui vuosikymmenten mittaan ja 
nykyisellään niitä on vahvistettavasti 
jäljellä kolme kappaletta. 

Playmasterista on kuitenkin herkullista 
astella oudolle sivupolulle. Saloran Salon 
tehtaalla tehtiin televisioiden lisäksi radioi- 
ta, autoradioita, radiopuhelimia ja muuta 
elektroniikkaa. Käsistään taitavilla työnte- 
kijöillä on ollut mahdollisuuksia toteuttaa 
itseään työvuoron jälkeen tai iltavuorossa, 
olihan tehtaalla kunnon työkalut ja pal- 
jon joutavaa romua omiin projekteihin. 
Niinpä jotkut rakentelivat itselleen omia 
Pip-peli-pelikonsoleita Playmasterin Pong- 
piireistä ja muista tehtaalta löytyneistä 
ylijäämäosista. Kertomukset Pip-pelien 
synnystä ovat kuin legendoja, joita vain 
kuiskitaan. Saloran tehtaan silloiset työn- 
tekijät eivät ole ainakaan toistaiseksi läm- 
menneet kertomaan muistojaan tutkijoil- 
le tai retrolehdistölle. 

Museossa esillä oleva Pip-peli onkin 
merkittävä pala suomalaista pelihisto- 
riaa siinä mielessä, että se on tiettävästi 
ensimmäinen suomalainen pelikonsoli, 
olkoonkin ulkomaisista osista koottu. 
Pelikonsoli on rakennettu Saloran auto- 
puhelimen koteloon ja vaikka se onkin 
eräänlainen luvatta valmistettu piraatti- 
konsoli, niin työn jäljestä näkee, että am- 
mattilaiset ovat olleet asialla — laite on 
hämmästyttävän viimeistelty niin ulkoa 
kuin sisältä. Avaamisen jälkeen sisältä 
paljastuu linnunpesän sijaan taitavasti 
aseteltuja johdotuksia, siistejä liitäntöjä, 
virtalähde ja jopa muotoon leikattu pii- 
rilevy. Eikä se ole mikään yhden miehen 
projekti, sillä esimerkiksi huolellisesti 
tehtyihin painatuksiin on tarvittu taa- 
tusti apua muilta saloralaisilta. 


Pip-peliä tutkimalla löytyy myös jo- 
tain kovin mielenkiintoista: siinä on 
enemmän pelejä kuin Playmasterissa. 
Televisiossa ei ole lainkaan ammunta- 
pelejä, Pip-pelissä on kaksi. Playmaste- 
rissa ei ole erillistä liitäntää pyssyohjai- 
melle, Pip-pelissäpä on. Mikropiiri on 
sama, mutta Salora jätti ammuskelut 
pelitelevisiostaan. 

Entä millaista pyssyohjainta Playmas- 
terin eli Pip-pelin piirisarjalla käytettiin? 
Oliko niitä ollenkaan Suomessa? Mistä 
nuo upeat oranssit, 1970-luvun muo- 
virealismia tai avaruusscifiä pursuavat 
ohjaimet ovat alkujaan peräisin? Onko 
ne tehty Suomessa vai jossain ulko- 
mailla? Näihinkään kysymyksiin ei ole 
löytynyt vielä vastausta. 

Tiettävästi saloralaiset valmistivat 
iltapuhteinaan jopa useita kymmeniä 
Playmaster-konsolien kopioita omaan 
käyttöönsä. Näistä ainakin kaksi oli vii- 
meistellympiä Pip-pelejä, joista toinen 
on esillä Suomen Pelimuseossa. Näyt- 
telyyn lainatun Playmasterin lisäksi 
museolla on hallussaan myös toinen 
Playmaster, jota parhaillaan kunnoste- 
taan toimintakuntoon. Kuvien Pip-peli 
on museolla pitkäaikaislainassa Jani 
Saariselta. Laite ei toistaiseksi toimi, 
mutta senkin korjausta on harkittu. 


Pip-peli oli 1970-luvulla käytän- 
nössä Pong-pelin synonyymi, jolla 
Pong-peliautomaatteja ja tv-pelejä 
kuvattiin yleisesti. = Miksikö? Koska 
pallon osuessa mailaan pelistä kuului 
sympaattinen PIP-ääni. Pip. Pip. 
Pip. Peli. Pip-peli. 

ELI TEMPPU JA 
MITEN SE TEHDÄÄN 


Teksti: Mikko Heinonen 


lämäni aikana lopulta vain muu- 

tama peli on aiheuttanut todel- 

lista hysteriaa. Siis sellaista, että 

melkein kaikki muu digitaalipuu- 
hastelu on jäänyt toissijaiseksi, kunnes 
kaikki on tehty ja koettu. Stunts oli sellai- 
nen peli. 


Monen muun ikäiseni tapaan olin aikoi- 
naan todella kiinnostunut autoista. Mi- 
nut tunnettiin jo päiväkodissa siitä, että 
tunsin leikkikentän ohi ajaneiden kul- 
kupelien merkit ja mallit. Ja kun sitten 
pääsin kotimikron hankinnan myötä 
videopelien makuun, erilainen autolla 
ajamisen simulointi muodostui niiden 
tärkeäksi käyttökohteeksi. 
Valitettavasti useimmiten sain pet- 
tyä, sillä varhaisten mikrotietokoneiden 
resurssit eivät kerta kaikkiaan riittäneet 
uskottaviin — realistisiin autopeleihin. 
Lohtua toi sentään Test Drive, jossa oli 
mukana tosielämän ajoneuvokalustoa, 
mutta sen monotoniset radat oli pian 
nähty. Test Drive II:n maisemalevykkeet 
taas eivät koskaan itseäni tavoittaneet, 
joten samoja kenttiä piti jauhaa sii- 
näkin. Geoff Crammondin Stunt Car 
Racer tarjosi vauhtia, huimia loikkia ja 
makeaa moottorin murinaa, mutta hie- 
man liian kuvitteellinen asetelma esti 
lopullisen täyttymyksen tunteen. 
Pelihallien puolella tilanne oli pa- 
rempi, sillä Hard Drivin' oli ilmaantunut 
tietoisuuteeni ja myös kotikaupungin 
keilahalliin. Atarin jättipanostus realis- 
miin ja täytettyyn vektorigrafiikkaan oli 
tuottanut pelin, joka tuntui niin aidolta, 
ettei esiajokorttilainen osannut edes 
muuta kaivata. Samalla sen hyppyrit ja 

silmukat tekivät ajamisesta viihdyttä- 
vää. Suuri ongelma oli kuitenkin se, että 
pelikerta maksoi viisi markkaa ja peliä 
pelatakseen piti pyöräillä toiselle puolel- 
le kaupunkia. Kotiin Hard Drivin' saapui 
Domarkin julkaisemina käännöksinä, 
mutta mitä vähemmän etenkin sen tie- 
tokoneversioista puhutaan, sitä parempi. 


Törmäyskurssilla 


Vuoden 1990 syksyllä koulussa alkoivat 
atk-tunnit. Tällä oli itseni kannalta rat- 
kaiseva merkitys, sillä opintojen myötä 
siirryin Amiga 500 -pelailusta MS-DOS- 
käyttäjäksi ja harrastus vakavoitui muu- 
tenkin. Opettelin Turbo Pascalia ja näin 
elämäni ensimmäiset oikeat demot. 

Samalla pääsin tietenkin käsiksi 
MS-DOSin kasvavaan pelivalikoimaan, 
jonne oli juuri ilmestynyt parikin vah- 
vasti Hard Drivin' -inspiroitunutta tuo- 
tosta. Ensimmäisten joukossa hankin 
Spectrum Holobyten Crash Coursen 
(alkuperäinen nimi Stunt Driver), jonka 
ruutukuvat toivat välittömästi mieleen 
tuon kolikkopelisuosikkini. Haittaa ei 
ollut siitäkään, että pelin auto muistutti 
enemmän kuin vähän Ford Mustangin 
Shelby-versiota. 

Valitettavasti Crash Course ei kuiten- 
kaan tyydyttänyt ajonälkääni. Ohjaus 
näppäimistöltä oli liian kiikkerä, radat 
olivat tylsiä ja muutenkin peli vaikutti 
kuivakkaalta, vaikka se sisälsi rataedi- 
torinkin. Tunsin itseni petetyksi, sillä 
olin ymmärtänyt Spectrum Holobyten 
nimen olevan jonkinlainen laadun tae. 


Hätä keinot keksii 


Varsin pian tämän jälkeen luin Pelit- 
kirjasta Petri Teittisen ylistävän Stunts- 
arvostelun (joka muuten löytyy osoit- 
teesta 0000000000 ). Juttu on 
tehty Broderbundin julkaisemasta pelin 
jenkkiversiosta ja alkaa veikkailulla siitä, 
mikä pelin nimeksi mahtaa tulla Euroo- 
passa. En kuitenkaan usko kenenkään 
arvanneen, millaiseen ratkaisuun euro- 
julkaisusta vastannut Mindscape lopul- 
ta päätyy. Peli nimittäin sai täällä nimen 
4D Sports: Driving ja täysin käsittämät- 
tömän kansitaiteen, jossa kaksi robottia 
ajaa futuristisella autolla, jota ei edes 
löydy koko pelistä. Myös pelin käynnis- 
tyskomento oli edelleen STUNTS. 
Nimeämispolitiikan taustalla on se, 
että Stuntsista tehtiin osa 4D Sports 
-sarjaa, jossa julkaistiin myös 4D Sports: 


Boxing (Amerikassa 4-D Boxing) sekä 4D 
Sports Tennis (joka ilmestyi itse asiassa 
ensimmäisenä ja sai Euroopassa nimen 
World Championships Tennis). Kaikki 
pelit oli kehittänyt mm. Test Driveillä 
kuuluisuuteen noussut Distinctive Soft- 
ware, ja takakansitekstien mukaan se 
kuuluisa neljäs ulottuvuus oli tällä ker- 
taa realismi. Yhtä kaikki peli vaikutti niin 
kuumottavalta, että se oli pakko saada 
hankittua. 

MS-DOS-pelit maksoivat lama-Suo- 
messa sen verran reilusti, ettei niitä to- 
dellakaan ostettu joka kuukausi, ja lisäksi 
olin juuri käyttänyt rahaa virheostoksek- 
si osoittautuneeseen Crash Courseen. 
Stuntsin kohdalla pelastuksen kuitenkin 
tarjosi eräs tekijänoikeudellisesti hie- 
man kyseenalainen seikka. Koska tuo- 
hon aikaan PC-koneissa oli sekä 3,5 että 
5,25 tuuman levyasemia, monet pelit 
joko toimitettiin molemmilla levykkeillä 
tai sitten toisen levykoon sai pyytämällä 
postitse. Stuntsin paketissa oli mukana 
sekä korput että lerput, joten ostin pelin 
yhdessä puolitutun kanssaharrastajan 
kanssa: hän maksoi vähän vähemmän 
ja sai lerput sekä valokopioidun ohjekir- 
jan, minä korput ja orkkisvihkosen. Käsi- 
tin jo tuolloin, että tämä tuskin oli ollut 
julkaisijan tarkoitus, mutta pidin rikettä 
pienempänä kuin koko pelin kopiointia. 


Muistikatkos 


Kun peli sitten oli vihdoin saatu kotiin 
ja asennettua kiintolevylle kavereiden 
odottaessa kuumeisina vieressä pe- 
livuoroaan, olikin luvassa pettymys. 
Meille hankitun GoldStarin AT-kloonin 
mukana oli toimitettu MS-DOSin versio 
4.01, jota ei varsinaisesti tunneta käyt- 
töjärjestelmän parhaana julkaisuna. 
Se kyllä lisäsi monia ominaisuuksia ja 
mahdollisti mm. yli 32 megatavun kiin- 
tolevypartitiot, mutta valitettavasti jo 
pelkkä perus-DOSin lataaminen vei yl- 
lättävän paljon muistia. Samaan aikaan 
pelit olivat kasvaneet niin, että osa 
niistä vaati jo liki 600 kilotavua vapaata 
perusmuistia — jota siis koneessa alku- 
jaankin oli vain ne kuuluisat 640 kiloa. 
Tästä oli se seuraus, että Stunts ei 
suostunut — käynnistymään — lainkaan, 
vaikka miten yritimme viilata käynnis- 
tystiedostoja. Kenties hiiren ajurin pois- 
taminen olisi voinut auttaa, mutta ilman 
sitä pelin pelaaminen ja etenkin ratojen 
tekotuntui kovin hankalalta. Hetken tus- 
kailun jälkeen päätin kokeilla 16-väristä 
EGA-versiota, joka suostui toimimaan 
hieman vähemmällä —perusmuistilla. 
VGA-piirisarjan tarjoamat lisävärit jäivät 
käyttämättä, mutta pääsimme sentään 
ajamisen makuun. Äänikorttiakaan ko- 


neessa ei ollut, 
vaan moottorin 
pörinää  kuun- 
neltiin — aluksi 
PC-piipperin 
kautta. 

Nämä pikku- 
puutteet eivät 
kuitenkaan hai- 
tanneet lain- 
kaan, sillä peli 
tempasi mu- 
kaansa välit- 
tömästi. Toisin 
kuin useimmat 

More 
omaa Stunts- Tracks 
pelihistoriaan- 
sa verkossa ker- 
taavat, minä ja kaverini emme ajaneet 
kuuluisaa DEFAULT-rataa ollenkaan, 
vaan säntäsimme suoraan rataedito- 
rin pariin. Sillä luotiin pitkä MIGHTY- 
niminen rata, jota sitten jauhettiinkin 
päivä- ellei viikkokausia ennen kuin 
muuhun sisältöön tutustumista edes 
aloitettiin. Pelistä tuli käytännössä osa 
jokapäiväistä rutiinia, ja etenkin ratoja 
ilmestyi kiintolevylle kymmenittäin. 
Lopulta useamman kuukauden päästä 
sain käyttööni MS-DOS 5:n beetaversi- 
on, jolla muistiongelma poistui, ja vielä 
vähän myöhemmin myös Sound Blas- 
ter -äänikortin. Sen myötä Stunts näyt- 
ti ja kuulosti niin hyvältä, kuin se nyt 
80286-pohjaisella koneella ylipäätään 
oli mahdollista. 


Askel kolmanteen ulottuvuuteen 


Distinctive Software oli Stuntsiin men- 
nessä jo kokenut ajopelien kehittäjä, 
sillä ensimmäisten Test Drivejen lisäksi 
se oli soveltanut samaa kaavaa For- 
mula 1 -sarjaan Grand Prix Circuitissa ja 
kilpamoottoripyöräilyyn The Cyclesis- 
sä. Ne olivat kuitenkin pohjimmiltaan 
sprite-pohjaisia pelejä, kun taas Stunts 
käyttää täytettyä vektorigrafiikkaa. Ai- 
emmista peleistä on kuitenkin siirtynyt 
varsin toimiva ohjausjärjestelmä, joka 
perustuu ratin kehällä siirtyvään pis- 
teeseen, sekä oikeat automallit ja nii- 
den kaunis ohjaamografiikka. 

Se osa, mikä ei ole perua DSI:n aiem- 
mista peleistä, onkin saanut vahvasti 
vaikutteita Hard Drivinista. Hyppyrit, 
kallistetut kurvit, silmukat ja muut jipot 
sekä koko graafinen ilme muutenkin 
ovat tuttuja Atarin kolikkopelin veteraa- 
neille. Stunts on kuitenkin paljon enem- 
män kuin pelkkä kopio. Pikemminkin se 
on malliesimerkki tavasta, jolla kolikko- 
peli pitäisi koteihin tuoda: parhaat palat 
poimien, mutta kokonaisuutta laajenta- 
en. 

Siinä missä Hard Drivin' tarjoaa vain 
yhden vastustajan (ja Race Drivin' toki 
pari lisää), Stuntsissa tarjolla on monia 
eritasoisia tietokonekuskeja, joilla on 
omat persoonallisuutensa. Heillä on 
omat nimikkoratansa, mutta kisaa voi 
käydä kaikkien kanssa millä radalla ta- 
hansa. Samoin tietokoneelle voi valita 
haluamansa auton, mikä mahdollistaa 
erittäin monen tasoisen kilpailun virit- 
tämisen: annatko edun itsellesi vai teko- 
älylle, vai valkkaatko ehkä molemmille 
saman kulkupelin? 

Rataeditori on monipuolinen ja help- 
pokäyttöinen ja sisältää myös tarkis- 
tuksen ”mahdottomien" ratojen varalta. 
Haarautuvia ratoja sen sijaan saa tehtyä, 
ja itse asiassa pelin mukana toimitettava 
ratasetti sisältääkin runsaasti vaihtoeh- 
toisia reittejä. Asfaltin lisäksi käytettävis- 
sä on myös sora- ja jääpintoja. 

Kun ratasuunnittelu sitten saavuttaa 
tavoitteensa ja pelaaja törmää estee- 
seen, tilannetta voi tarkastella uusin- 
nan kautta. Hard Drivir'iin verrattuna 
toiminto on huomattavasti monipuo- 
lisempi, sillä tarjolla on vapaa kelaa- 
minen, eri kuvakulmia ja uusintojen 
tallennus levylle — vieläpä erittäin kom- 
paktissa muodossa. Suurta hupia olikin 
korvata pelin alkudemossa esiintyvä 
DEFAULT.RPL omalla törttöilyllä. Nyky- 
peleistä tuttu rewind-toiminto oli myös 
mukana jo vuonna 1990, sillä pelin voi 
kelata taaksepäin onnettomuutta edel- 

täneeseen tilanteeseen ja jatkaa aja- 
mista siitä. 

Virheetön peli ei toki ole, ja etenkin 
fysiikkamoottorin bugeista ja niiden et- 
simisestä muodostui aikanaan melkein 
oma mytologiansa. Välillä autot syöksy- 
vät täyttä vauhtia eteenpäin, toisinaan 
taas hyppy saa auton singahtamaan 
kohti taivasta. Tekoälykuskit on kohta- 
laisen helppo jallittaa ajamaan kolari, 
jonka jälkeen voi vain rauhassa körö- 
tellä voittoon. Pelaajat kuitenkin otti- 
vat nämä seikat vastaan enemmänkin 
ominaisuuksina kuin vikoina ja pyrkivät 
esimerkiksi kehittämään ratoja, joilla 
fysiikan rajoja sai kokeiltua. 

Peli julkaistiin MS-DOSin lisäksi myös 
Amigalle sekä pari vuotta myöhemmin 
FM Townsille ja PC-98:lle (nimellä 4D 
Driving). FM Towns -versiossa on kome- 
at musiikit, mutta jatkuva CD:ltä latailu 
ja yleinen tahmaisuus eivät ilahduta 
Stunts-veteraania. Amiga-painos taas 
on tyypillinen lopun aikojen PC-port- 
taus, josta ei perusmallin Amiga 500:lla 
kannata odottaa kummoistakaan pe- 
linautintoa. 


Stunts elää 


Monen muun klassikkopelin tavoin 
myös Stuntsilla on edelleen uskolliset 
faninsa. ZakStunts (2:00) jär- 
jestää yhä pelistä säännöllisiä aika-ajo- 
kisoja, ja samasta osoitteesta voi ladata 
peliin myös aimo kasan laadukkaita li- 
säratoja. Halukkaat voivat myös testata 
GPL-julkislisenssillä jaeltavaa Ultimate 
Stunts -uusintaversiota (1 ===0sn 
7), vaikka sen kehitystyö tuntuukin 
seisahtuneen jo vuosia sitten. Jollain 
tavalla Stuntsin henkiseksi sukulaiseksi 
voi kutsua myös Crashday-peliä, jonka 
uusin versio Crashday Redline Edition 
löytyy Steamistakin. 

Eikä fanitus ole mikään ihme, sillä 
Stunts on monessa suhteessa Distincti- 
ve Softwaren hienoin peli. Se yhdistää 
aikalaisekseen hyvän ajomallin moni- 
puoliseen toimintaan ja kattavaan oi- 
keiden ajoneuvojen valikoimaan, joka 
yltää miltei arkipäiväisistä Lancia Delta 
HF Integralen ja Chevrolet Corvetten 
kaltaisista autoista aina Indy-sarjan ka- 
lustoon ja katettuihin IMSA-kilpureihin 
asti. Jokerina mukana on Lamborghi- 
nin LM002-hirviömaasturi. Pelailin pe- 
liä DOSboxilla pitkään tätä juttua var- 
ten ja suorastaan yllätyin siitä, miten 
luontevalta ohjaus vielä näin 30 vuotta 
myöhemminkin tuntuu. Nykypelaaja 
saattaa toki toivoa muutakin sisältöä 
kuin pelkkää aika-ajoa tai muutamaa 
Al-vastustajaa, mutta meille riitti aika- 
naan äärettömästi riemua jo pelkästä 

Don?t Feel too bad For me. this usually 
happens, But It wasn?t Fair. | souldn't 


reach the gas pedal in that car, 


You 


may Want to Jo against another driver; 


they?'d be mare ohallenaina. 


rataeditorista. Kaksinpeli sarjakaapelil- 
la oli tosin ainoa asia, minkä olisin toi- 
vonut mukaan Crash Coursesta. 

Sama studio väsäsi seuraavana vuon- 
na pitkälti yhtenevää tekniikkaa käyt- 
täneen pelin nimeltä Mario Andretti's 
Racing Challenge. Innostuneena Stuntsin 
loistavuudesta hankin tietenkin sen välit- 
tömästi käsiini — ja petyin. Äärimmäisen 
autohuikeuden sijaan tarjolla oli kuivak- 
kaa ja vaikeusasteeltaan tylyä kilvanajoa, 


johon turhauduin muutaman illan jäl- 
keen. 

Lopulta Distinctive Softwarelle kävi 
kuitenkin hyvin. Käännettyään Test Drive 
II:n pelikonsoleille ja tekaistuaan muu- 
tamat Game Boy -pelit se sai Electronic 
Artsilta tarjouksen, josta ei kannatta- 
nut kieltäytyä, ja muuttui EA Canadak- 
si. Stuntsin opeilla olikin varmasti hyvä 
suunnistaa kohti muuan pelisarjaa ni- 
meltä Need for Speed. 


AVOIMET EMULAATTORIT TASKUUN 


Teksti: Mikko Heinonen 


Kuvat: Mitol Meerna 


Kiinan suunnalta tipahtelee myyntiin uusia taskukonsoleita käytännössä joka viikko. 
Ne ovat halpoja ja toisinaan jopa toimivatkin, mutta päivitysten ja ohjelmistotuen 
kyselijälle tarjoillaan eioota. OpenDingux-yhteensopivat laitteet tarjoavat 
avoimemman vaihtoehdon. 


Reilut kymmenen vuotta sitten, kun 
suuri yleisö oli vasta löytämässä Kauko- 
idän roinamarkkinat, kiinalainen Dingoo 
Digital -niminen yritys toi markkinoille 
Dingoo A320 -nimisen taskupelikonso- 
lin. Se tarjoili varsin kohtuulliseen alle 
sadan dollarin hintaan suorituskykyä, 
joka riitti hyvin 8- ja 16-bittisten klas- 
sikkopelien emulointiin. Dingoon tar- 
koituksena oli tehdä koneesta myös jul- 
kaisualusta uusille peleille, mutta siihen 
paukut eivät oikein koskaan riittäneet, 
joten pelejä saatiin vain parikymmentä. 

Yhteisö sen sijaan otti laitteen omak- 
seen, sillä varsin pian sen havaittiin ole- 
van hakkeriystävällinen. Koneelle teh- 
tailtiin omia firmware-päivityksiä ja saipa 
sen jopa käynnistämään SD-kortilta ko- 
konaan toisen käyttöjärjestelmän. Niinpä 
koneelle leivottiin oma Linux-kerneliin 
pohjautuva Dingux-jakelu, jolle kään- 
nettiin monia avoimen lähdekoodin 
pelejä ja emulaattoreita MAME4ALLista 
ScummVM:ään. Laite paistattelikin het- 
ken suosiossa ja sitä arvioidaan myydyn 
jopa miljoona kappaletta, mikä on näin 
hajanaisilla markkinoilla hyvä saavutus. 
Dingoo esitteli sittemmin myös hieman 
edistyneemmät A330- ja A380-mallit, 
mutta ne eivät saavuttaneet A320:n kal- 
taista suosiota, ja firman toiminta onkin 
ollut viime vuodet hiljaista. 


Avoin kapula 


Game Consoles Worldwide -niminen 
firma käynnisti vuonna 2017 Kickstar- 
ter-kampanjan, jonka tavoitteena oli 
synnyttää raudaltaan avoin GCW Ze- 
roksi ristitty käsikonsoli. Sen käyttöjär- 


jestelmänä toimi OpenDingux, jatkoke- 
hitelmä A320:n Dinguxista. Kampanja 
ei ollut mikään jättimenestys, mutta lai- 
te saatiin aikaiseksi ja toimitettua tuki- 
joille. GCWO:aa ei ole saanut enää vuo- 
sikausiin ostettua mistään, mutta sen 
dokumentaatio on edelleen saatavana 
Githubista. 

Laitesuunnittelun ja ohjelmiston 
avoimuus ei jäänyt huomiotta Kiinas- 
sa, ja varsin pian markkinoille alkoi 
tippua erilaisia "open source" -konso- 
leita. Ensimmäisiä enemmän huomi- 
ota saaneita oli Bittboy, vanhan Game 
Boyn näköinen mutta runsaasti sitä 
tehokkaampi laite, joka pyöritti sekin 
OpenDinguxia. Samannäköisiä konso- 
leita putkahteli myyntiin pian sieltä sun 
täältä, eikä edes asiasta kiinnostunut 
tahtonut pysyä kärryillä niiden keski- 
näisestä paremmuudesta. Samalla kun 
kuitenkin esiteltiin myös entisen kaltai- 
sia, joko johonkin omaan viritykseen tai 
riisuttuun Android-käyttöjärjestelmään 
pohjautuvia purkkeja. 


Uusi TaskuMeno 


Hetken asiaa pähkäiltyäni päätin tilata 
testiin noin 60 euron hintaisen New 
PocketGon. Se on nimensä mukaisesti 
uusi versio Pocket Go -nimisestä kon- 
solista, joka taas on pienennetty painos 
Bittboysta. Sekä Bittboy että Pocket Go 
ovat nekin edelleen myynnissä noin 30 
euron hintaan. Lisähinnan vastineeksi 
New PocketGo tarjoaa tehokkaamman 
suorittimen (saman 1 GHz:n JZ4770 
MIPSin kuin GCW Zero), kaksi microSD- 
korttipaikkaa ja ilmeisesti malliston 


LAITTEET 


parhaan IPS-näyttöpaneelin. Akkuna 
on Xiaomi-puhelimesta lainattu kenno. 

Olisin toki voinut päätyä toiseen- 
kin vaihtoehtoon, sillä muun muassa 
Game Kiddy GK350H ja Retro Game 
RG350 ajavat nekin jonkinlaista Open- 
Dinguxia. GK:n suoritin on nopeampi, 
mutta siinä on vain 128 megatavun 
RAM, kun New PocketGossa muistia 
on 512 megaa. RG350 taas maksoi ti- 
laushetkellä melkein kaksinkertaisesti, 
mutta sen hinta on sittemmin hie- 
man laskenut. New PocketGon matka 
Suomeen asti nimittäin kesti liki kaksi 
kuukautta, eikä koronavirusepidemia 
varmasti ainakaan nopeuta toimituksia 
jatkossakaan. 

Itse asiassa RG350 ja New PocketGo 
ovat raudan puolesta niin lähellä toisi- 
aan (ja GCW Zeroa), että RG350:lle teh- 
ty "Rogue custom firmware” on kään- 
netty myös NPG:lle. Tästä onkin apua, 
sillä koneen mukana toimitetaan var- 
sin vanha OpenDingux-versio ja päi- 
vittäminen ripeyttää laitteen toimintaa 
huomattavasti. 


Mitä sillä sitten tekee? 


New PocketGo nojaa vahvasti Open- 
Dinguxille käännettyihin avoimen läh- 
dekoodin emulaattoreihin, joita löytyy- 
kin kattavasti. Vanhemmat, Sega Mega 
Driven ja Super Nintendon kaltaiset 
koneet pyörivät vaivatta täydellä vauh- 
dilla, samoin suuri osa vanhemmista 
kolikkopeleistä, DOSBox mahdollistaa 
vaikka Stunts-sessiot reissun päällä ja 
jopa vanhempien PlayStation-pelien 
pelaaminen PSX4ALLin avulla onnis- 
tuu ilman frameskip-taikoja. Tässä to- 
sin nousee haitaksi se, että NPG:ssä 
on vain yksi analogitikku, mikä tuntuu 
hieman oudolta ratkaisulta. RG350:ssä 
tatteja on kaksi. 

Halpojen käsikonsolien markkinat 
elävät voimakkaasti, joten on vaikea an- 
taa mitään sitovia ostosuosituksia. Joka 
tapauksessa olisin itse kallistuvainen 
hankkimaan jatkossakin OpenDingux- 
pohjaisia laitteita, sillä ne tarjoavat käyt- 
täjälle mahdollisuuden pitää laitettaan 
ajan tasalla senkin jälkeen, kun valmis- 
taja on (taas) kadonnut jäljettö- 
miin. 


PELIARVIOT | PC 


OUTBUDDIES 


Saksalaisen indiekehittäjän Outbuddies 
rakentaa vahvasti metroidvanioiden 
päälle, mutta poimii meren pohjassa 
tapahtuvaan mystiseen seikkailuun ai- 


PRESS ANY BUTTON 
- - W 


METAL WOLF CHA0S XD 


"Mitä ihmettä" -sarjassamme ruuduille 
tömähtää Dark Souls -lafka FromSoftwa- 
ren vähemmän tunnettu retroilu. Alku- 
jaan Xbox-konsolille julkaistu Metal Wolf 


ZAK MEKRACKEN GDES 
LOOKING FOR HOT COFFEE 


Lucasfilm Gamesin 1988 julkaisema 
Zak McKracken and the Alien Mindben- 
ders on yksi seikkailupelien historian 
suurimmista klassikoista. Jatko-osaa se 
ei kuitenkaan saanut, sillä Lucasilla hit- 
tipelien lypsämistä jatko-osilla ei juuri 
arvostettu. Zakin matka on kuitenkin 
jatkunut useissa fanipeleissä (muun 
muassa The New Adventures of Zak 
McKracken ja Zak McKracken: Between 
Time and Space) sekä nyt Hot Coffeella. 

Alkujaan Hot Coffee oli testiprojekti, 
kun Between Time and Spaceakin tehnyt 
Ogni testasi Visionaire-pelimoottorin 
ominaisuuksia sen materiaaleilla. Tarina 
kuitenkin heräsi eloon ja kasvoi kokeilus- 
ta oikeaksi peliksi, joka sijoittuu ajallisesti 
alkuperäisen Zakin ja Time and Spacen 

Tekstit: Jukka 0. Kauppinen 


neksia myös Mega Manin, Super Marion 
ja Castlevanian kaltaisista luomuksista. 
Kun lopputulokseen ympätään vielä 
ihanaa kasibittisyyttä ja putkinäyttö- 
jen interlacea yhdistelevä grafiikkatyyli 
sekä eteerinen musiikki, olemmekin jo 
lähellä parhauden ydintä. 
Outbuddiesissa on tasoloikintaa, seik- 
kailua ja hitusen paukutteluakin, samoin 
kuin ovelaa kahden hahmon ongelman- 
ratkontaa. Peli soljuu pehmeästi eteen- 
päin, eikä jätä pulaan, vaikka henki välillä 
lähtisikin. Design on upean pelaajaläh- 
töistä, joten varttuneempikin pelaaja 
löytää tästä nuoruudestaan tuttujen ta- 


Chaos julkaistiin aikoinaan vain Japanis- 
sa, mutta tämä vääryys on nyt korjattu, 
sillä MWC XD on riemastuttavan omitui- 
nen tapaus. Japanilaiset kehittäjät ra- 
kensivat täysin umpikahelin ja ylivalon- 
nopeudella viuhtovan mechasodinnan, 
jossa Yhdysvaltain presidentti vapauttaa 
Amerikkaa vallankaappauksen tehneen 
varapresidentin diktatuurin ikeestä. 
Vaikka remasteroidussakin versiossa 
on silmiinpistävän karkeita reunuksia ja 
kieltämättä menneen maailman tuntu- 
maa pelattavuudessa, niin sen asenne, 
tarinankerronta ja komiikkaa puhku- 
va satiirinen näkemys amerikkalaisen 


väliin, käytännössä 
jälkimmäisen pro- 
logiksi. Eikä sen 
valmistumiseen 
mennyt kuin kah- 
deksan vuotta. 

Ogni rakensi 
Hot Coffeensa käy- 
tännössä yksin, 
joten se on melkoi- 
nen indierutistus 
— mutta ei mikään 
pikku turhake. Läpipeluuseen saa up- 
poamaan hyvinkin sellaiset 7-10 tuntia, 
enemmänkin jos pelaa kiireettä ja kom- 
pastelee. Ongelmat eivät ole onneksi 
ihan 80-lukulaisen vaikeita, vaan nou- 
dattavat aika hyvin Lucasfilmin puzzleil- 
le ominaista kaavaa. 

Miten kunniallinen jatko-osa fanipeli 
sitten on? Varsin toimiva. Tarinassa vii- 
tataan sopivassa määrin Zakin tapah- 
tumiin, mutta sen kertomus on oma, 
samoin sivuhahmot ja ideat. Puzzlet ja 
matkailu maailmalla on tehty kunnialla 
niin, että sekaan mahtuu myös zakmai- 
sia käänteitä, mutta silti kokonaisuus ei 
tunnu väkisinväännetyltä. 

Hot Coffee on kaiken kaikkiaan yllättä- 
vän positiivinen tuttavuus, jonka myötä 
voi makustella mukavasti 1980-1990-lu- 


sohyppelyseikkailujen sävyjä, mutta vä- 
hemmän stressaavassa muodossa. 

Peli tunnistaa myös monet erilaiset 
ohjausvälineet, tarjoaa kahden pelaajan 
yhtäaikaisen yhteistyötilan ja antaa ru- 
kata asetuksiaan moneen eri suuntaan 
— ulkoasun voi jopa muuttaa mustaval- 
kotelkkarin harmaasävyiksi. Toimii! 


Kehittäjä: Julian Laufer 
Julkaisija: Headup 
Vuosi: 2019 

Alustat: PC 


yhteiskunnan romahduksesta luovat 
toiminnalle kunnon puitteet. Remaste- 
roinnin arvo ei ole niinkään pelin mo- 
dernisoinnissa, vaan sen pikku viiveellä 
tapahtuneessa julkaisussa länsimaihin. 
Metal Wolf Chaos XD on loistopläjäys 
mecharäiskintöjen ja outojen pelien ys- 
täville. 


Kehittäjä: General Arcade 
(FromSoftware) 

Julkaisija: Devolver Digital 
(FromSoftware) 

Vuosi: 2019 (2004) 
Alustat: PC, PS4, X1 (Xbox) 


kujen Lucasfilm- ja LucasArts-seikkai- 
lujen hengessä. Se on myös niin sa- 
noakseni asiallisempi tulkinta genren 
lämmittelystä kuin jokin aika sitten jul- 
kaistu uusi Leisure Suit Larry -sovitus. 

Lämmin kokeilusuositus point 'n' 
clickien ystäville. Peli löytyy osoitteesta 
ogni-xr21.itch.io. 


Kehittäjä/julkaisija: 
XR-21 Productions 
Vuosi: 2019 
Alustat: PC 


9.M.1.N.£. HD REMASTER 


Edesmennyt unkarilainen Stormregion 
jäi mieleen naksuttelusodistaan, mutta 
Codename: Panzers -sarjaa edeltänyt 
SWINE meni monelta täysin ohi. Nyt si- 
kamaisen hassu ja vekkuli sotapeli on 
remasteroitu nykykoneille, joten peu- 
kut siitä. 

Jänöjussien ja sotapossujen kon- 
fliktia kuvaavaa reaaliaikastrategioin- 
tia pelataan genren klassiseen malliin: 
lintuperspektiivistä kuvatut sotakoneet 
jyräävät kentillä tuhoten vastapuo- 
len joukkoja ja tukikohtia. Positiivi- 
sena seikkana tukikohtien rakentelu 
on skipattu, sen sijaan pelaaja kasaa 
mieleisensä armeijan ostopisteillään. 
Sodintaa maustetaan ihanan kököillä 
välinäytöksillä ja toisilleen sodinnan 
aikana huutelevien vastustajien replii- 
keillä. Omituista, omalaatuista ja kou- 
kuttavaa. 

SWINE oli aikoinaan sellainen keski- 
verron kelvollinen RTS, mutta nykyään 
sen retrotyyli toimii genren pölyynty- 
misen ja remasterointiviilausten ansi- 
osta yllättävän paljon paremmin. Van- 
han koulukunnan naksuttelu tuntuu 
hyvältä ja hintaa pelillä on vain kymppi. 


Kehittäjä: Kite Games 
(Stormregion) 
Julkaisija: Assemble Enter- 
tainment (Fishtank) 

Vuosi: 2019 (2001) 
Alustat: PC (PC) 


Spectrum-pelit voi ladata 
osoitteesta rgb.yandex 


JUSTA GAL 


Omituisesti nimetty moottoripyöräkisai- 
lu on kelpo kaksipyörämatka maailman 
huipulle. Kilpa-ajaja Maureen Miles mie- 
lii maailman huipulle, jonne matkataan 
mestaruussarjatilaston pohjalta. 

Kisaaminen on vahvasti Super Hang- 
Onista —inspiroitunut —kilpakaasuttelu, 
jossa vastustajina on sekä kello että 
muut kilpa-ajajat. Genren kaavamaisuu- 
den ja failit muistaen luvassa on iloinen 
yllätys, sillä Gal on ajopeliksi ihmeen 
lempeä. Peltipusut muiden kanssa ei- 
vät johda pilan kisaavaan ryminään ja 
radalta ulos ajaminenkin onnistuu vain 
perusteellisella * munailulla. — Pelaajat 
voivat keskittyä vapaasti ajamisesta ja 
mustakeltaisista Spectrum-visuaaleista 
nauttimiseen. 

Sanoisin jopa, että Just a Gal on odo- 
tuksiin nähden odottamattoman kelpo 
ajopeli. 


Kehittäjä/julkaisija: 
ZOSYA Entertainment 
Vuosi: 2019 

Alustat: ZX Spectrum 


VAZZIE 


Yandexin pelikisan kolmannelle sijalle 
yltänyt Yazzie onnistuu yllättämään pe- 
rusteellisesti. Se näet .tapauttaa ruudulle 
herkullisen niin nostalgiaa kuin puzzle- 
haasteita huokuvan sokkeloinnin. Iloinen 
sankarimme on aarteenmetsästäjä, joka 
on päätynyt kullalla ja vaaroilla täyteen 
pakattuun kartanoon. 

Meiningissä on ripaus iki-ihanaa Lode 
Runneria mutta monilla omilla maus- 
teilla. Tasoilla kipittelyyn on keksitty tai 
kierrätetty paljon kivoja ideoita, joiden 
myötä kentissä on runsaasti vaihtelua. 
Käytettävissä olevat mekaniikat vaihte- 
levat kenttä kentältä, ja vaikeustasokin 
kasvaa maittavan tasaisella käyrällä. 

Pelattavuus on onnistuttu hiomaan 
erinomaiseksi ja Spectrumin äänipiiristä 


PELIARVIOT | ZX SPECTRUM 


VALLEY OF RAINS 


ZX Spectrum klooneineen oli itäblokki- 
maiden kuusnelonen, minkä johdosta 
siellä tehdään edelleen uusia pelejä ja 
virityksiä Sinclairin kasibittiselle. Yan- 
dex Retro Games Battle 2019 -pelinte- 
kokisan ansiokkaasti voittanut Valley of 
Rains onkin hieno esimerkki siitä, mitä 
itänaapurin retrokoodarit saavat aikaan 
omalla rakkausmikrollaan. 

Valley viehättää monella tasolla, eikä 
vähiten Spectrum-grafiikkaromantiikal- 
laan. Laitteen omalaatuiset grafiikka- 
ominaisuudet on valjastettu ja hyödyn- 
netty harvinaisen näyttävästi niin, että 
pelin ulosanti antaa kovan haasteen mil- 
le tahansa muullekin kasibittikoneelle. 

Bikinimisun — tasoloikkaava = fanta- 
siaseikkailu myös puskee ruudulle 
enemmän tavaraa vähemmillä grafiik- 
kaglitcheillä kuin 48K-koneelta uskoisi. 
Toimiva ja viihdyttävä seikkailu, jolle on 
sävelletty jopa CD-albumillinen taustal- 
la soitettavaa musiikkia. 


Kehittäjä/julkaisija: 
ZOSYA Entertainment 
Vuosi: 2019 

Alustat: ZX Spectrum 


LEVEL: 64 PICKASXE: €£$ COLD: 18 


loihditaan ulos poikkeuksellisen sutjakka 
taustamusiikki. Tämän parissa kelpaa hie- 
roa aivonystyröitään. 


Kehittäjä: Denis Grachev 
Julkaisija: Retro Souls 
Vuosi: 2019 

Alustat: ZX Spectrum 

Teksti: Manu Pärssinen 

Kuvat: Evan-Amos/Wikimedia Commons, 
Christopher Coleman, ScareCroe ja Oscar- 
fan/Fandom 


ähes kaikilta pelikeräilijöiltä löytyy 
komeroistaan Commodorea tai Nin- 
tendoa, mutta paljon on niitäkin, jotka 


haalivat talteen monille tuiki tuntema- 
tonta kamaa. Pelikonepeijoonien Manu kaappasi 
kokoelmastaan kommentoitavaksi jälleen kaksi vähän 


tuntemattomampaa vekotinta. 


Ensimmäinen tämänkertainen kum- 
mallisuus eroaa viime lehtien vastaa- 
vista siinä, että vaikka käytännössä 
omistankin Bandain Digi Cassen, en 
ole sitä vielä käsissäni pitänyt. Kiitos 
tästä kuuluu loppuvuoteen osuneelle 
postilakolle, eivätkä olosuhteet Aust- 
ralian lähetyspäässäkään ihanteelliset 
ole olleet. Maailman ensimmäiseksi 
käsikonsoliksi voidaan laskea Milton 
Bradleyn Microvision (1979), sillä siinä 
oli vaihdettavat pelit, mutta seuraava 
vastaava tehtiinkin vasta kuusi vuotta 
myöhemmin Japanissa. Bandain Digi 
Casse saapui kauppoihin 1984. 

Kuten Microvisionissa, myös Digi 
Cassessa vaihdettavaan kokonaisuu- 
teen sisältyvät varsinainen peli, sen 
teknologia sekä näyttöruutukin. Itse 
”konsoli” toimii vain runkona ja ohjai- 
mena. Vaikka hieman myöhemmin jul- 
kaistu eurooppalainen versio (jossa ei 
muuten lue missään Bandai) listaakin 
laatikossaan 10 peliä, ei niitä todistet- 
tavasti ole julkaistu kuin seitsemän. 
Japanissa Digi Cassen "A-versiossa” tuli 
mukana pelit nimeltä Express Home 
Delivery ja City Turbo Race, "B-versiossa" 
taas Hageransu ja Mt. Fuji Explosion. 
Euroopassa nähtiin Pelican, Submarine 
sekä Frog & Insects. 

Laatikko vieläpä mainosti pelivali- 
koimaa sanoilla "More cartridges games 
collect for collection”, vaikka kaikkia 
niistä ei koskaan sitten julkaistukaan. 

PEIJOONIMUISTO 

2000-luvun alussa olin yksi pienestä 
joukosta tosissaan käsikonsolikeräi- 
lyyn hurahtaneita ja ylläpidin FAO- 
tekstitiedostoa nimeltä ”Handhelds 
that use cartridges”. Jo silloin Ban- 
dain Digi Casse kiehtoi, mutta nuu- 
kana miehenä sitä ei tullut koskaan 
hankittua - ennen kuin nyt. Bandain 
käsikonsoleihin tuli muuten kyllä 
uppouduttua, kun WonderSwan eri 
variaatioineen saapui markkinoille. 


City Turbo Racen takaa löytyy yllättäen 
myös Hondan logo, joten ilmeisesti 
pelissä esiintyvien ajoneuvojen design 
hyväksytettiin Japanin autojätillä. 

Pelillisesti Digi Cassen pelit ovat hy- 
vin yksinkertaisia, Nintendon ensim- 
mäisten Game & Watchien tyyliin askel 
vasempaan / askel oikeaan -väistelyä, 
laatikoiden kiinni ottamista ja niin edel- 
leen. Eurooppalaisen version laatikosta 
löytyy tekstiä englanniksi, saksaksi sekä 
ranskaksi, ja silloin kun laitteita eBaylla 
näkyy, ne ovat useimmiten peräisin 
patonkimaan suunnalta. Digi Cassea ) 
nähtiin kuitenkin Neuvostoliitossakin / 
- tosin vallan eri muotoisena ja näköi- 
senä, eikä varmaankaan virallisesti hy- 
väksytettynä. 

InekrTpoHuka (Elektronika) IM26 oli 
yksinkertaisemman näköinen suora- 
kaide, jossa napit ja ohjausnypykkä oli 
sijoitettu aivan eri tavalla kuin Bandail- 
la. Peleiksi itänaapurin innokkaat saivat 
Funny Footballin sekä tietenkin animaa- 
tiosarja Nu, Pogodin suden ryöstelemäs- 
sä munia. Samat pelit löytyvät myös 
valkovenäläisvalmisteisi- 
na Game & Watch 
-klooneina. 


VIEW-MASTER 
INTERACTIVE VISION 


View-Master on toki suomalaisille ni- 
menä tuttu jo 60-luvulta lähtien, mutta 
sitä pidetään synonyyminä kolmiulot- 
teisen efektin luovien stereokuvakiek- 
kojen katselulaitteelle. Kyseessä oli kui- 
tenkin firman nimi, ja kyseinen yritys 
julkaisi vuonna 1989 myös View Master 
Interactive Vision -nimisen pelikonso- 
lin — tai ainakin sitä voi kutsua pelien 
pelaamiseen tarkoitetuksi lisälaitteeksi. 
Joidenkin tietojen mukaan laitteen val- 
misti pelaajille tutumpi firma Tyco, joka 
myöhemmin osti koko View-Masterin, 
ja siitä päästäänkin seuraavaan madon- 
reikään. 

Tyco nimittäin on tehnyt toisenkin 
pelaamiseen tarkoitetun lisälaitteen, 
Segan Video Driverin. Ja kuten Video 
Driverissa, myös Interactive Visionin 
pelikasetteina toimivat VHS-videonau- 
hat. Pelaamiseen tarvittiin siis myös 
VHS-nauhuri, ja näin saatiin aikaiseksi 
sekä primitiivistä että vähän kehitty- 
neempääkin | interaktiivisuutta. VHS- 
järjestelmään pohjautuvia järjestelmiä 
oli muuten kourallinen muitakin, mm. 
valopyssyammuntaan painottuva Ac- 
tion Max sekä Bandai Terebikko, jolle 
julkaistiin jopa Nintendolta lisensoitu 
Mario to Yoshi no Bouken Land. 

Interactive Visionille VHS-nauhoilla 
tarjottiin tunnettuja lasten televisiosar- 
joja (Seesamitie, Muppetit ja Disneytä) 
yhteensä seitsemällä erilaisella katta- 
uksella. Osassa peleistä pelaajan napin 


painallukset vaikuttivat vain siihen, 
kumpaa ääniraitaa soitettiin (repliikit 
oli sovitettu suun liikkeisiin kummas- 
sakin tapauksessa), mutta osassa itse 
konsoli puski ruudulle suunnilleen 
Colecovisionin tasoista grafiikkaa. Siis 
vuonna 1989, jolloin porskutettiin jo 
16-bittisten — kotitietokoneiden = aika- 
kaudella. Kaikkein pelimäisin näistä oli 
Disney's Cartoon Arcade, jossa musiikki 
ja taustakuva tulivat VHS-nauhalta ja 
ruudulla pelattiin mm. Froggerin tapais- 
ta loikintaa. 

Erikseen pitää vielä mainita Interacti- 
ve Visionin muotoilu, josta käy heti ilmi, 
että laite on tehty 80- ja 90-lukujen tait- 
teessa. ”Futuristisia" harmaita kuutioita 
oudoissa kulmissa, satunnaisia putkia 
ja aaltoja, pastellivärejä sekä hieman 
Picasson suunnittelemalta kalastus- 
ohjaimelta näyttävä peliohjain olisivat 
sopineet mainiosti Music Televisionin 
alkuaikojen studiorekvisiitaksi. Jostain 
syystä — tarkempia tietoja kunnian an- 
tajasta kun ei ole — laite mainostaa it- 
seään ”Toy of the Year 1989" -lauseella. 
Siinä on saatettu raadille tarjota sauna- 
ilta jos toinenkin. 


Yhdessä Sesame Street Let's Play School 
-pelin kohtauksessa pitää harjata hain 
hampaat puhtaiksi joystickia liikuttamalla. 


PEIJOONIMUISTO 

Interactive Vision kuuluu niihin lait- 
teisiin, jotka hankin aika pian eBayn 
löydettyäni vuosituhannen vaihtees- 
sa. Todennäköisesti olin etsimässä 
Adventure Visionia, Intervisionia, 
Intellivisionia tai jotain muuta yhtä 
mielikuvituksellisesti nimettyä laitet- 
ta, enkä voinut 

vastustaa sen 
muotojen 
houkutusta. 


FOR USE 
INTERRÄ USE ONLY Wir y, 
CTIVE VISION = TELEVISIO TER 
TEM 

Teksti: Miika Auvinen 
Kuva: Yaroze/Wikimedia Commons 


Ikuperäisen — PlayStationin 

erikoisversiolla pystyi myös 

ohjelmoimaan itse. Monet 

tyytyivät kopioimaan —kuu- 
luisampia pelejä, mutta parhaimmillaan 
tuotoksista paistaa läpi aito rakkaus vi- 
deopeleihin. 


Ysärillä ja 2000-luvun alussa PlaySta- 
tionin demolevyillä tarjoiltiin myös 
tavallisten pulliaisten itse tekemiä ko- 
konaisia pelejä. Osa peleistä oli hyvin 
onnistuneita, ja niitä jaksoi tahkota use- 
ampia tunteja putkeen. Toisinaan taas 
kyseessä oli parissa minuutissa unohtu- 
va yhden vitsin viritys, joskus taas bugit 
estivät pelaamisen kokonaan. 

Tuotosten takana oli Net Yarozeksi 
kutsuttu PlayStationin erikoismalli, jon- 
ka avulla oli mahdollista kehittää omia 
pikkuisia peliteoksia tai teknologiade- 
moja. Erikois-pleikkarin lisäksi kehittä- 
miseen tarvittiin oma tietokone (IBM 
PC -yhteensopiva tai Macintosh), ja pa- 
kettiin kuului tarvittavien kaapeleiden 
lisäksi ohjekirjoja sekä tietokoneelle 
asennettavat kehitystyökalut. 

Net Yaroze oli muutenkin eräänlai- 
nen statusesine: se oli perusmallia hin- 
tavampi, tyylikkäämpi ja tehokkaampi, 
ja sillä pelatessa ei tarvinnut välittää 
kaupallisten pelien aluekoodeista. 

Joskus omien räpellysten tekeminen 
todella kannatti. Mitsuru Kamiyama 
päätyi ohjaamaan kaksi osaa Final Fan- 
tasy: Crystal Chroniclesia oltuaan ensin 
mukana tekemässä Final Fantasy VII:ää 
kopioivaa Fatal Fantasy -demoa ja yhtä 
mainioimmista Net Yaroze -peleistä, 
Terra Incognitaa. Toinen hyvä esimerk- 
ki on ehkä paras Net Yaroze -peli, ai- 
kamatkaavasta etanasta kertova puzz- 
letasoloikka Time Slip, joka julkaistiin 
myöhemmin sekä Xbox Live Arcadessa 
että Windows-versiona. 

Koska Net Yaroze -pelit on ripoteltu 
pitkin poikin demolevyjä, esittelyyn va- 
likoitui Essential PlayStation 12 -demon 

ia 
vaiti Net Yaroze -kokoelman 


teoksia. Tämä kokoelma sisäl- 
tää vuoteen 1999 mennessä ilmesty- 
neitä parhaita tapauksia. Kokoelmasta 
puuttuu joitakin klassikoita sekä suu- 
rimmat hirveydet, joista voisi mainita 
esimerkiksi Gas Girlin. Sitä voisi kutsua 
kirjaimellisesti perseilyksi maastossa 
roikkuvien pyllyjen ja piereskelyyn pe- 
rustuvan kamppailun vuoksi. 


ta0492 + 0175011008 


Ben James 


Psychon on yksi viihdyttävimmistä Net 
Yaroze -peleistä. Varsinkin moninpe- 
li on verratonta ajanvietettä. Peli on 
äänimaailmaltaan, pelattavuudeltaan 
ja ulkoasultaan hyvinkin pätevä, ja se 
muistuttaa peräti oikeaa, hyvää video- 


peliä. Peli on 


käytännössä Alien Breed 

-kopio: ylhäältä kuvattu räiskintä, 

jossa kentät ovat sokkeloisia ja viholli- 

sia lakoaa joukoittain. Psychon on var- 

sinkin pelin alussa hieman esikuvaan- 

sa nopeatempoisempi ja ruumiskasat 
ovat suurempia. 


Stuart Ashley 


Toinen toimintapelikopio on Doom- 
klooni Clone. Peli on ensimmäisen per- 
soonan räiskintä, jossa suunnistetaan 
sokkelossa ja ammutaan hirvittäviä 
olentoja, joiden ulkomuoto ja kuolin- 
korinat ovat kuin suoraan painajai- 
sista. Ovet avautuvat oikean värisillä 
avaimilla ja liejuisella lattialla on ensi- 
apupakkauksia. Äänimaailma koostuu 
hirviöiden ulvahduksista, päähenkilön 
ähkinästä ja taustalla soivasta yksinker- 
taisesta ambientista. Välillä sydän hak- 


kaa merkkinä lähestyvistä vihollisista, 
jolloin pelaaja tietää olevansa pulassa. 


PV They say the treasure is 


3 protected by horrable n 


TERRA INGOGMITA 


Team Fatal 


Terra Incognita näyttää PlayStationin var- 
haisilta japanilaisilta roolipeleiltä. Kaksi 
taustalla soivaa biisiä ovat hauskan tart- 
tuvia ja mukana on myös kamppailua 
sekä pääsisältönä kinkkisiä aivopähki- 
nöitä. Ongelmanratkaisussa käytetään 
hyväksi laatikoita, tietyn ajan päästä rä- 
jähteleviä pommeja sekä kaikenlaisia vi- 
puja. Arkuista löytää aarteita ja vihollis-li- 
maklönttejä voi hakata miekalla. Mukana 
on jopa demoninen loppuvastus. Pelin 
hauskin osuus on sen alussa ja lopus- 
sa käytävä dialogi: englanniksi pelatessa 
kielioppivirheet ja väärät sanavalinnat 
luovat huvittavan tunnelman. 


HAUNTED MAZE 


Ed Federmeyer 


Kammottavat zombiet juoksevat perässä, 
artefaktit on saatava kerättyä ja taustalla 
soivat klassisen musiikin hittikappaleet — 
Haunted Maze on hyvin yksinkertainen 
mutta samalla hyvin koukuttava tapaus. 
Graafisesti peli on simppeli: 3D-mallinne- 
tulla päähenkilöllä ei ole tunnistettavia 
piirteitä, hirviöt muistuttavat kebablihai- 
sia ihmishahmoja ja kentät ovat eri teks- 
tuureista rakennettuja matalia sokkeloi- 
ta. Paras osa peliä onkin sen soundtrack, 
jolla on yleissivistävä vaikutus — Haunted 
Mazea pelattuaan voi päteä klassisen 
musiikin tietämyksellään. 


PUSA 1] 


R Fred Williams 


Pushy II on puzzlepeli, jossa siirrellään 
laatikoita ja pallukoita niille merkityille 
rasteille. Pelin vaikeusaste nousee rake- 
tin lailla, ja muutaman läpijuoksuken- 
tän jälkeen joutuu oikeasti pohtimaan 
siirtojaan. Yksikin virheliike kun voi pi- 
lata etenemismahdollisuuden. Onneksi 
aikarajaa ei ole ja kentät voi käynnistää 
halutessaan uudelleen. Peli kuuluu ka- 


tegoriaan "simppelit ja koukuttavat” — 
pelimekaanisesti teos ei ole mitenkään 
ihmeellinen, se ei näytä erikoiselta ja 
ääniefektit kuulostavat välillä raivostut- 
tavilta, mutta silti kenttiä ei kehtaa jät- 
tää kesken. Sehän olisi luovuttamista ja 
merkki omasta tyhmyydestä. 

BLITTER BOY 


Chris Chadwick 


Tavallaan Blitter Boy ei ole lainkaan 
omaperäinen, sillä se muistuttaa suu- 
resti Smash TV:n ja Robotronin kaltaisia 
varhaisempia teoksia. Toisaalta peli on 
kuitenkin hyvinkin yksilöllinen: niin gra- 
flikka, äänimaailma, hahmosuunnittelu 
kuin lisävoimatkin on tehty koukutta- 
viksi. Mainittujen esikuviensa lailla ky- 
seessä on eräänlainen scifi-räiskyttely, 
jossa kävellään pitkin laajaa kenttää 
ja paukutellaan viholliset kappaleiksi. 
Omalaatuiseksi pelin tekee vauvojen 
pelastaminen kaaoksen keskeltä ja po- 
werupit, joiden avulla voi esimerkiksi 
ampua sateenkaaria tai muuntaa vihol- 
liset mehukkaiksi hedelmiksi. 


GRAVITATION 


James Shaughnessy 


Gravitation on klassinen luolastolente- 
ly, jonka perusmekaniikkana on pienen 
avaruusaluksen ohjastaminen 2D-ym- 
päristössä rakettimoottoria käyttämäl- 
lä ja suuntaa vaihtamalla, painovoiman 
vetäessä rakettia jatkuvasti alaspäin. 
Peli muistuttaa vahvasti Gravity Forcen 
ja kotimaisen Turboraketin kaltaisia 
genren klassikoita. Gravitationia voi pe- 
lata yksin tai kaverin kanssa, ja pelaajat 
voivat joko kilpailla nopeudessa tai pyr- 
kiä räiskimään vastustajan pois päiviltä. 
Koska pelissä ei ole omaa musiikkia, voi 
taustalle laittaa oman CD:n soimaan. 


THE INCREDIBLE CONEMAN 


Lars Barstad ja Per Ivar Pedersen 
The Incredible Coneman on tyylitön, 


kökkö ja tylsä kolmiulotteinen Pacman- 
klooni, joka muistetaan vain yhdestä 


asiasta — taustalla soiva bassolinja nimit- 
täin jää päiviksi mieleen pyörimään. Pe- 
lissä liikennetötterön karismalla varus- 
tettu scifi-henkinen päähenkilö keräilee 
palasia maasta ja pakenee haamuja. 
Bassolinjan lisäksi kuuluu plop-ääni aina 
palasen löytyessä sekä lyhyet jazzahta- 
vat soinnut kentän läpäisyn jälkeen sekä 
hahmon kuollessa ja saadessa erikoisky- 
kyjä. 


ROCKS N GEMS 


Gerhard Rittenhofer 


Peli on Boulder Dash -klooni, jossa 
suunnistetaan maan alla ja kerätään 
jalokiviä 2D-ympäristössä. Timantit ja 
kivet putoavat, jos niiden alta liikkuu. 
Tämä luo mahdollisuuksia mahtaville 
puzzle-elementeille. Kyseessä on kel- 
po ongelmanratkaisupeli, jossa meno 
on välillä melko kinkkistä. Kun mukaan 
tulee vihollisia, pelistä tulee peräti kuu- 
mottava. Samalla aivopähkinöistä tulee 
astetta kinkkisempiä, sillä mörrimöyk- 
kyjä täytyy joko väistellä tai tuhota pu- 
dottamalla objekteja niiden niskaan. 


BETWEEN THE EVES 


Lewis Evans 


Between the Eyes on köyhän miehen 
Wipeout. Tekijän visiona on kaikesta 
päätellen ollut eeppinen scifi-lentely, ja 
peliin on selkeästi nähty paljon vaivaa. 
Pelaaja voi valita haluamansa eri aluksis- 
ta ja kentistä, ja mukana on myös kak- 
sinpeli. Wipeoutista muistuttaa etäisesti 
taustalla soiva lyhyt teknoluuppi. Kent- 
tinä toimivat psykedeelisesti liikkuvat 
tunnelit, ja peli onkin ihan kivan näköi- 
nen 3D-viritelmä. Vaikka teoksen puit- 
teet ovat kunnossa, on se The Incredible 
Conemanin ohella esitellyistä peleistä 
ankeimpia. 


6 | 4300 


57 


75747 | 


3 


Meiltä saman katon alta elektroniikka- ja 
ohjelmistosuunnittelu, ladonta, testaus ja kokoonpano. 
Hoidamme kaikki vaiheet tai tarjoamme yksittäisiä palveluita 
tarpeen mukaan - joustavasti ja tehokkaasti. 

